
Įvadas 


ŽMOGAUS KLAUSIMAS 


O profondeurs! faut-il encore Vappeler Vhomme? 


Victor Hugo 


| Ką gi iš tikrųjų mes norime šiandien pasakyti žodžiu 
žmogus? Apie ką kalbame gindami žmogaus teises ar studijuodami žmo- 
gaus mokslus? Mes ne tik neturime jokio aiškaus atsakymo į į Šį klausimą, 
bet ir nežinome, kuria kryptimi ir kaip imtis tai tirti. Žinoma, Žmogaus 
pilna kalba ir raštija; tiesą pasakius, žmonija šiandien atrodo tik milžiniška 
burna, pompastiškai ir be paliovos kartojanti Žmogaus vardą. Bet ar įsi- 
jautusi skanduoti šį vardą ji pasidomi, ką šlovina? Anaiptol. Be abejo, 
vienas kitas nori išsiaiškinti, ką iš tikrųjų reiškia šis visuotinis neaiškus 
šauksmas. Tačiau kaip? Žmonės nebeturi gairių, kurias teikė senosios val- 
džios įstaigos. Žinoma, jie džiaugiasi, kad demokratinė santvarka suteikia 
žmogui laisvę manyti apie save, ką tik nori, bet jie, be abejo, nerauda, kad 
religija, kuri baudėsi atskleisti žmogaus likimą, mūsų klimato juostoje, 
taip sakant, išsikvėpė. Kartu jie mato, kad pati filosofija savo įtaigiausio- 
mis ir paveikiausiomis formomis iš esmės nusigręžė nuo šio klausimo. 
Žmogaus vardas viešpatauja dabartinei žmonijai savo gniuždančia ir visur 
esančia valdžia, bet turbūt niekada nuo Homero laikų nebuvo taip men- 
kai ištirto klausimo, kaip klausimas, kas yra žmogus. 
Esant tokiai nežiniai ir tokiai skubai, kyla dvi pagundos. Kaip visada, 
kai dvasia nežino, ko griebtis, randasi du impulsai — vienas yra drąsa, kitas — 

bailumas. Tad mes pasiklysime nuo pat pirmo žingsnio, jei susivilioję ta- 
riamu klausimo lengvumu ir pasitikėdami savo jėgomis liepsime sau: drįs- 
kime žinot! Taigi užduokime iš naujo ir su naujomis išgalėmis, pasinau- 
dodami visomis šiandien turimomis žiniomis, klausimą, kokia yra žodžio 
žmogus reikšmė. Tačiau mes ne mažiau klysime, jei, pabūgę tyrimo objekto 
apimties ir jo trikdančio artumo, iš naujo imsimės domėtis, kas buvo pasa- 
kyta esmingiausio, reikšmingiausio šiuo klausimu per visą žmonijos istori- 
ją. Noras imtis klausimo čia ir dabar nepaiso istorijos, jos priežastingumų, 
genealogijos, jos klodų ir pasmerkia atsakymą gražios šiandienos ir dabarti- 
nių žinių savivalei, bet kliautis istorija, vadinasi, laukti atsakymo iš niekad 
nesibaigsiančio tyrimo ir iš tiesų atmesti klausimą. Taigi, jei ir kliovimasis 
istorija, ir nesidomėjimas ja yra vienodai pragaištingi, atrodo, kad dorybės 
kelias, svetimas tiek arogancijai, tiek bailumui, yra itin siauras ir kupinas 
sunkumų. Šis kelias dingsta nuo pat pirmo žingsnio, nes pastarasis turi 
nuvesti mus arba į istorinį tyrimą, arba už jo ribų, pavyzdžiui, į mokslą. 
Šis pirmasis žingsnis turbūt todėl yra ne mums, kad jis jau už mūsų. 
Mes jau per toli nuėję. Šiuolaikinę žmoniją kurtinantis mūsų nekantru- 
mo šauksmas buvo prastas patarėjas; šiandien kažkas dirbtinai šiurkš- 
taus glūdi tokiame natūraliame klausime: kas yra žmogus? Iš tikrųjų 
žodis žmogus neišvengiamai siejasi su homerišku epitetu šiuolaikinis. Mes 
jį atmetėme manydami, kad pasieksime dalyko esmę, bet eidami kitu 
keliu. Šiuolaikinis žmogus, visa ko viršūnė ir istorijos pripažintas vieš- 
pats, tikras karalių karalius, bet taip pat ir savas bei artimas kiekvieno 
draugas, yra pirmasis mūsų vedlys į savęs pažinimą, į žmogaus pažini- 
mą. Mums pirmiausia derėjo paklausti: kas yra šiuolaikinis žmogus? 
Bet tyrimo eiga verčia mus suklusti. Esame pakankamai „pamokyti“, 
kad suvoktume, jog klausdami, kas yra šiuolaikinis žmogus, užkertame 
kelią pirmajam klausimui, kas yra žmogus? Kaip iš tiesų turėtume klausti 
to, ką esame numatę klausti ir ką vis dėlto paliekame užnugaryje. Beje, 
pirmasis klausimas netenka reikšmės. Jeigu „žmogus“ apibrėžia save ir api- 
brėžia mus kaip šiuolaikinius žmones, tada daugiau nebekyla žmogaus 
klausimas arba mūsų daugiau nebedomina, - jis turi tik „istorinę“ reikš- 
mę. Mes bent jau žinosime, kas yra šiuolaikinis žmogus! Bet netgi tai 

netikra, nes negalėdami užduoti klausimo, kas yra žmogus, mes visą laiką 
abejosime, ar šiuolaikinis žmogus iš tikrųjų yra žmogus. Čia, žinoma, sveikas 
protas sukyla arba galbūt nusišypso: aš gerai žinau, kad esu žmogus, — 
sako jis. Sveikas protas visada gerai žino tai, ką žino, vadinasi, ir tai, kas yra 
žmogus. Nelaimei, tai nesukliudė jam manyti arba apsimesti, kad tiki, jog 
kuriamas „naujas žmogus“, kai ketvirtadalį žmonijos valdė pats nežmo- 
niškumas. Dvasiniame gyvenime nepakanka įsignybti sau, kad būdrau- 
tum. Teisybę pasakius, mes keliame du klausimus, kurie priklauso vienas 
nuo kito ir anuliuoja vienas kitą. Galima sakyti, jog tai yra būtina, ir ne- 
įmanoma, kad būti žmogumi ir būti šiuolaikiniu žmogumi yra tas pats. 


II Šiuolaikinė filosofija gyva šia negalimybe; ji teigia 
ją. Ji daro esminį skirtumą tarp žmogaus ir šiuolaikinio žmogaus ir re- 
miasi juo. Nuo ankstesnės filosofijos arba turbūt tiesiog nuo filosofijos, 
kurios horizontas yra „žmogus“, ją skiria kaip tik tai, kad ji mąsto ir 
trokšta šio skirtumo. Pagal šių dienų filosofiją šiuolaikinis žmogus, tai 
yra žmogus, išaugęs iš „nebrandaus amžiaus“, už kurį pats atsakingas!, 
apibrėžia save per savimonę. Atstumas arba skirtumas tarp žmogaus — 
sakykime, iki šiuolaikinio žmogaus, arba tradicinio žmogaus, arba tie- 
siog Žmogaus, — ir šiuolaikinio žmogaus, tarp savimonės buvimo ir jos 
nebuvimo, - yra toks didelis, jog, šiuolaikinės filosofijos požiūriu, iš 
esmės yra neįmanoma vartoti tą patį žodį. Žmogus, kaip gyva ir mąstan- 
ti rūšis, kaip protingas gyvūnas, žmogus, kaip prigimtis ir substancija, 
turi užleisti vietą kitai būtybių rūšiai. Beje, pastarasis terminas itin ne- 
tinkamas: jei „žmogus“ apibrėžia save kaip rūšį ir gentį pagal rūšinį skir- 
tumą, tasai, apie kurį kalbėsime, nuo šiolei save apibrėžia visai kitaip“; 


' Kantas I. Atsakymas į klausimą „Kas yra švietimas?“ // Filosofijos istorijos chresto- 
matija: Naujieji amžiai [IJ. - Vilnius: Minus, 1987, p. 423—428. 

* „Dasein ist daber nie ontologisch zu fassen als Fall und Exemplar einer Gattung von 
Seiendem als Vorhandenem“ (Martin Heidegger, Sein und Zeit, $ 9). 

jei „žmogus“ paprastai buvo apibrėžiamas kaip „esąs šis“ ar „esąs tas“ 
arba tiesiog „esąs“, tai šiuolaikinis žmogus nebegali būti apibrėžtas kaip 
„esąs“ su kokiu nors apibūdinimu arba be jo. Šiuolaikinė filosofija galų 
gale turėjo atmesti visus žodžius ir posakius, kurie turėjo prasmę klasiki- 
nėje filosofijoje ir kurie buvo vartojami ir vis tebevartojami kasdienėje 
kalboje, ji netgi atvirai atmetė patį žodį žmogus: ji kalba apie savimonę, 
dvasią, valdžios troškimą, būtį sau arba Dasein. Nepatartina, nors tai ir 
vilioja, tyčiotis iš šiuolaikinių filosofų, kad jie kuria naują žodyną, per- 
dirba ir naujaip interpretuoja senąjį. Tradicinė būties, substancijos, 
genties ir rūšies kalba neišreiškia to skirtumo; priešingai, ji nurodo arba, 
taip sakant, inkorporuoja tai, kieno atžvilgiu, palyginti su kuo, yra api- 
brėžiamas skirtumas, apie kurį kalbama: ką reiškia būti šiuolaikiniam. 


III Pastaraisiais šimtmečiais viskas buvo apibūdinama 
kaip „šiuolaikiška“: žemdirbystė, menas, religingumas, pramonė, visuo- 
menė. Nebuvo nieko, kas negalėtų gauti šio pažymimojo ir dažniausiai 
šlovinančio šią skirtybę epiteto! Vis dėlto ką bendro turi krėslo forma, 
mechanizuotas vynuogių derliaus rinkimas ir papročių laisvė, o juk visi 
šie dalykai yra vadinami „šiuolaikiniais“? Ar šis būdvardis prarado reikš- 
mę? Norint susitaikyti su tokia išvada, reikėtų atmesti tą neaiškų, bet 
stiprų, tiesiog neįveikiamą jausmą, kuris verčia mus vartoti šį būdvardį 
ir suprasti jį kaip reiškiantį būtiną ir netgi svarbiausią mūsų patirties 
dalį; mes tikrai žinome arba veikiau instinktyviai ir, taip sakant, neklys- 
tamai jaučiame, ką reiškia būti šiuolaikiniam. 

Nėra nė vieno iš mūsų, netgi paties reakcingiausio, netgi labiausiai 
nesutaikomo „šiuolaikinio pasaulio“ priešo, kuris nuolat nepatirtų pa- 
laimos būdamas šiuolaikinis ir tai suvokdamas. Šios karčiai saldžios pa- 
laimos jausmas, galbūt daugiau ar mažiau saldus, daugiau ar mažiau 
kartus, niekada nepalieka mūsų: būdami šiuolaikiniai mes jaučiamės 
pranašesni už savo pirmtakus. 

Ne todel, kad laikytume save protingesniais ar doresniais, ar ap- 
skritai gabesniais už juos; mes netgi nuoširdžiai gėrimės jų gabumais ir 

dorybėmis. Mes mielai pripažįstame savo menkumą stovėdami prie- 
šais Partenoną arba priešais Šartro katedrą. Bet netgi šitaip nusižemi- 
nę mes suvokiame ir jaučiame slaptą malonumą, kad esame šiuolaiki- 
niai. Ką daugiau žinome, kuo pranašesni esame už kokį atėnietį ar 
Šartro gyventoją? Niekuo, išskyrus tai, kad esame šiuolaikiniai ir tai 
žinome. 

Mes esame šiuolaikiniai, vadinasi, esame „istoriniai“. Atėnietis arba 
Šartro gyventojas gali pasižymėti pranašesniu „didingumu“ arba „kūry- 
bine galia“, pranašesniu „grožio pojūčiu“, bet jiems trūksta šio mums 
būdingo jausmo, šio supratimo, kuris padaro mus šiuolaikinius, jiems 
trūksta to jausmo ir to supratimo, kad yra istoriniai, kad gyvena istori- 
joje, kad kvėpuoja Istorijos gaivale. Tas, kuris vieną kartą pajuto šį jaus- 
mą, 0 mes jį turime visi, yra paženklintas ir visada bus šlovingas, nors ir 
būtų labai kuklus. 

Supratimas, kad esame „istoriniai“, jausmas, kad gyvename istorijo- 
je, kaip žmogui (palikime jam čia jo senąjį vardą) būdingame gaivale, 
yra svarbiausias ir, ko gero, keisčiausias šiuolaikinės patirties aspektas. 
Juk ką gi iš tiesų patiriame pajutę šį jausmą? Pirmiausia, ar tai jausdami 
mes tikrai ką nors „patiriame“? Ar būti šiuolaikiniam, būti istoriniam, 
tiesą sakant, yra „patirtis“? Žinoma, kaip supratimas ir kaip jausmas tai 
lydi ir nuspalvina kiekvieną „įprastinės“ arba „prigimtinės“ patirties sri- 
tį, bet ar tai sudaro tikrą patirties sritį, ar tai atveria originalų patirties 
arba gyvenimo turinį, kaip tai daro religija, menas, meilė, visuomeniš- 
kumas arba paprasčiausiai sportas? Iš tiesų, jei gyvename istorijos gaiva- 
le, jei žmogus yra „istorinė esybė“, mes turime manyti, kad istorijos 
patirtis yra pati giliausia ir aiškiausia. Šiuolaikinės filosofijos įsitikini- 


mas kaip tik toks". 


3 Žr. Raymond Aron, Introduction a la philosophie de Ubistoire IV dalies 3-ą skyrių; 
ir M. Heidegger, op. cir., S G in princ., ir $ 7 in fine, taip pat ir jo 1922 m. birželio laišką 
Karlui Jaspersui veikale: Martin Heidegger/Karl Jaspers. Briefwechsel 1920-1963, Frank- 
furt am Main, Klostermann/Piper, 1990, p. 27. 

Tolesniuose šios knygos puslapiuose aš gvildensiu, kokiais keliais šiuo- 
laikinė filosofija priėjo šią išvadą. Bendresniais bruožais panagrinėsiu, 
kaip supratimas, kad esi šiuolaikinis, pakeitė supratimą, kad esi žmogus, 
ar jis padidino, ar aptemdė žmogaus pažinimą. Čia man rūpi šiuolaikiš- 
kumo požiūriu įvertinti ir visų pirma aprašyti pagrindines Žmogaus fe- 
nomeno apraiškas. Tokio aprašymo vertė priklauso nuo to, kaip tiksliai 
aprašomas šis Fenomenas, kurio teisėju bus skaitytojas. Jam tenka pa- 
reiga Spręsti. 


V 
I DALIS. V inolai liejo 
žmogaus savimonė 


Pirmas skyrius 


ISTORIJOS REIKŠMĖ 


| Šiame tyrime mes negalime turėti pradinio taško. 
Neturime jokios laisvės skelbti savo „hipotezes“ ar pasirinkti savo „ver- 
tybes“. Vien tik istorinis tyrimas pačia paprasčiausia ir pozityviausia pras- 
me gali leisti nustatyti tą momentą ir kontekstą, kai istorinis požiūris ir 
supratimas, kad esi šiuolaikinis, pirmą kartą iškyla į dienos šviesą ir pir- 
mą sykį yra suformuluojami. Galbūt kas nors pasakys, kad prieš imda- 
miesi ieškoti ištakų pirma turime sukurti šiuolaikiškumo kriterijus, o 
tas sukūrimas priklauso nuo mūsų „hipotezių“ ir „vertybių“. Nieko pa- 
našaus. Būti šiuolaikiniam reiškia suvokti savo šiuolaikiškumą, ir mes 
ieškome to taško, kai ši mintis, ši savimonė tik susiformuoja. Prigimtinė 
šviesa yra būtina ir pakankama norint jį nustatyti. Metodologiniai pro- 
tezai gali tik apsunkinti mūsų prigimtinį nerangumą. Beje, nereikia čia 
pernelyg bijoti nepritarimo. Iš tikrųjų mes ieškome svaraus istorinio fakto 
bendro jausmo pavidalu. Tas jausmas yra tuo įdomesnis ir tuo daugiau 
atskleidžiantis, kuo jis yra bendresnis, kuo labiau neginčijamas, kuo, 
taip sakant, yra viendvasiškesnis. Kas gi nežino, nemato ir nejaučia, jog 
esi šiuolaikinis, ir kad šis suvokimas prasideda XVIII amžiaus Anglijoje 
ir Prancūzijoje? 

Tarkime, kad Prancūzijoje. Žinoma, ginčas tarp Senųjų ir Šiuolaiki- 
nių joje kilo XVII amžiaus pabaigoje; kad ir koks „šiuolaikiškas“, kad ir 
koks „novatoriškas“ būtų buvęs Liudviko XIV valdymas, kiekvienas ži- 
no, kad ilgas didžiojo karaliaus viešpatavimas nepriklauso „šiuolaikišku- 
mui . Gilusis ir įžvalgusis Joubert'as 1715 metus laikė antikinio pasau- 

lio pabaiga. Šiaip ar taip, po jų einantys metai yra mieli mums kaip 
šiuolaikiniams žmonėms. Stojus Regentystei, mes galų gale pasijuntame 
kaip namie ne tiek todėl, kad tada papročiai, sakoma, buvo laisvi, kiek 
todėl, kad apskritai suvokiame, jog tuo istorijos metu prancūzai, o drauge 
su jais ir europiečiai išėjo iš Senojo pasaulio visiems laikams. Tai žinome 
ne tik mes, kurie galime pasinaudoti retrospektyva, bet tai žinojo ir pa- 
tys nuovokiausi amžininkai. Šį esminį faktą, pavyzdžiui, jaučiame ir per- 
galingame Voltaire'o rone. 1721 metais Montesguieu išleidžia Persų laiš- 
kus, knygą, kuri subtiliausiu būdu paskelbia apie išėjimą iš Senojo pa- 
saulio ir įžengimą į Naująjį ir kurios įvykiai rutuliojasi prieš pat Liudviko 
XIV mirtį ir tuoj pat po jos. Ber tiktai 1748 metais Montesguieu išsa- 
miai išplėtoja naujosios sąmonės formas ir spalvas. Apie įstatymų dvasią — 
pirmas reikšmingas filosofinis kūrinys, kurio objektas yra būti šiuolaiki- 
niam, vadinasi, gyventi istorijoje. 


II Veikale Apie įstatymų dvasią veiksmas rutuliojasi tarp 
dviejų polių, tarp Senojo ir Naujojo pasaulių. Senasis pasaulis — tai an- 
tikos pasaulis, respublikos „dorybės“ pasaulis; Naujasis pasaulis — tai 
„prekyba“ ir „laisvė“, tai Anglija. Tarp Senojo ir Naujojo pasaulių yra 
dabartis - Prancūzijos monarchija. Greta to, kas buvo, kas yra ir kas ima 
rastis, visada yra galima ir despotizmo grėsmė. Tad Montesguieu išsa- 
miai išdėsto visas būties formas. Jo siekis, filosofinis siekis, yra suprasti 
visas žmonių pasaulio formas. 

Pati kūrinio kompozicija rodo, kad Apie įstatymų dvasią variklis yra 
Senojo ir Naujojo pasaulių poliariškumas. Kalbėdamas ex officio kaip 
politinis autorius, atnešantis „naujas idėjas“ ir netgi naujas idėjas „be 
motinos ', Montesguieu skiria — mes tai žinome - tris santvarkas: res- 
publiką, monarchiją ir desporizmą. Ši klasifikacija laikoma išsamia, ta- 
čiau Anglijos santvarkai joje vietos nėra. Pirmose knygose Anglija pasi- 


' Zr. „Avertissement de V'auteur“ ir kūrinio epigrafą. 

rodo iš tolo, tik retkarčiais. Žinoma, tai, kas pasakyta VI knygoje apie 
teisetvarką, perša minų, kad tuometinė Anglija artimesnė respublikai 
nei monarchijai, o penktos knygos 19 skyriuje Montesguieu kalba, ne- 
įvardydamas jos, apie „naciją, kurioje respublika dangstosi monarchijos 
forma“. Ber viskas tebėra neaišku, nes Angliją slepia skraistė. Laimingo- 
sios salos santvarka, nei tikra respublika, nei dar mažiau monarchija, 
atrodo, reikalauja pakeisti pirminę klasifikaciją. Montesguieu nedaro 
nieko panašaus. Gerai žinodamas, ką galvoja ir kur nori mus nuvesti, jis 
žiūri į Angliją taip, kaip darytų suintriguotas ir beginklis stebėtojas, su- 
sidūręs su visiškai nauju ir nesuprantamu reiškiniu, ir kuris, turėdamas 
tik nepritaikytą klasifikaciją, iš nevilties griebiasi skirtumo, visada esa- 
mo tarp regimybės ir tikrovės. Kodėl filosofas sukuria nepaprastai savitą 
valstybinių santvarkų klasifikaciją ir neįtraukia į ją tos santvarkos, kuriai 
teikia pirmenybę ir kuri, anot jo, turi ateitį? 

Kai kas šią keistenybę priskirs Montesguieu „neišmanymui“. Daug 
kas manys, jog tai, nesvarbu kad ir kokia būtų to priežastis, yra smul- 
kmena, negalinti sulėtinti tokio užmojo tyrimo, kurio ėmėmės mes. Pir- 
mieji pernelyg atkakliai stengiasi primesti Montesguieu klaidą, kurios 
patys būtų nepadarę. Antrieji pamiršta, kad mūsų jautrumą atbukino 
įpratimas, įsisenėjęs daugiau nei per du šimtmečius, kai vienvaldiškai 
viešpatavo „naujovės tradicija“, ir kad mums ne per labiausiai padėjo 
pats Montesguieu, jog perprastume, ką tai reiškia, ko reikia norint drą- 
siai pasitikti ir suprasti tikrai naujo reiškinio atsiradimą žmonių pasau- 
lyje, jeigu jis toks yra. 

Pažiūrėkime, kaip netikėtai Anglija pasirodo ir atsiskleidžia XI kny- 


goje. Reikšmingiausios eilutės yra 5 skyriaus pabaigoje: 


Taip pat yra pasaulyje tauta, kurios tiesioginis valstybės santvarkos 
objektas yra politinė laisvė. Panagrinėsime bendrus jos šaltinius, iš kurių 
ji išplaukia. Jeigu jie geri, tai laisvė juose atsispindės kaip veidrodyje. 

Mums nereikia dėti daug pastangų, kad surastume jos santvarkoje 
politinę laisvę. Jeigu galima ją pamatyti ten, kur ji yra, jeigu ji jau rasta, 


kam dar jos ieškoti? 

Si nuostabių sakinių prasmė atsiskleidžia, kai juos sugretini su kito, 
labiausiai veikalo Apze įstatymų dvasią garsėjusio ir vieno įsimintiniausio 
visoje politinėje literatūroje, skyriaus paskutinėmis eilutėmis: 


Harringtonas savo Oceana taip pat siekė išsiaiškinti, kokia ta aukš- 
Čiausia laisvės pakopa, kurią gali pasiekti valstybės santvarka. Bet gali- 
ma pasakyti, kad jis ieškojo tos laisvės nusisukęs nuo jos ir kad jis pa- 


statė Chalkedoną turėdamas prieš akis Bizantijos pakrantę. 


Kodėl Montesguieu įspraudžia šį esminį skyrių tarp dviejų susisie- 
jančių nuorodų į Harringtoną? Kodel jis priekaištauja anglų rašytojui, 
kad jis „nerado“ anglų laisvės? Pagaliau 1656-aisiais, jo Oceana išleidi- 
mo metais, ji jau nebuvo „priešais akis“. Mes turime atsiminti, kad Har- 
ringtonas sakė esą jis vadovaujasi „senosios išminties *, tai yra antikinės 
išminties, kurią, pasak jo, ištobulino Machiavelli, žiniomis. Tad Mon- 
tesguieu įspraudžia savo naujosios santvarkos pristatymą tarp dviejų kri- 
tinių pasisakymų paskutinio didelio atstovo tos santvarkos, kurią įpras- 
ta vadinti „klasikiniu respublikonizmu“. Senosios išminties principai, 
netgi ištobulinti Machiavelli'o, kliudo jam matyti tai, kas yra prieš akis, 
suprasti Naująjį pasaulį. 

Belieka apsvarstyti Montesguieu kritikos terminus. Jie labai neįpras- 
ti. Juos galima apibendrinti priešprieša tarp „ieškoti“ ir „rasti“. Pirmą 
kartą filosofijos istorijoje filosofas mus kviečia liautis „ieškojus“. Ar taip 
yra todėl, kad būtume radę tai, ko ieškojome? Taip atrodo, kitaip Har- 
ringtono kritika netektų aštrumo. Bet, priešingai, ši kritika nėra tikėti- 
na: kaip galima nematyti, kad rasta tai, ko ieškota? Mes turime padaryti 
išvadą, kad Harringtono klaida veikiau yra ta, kad jis „ieškojo“, nors 
turėjo „rasti“, ir kad, vadinasi, niekas negarantuoja, kad tai, ko jis „ieš- 
kojo“, yra tai, ką jis veikiau būtų turėjęs „rasti“. Pritaikykime šią pamo- 


* James Harrington, Oceana, ėd. J. G. A. Pocock, Cambridge, Cambridge Univer- 
sity Press, 1977, p. 161. 

ką sau: mes, šiuolaikiniai žmonės, radome arba turėjome būti radę tai, 
ko neieškojome, tai, ko nei senieji, nei tie, kurie, kaip Harringtonas, 
nori jais sekti arba netgi juos pranokti, neieškojo. Priešpriešindamas „ieš- 
koti“ ir „rasti“ Montesguieu siekia kitko nei atskirti problemą nuo jos 
sprendimo. Jis priešpriešina dvi nuostatas, du požiūrius: vienas — „ieš- 
koti“ — reiškia principo arba pagrindo, glūdinčio daiktų arba žmogaus 
prigimtyje, paieškas; kito — „rasti“ — esmė yra gauti naudos iš to, kas 
buvo atnešta likimo ir ko, atrodo, galėjo ir neatnešti. Atnešta likimo: aš 
tyčia vartoju šį miglotą posakį. Norėtųsi sakyti: „atnešta istorijos“, bet iš 
tikrųjų tai reikštų tarti, kad viskas išspręsta. Giliamintišku žodžių „ieš- 
koti“ ir „rasti“ žaidimu Montesguieu „prieš mūsų akis“ sukuria ne Bi- 
zantiją ir ne Chalkedoną, o šiuolaikinę istorijos idėją. 


III Šešto skyriaus pabaigoje mes sužinome, kad anglų 
santvarkos apmatai yra germanų nuopelnas: Ši puiki sistema buvo ras- 
ta miškuose ?. Jei šį sakinį palyginsime su kitomis ištraukomis iš veikalo 
Apie įstatymų dvasią“, mums kils pagunda padaryti išvadą, kad anglų 
laisvė pratęsia arba atkuria „gamtinės būklės“, ikipolitinės žmogaus būk- 
lės, laisvę ir kad anglų santvarka netelpa į politinių santvarkų klasifikaci- 
ją, kad ji nesuklasifikuojama kaip tik todėl, kad tai, tiesą sakant, nėra 
politinė santvarka. Bet tokie sprendimai yra pavojingai abstraktūs ir gali 
atrodyti mums per gilūs. Mes turime laikytis arčiau paviršiaus. Miškuo- 
se, netgi germanų miškuose, kad ir kas būtų sakoma, niekas anaiptol 
negalvoja apie geresnę santvarką, niekas anaiptol jos „neieško“, net jeigu 
tai būtų santvarka, siūlanti daugiausia laisvės arba reikalaujanti daugiausia 
dorybės. Ber kartais be jokių mūsų pastangų ar mūsų nuopelnų koja 
užkliūva už lobio. Kaip tik taip ir atsitiko Europoje. Kitais, ne tokiais 


> Išskirta mano. 
* Montesguieu. Apie įstatymų dvasią / ven. V. Malinauskienė. — Vilnius: Mintis, 
2004, XIV, 3; XVIII, 23 ir ypač XXX, 19. 

vaizdingais žodžiais tariant, politinės problemos sprendimas anaiptol nėra 
susijęs su sąmoningomis ir racionaliomis geresnės valstybinės santvar- 
kos paieškomis, kurios nedavė ramybės Harringtonui. Įvykiai Europoje 
buvo protingesni už pačius protingiausius antikos filosofus ir netgi už 
patį Machiavelli'į. Dar daug europiečių vis „tebeieško“ atsigręžę į praeitį 
arba įbedę žvilgsnį į dangų, kai tuo tarpu norėdami rasti trokštamą ir 
jiems reikalingą gėrį, norėdami pasisavinti laisvę, jie turėjo tik atmerkti 
akis ir pažiūrėti priešais save į faktišką tikrovę. 

Harringtonas Machiavelli'yje įžvelgė didį šiuolaikinį „senovinės iš- 
minties“ tęsėją, žarned disciple. Ne tokia buvo nuomonė, tai mes žino- 
me, paties Machiavelli'o, apibūdinančio savo sumanymą tokiais kan- 
džiais žodžiais: 


Bet kadangi užsibrėžiau tikslą parašyti darbą, pravartų tiems, kurie 
mane skaitys, todėl man atrodo, kad dera laikytis faktiškos tikrovės, o 
ne leistis į tuščius svaičiojimus. Daugelis išsigalvojo respublikas ir vals- 
tybes, nei matytas, nei girdėtas tikrovėje...? 


Machiavelli būtų buvęs ne mažiau griežtas Harringtono atžvilgiu; jis 
būtų jį priskyręs prie tų >20/:z, kurie ieško išsigalvotų respublikų. Bet jeigu 
Montesguieu perima kritikos, kurią florentietis nukreipia prieš tuos, kurie 
vaizduotėje kuria „geresnę santvarką“, principą ir jam pritaria, tai pakeičia 
akcento vietą ir netgi, trumpai tariant, jį apverčia. Iš aktyvaus jis virsta 
pasyviu. Machiavelli ketino „laikytis faktiškos tikrovės — andare drieto alla 
veritū effettuale della cosa“ „kad atskleistų naudingą blogio būtinybę. Tai vis 
dar atpažįstama, nors ir skirtingo že2p0 yra „paieška“ ir netgi „tiesos paieš- 
ka“. Montesguieu nėra jokio reikalo amdare drieto prie naudingų dalykų; 
priešingai, reikia leisti jiems atsirasti, paskui juos pripažinti, pagaliau leisti 
jiems atlikti savo išganingą poveikį. Tuo metu, kai jis rašo, šis poveikis jau 


> Machiavelli N. Valdovas, XV skyrius // Makiavelis N. Rinktiniai raštai I vert. 
P. Račius. — Vilnius: Mintis, 1992, p. 60. 

įvykęs, bent jau Anglijoje: jis lemia Europos padėtį ir jos šansą. Verzia effer- 
tuale yra naujos rūšies tikrovė, kurios senovės filosofai ir Harringtonas, ir 
pats Machiavelli neįstengė rasti — tai „istorinis faktas“. 


IV Vadinasi, pirmutinis veikalo Apie įstatymų dvasią 
tikslas yra galutinai pakirsti Senųjų, „geresnės santvarkos“ idėjos, dory- 
bės idėjos, valdžią ir pakeisti ją es42070 meto, šiuolaikinės patirties val- 
džia, glaustai išreikšta „prekybos“ ir „laisvės“ sąvokomis. Čia ir yra pa- 
grindinis sumanymo sunkumas. 

Taikomas: pakeisti vieną valdžią kita. Norint pateisinti pastarąją, pirma 
reikia abi valdžias palyginti tarpusavyje; kadangi kalbama apie valdžias, to- 
dėl neįmanomas, tiesą pasakius, joks palyginimas. Pastarasis numato vieno- 
dus arba bent jau panašius kriterijus. O kiekviena valdžia — kaip tik tai ir 
sudaro jos kaip valdžios esmę — turi savo kriterijus. Griežtai palyginti nesu- 
derinamus arba bent jau skirtingus kriterijus, pagrindžiančius dvi priešiškas 
Senojo ir Naujojo pasaulių valdžias, reikštų sunaikinti arba, teisingiau, atsi- 
sakyti pripažinti šiuolaikinės patirties valdžią. Iš tiesų tai reikštų pasitelkti 
universalų kriterijų, aukštesnį principą už Senąjį ir Naująjį pasaulius ir pa- 
grįstą prigimtimi, šiaip ar taip, instancija, ignoruojančia arba aprėpiančia 
istoriją. Geresnės santvarkos idėja šitaip būtų netgi atstatyta arba veikiau 
išlaikyta. Trumpai sakant, Montesguieu turi įtikinti savo skaitytoją, kad 
šiuolaikiniai žmonės ir šiuolaikinė laisvė yra pranašesni už senovinę dorybę, 
negalėdamas palyginti abiejų santvarkų ir abiejų kriterijų. Jis turi palyginti ir 
padaryti išvadą apie pranašumą, atmesdamas arba paskelbdamas nepagrįs- 
tomis palyginimo arba pranašumo sąvokas. Kaip tik šis sunkumas labiau 
nei bet kas kitas paaiškina begalinį veikalo Apie įstatymų dvasią sudėtingu- 
mą. Jis konkrečiai paaiškina, kodėl anglų valstybinė santvarka neranda vie- 
tos politinių santvarkų klasifikacijoje, kuri pristatoma kaip išsami; ji atsineša 
su savimi savo kriterijų, naują kriterijų — laisvę. Todėl, jei tai ir yra „laisviau- 
sia“ santvarka, jos dar negalima, griežtai kalbant, pavadinti „geriausia“. 

Tariamasis Montesguieu nevėkšliškumas liudija, kokie sudėtingi tie 
veiksmai, kuriuos turi atlikti protas, kad susigaudytų žmonių pasaulyje, 

kurio nebeįmanoma apimti kokiu nors vieningu principu, kokia buvo 
prigimtis Aristoteliui ir Europos tradicijai, kuri jo laikėsi. Šio principo 
vaisinga vienovė ir viską apimanti valdžia buvo išreikšta ir išplėtota išsa- 
mioje politinių santvarkų klasifikacijoje. Pastaroji yra pagrindinis klasiki- 
nės politinės filosofijos įrankis, nes jos dėka politinės žmonių patirties 
įvairovė paverčiama principo vienove. Tad Montesguieu teigdamas, jog 
anglų santvarkos neįmanoma įtraukti netgi į radikaliai naują, jo sukurtą 
klasifikaciją, parodo „mūsų akims“, kad politinio lauko negalima išsa- 
miai, vadinasi, ir adekvačiai, apimti santvarkų klasifikacija, nesvarbu ko- 
kia ji būtų. Jis neįstengė duoti mums subtiliai ir giliai pajusti, kaip sukrėtė 
žmonių pasaulį naujoviškos anglų santvarkos iškilimas. Buvo sukrėsta ne 
kas kita, 0 proto viešpatavimo pamatas. Pastarasis naujų malonumų sū- 
kuryje atranda nebūtą bejėgiškumą, nes žmonių pasaulio vienovę, kurią 
jis be paliovos audė ir reiškė, dabar užklumpa netikrumas. Jei nuo šiol 
kiekviena politinių santvarkų klasifikacija iš esmės yra bejėgė, reikia daryti 
išvadą, kad protas nebegali „paaiškinti“ žmogaus problemos, kaip politi- 
nės problemos. Pagarbos vertas žmogaus, kaip „politinio gyvūno“ ir „pro- 
tingo gyvūno“, apibrėžimas netiesiogiai yra atšauktas. 

Šis naujas proto viešpatavimas gavo šlovingą vardą — Apšvietos am- 
žius. Jame aidėte aidi žodžiai Protas ir Prigimtis, iš tikrųjų jis stebi galutinį 
jų abiejų diminutio capitis. Tikrai veiksmingas principas, visagalė sąvoka 
yra ne Protas ir ne Prigimtis, o „dabartinė epocha“. To, kas nauja, valdžia 
tikrai yra pernelyg nesena, teisingiau, pernelyg nauja, kad būtų galėjusi 
rasti atitinkamą konceptualią ir visuotinai priimtą išraišką: ji pasitelkia į 
savo tarnybą tokias pagarbos vertas instancijas kaip Protas ir Prigimuis. 
Pastarosios yra prieinamos, skyriumi arba veikiau drauge, nes būdamos 
atskilę pusiasaliai nuo šiolei plūduriuoja atitrūkusios nuo savo principinio 
vaidmens, būtent todėl, kad atsirado nauja valdžia. Jos nebeužtikrina žmo- 
giškojo pasaulio sintezės, nes neįstengia paaiškinti Senojo pasaulio ir nau- 
josios valdžios, kuri kartu yra ir to, kas nauja, valdžia ir kurios „Anglija“, 
kaip veiksmų ir atoveiksmių visuma, yra aktyvi raiška. Protas negali įver- 
tinti to, kas nauja, nes Apšvietos amžiaus polemikoje su prietarais Protas 
susitapatina ir susilieja su tuo, kas nauja. Prigimtis, Protas ir tai, kas nauja, 

sudaro iš esmės etemerišką pasaulį, nes, užimdamas unikalią padėtį žmo- 
nijos istorijoje, jis nepasiduoda Vienio spaudimui ar traukai. Iš to randasi 
neprilygstamas XVIII amžiaus žavesys mūsų ir jo paties akyse. 

Ši malonės būklė, mes tai žinome, truko neilgai. Prancūzijos revoliucija 
užsigeidė atstatyti Vienio veiksmingumą. Ji tai padarė su tokia arogancija, 
energija ir žiaurumu, kurie atrodė dar skaudesni po ankstesnės tokios švel- 
nios suirutės. Filosofija, ir ikirevoliucinė, ir porevoliucinė, ypač dėl sustiprė- 
jusio būtinybės ir neaudėliotinumo pojūčio jausdama esminį Apšvietos am- 
žiaus silpnumą, pasišovė jį įveikti spekuliatyvaus mąstymo plotmėje. Protą 
vėl reikėjo padaryti vienodo ekstensyvumo su žmonių pasauliu, kuris perga- 
lingai ir džiugiai išsivadavo iš jo tai, kas nauja, pavidalu arba kaip jo padari- 
nys. Filosofija tuomet pažino savo aukščiausio polėkio akimirkas, herojišką 
vokiečių idealizmo vargą ir svaigulį. Šio idealizmo nuveikti darbai nustelbia 
ir nuspalvina mūsų ankstesnės epochos suvokimą. Štai kodėl taip svarbu 
tiksliai suprasti Montesguieu, kuris pateikė tiksliausią Apšvietos amžiaus 
aprašymą ir teisingiausią jo fenomenologiją. Mes jau sakėme, kad jis pasi- 
renka kaip savo temą tą reikšmingą faktą ir pirmasis imasi jį nagrinėti todėl, 
kad protas negali įvertinti to, kas nauja, tai yra priderinti prie kirų faktų 
vienybės, prie sintetinio principo vienybės, šios veiksmų ir atoveiksmių vi- 
sumos, susikondensavusios naujojoje Anglijoje, į kurią, beje, protas gali žvelgti 
tik su gyvu pritarimu. Negalėdamas įvertinti to, kas jį tenkina, Apšvietos 
amžiaus protas pasitiki didesniu dalykų skaičiumi, nei žino. Svarbu žinou, 
ar fides guaerens intellectum, šiuolaikinis protas, kada nors įveikė kliauų. 


V Pats Montesguieu neapsiriboja tuo, jog konstatuoja 
tradicinio proto nepakankamumą, to proto, kuris, sudarydamas tam tikra 
prasme bendrą principą su gamta, siekė sugrąžinti pasaulio vienybę. Jis ku- 
ria metodus ne vienybei, o bent jau šiokiai tokiai lygybei tarp naujojo proto 
ir naujojo pasaulio atkurti. O naujosios lygybės įvedimas reikalauja išanks- 
tinio senosios vienybės ir jos pagrindo įvertinimo; tad senosios minties be- 
jėgiškumas ne tik bus patvirtintas, bet ir paaiškintas, vadinasi, bus užkirstas 
kelias bet kokiam senosios lygybės atkritimui. Tokį metodą pamatysime 


Pirmas skyrius. ISTORIJOS REIKŠMĖ 25 


Montesguieu kritinėje dorybės, tai yra sąvokos, kuri sudaro tradicinio žmo- 
gaus supratimo, tiek krikščioniškojo, tiek graikiškojo, šerdį, analizėje. 


Mūsų išeities taškas natūraliai slypi šiuose dviejuose sakiniuose: 


Graikijos politikai, gyvenę liaudies valdymo laikais, nepripažino 
jokios kitos atspirties, tik dorybę. Dabartiniai veikėjai tik ir tekalba apie 
manufaktūras, prekybą, finansus, turtus ir netgi apie prabangą“. 


Tai skamba kaip netiesioginė šiuolaikinių žmonių kritika. Mes esa- 
me darbo pradžioje ir Montesguieu susitapatina su savo tikėtiniausiu ir 
garbingiausiu skaitytoju, gerų autorių išugdytu geru piliečiu, kuris ste- 
bisi ir nerimauja matydamas, kad madingos pažiūros taip skiriasi nuo 
tradicinių principų. Iš tikrųjų šiuose sakiniuose jau glūdi griežta kritika, 
kurią jie, atrodo, perima ir įtvirtina. 

Iš pažiūros nėra nieko neteisingo glaustame pasisakyme, bet jis paty- 
lomis naikina tai, kas „graikų valstybės veikėjams“ yra tikroji dorybės 
prasmė ir reikšmė. Pastarieji gyveno „liaudies valdymo laikais“. Tebū- 
nie, nes tie, kuriais domėjosi vėlesnės kartos, gyveno Atėnuose, bent tiek 
ilgai, kol nepanūsdavo būti ištremti arba nebūdavo priversti vykti trem- 
tin. Jie nepripažino jokios kitos jėgos, išskyrus dorybę, politiniam dari- 
niui paremti. Dar kartą tebūnie taip, jei norime pabrėžti perdėjimą, at- 
siradusį dėl dalykų supaprastinimo, bet tai jokiu būdu nereiškia, kad jie 
būtų įžvelgę dorybėje liaudies valdymo principą . Priešingai, mes žino- 
me, kad jie įnirtingai kritikavo demokratiją už tai, kad ji sąmoningai ir 
įžūliai atsisakė skirti dorybei prideramą vietą. Graikų „demokratai“ rė- 


* Montesguieu. Apie įstatymų dvasią, III, 3, p. 22. 

“ Atkreipęs dėmesį į tai, kad „tikras valstybės veikėjas“ labiausiai rūpinasi dorybe, 
Aristotelis pasiūlo kaip tokio rūpinimosi „paradigmą“ Kretos ir Spartos įstatymų leidė- 
jus, kurie, be abejo, gyveno ne „liaudies valdymo metais“. Žr. Nikomacho etiką, 1102a7 
ir t. t. (Aristotelis. Rinktiniai raštai. - Vilnius: Mintis, 1990, p. 81). 

* Pats Montesguieu kitur sako: „Platoną piktino Atėnų liaudies tironija“ (Apie įsta- 
tymų dvasią, XXIX, 19). 

mėsi ne dorybe, bet laisve?. Tai, kas „graikų valstybės veikėjams“ buvo 
demokratijos kritikos pagrindas, čia pateiktame pristatyme tampa jos 
funkcionavimo varomąja jėga. Be jokios abejonės, Montesguieu trak- 
tuotė slepia rėksmingą nesąžiningumą. Jei Montesguieu leidžia sau tokį 
nesąžiningumą, tai todėl, kad šis jam būtinas lemiamu metu norint su- 
silpninti arba netgi anuliuoti trauką, kurią ši garbinga dorybės sąvoka 
dar yra pajėgi turėti to meto skaitytojams. 

Dorybė buvo viena iš tų politinės ir moralinės filosofijos sąvokų, 
kurios užtikrino ryšį tarp graikų bei romėnų filosofijos ir krikščiony- 
bės. Nors ir labai skyrėsi abiejų tradicijų dorybių vardynas ir santyki- 
nis svoris, ir vienai, ir kitai bendra bent jau tai, kad jos traktuoja žmo- 
nių gyvenimą kaip pašaukimą rasti savo pilnatvę ir laimę puoselėjant 
dorybes arba dorybę. Ši sąvoka kondensuoja aktyvų graikų filosofijos 
ir krikščionių religijos universalizmą: kiekvienas žmogus nuo vieno 
pasaulio krašto iki kito yra pašauktas gyventi vadovaudamasis dorybe, 
tai yra ištobulinti savo prigimtį kiek įmanoma, tarus, kad kiekvieno 
gabumai, ar tai būtų įgimtos savybės, ar antgamtinės malonės, šiam 
tikslui pasiekti yra labai nevienodos. „Demokratizuoti dorybę“, kaip 
tai padaro Montesguieu vienu plunksnos brūkštelėjimu, reiškia nu- 
statyti jai antikinės demokratijos, tokios, kokia ji buvo, ribas. Apskri- 
tai dorybės idėja apibendrino graikų filosofijos požiūrį į politinį ir žmo- 
gaus gyvenimą, į žmogų kaip į žmogų, o Montesguieu formuluotė 
perša mintį, kad graikų filosofija yra susijusi su graikų miestu, kaip 
augalas yra priklausomas nuo savo ekosistemos, kuri šiandien sunai- 
kinta. „Graikų valstybės veikėjai, gyvenę liaudies valdymo laikais“!“, 
matyt, nelabai troško arba nesugebėjo matyti toliau už savo miesto 
sienų. Tad prisidengdamas tariamu konvencijos atnaujinimu, Mon- 
tesguieu duoda suprasti ne tokiam naiviam arba įžvalgesniam skaity- 
tojui, kad politinė ir moralinė graikų filosofija, orientuota ir, taip sa- 


* Platonas. Valstybė / vert. J. Dumčius.- Vilnius: Pradai, 2000, p. 329. 


19 Išskirta mano. 

kant, įmagnetinta dorybės sąvoka, neturi pasakyti nieko svarbaus gy- 
venantiems graikų mieste ne liaudies valdymo laikais. 

Modifikuodamas ją, Montesguieu čia pratęsia Thomo Hobbeso tezę 
apie dorybes ir moralinį gyvenimą. Atkreipkime dėmesį, kad jis taip pat 
modifikuoja ir Machiavelli'o mokymą. Gerai žinoma, kad Hobbesas, at- 
mesdamas o/Z moral philosopbers, writers of moral philosophy, kurie dorybėje 
matė žmogaus gyvenimo, tiek individualaus, tiek ir politinio, „galutinį tiks- 
lą“, dorybes paverčia „taikaus, visuomeniško ir patogaus gyvenimo priemo- 
nėmis V. Nekyla abejonės, kad „politizuodamas“ arba „socializuodamas“ 
dorybes, paversdamas jas įrankiais, Hobbesas jas sumenkina: iš trokštamų 
siekinių, kadangi tobulina sielą ir pakyli ją aukštyn būties pakopomis, jos, 
taip sakant, virsta paprasčiausiomis priemonėmis, skirtomis ginti fizinį gy- 
venimą. Bet Hobbeso tezė, kaip ir tezė senųjų filosofų, su kuriais jis kovoja, 
turi visuotinę reikšmę: tai, ką jis sako, jo nuomone, turi vertę žmogui kaip 
žmogui, žmogaus gyvenimui, nesvarbu, kokios jo sąlygos laike ir erdvėje. 
Jis tvirtina sakąs teisybę apie žmogų ten, kur Senieji dėl žmogaus klydo. 
Teisybė, kritikuodamas senuosius autorius, Hobbesas jau nurodė jų indi- 
vidualizmą, kurio jie būtų negalėję įveikti. Štai ką jis sako: 


Šiose Vakarų pasaulio šalyse esame įpratę savo nuomonę apie vals- 
tybių įsteigimą ir teises perimti iš Aristotelio, Cicerono ir kitų vyrų, grai- 
kų ir romėnų, kurie, gyvendami demokratinėse valstybėse, kildino šias 
teises ne iš prigimtinių principų, o surašydavo jas į knygas iš savo de- 


mokratinių valstybių patirties...! 


"" Hobbes T. Leviatanas / vert. K. Rastenis. — Vilnius: Pradai, 1999, sk. 11 im 
princ; sk. 15 in fine. 

'* Ten par, 21 skyrius, p. 222. Reikia pažymėti, kad Hobbesas sugeba meluori ne 
mažiau įžūliai nei Montesguieu apie politinės graikų filosofijos turinį: „From Aristozles 
Civil! Philosophy, they bave learned, to call all manner of Commonwealths but the Popular, 
(such as was at that time the state of Athens): Tyranny. - Iš Aristotelio politinės filosofijos 
scholastai išmoko visas valstybės formas, išskyrus liaudinę (kokia tuo metu buvo Atėnų 
valstybė), vadinti tironija“. (Ten par, 46 skyrius, p. 642.) 


28 ŠIUOLAIKINIO ŽMOGAUS SAVIMONĖ 


Atkreipę dėmesį į mano išskirtus žodžius, galime matyti, kad, glaus- 
tai išdėstydamas šias Hobbeso eilutes, Montesguieu neatsisako kaltini- 
mo individualizmu, bet panaikina nuorodą į „prigimtinius principus“. 
Tai, be abejo, lemiamas punktas. Jis pasitenkina tuo, jog „individuali- 
zuoja“ dorybę, ją susieja su atskira valstybine santvarka kaip galima jos 
išlikimo specifine priemone, nedarydamas jokių, nei pozityvių, nei ne- 
gatyvių, išvadų apie graikiško požiūrio pagrįstumą apskritai. Apie tai jis 
pasako daug mažiau nei Hobbesas, bet ir santūrus bei kuklus požiūris 
reiškia radikalų kritinį vertinimą. 

Galima sakyti, kad dorybės individualizacija yra dviašmenis kardas. 
Paversti dorybę, apie kurią kalba graikų valstybės veikėjai, graikų demo- 
kratijos poreikių išraiška, vadinasi, nebūtinai pasiekti „dorybę“ kaip to- 
kią: ar neturime galvoti, kad juo labiau Montesguieu individualizuoja 
dorybę, tuo labiau jis individualizuoja savo kritiką? Kadangi mes pasu- 
kome keliu, tolstančiu nuo universalumo ir vedančiu į individualumą, 
atrodo, niekas nekliudo suvokti tiek dorybės tipų, kiek yra atskirų poli- 
tinių darinių arba bent jau skirtingų valstybinių santvarkų. Todel, beje, 
tai, ką vadiname dorybės kritika, tėra nevykęs pavadinimas, nes reikėtų 
tik patvirtinti ar pripažinti begalinę žmonių pasaulio įvairovę: kiekvie- 
nai valstybinei santvarkai — sava dorybė, kiekvienam žmogui - irgi. Nors 
čia lengva apsirikti, bet tai ne tas kelias, kurį atveria Montesguieu. Iš 
tikrųjų jam pavyksta įteigti mintį, kad visų dorybių ir visos dorybės 
likimas slypi graikų dorybėje — graikų demokratijos dorybėje, išliaup- 
sintoje graikų valstybės vyrų. Jo metodika tokia: pirma individualizuoti, 
demokratizuoti dorybės idėją, o paskui paversti šią „demokratinę“ dory- 
bę bet kokios dorybės — politinės, taip pat ir moralinės bei religinės, — 
tipu. Dorybė iš pradžių individualizuojama, paskui apibendrinama. Tad 
santykis tarp individualumo (/e particulier) ir apibendrinimo (/e gėnėral) 
reiškia negirdėtas savybes, kurias nuo šiol reikės nurodyti. 

Pagal tradicinį, jei norite aristotelišką, supratimą individualumas tam 
tikra prasme yra reali apibendrinimo aproksimacija. Individualumas yra 
pranašesnis už apibendrinimą, nes realiai egzistuoja: tik individas, o ne 
rūšis, yra realus; jis nepatogus, nes yra netobula arba apytikrė jo realizaci- 

ja. Išskyrus galbūt labai retus individus, jei tokių esama, kurie yra „tikrąja 
to žodžio prasme“ (kaip individai) tai, kas yra (kaip rūšis), individualumas 
„yra mažiau“, t. y. turi „mažiau būties“ arba „mažiau esmės, nei apiben- 
drinimas. Šioje metodikoje, kuriai pradžią duoda Montesguieu, skirtumo 
tarp individualumo ir apibendrinimo nebėra nuo pat pradžių. Apibendri- 
nimas yra tvirtai, neatskiriamai susijęs su tam tikru individualumu: dory- 
bė yra tvirtai ir neatskiriamai susijusi su reikmėmis pavienio politinio da- 
rinio, koks buvo graikų miestas, kuris pats yra sukondensuotas į vieną iš 
konkrečių jo formų — demokratiją. Tokioje prievartinėje sąspaudoje api- 
bendrinta sąvoka patiria esmines modifikacijas. Visų pirma yra neįmano- 
ma pasakyti, ar esame prieš apibendrintą sąvoką, ar prieš individualią rea- 
lybę, nes individualumas ir apibendrinimas keičiasi savo savybėmis arba 
jas sulieja: apibendrinimas egzistuoja tiesiogiai, yra tiesiogiai realus. Anks- 
čiau žmonių pasaulį buvo galima aiškinti remiantis nepajudinamu skirtu- 
mu tarp individualumo, kurio buvimą buvo galima konstatuoti, ir esmės, 
kurios bendrą pobūdį buvo galima stebėti. Žmogaus dvasia privalėjo tik 
gerai elgtis, ji negalėjo rinktis vietos pasaulyje. Nuo šiol atstumo nebėra, 
nejudrumas užleidžia vietą judrumui ir nauja sąvoka, nei apibendrinta, 
nei individuali, arba viena ir kita drauge, ima laisvai judėti pasaulyje. Su- 
jungdama ir sulydydama savyje abu — apibendrinimo ir individualumo — 
polius, naujoji sąvoka turi savyje realėjimą, būdingą individualumu arba 
konkretumu virstančiam apibendrinimui, ir virtimą tikrumu, būdingą 
aproksimacijai, kuria individualumas siekia apibendrinimo arba univer- 
salumo; abu poliai tampa dviem jos „momentais“; ji turi laisvą barą Sena- 
jame pasaulyje. Nuo šiol naujoji sąvoka, apimdama abu momentus ir 
semdamasi jėgų iš jų sutelktinės energijos, taip sakant, tampa magišku 
įrankiu. Kad ir kam jį naudotų, dvasia pasirodo esanti pajėgi kurti, nes ši 
sąvoka sulydo į vieną individualumą ir apibendrinimą, tai yra ištisai visą 
žmogiškąjį pasaulį, tokį, koks jis yra tuo metu; dvasia pasijunta esanti 
aukščiausioji valdžia; ji gali aiškinti pasaulį kaip užsigeidusi. Žmogaus dva- 
sios dalia buvo būti sugautai įtampoje tarp individualumo ir apibendrini- 
mo; naujoji sąvoka jai leidžia matyti ją pačią, laikyti ją pačią esant už šios 
įtampos ribų ir aukštesne už ją. 

Šioje mūsų tyrimo stadijoje minėtos pastabos neišvengiamai yra abst- 
rakčios. Vėliau jos įgaus konkrečią plėtotę ir kitame skirsnyje bus pa- 
teikta pirmoji ir produkryviausia jų iliustracija. Buvo svarbu pabrėžti 
aiškiais ir, sakytume, moksliškais terminais, kad pradedame nagrinėti 
kelią, kurio pabaigoje žmogaus dvasia naujoje aplinkoje atras naujas ga- 
limybes įvertinti žmogiškuosius dalykus. 


VI Montesguieu sukuria fžkczją. Jis išranda dorybes idėją, 
apimančią ne tik antikinę politinę dorybę, bet ir „dorovines“ arba „krikš- 
čioniškąsias“ dorybes ir apskritai kiekvieną dorybę, kad ir kokia ji būtų. 
Jo išradimas, kurį perėmė Rousseau tokį, koks jis yra, suvaidins reikš- 
mingą istorinį vaidmenį: šiuolaikinė dorovės ir gyvenimo samprata, mūsų 
samprata, remiasi Montesguieu graikų miesto kritika. Reikia labai tiks- 
liai suvokti šios kritikos motyvus ir prasmę, jei norime iš esmės suprasti 
šį faundamentalų šiuolaikinio dorovinio gyvenimo bruožą: mums, kurie 
skiriamės nuo graikų ir krikščionių, dorybė gali kelti pasigėrėjimą, bet 
nebūti mėgstama. 

„Žodyje skaitytojui“ Montesguieu rašo: 


Kad būtų galima suprasti pirmąsias keturias šio veikalo knygas, rei- 
kia žinoti, kad 1) kai kalbu apie respubliką ir vartoju žodį dorybė, turiu 
galvoje meilę tėvynei ir meilę lygybei. Tai ne moralinė ar krikščioniš- 
koji, bet politinė dorybė !?. 


Šiuos teiginius mielai patvirtino dauguma Montesguieu komentato- 
rių, nes jie linkę priimti šiuolaikinį prietarą, pagal kurį „vertybės“ ir „sfe- 
ros“ yra „autonomiškos“. Jie netgi stovi prie šio prietaro, kuris didžiuojasi 
juos imdamas paraidžiui, ištakų. Tačiau galima įrodyti, kad kalbėdamas 
apie dorybę Montesguieu turi galvoje dorybę apskritai, įskaitant netgi do- 


5 Išskirta paties Montesguieu. 

rybes, kurias mes vadiname dorovinėmis arba krikščioniškomis. Norėčiau 
atkreipti dėmesį į keletą ironiškų jo pasisakymų šiuo klausimu. 
Štai ką jis rašo III knygos 6 skyriuje: 


Todėl sėkmingai besitvarkančiose monarchijose bet koks Žmogus 
bus geras pilietis, bet retas kuris bus doras žmogus, nes, norint tapti 
dorovingam, reikia norėti tokiam būti ir mylėti valstybę ne tiek dėl sa- 


vęs, kiek dėl jos pačios. 


Prie „doro žmogaus“ yra prisegta pastaba: „Žodžiai doras žmogus čia 
suprantami tik politine prasme“. Matome, kad Montesguieu nebijo pikt- 
naudžiauti savo skaitytojų nuolankumu, nes ką gi reiškia žodžiai „doras 
žmogus“ „politine prasme“, jei ne „geras pilietis“? Tarkime, kad geras 
respublikos pilietis turi kitokią moralinę ekonomiją nei geras monarchi- 
jos pilietis; tai, kad ji save apibūdina kaip nesavanaudiškumą, patvirti- 
na, jog ji nepaprastai artima „politinei dorybei“, apie kurią kalba Mon- 
tesguieu, ir tokiai „moralinei dorybei “, kaip ji visuotinai suprantama. 

Jokios abejonės neliks, jei dabar panagrinėsime IV knygos 5 skyrių. 
Pažymėjęs, kad despotizmas ir monarchija yra pagrįstos aistromis, ati- 
tinkamai baime ir garbe, Montesguieu taip apibūdina respublikoms bū- 
dingą dorybę: 


„.„bet politinė dorybė yra pasiaukojimas — visuomet labai sunkus 
dalykas. 

Šią dorybę galima apibrėžti kaip meilę įstatymams ir tėvynei. Ta 
meilė, reikalaujanti nuolatos teikti pirmenybę visuomenės, o ne asme- 
ninei gerovei, yra visų atskirų dorybių pagrindas; visos jos yra ne kas 
kita kaip pirmenybė. 


O kas gi yra tos „atskiros“ dorybės, jei ne tos, kurias vadiname „mo- 
ralinėmis“? Šis dalykas yra juo labiau įtikinamas, kad Montesguieu rūpi 
visiškai sutapatinti visas „atskiras“, tai yra moralines, dorybes su tėvynės 
meile, tai yra su politine dorybe tikrąja šio žodžio prasme. 

Bet kaip randasi šis nuolatinis pirmenybės teikimas visuomenės, o 
ne savo asmeniniams interesams? Stai Montesguieu atsakymas: 


Meilė Tėvynei formuoja gerus papročius, o geri papročiai pagimdo 
tevynės meilę. Juo mažiau galime patenkinti savo pačių aistras, juo labiau 
atsiduodame visuotinėms aistroms. Kodėl vienuoliai taip mėgsta savo vie- 
nuolių ordinus? Būtent todėl, kad jie yra jiems tokie neapkenčiami. Ordi- 
nų nuostatai atima iš jų narių viską, kas skatina įprastas Žmonių aistras, 


palikdami tik vieną aistrą — tiems patiems nuostatams, kurie juos varžo!“. 


Ši nuostabi ištrauka, kai pirmą kartą ją perskaitai, smarkiai pribloš- 
kia: atrodo, kad visa šiuolaikinė psichologija, vadinamoji įtarimo psi- 
chologija, tiek Nietzsche's, tiek Freudo, glūdi šiose eilutėse. Pagrįstai 
kyla noras manyti esant įtarimą. Ar neatsirado jis kaip ketinimas ar kaip 
mokymas labai savitame politiniame kontekste tam, kad būtų priešprie- 
šintas labai reikliam intelektualiniam poreikiui: galvoti apie Sena, kai 
Nauja randasi kaip dar neįtvirtinta laisvė? Tuo tarpu apsiribokime iškel- 
dami lemiamą momentą norėdami suprasti Apie įstatymų dvasią“, vadi- 
nasi, ir moralinę kritiką, neatsiejamą nuo šiuolaikinės politikos. Mon- 
tesguieu nori sulyginti antikinį miestą su religiniu ordinu ir sutapatinti 
politinę piliečio dorybę su vienuolio asketo dorybe““. Taigi abu dorybės 
tipai, dėl kurių nesutarimo Europos moralinės tradicijos buvo sudėtin- 
gos ir gyvybingos, yra susilieję į viena. 


14 Montesguieu. Apie įstatymų dvasią, V, 2, p. 44. 

D Jau Montesguieu Persų laiškuose Aferidono ir Astartės istorijoje galima perskaityti 
štai ką: „Kaip, sese mano, — sušukau aš labai susijaudinęs, — nejaugi šią religiją laikai 
tikra?“ — „Ak, — tarė ji, - kur kas geriau man būtų, jeigu ji būtų netikra! Aš pernelyg 
daug aukoju jos labui, kad galėčiau ja netikėti!“ (LXVII laiškas). 

!6 IV knygos 6 skyrius jau lygino Likurgą su Williamu Pennu ir su Paragvajaus jėzui- 
tais. Teisybė, III knygos 5 skyriaus pastaboje Montesguieu pateikia tokį paneigimą: „Aš 
čia kalbu apie politinę dorybę, kuri yra moralinė dorybė ta prasme, kad ji nukreipta į 
bendrą gėrį kur kas mažiau — apie pavienių asmenų moralines dorybes, ir visai nekalbu 

VII Mūsų analizė tikrai varginanti, bet moralinio ir poli- 
tinio gyvenimo istoriją ženklina pokyčiai, iš pradžių vos pastebimi, ku- 
riuos reikia mokėti atpažinti iš jų pirminių ketinimų ir spalvų. Siekiant tai 
padaryti, būtina permaryti konvencijas, už kurių, norėdami būti išgirsti, 
iš pradžių jie slepiasi. Mažų mažiausiai nustatėme, kad, paversdamas do- 
rybę antikinių demokracijų, konkrečiai graikų demokratijos, esme, Mon- 
tesguieu stengiasi ne tik sumenkinti Platono ir Aristotelio filosofijos reikš- 
mę, bet taip elgdamasis jis individualizuoja ir politizuoja visas dorybes, 
bet pirmiausia krikščioniškąją dorybę. Atrodo, kad demokratinė dorybė 
yra kiekvienos dorybės pradas ir kad krikščioniškoji dorybė yra tik išny- 
kusios demokratijos šmėkla, kuri sėdi soste ant pastarosios kapo su vaini- 
ku ant galvos ir kuri netrukus bus nuvainikuota. 

Šį kiekvienos dorybės pirmavaizdį sudaro ne kas kita, o pirmenybės 
teikimas ne asmeniniams, bet visuomenės interesams. Taigi ši bendroji 
dorybė yra ne tik atskiros valstybinės santvarkos charakteristika; Mon- 
tesguieu nuolat pabrėžia nepaprastai individualią prigimtį, jei galima 
taip sakyti, išskirtinę, neapibendrinamą graikų valstybinės santvarkos 
prigimtį. Graikų institucijos apibūdinamos kaip „savitos“ netgi skyriaus 
pavadinime!', lyg tai būtų esminė savybė, tam tikra prasme oficialus jų 
pavadinimas. Jų prisiminimas daro neįtikėtino, baisingo žygdarbio įspūdį: 
Montesguieu rodo, kad Likurgas „pažeidžia visus priimtus papročius“, 
„suplaka“ kaip kinai „žmones valdančius principus '*; jis vaizduoja graikų 
miestą kaip „atletų ir karių visuomenę“, kaip instituciją, kurios „Žiauru- 


apie tą dorybę, kuri turi ryšį su Apreiškimo tiesomis. Tai taps aišku perskaičius V knygos 
2 skyrių . Taigi IV, 5 mes matėme, kad asmeninės dorybės „yra tik“ pirmenybės teikimas 
ne asmeniniams, bet visuomenės interesams, kurie yra pati demokratijos gyvybė. Mes taip 
pat ką tik skaitėme V knygos 2 skyriaus ištrauką, kuria Montesguieu atkakliai remiasi 
šioje pastaboje, kad esama labai didelio panašumo tarp politinės demokratinių valstybių 
piliečių dorybės ir vienuolių asketiškos dorybės, kuri tikrai negali „turėti ryšio su Apreiški- 
mo tiesomis . III, 5 paneigimas atkreipia dėmesį į V, 2 teiginį ir jį patvirtina. 

"" Montesguieu. Apie įstatymų dvasią, IV, 7, p. 39. 

'8 Ten par, IV, 6 ir 7; XIX, 16. 

mą“ sušvelnindavo tik muzika arba „tam tikra meilė, kurią turėtų pa- 
smerkti viso pasaulio tautos!?. Visą Montesguieu aprašymą veikia sie- 
kis išryškinti graikų miesto keistumą, sukelti skaitytojo pasidygėjimą ir 
netgi antipatiją. 

Norėčiau pažymėti kitus ne mažiau svarbius bruožus. Montesguieu 
griežtai atskiria dorybės idėją nuo tobulumo idėjos (/idėe d excellence), 
kuri, jo manymu, Graikijoje buvo su ja esmingai susijusi. Jis paverčia 
dorybę jausmu, kuris yra ne tik prieinamas „paskutiniam valstybės 
žmogui“, bet ir randa užsigimusių jo skleidėjų tarp tų, kurių žinios ir 
turtai „vidutiniški'“?. Ir tyčia painiu sakiniu jis apverčia aukštyn ko- 
jom graikų dorybės ir laimės, dorybės ir išminties?! tapatybę, duoda- 
mas suprasti, kad neprisideda prie laimės ir išminties: „Respublika, 
kurioje įstatymai išugdė daug vidutiniškų žmonių, jeigu ją sudarys 
išmintingi žmonės, bus valdoma išmintingai; jeigu ją sudarys laimingi 
žmonės, bus labai laiminga '**. Demokratiniai įstatymai, kurių ramstis 
ir, taip sakant, gyvybė yra dorybė, gali pagimdyti tik lygybę ir viduti- 
niškumą, o išmintis ir laimė žengia pirm įstatymų ir dorybės, vadinasi, 
nepriklauso nuo jų. 

Dabar galime apibendrinti Montesguieu tezę apie dorybę. 

Dorybė yra ne tik konkrečios, bet ir ypatingos valstybinės santvar- 
kos principas. Ją pagrindžia ne aistrų valdymas protu, bet vienintelės 
aistriškos energijos — tėvynės ir lygybės meilės - suvokimas. Vadinasi, 
tai yra tos taisyklės, kuri slegia ir netgi „gniuždo“, meilė. Ji neturi ryšio 
su sielos didybe; priešingai, ji prieinama ir netgi būdinga ir pačiam 
menkiausiam valstybės žmogui. Ji nepadaro žmogaus nei išmintingo, 
nei laimingo. 


'? Ten par, IV, 8, p. 42. 

“ Ten par, V, 2 ir 3. 

*! Žr., pavyzdžiui, Aristotelio Nikomacho etiką, 1101a 14; 1102a 5; 1176b 7; ir 
Politiką, 1295a 37. 

 Montesguieu. Apie įstatymų dvasią, V, 3. 

VIII Dorybė, apie kurią kalba Montesguieu, yra tikrai 
keistas dalykas, neįtikėtina chimera. Kyla pagunda tvirtinti, kad ne- 
atsiras žmogaus, kuris ją būtų sutikęs šiame ar aname pasaulyje. Tai 
antikinės politinės ir krikščioniškosios dorybės amalgama, kurioje kiek- 
vienas elementas nustoja savo specifinių savybių ir įgyja ją iškraipan- 
čias spalvas. Benjaminas Constant'as labai gerai mokėjo paaiškinti 
Montesguieu mintį šiuo klausimu, kai šis kalbėjo apie Spartą kaip 
apie „kareivių vienuolyną '*?. Kokia gi šios pribloškiančios išmonės 
prasmė? 

Europos dorovinį gyvenimą organizavo ir kurstė nesutarimų ku- 
pinas dialogas tarp graikų bei romėnų pilietinės dorovės ir Mozės 
priesakų bei Evangelijų patarimų: žodžiu, tarp didžiadvasiškumo ir 
nuolankumo. Abi dorybės, arba abu dorybės tipai, yra antagonistiš- 
kos, bet kartu ir solidarios. Jau esu nurodęs““, kad abi moralinės tra- 
dicijos, siūlančios žmogui išreikšti savo prigimtį siekiant aukštų tikslų, 
neišvengiamai yra artimos ir, sakytumei, bendrininkės: ir vienai, ir 
kitai žmogus yra strėlė, paleista į taikinį, o tas taikinys yra dangaus 
žydrynėje. Be to, abi tradicijos gyvos savo priešprieša ir nesutari- 
mais; sakytumei, kursto viena kitą. Didžiadvasiškumas niekina nuo- 
lankumą. Nuolankumas žemina didžiadvasiškumą“?. Prigimtis vis iš 
naujo yra kandidatas krikštyti; malonės poreikiai nuolat kelia pri- 
gimties reikalavimus ir netgi maištą. Galima lengvai pastebėti šią dia- 
lektiką didžiuosiuose Europos istorijos įvykiuose iki XVII amžiaus, 
viduramžių nesutarimuose tarp popiežiaus ir imperatoriaus, viduram- 
žių perėjime į renesansą, pastarojo į reformaciją ir kontrreformaciją. 
Todėl įtūžęs ir didžiadvasiškas Dante protestuoja prieš pažeminimą, 
kurį daro mūsų moralinei ir politinei prigimčiai perdėti dvasinės val- 


2 Benjamin Constant. De / esprit de congučte et de Vusurpation, 2 d., 7 sk. knygoje: 
De la libertė chez les Modernes, ėd M. Gaucher, Paris, Hachette, 1980, p. 189. 

8 Žr. šios knygos I skyriaus 5 paragrafą. 

* Pavyzdžiui, Kanosoje (Canossa). 

džios reikalavimai. Todėl Lurheris sukyla prieš popiežiaus valdžios 
pavertimą pasaulietine ir pagoniška valdžia““, prieš Dievo žodžio pa- 
vertimą žemiškosios valdžios institucija. Dante teigia prigimų, Lut- 
heris - malonę: štai ritmas ir atmosfera, kurie ilgą laiką veikė Vakarų 
pasaulį. XVII amžius padarė tam galą; vadinkite jį klasicizmu ar ba- 
roku, šiaip ar taip, jis dėjo didžiules pastangas, kad būtų susitaikyta; 
jis panoro labai sąmoningai būti kartu išdidus ir krikščioniškas. Tai- 
gi susitaikymo įrankis, skliauto spyna, tai yra absoliutus viešpats, 
kartu Heraklis, arba Apolonas, ir krikščioniškiausias Karalius, užuot 
sutaikęs ir sujungęs savo asmenyje abu Senojo pasaulio aspektus, tik 
galutinai sukompromitavo vieną ir kitą. Styga buvo pernelyg įtemp- 
ta ir 1715 m. ji staiga nutrūko. Bet mes neišvydome iškylant nei 
pagoniškojo išdidumo ir garbės troškimo, nei krikščioniškojo nuo- 
lankumo ir rūstumo. Atsirado kai kas kitas, ką stengiamės identifi- 
kuoti šioje studijoje, tam tikras trečias dalykas — visiškai kitoks nei 
antika ir renesansas, visiškai kitoks nei katalikiška ar protestantiška 
krikščionybė. 

Nepaisant jo didybės ir grožio, tokiame klasikiniame projekte, koks 
jis plėtojosi Prancūzijoje — iš tikrųjų jis plėtojosi tik Prancūzijoje, - bu- 
vo kažkas įtempto, perdėto, dirbtinio ir apgaulingo. Vos tik buvo atsisa- 
kyta dirbtinumo, iš tikrųjų buvo atsisakyta to, kas norėta sujungti į vie- 
ną: dvi senąsias „gero gyvenimo“ atmainas. Bet liko tai, ką pagimdė šis 
dirbtinumas arba bent jau gynė ir drąsino: tautinė valstybė, nuo šiol per 


*6 Nietzsche šiuo klausimu rašo: „Tik šis didis karas vyko, lig šiol dar niekas ryžtin- 
giau negu Renesansas nekėlė klausimų <...>; aš matau tokį prasmingą ir kartu tokį 
nuostabiai paradoksalų reginį, kad visos Olimpo dievybės būtų turėjusios progos nusi- 
juokti nemirtingu juoku — Cesare Borgia popiežius ... Ar mane suprastų?.. Na, tai būtų 
buvusi pergalė, kurios aš vienintelis šiandien trokštu: kartu krikščionybė būtų buvusi 
sunaikinta! Kas atsitiko? Į Romą arvyko vokiečių vienuolis Lurheris. Pastarasis <...> 
Romoje sukilo prieš Renesansą... Jo neapykanta, užuot su didžiu dėkingumu supratusi 
baisumą to, kas įvyko, pergalę prieš krikščionybę jos rvirtovėje, iš šio reginio išmoko tik 
semtis peno“ (Nietzsche F. Anrikristas // Metai. - 2004, Nr. 2, p. 137). 

plati, per stipri, per nauja, jog kada nors sutiktų nusileisti vienos ar kitos 
antikos valdžiai; ir todėl susijusi su tautine valstybe ši anttautinė anglų, 
prancūzų, olandų ir italų visuomenė, pernelyg pilietiška, kad būtų tikrai 
krikščioniška, pernelyg krikščioniška, kad būtų tikrai pilietiška, nuosa- 
vybėje, pokalbyje ir prekyboje randanti tuos tarpinius dvasinius turi- 
nius, kurie atitinka jų padėtį. 

Nors akyliems stebėtojams ir atrodytų, kad klasikinis projektas galu- 
tinai išnyko po didžiojo karaliaus mirties, daugelį teisingų protų ir kil- 
nių širdžių veikė antikos ir krikščionybės nuostatos. Socialinė ir intelek- 
tualinė srovė, tekanti per Europą, be abejo, skelbia kažką visiškai nebūta 
ir negirdėta. Tačiau ką? Ir ar tai bus pakankamai stipru, kad visiems 
laikams išvaduotų žmones nuo šių dviejų užgesusių arba gęstančių žvaigž- 
džių — Atėnų ir Jeruzalės — traukos? 

Norint išvengti viso to, kas sena, arba grįžimo prie to, kas sena, 
norint įtvirtinti to, kas nauja, valdžią, reikia padaryti visišką galą dia- 
lektikai, apie kurią kalbėjome, t. y. prigimties ir Dievo malonės žais- 
mui. Norint įgyvendinti tokį sumanymą, kas gali būti drąsiau ir la- 
biau neatremiama nei jų su/iejimas į vieną? Taigi Montesguieu tiesiog 
uždeda miestą ir Bažnyčią, pilietį ir krikščionį vieną ant kito. Jų ben- 
dravardiklis yra paklusnumas taisyklei, slopinančiai aistrą. Šio ben- 
dravardiklio pabrėžimas reiškia abiejų tradicijų kritiką, nes paklusnu- 
mas, bendras abiem tradicijoms, nebetenka motyvų, savo tikslų, kurie 
jį pateisina kiekvienoje tradicijoje. Jis pasireiškia kaip paprastas pri- 
gimties slopinimas, o ne kaip jos ugdymas siekiant jos tobulėjimo, 
kaip priemonė pasiekti aukštesnį gėrį. Aistringai mylėti taisyklę, kuri 
slegia kaip tik todėl, kad slegia, žinoma, yra prieš prigimrį, kad ir kažin 
kaip būtų suprantama toji prigimtis. Taip suprastą dorybę galima teisti, 
tai yra atmesti, nejaučiant reikalo patikslinti „prigimtį atitinkančio“ 
veiksmo savybes ir netgi nejaučiant apskritai reikalo daryti kokią nors 
prielaidą apie žmogiškąją prigimtį. Ši sąvoka mus skatina galvoti, kad 
antikinis miestas ir krikščionių Bažnyčia taip pat yra, nors ir skirtingu 
būdu, represyvūs arba „slegiantys“ ir akina mus pasitenkinti tokia min- 
timi: ji yra perdėm polemiška. 

IX Ankstesnė analizė pabrėžė, aš manau, įrodė, sąmo- 
ningą ir dirbtinį Montesguieu išprotavimo charakterį, jo, kaip išmonės, 
pobūdį. Bet filosofo, ir dar tokio protingo kaip Montesguieu, išmonės 
niekada nebūna nepagrįstos; jos įtvirtina, atskleidžia aiškią ir realią gali- 
mybę, kuri neaiškiai buvo įrašyta politinėje ir dvasinėje konfigūracijoje. 

Šiek tiek anksčiau aš kalbėjau apie dviejų tradicijų dialektiką ir paro- 
džiau, kaip didžiadvasiškumas ir nuolankumas, prigimtis ir Dievo ma- 
lonė stengiasi įveikti ir skatina vienas kitą. Bet jei priimame kiekvieną 
kritiką paraidžiui ir stebime ją iki pat logiškos jos išvados, jei svarstome 
tai, ką prigimtis ir miestas sako arba duoda suprasti apie Dievo malonę 
ir Bažnyčią, tai, ką Bažnyčia ir Dievo malonė sako arba duoda suprasti 
apie miestą ir prigimtį, matome, kad kiekvienas iš jų siekia atimti iš savo 
priešininko jo teisėtumą, palikti jį be jo substancijos. Ko vertos piliečio 
akyse krikščionio kančios, kai kalbama ne apie atsiklaupimą ant kelių, 
bet apie užsėdimą ant žirgo, kai išpirktinos arba veikiau ištaisytinos nuo- 
dėmės yra ne nuodėmės, padarytos nusižengiant skaistybei ir teisybei, 
bet karinės ir politinės klaidos?“ Ko vertos krikščionio akyse piliečio 
politinės ir karinės pastangos, kai jis tiki, kad pergalė ar pralaimėjimas, 
viena ar kita santvarka, šis pasaulis yra ašarų pakalnė, kurioje siaučia 
nuodėmė, kad valstybė yra ne daugiau ir ne geriau nei didelės plėšikų 
gaujos?“* Kiekvienam abiejų priešininkų aukos, kurių reikalauja kitas, 
yra beprasmės. 

Aš žinau, kad praktikoje miestai, karalystės ir netgi respublikos su- 
teikia Bažnyčioms šiek tiek vietos, kartais daug vietos, kad Bažnyčios 
dažniausiai pripažįsta žemiškųjų miestų pagrįstumą ir teisėtumą ir kad 
autoritetingiausias pareiškimas, liečiantis prigimties ir Dievo malonės 
santykius, skelbia, jog malonė tobulina prigimtį jos nesunaikindama*?. 
Bet čia mums rūpi aštrūs šio argumento ašmenys, kai jis nuvedamas iki 


" Žr. Makiavelis N. Valdovas, sk. 11. 
** Saint Augustine, De civitate Der, IV, 4. 
Saint Thomas, Summa Theologiae, Ia, ą. 1, art. 8, ad. 2. 

logiškos išvados, kaip įprasta argumento prigimčiai, kai vyrauja, kaip 
dažnai esti politiniame ir religiniame gyvenime, kontliktinė situacija, 
juoba kad tokia situacija sukelia daugiau padarinių, daugiau pokyčių, 
daugiau „istorijos“, galima sakyti, nei susitaikymas arba kompromisas, 
nei graži ir gera harmonija. Tad, be jokios abejonės, kiekvienam iš jų yra 
beprasmės kito aukos ir beprasmis kito nuolankumas. Taigi, jei priima- 
me vieną ir kitą argumentą paraidžiui tuo pačiu metu, žmogus mums 
atrodo pasmerktas nenaudingam nuolankumui, ar vilkėtų jis piliečio 
togą ar krikščionio ašutinę. Tad štai jau keli šimtmečiai dvasinės jėgos 
trinasi viena į kitą lyg dvi girnapusės, miestas ir Bažnyčia, prigimtis ir 
Dievo malonė čia konfliktuodamos, čia susitaikydamos trina viena kitą. 
Ir kiekvienos iš jų pastangos sugrįžti prie pradinės tiesos keistai atnešė 
joms pralaimėjimą: Renesansas padarė galą miestų gyvenimui, Lutherio 
reforma nuginklavo religiją pasaulietinės valdžios akivaizdoje. Ką palie- 
ka po savęs ši trintis, ši erozija, jei ne abipusį kaltinimą nenaudinga 
tarnyba ir beprasmiu nuolankumu? Prigimtis ir Dievo malonė, išeikvo- 
jusios savo jegas kovodamos viena su kita, po savęs palieka neaiškius 
kone bendro įstatymo pėdsakus. 

Būtent ant tokio pamato Montesguieu kuria savo dorybės sąvoką, 
savo pirmavaizdžio fikciją, kurioje sulydo politinę pagonių dorybę ir 
krikščionišką dorybę. Jo fikcija įmanoma ir priimtina dėl dvasinės situ- 
acijos, kurią pagimdė abiejų tradicijų sąveika ir kuri remiasi ta situacija. 
Dorybė, aptariama veikale Apre įstatymų dvasią, iš esmės nėra autoriaus, 
nors jis būtų ir labai sumanus, išradimas; Montesguieu apmesta ir pa- 
vaizduota dorybė yra didžioji Europos Istorijos Figūra, gaunanti savo 
jegas iš abiejų tradicijų — antikinės ir krikščioniškosios — išsekimo po 
paskutinio tuščio bandymo įtvirtinti jas abi drauge. 


X Ar tai, kas ką tik buvo pasakyta, reiškia, jog Mon- 
tesguieu yra vienodai priešiškas abiem didžiosioms tradicijoms ar jų „rep- 
resyviems“ padariniams? Nieku gyvu. Kai Montesguieu, užuot kūręs 
savo fikciją iš jų sąsajos, imasi nagrinėti jų konfliktą, jis pabrėžia prana- 

šumus pagoniškosios, arba pilietinės, tradicijos, kuri bent jau neskaido 
žmogaus; graži ištrauka apie Epameinondą liudija, kas jam mieliau?“. Iš 
tikrųjų Montesguieu minčių išdėstyme turėtų rastis vietos jo satyrai apie 
krikščionybės atliktą padalijimą?!. Bet mūsų tyrimui svarbu ne tai, kaip 
jis pritaria arba plėtoja Machiavelli'o šiuolaikinės religijos kritiką, bet 
tai, kaip jis kritikuoja kitą tradiciją?*, jo antikinio miesto kritikos inten- 
syvumą ir radikalumą. Montesguieu rūpi, kad atsirastų trečia galimybė, 
visiškai kitokia ir visiškai nauja valdžia. 

Be abejonės, bus klausiama, kodėl, jei mūsų teiginys yra teisingas, 
Montesguieu daugina skaičių tokių ištraukų, kaip ką tik minėtoji, ku- 
rios paskatino tiek daug gerų skaitytojų jį laikyti nuoširdžiu klasikinės 
antikos gerbėju. 

Montesguieu tikrai buvo nuoširdus gerbėjas to, kas graikų ir romė- 
nų antikoje yra gerbtina. Kadangi jis nuostabiai gebėjo suprasti viską, jį 
žavėjo tūkstančiai grožybių, kurių nepastebės mūsų menkos sielos. Ta- 
čiau, jo akimis žiūrint, šis antikinis gyvenimas jau nebebuvo reali gali- 
mybė; jis negrįžtamai priklausė praeičiai. Šių dienų skaitytojas turi itin 
pasistengti, kad suvoktų dydį naujovės, glūdinčios pastaruosiuose, iš pa- 
žiūros tokiuose kukliuose Montesguieu teiginiuose: taip esti todėl, kad 
šiuolaikinis skaitytojas be jokio vargo ir be jokios sąžinės graužaties pa- 
lieka arba siunčia praeitį į praeitį, nes „viskas yra istoriška“ ir „istorija 
yra negrįžtama“. Ber lig tol pripažinti senąją valdžią iš tikrųjų reiškė 
garbinti visada prieš akis esantį pavyzdį, nes jis pagrįstas tvariais, nekin- 
tamais žmogaus prigimties stebėjimais. Vadinasi, atmesti senųjų autori- 
tetą, reiškė atmesti prigimties kriterijų, kurį jie atrado ir pripažino pa- 


* Montesguieu. Apie įstatymų dvasią, IV, 4. 

*! Pavyzdžiui, Montesguieu Pensėes skaitome: „DU PASAULIAI. Vienas gadi- 
na kitą, o šis aną. Dviejų per daug. Reikėtų tik vieno iš jų“ (1176, ms. Bordeaux, 
ėd. L. Desgraves). 

32 Žr. Makiavelis N. Samprotavimai apie pirmąją Tito Livijaus dekadą, II, 2 !/ Ma- 
kiavelis N. Rinktiniai raštai. — Vilnius: Minus, 1992. 

grįstu. Taigi atmetus principą, užtikrinusį didžiausią jų ištikimybę, jų 
dvasinio gyvenimo šerdis netenka tiesos. Tada nebegalima be rimtų iš- 
lygų jų garbinti taip ilgai, bent jau tol, kol žmogui rūpi tiesa. Man neiš- 
neša galva, kaip plačiame Montesguieu prote galėjo sugyventi pasigėrė- 
jimas ir pasmerkimas. 

Šiaip ar taip, yra tikra, kad Montesguieu tyčia paslepia dorybės kri- 
tiką, ir reikia trupučio dėmesio, kad pajustum jo ironiją ir suvoktum jo 
užsipuolimo radikalumą. Šiame atsargume slypi didžiulis politinis, taip 
pat ir moralinis apdairumas. Iš tiesų, ką patirs sąžiningas Plutarcho arba 
Tomo Kempiečio Kristaus sekimo skaitytojas, jeigu abi didžiosios „gero 
gyvenimo“ atmainos bus pavojingai griežtai sukritikuotos ir abi kartu 
pasirodys esančios ydingos? Jam reikia žmogaus idėjos, paveikslo, kuris 
užimtų jo protą ir širdį. Todėl Montesguieu, patenkintas tuo, jog galu- 
tinai susilpnino skaitytojo akyse abiejų tradicijų autoritetą, su kilniu 
atkaklumu teigia, jog niekada neketino kalbėti apie krikščioniškąsias do- 
rybes, ir su sąmoninga pompastika imasi sąlygiškai šlovinti senovinio 
gyvenimo didybę. Autoritetas, turintis pakeisti dorybės autoritetą, neat- 
sineša su savimi jokios naujos žmogaus, jo prigimties, jo galimybių ar jo 
pašaukimo idėjos. Autorius, norintis ginti šį autoritetą, jei išsaugo bent 
kiek žmogiškumo, o Montesguieu buvo pats žmogiškumo įsikūnijimas, 
negali paprasčiausiai tik sugriauti ar pakirsti dorybės ir „gero gyvenimo“ 
įvaizdžio, kilnaus Epameinondo paveikslo. Jis ir toliau turi gyvuoti lyg 
savotiškame apvalkale, kad nepaisydamas nieko duotų naujajai žmoni- 
jai žmogaus vaizdinį, moralinį pagrindą, nors ir neturintį galios vado- 
vauti jos veiksmams, bet jau bent sugebantį užimti jos vaizduotę. Be- 
galinis Montesguieu meistriškumas, sunaikindamas intelektualinį ir 
politinį antikinės dorybės autoritetą, išsaugo arba veikiau išranda „įsi- 
vaizduojamą“ arba „estetinį“, arba „istorinį“ jos autoritetą, kuris išliks 
kaip geriausias Europos auklėjimo dalies pagrindas iki 1960 metų. 

Nereikia nuvertinti šio pasiekimo svarbos. Šis, taip sakant, antraeilis 
autoritetas siejasi ne su nepagrįstais ir silpnais įvaizdžiais. Šis pramanas 
vaidina realų moralinį vaidmenį ir, Montesguieu manymu, yra būtinas 
ir naudingas. Iš tiesų tik pagalvokime, kas atsitiks Rytų Europoje, jei 

šiuolaikinis žmogus, apsvaigęs ir tarsi apsėstas vien Istorijos ir Ateities 
autoriteto, visiškai iššlavęs kaip paskutinis barbaras iš savo vaizduotės 
visus senuosius įvaizdžius, imsis versti tikrove, suteikti būtį Naujojo Žmo- 
gaus nežinomajam X. 

Bet istorija savo ironiškajam nuodėmklausiui turėjo atsargoje keistą 
ironiją. Jo išrastoji dorybė turėjo persekioti Europos žmogų visiškai ki- 
tokiu būdu, nei jis numatė ar norėjo. Netrukus jo išradimas ėmė tar- 
nauti priešingam nei buvo sumanytas reikalui. Jean-Jacgues'as Rousseau 
išvertė Montesguieu pramaną kaip pirštinę. 


XI Mes esame pabrėžę, kad nustatydamas antikinės ir 
krikščioniškosios dorybės bendrą vardiklį Montesguieu paverčia radi- 
kalia satyra tiek vieną, tiek kitą, nes atima iš dorybės jos specifinį moty- 
vą; dorybė dabar yra tik nenatūralus nuolankumas represyviai taisyklei. 
Trumpai tariant, jis pateikia tik dorybės savikritiką. Bet kartu ši „sude- 
mokratinta“ dorybė, sujungdama krikščionybės lygybę ir griežtumą su 
graikų miesto veiklumu, atveria, arba atrodo arverianti, dar visiškai nau- 
ją galimybę. Tokia demokratinė samprata, kuri patenkina, arba atrodo 
patenkinanti ir antikinės pilietinės didybės nostalgiją, ir krikščionišką 
lygybės skonį, galės sukelti pozityvų potraukį, vos tik naujasis autorite- 
tas bus atmestas, kaip tai padarė Rousseau. Padarydamas savotišką re- 
versą, jis dideliam saviškių džiaugsmui pompastiškai paskelbė represyvų 
ir nenatūralų dorybės pobūdį, kurį Montesguieu subtiliai iškėlė norėda- 
mas nukreipti savo skaitytojus nuo jos. Fikcija, skirta atokiai laikyti pra- 
eities prestižą ir antikos autoritetą, ėmė smarkiai ginčyti šiuolaikinės pa- 
tirties autoritetą, kurį reikėjo įtvirtinti. Aiškinamasis principas, skirtas 
užsklęsti vieną istorijos periodą, virto veiksmo principu, galinčiu atverti 
kitą, nebe „šiuolaikinį“, bet „revoliucinį“ periodą. Apie tokios dorybės, 
kokią atrado ir kritikavo Montesguieu, kokią įtvirtino ir šlovino Rous- 
seau, viešpatavimą paskelbė Robespierre as. 

Keisčiausia Rousseau poelgyje yra lengvumas, su kuriuo jis apverčia 
Montesguieu siekį, ir sąžiningas pasitenkinimas, sumišęs su entuziaz- 

mu, su kuriuo jis aprašo pilietinės dorybės žiaurumą??. Ar kas nors pasa- 
kys, kad abu filosofai turi tą pačią dorybės sampratą, bet skirtingai ir 
netgi griežtai priešingai ją „įvertina '? Jei atsakymas būtų teigiamas, mes 
atsitiktinai būtume padarę retą atradimą: atvejį, problemą, situaciją, ku- 
rioje „vertinimo“ sąvokos vartojimas yra būtinas norint suprasti žmo- 
giškąjį pasaulį. 

Pats Montesguieu nutuokė apie kitą galimybę, slypinčią jo atradi- 
me; jis nutuokė apie Rousseau galimybę. Kaip būtų galėjęs nenumaryti 
įvaizdžio pilietės, dėkojančios dievams už pergalę, atėmusią iš jos penke- 
tą sūnų, jis, kuris mums rodo vienuolį, aistringai mylintį savo ordiną, 
kuris jį engia, ir būtent todėl, kad jį engia. Maža to, jis atvirai pažymi, 
veikiau nukala tokią maksimą: „Žmogaus protui būdinga mėgti religi- 
joje viską, kas susiję su pastangomis, lygiai kaip ir moralės dalykuose 
mes abstrakčiai mylime visa, kas pasižymi griežtumu“**. Tai turbūt pats 
bendriausias veikalo Apie įstatymų dvasią teiginys. Nutuokimas apie šią 
galimybę, be abejo, buvo kitas motyvas, priešingas pirmajam, siekiant 
užmaskuoti dorybės kritiką arba savikritiką: nereikėjo sąžiningo skaity- 
tojo varyti į neviltį, bet nereikėjo jo taip pat ir gundyti. 

Pats Rousseau nemėgsta jo garbinamos dorybės. Arba vėlgi jis tik 
mėgsta ją, bet nesugeba praktikuoti šios priešingos prigimčiai dorybės 
dėl jos prigimtinio gerumo. Ne, jis nemėgsta jos, nes ji primena tai, 
kas, jo akimis žiūrint arba veikiau jo širdžiai, yra visiškai neatleistina 
yda: ji — Žiauri". 


* „Viena spartietė, kurios penki sūnūs buvo kariuomenėje, laukė žinių iš mūšio. 
Atvyksta helotas; ji jo klausia visa virpėdama. Tavo visi penki sūnūs žuvo. Niekingas 
verge, ar šito aš tavęs klausiau. Mes nugalėjome. Motina nubėga į šventyklą padėkoti 
dievams. Štai jums pilietė.“ (J.-J. Rousseau, Emile, kn. 1, veikale Oeuvres complžees, 
Paris, Gallimard, Bibl. de la Plėiade, t. IV, 1969, p. 249.) 

* Montesguieu. Apie įstatymų dvasią, XXV, 4. 

5 Žr. antrą Discours, Oeuvres complžzes, <. III, p. 159; pirmą ir antrą Dialogues, t. I, 
1959, p. 670 ir p. 823 ir kt.; šeštą „Promenade“, Rėveries ..., t. I, p. 1052-1053; la 
Lettre a Christophe de Beaumont, 1. IV, p. 970n. 

Iš tiesų Montesguieu ir Rousseau vienodai suvokia įstatymo ir jo 
žiaurumo dvilypumą; tai, kas paverčia jį pasibaisėtinu, taip pat gali jį 
paversti mielu arba veikiau paversti jį keisto intelektualaus troškimo ob- 
jektu. Jei mes jį tikrai mylėtume, jį praktikuotume, mūsų meilė nebūtų 
„spekuliaryvi“. Ir vienas, ir kitas naudoja šį dvilypumą, kad nukreiptų 
savo skaitytojus prie minčių arba jausmų, kurie jiems atrodo tikri ir 
pageidautini. Bet galbūt nei Rousseau, nei pats savitvarda pasižymintis 
Montesguieu nevisiškai lemia tai, ką turime ir galime galvoti apie įstaty- 
mą. Jausmų dvilypumas ir netgi sprendimų prieštaringumas randasi dėl 
įstatymo esmės, jo supratimo neapibrėžtumo. Mes turime būti atidūs 
skirtumui tarp išplėstinės reikšmės, kurią įstatymo sąvokai suteikia Mon- 
tesguieu, ir tos, kurią jam suteikia Rousseau. 

Dorybės idėja, fikcija, sukurta Montesguieu, apima ir antikinį pago- 
niškąjį, ir krikščioniškąjį pasaulį: tai, ką jis sako apie dorybę, liečia žmo- 
giškąjį pasaulį tokį, koks jis buvo visą laiką, iki dabarties, iki anglų san- 
tvarkos atsiradimo, naujos šiuolaikinės laisvės santvarkos. Rousseau, sa- 
kytume, dar labiau išplečia šią paplitusią reikšmę. Ši dorybė arba šis 
įstatymas yra esminis dalykas pačiam žmogaus žmogiškumui. Nuo šiol 
svarbu ne pereiti nuo senojo įstatymo viešpatavimo ir nuo priespaudos 
prie naujojo įstatymo, grynai instrumentinio, ir laisvės viešpatavimo, o 
galų gale įtvirtinti įstatymą, kuris yra grynas įstatymas ir tobulas įstaty- 
mas ir kuris, beje, susilieja su moraline ir politine laisve“. Abiejų filoso- 
fų nesutarimas yra filosofinis nesutarimas; jis apima įstatymo prasmę ir 
vietą. Montesguieu, atrodo, įsivaizduoja visuomenę, kurioje represyvi- 
nis įstatymas, pakeičiantis prigimtį, turėtų būti panaikintas; Rousseau 
mano, kad žmogus negali gyventi visuomenėje nepaklusdamas įstaty- 
mui, kuris pakeičia, giliai sužaloja jo sielą, ir jis taip nemėgsta šio žiau- 
raus įstatymo, jog yra linkęs verčiau pasitraukti į vienatvę. 


* Ruso Ž. Ž. Apie visuomenės sutartį, kn. 1, sk. 6 ir 8 // Ruso Ž. Ž. Rinktiniai raštai / 
vert. L. Skūpas. - Vilnius: Minus, 1979. 

XII Dorybė, tokia, kokią ją sukūrė Montesguieu ir įtvir- 
tino Rousseau, yra gryna prievarta, nes yra padaryta arba „išgalvota“ kaip 
bendras graikų ir krikščionių įstatymų elementas. Ji apibrėžta grynai nei- 
giamai; ją sudaro individo pomėgių ir interesų neigimas, individualios 
prigimties neigimas. Jei seksime Montesguieu, toks individo pomėgių ir 
interesų paaukojimas bus ne kas kita kaip pats paaukojimas ir keistas sie- 
los pasitenkinimas, kurį ji dėl to patiria. Savaime suprantama, kaip esu 
pažymėjęs, ši dorybė maža ką bendro turi su ta samprata, kurią turėjo 
graikai ir krikščionys. Žinoma, tiek vieni, tiek kiti į dvasinį gyvenimą žiū- 
rėjo visiškai skirtingai: kas gali būti skirtingesnio nei prigimtis ir malonė? 
Vis dėlto krikščionių susidaryta dorybės idėja gan tiksliai apima graikų 
dorybės idėją. Tiek filosofams, tiek krikščionims dorybė yra aistrų pajun- 
gimas protui, žemųjų sielos dalių — aukštosioms dalims, jų sutvarkymas ir 
sielos įvesta tvarka?". Ši dorybės samprata gali reikšti afektų ir interesų 
slopinimą, apimtimi ir turiniu visiškai tolygų slopinimui, kurį numato 
Montesguieu ir Rousseau dorybės samprata, bet jo prasmė visiškai skir- 
inga. Filosofams ir krikščionims askezė yra aukštesnio gyvenimo priemo- 
nė; tai būtina priemonė norint ją pasiekti. Montesguieu aiškinimu, askezė 
yra savitikslė. O Rousseau išsaugo kai ką iš tradicinės sielos sandaros idė- 
jos, tik dar labiau pabrėžia, kaip dorybė ir įstatymas iškraipo sielos savy- 
bes*. Aš manau, kad nenorint bet kokia kaina keliomis glaustomis formu- 
luotėmis perteikti sudėtingus reiškinius, kai yra svarbu atrasti ir išsaugoti 
jų sudėtingumą, naudinga pateikti tokią santrauką. 

Senosios dorybės ir įstatymo, abi — ir pagoniškoji, ir krikščioniškoji — 
atmainos verčia žmogų pereiti iš tam tikro savo prigimties būvio į aukštes- 
nį būvį (krikščionybės atveju netgi į „antgamtinį“ būvį); žmogus palaips- 
niui kyla savo Būties pakopomis; jo dorybės, kaip ir ydos, skleidžiasi nuo 
sugedimo pragarmės iki tobulybės viršūnės pagal skalę, turinčią tūkstan- 


* Žr. Platonas. Valstybė, 443d-e; Rom 6, 17-18; Saint Thomas, Summa Theologiae, 
Ia, g. 77, art. 4. 
38 Ruso Ž. Ž. Apie visuomenes sutartį, kn. 2, sk. 7. 

čius pakopų ir aibę atspalvių. O naujoji dorybė ir naujasis įstatymas reiš- 
kia individualios prigimties neigimą, nors ir neaišku, ar šis neigimas atne- 
ša aukštesnį ar žemesnį būvį, ar nedaro jokio poveikio žmogui, puoselė- 
jančiam dorybę. Šis neapibrėžtumas yra lemiamas naujojoje determinaci- 
joje: negalėdami rasti ir suvokti savo vietos Būties pakopose, naujoji dorybė 
ir naujasis įstatymas be paliovos vengs senosios ontologijos. 

Prieš drįsdami leistis tolyn, turime atsakyti į priekaištą, kurį degte 
dega pareikšti įdėmus skaitytojas. O ką gi bendro turi graikų ir krikščio- 
nių samprata? Mes vis kartojome, kad Montesguieu išvestas jų bendra- 
vardiklis yra savitikslis, niekuo nepagrįstas nuolankumas. Bet mes ką tik 
pasakėme, kad jos turėjo kai ką bendro: sielos sandaros idėją. Tad koks 
yra tikrasis jų bendravardiklis? Klausimas tikrai ne be pagrindo. 

Sielos tvarkos sąvoka negali būti paimta bendravardikliu, nors ji 1š- 
ties bendra sielai. Tai neišvengiamai substanciška arba „materiali“ sąvo- 
ka: ji turi turėti ją apibrėžianųį turinį, kurį ji sukelia ir atspindi. Reikia 
pasakyti, apie kokią tvarką čia kalbama; negalima suvokti ir juo labiau 
paleisti į apyvartą tokios sielos tvarkos, kuri būtų neapibrėžta, kuri būtų 
tik gryna tvarkos idėja. Bet argi nėra nė vienos aiškiai apibrėžtos sielos 
tvarkos dalies ar aspekto, kurie būtų bendri abiem tradicijoms? Kas trukdo 
filosofui ir teologui sakyti tą patį, pavyzdžiui, apie pyktį ir melą? Turbūc 
niekas. Bet kas atpažįsta ir priima šį bendrą elementą, tas neišvengiamai 
jį turi tapatinti su visuma, jį vertinti tam tikroje šviesoje. Ir vel iškyla 
aikšten skirtumas tarp prigimties ir Dievo malonės: apie pyktį arba melą 
žmogus galvoja kaip krikščionis arba filosofas, vadinasi, net jeigu tai tas 
pars dalykas, tai bus nebe tas pars. Arba, norint iš šio dalinio susitarimo 
padaryti ką nors panašaus į vieningą visumą, reikia labai kruopščiai su- 
kurti mokymą, galintį tuo pačiu metu suderinti filosofijos ir religijos 
teiginius. Iš tiesų krikščioniškaisiais amžiais buvo sukurta daugybė grai- 
kų ir krikščionių sielos tvarkos sąvokų sintezių, iš kurių plačiausia ir 
darniausia, be abejo, yra šv. Tomo sintezė. Vis dėlto tokioje sintezėje, 
sakytume, viena iš visumų būtinai aprėpia kitą; tomizme teologija aprė- 
pia ir pajungia filosofiją. Šiaip ar taip, sintezės sukūrimas yra visiškai 


kitas dalykas nei bendravardiklio suradimas ir netgi priešingas dalykas: 

sintezė prasideda nuo skirtingų objektų derinimo ir šliejimo, o ne jų 
traktavimo kaip bendro elemento. Kita vertus, individualybės paaukoji- 
mas, paklusnumas įstatymui todėl, kad tai yra įstatymas, yra visiškai 
aiškus bendravardiklis dėl mūsų nurodytų priežasčių ir tai mes galime 
apibūdinti vienu žodžiu: įstatymas yra „kategoriškas“. 

Nagrinėjant sielos tvarką būtina tiksliai pasakyti, kokią tvarką pažįs- 
ta arba turi pažinti žmogaus siela: ar tai stoiška, epikūrietiška, aristote- 
liška ar krikščioniška tvarka? Kai apsisprendžiama dėl bendravardiklio, 
pakanka tarti, kad siela, arba individuali prigimtis, yra neigiama arba 
turi neigti save savo empiriniais afektais arba interesais, ir galima palikti 
nuošalėje konkrečius eventualius paklusnumo įstatymui ir prigimties 
neigimo motyvus. Sielos tvarkos sąvoka yra neapibrėžta ir negali būti 
naudojama nei minčiai, nei veiksmui, kol nebus apibrėžta; dorybė, su- 
vokiama kaip neiginys, gali nedelsiant būti naudojama, nes ji yra api- 
brėžta neigiamu apibrėžimu. Mintis linksta veikiau prie neigiamo api- 
brėžimo nei prie neapibrėžtumo, bet ji visą laiką tik dar labiau trokšta 
teigiamo apibrėžimo. Tačiau, jei neįmanoma netgi apytikriai apibrėžti 
sielos tvarkos turinio — nesvarbu, ar šis neįmanomumas būtų esminis ar 
padarinys, sakytume, permanentiška akcidencija, - mintis links, tuo pa- 
čiu metu ir nuosekliai, susidaryti kuo griežčiausią neigiamą formuluotę 
ir sieks teigiamo apibrėžimo, kuris atitiktų neigiamą apibrėžimą ir netgi 
susilietų su juo. Didžioji šiuolaikinės filosofijos dalis buvo pasinėrusi į 
šią dvilypę ir kartu vieningą paiešką. 

Anksčiau esu kalbėjęs apie dvi dideles tradicijas, apie dvi dideles dva- 
sines jėgas, sudarančias Europą, ir apie jų sąveiką??. Ji gali veikti dviem 
priešingomis mūsų nustatytomis kryptimis. Ši sąveika gali pagimdyri 
teigiamas sintezes, kurios prasideda tuo, kad šlieja ir derina dalykus; 
mes paminėjome svarbiausią iš jų. Bet yra kai kas iš esmės nestabilaus ir 
trapaus sintezėje, kurios elementai yra tokie skirtingi, pavyzdžiui, filo- 
sofija 1 Apreiškimas. Ją drauge laiko tik architektoninis jų autoriaus 


*» Žr. šios knygos I skyriaus 9 paragrafą. 

genijus, paremiamas, ko gero, pritarimo, kurį jai suteikia viena ar kita 
institucija — tomizmo atveju tai buvo Katalikų Bažnyčia, institucija tik- 
rąja to žodžio prasme. Kita šios sąveikos kryptis, vadinasi, tendenciškai, 
neatremiamai, yra stipriausia kryptis, kuri suranda bendravardiklį plė- 
todama ir vis griežtindama abipusę dorybių kritiką, dorybės savikritiką. 
Iš šios permanentinės kritikos, kurią prigimtis ir Dievo malonė, miestas 
ir Bažnyčia nukreipia vieną prieš kitą, randasi Įstatymas, Įstatymo for- 
ma ir kaip pasekmė, ir jų nesantaikos laukas, bet taip pat ir kaip bendras 
jų kūrinys. Pastarosios, kitaip nei šv. Tomo sintezės, niekada negalima 
apibrėžti teigiamais terminais; teisingiau pasakius, kaip neigiamas api- 
brėžimas ji visada siekia savo teigiamos formuluotės. Šioje plėtotėje ir 
šioje paieškoje bendrasis kūrinys, kaip nesantaikos laukas, visą laiką pa- 
klūsta savo vidinei būtinybei: nenukrypti nuo kraigo keteros, nenuvirsti 
nei į vieną, nei į kitą pusę, nei į pagoniškosios prigimties, nei į krikščio- 
niškosios malonės pusę. Ši dviguba spūda suteikia šiuolaikinei dvasiai 
stiprų postūmį, smarkų ir ilgalaikį pojūdį, kuris ją apibūdina. Tai, kas 
stingdė Hamletą, yra varomoji šiuolaikinės filosofijos ir politikos jėga. 


XIII Šie pasvarstymai yra tik įvadas. Jie viso labo tik at- 
kreipia dėmesį į kai kuriuos šio Fenomeno aspektus. Jie anaiptol nėra 
galutinis žodis. Ir vis dėlto juos patvirtina pagrindinis šiuolaikinės rai- 
dos elementas, kurį sudaro šiuolaikinės valstybės sandara ir plėtotė. Vals- 
tybė buvo neįsivaizduojama, vadinasi, ir neįgyvendinama, be poleminio 
ryšio, kurį ji tuo pačiu metu palaiko ir su graikų miestu bei pilietiniu 
gyvenimu, ir su Bažnyčia bei krikščioniškąja religija. Mes turėsime šia- 
me veikale dar išsamiau pakalbėti apie dirbtinį šiuolaikinės valstybės 
iškilimą aukščiau už prigimtines visuomenes ir aukščiau už tas, kurias 
sukūrė malonė arba malonės idėja, - aukščiau, vadinasi, tam tikru būdu 
prieš jų valią“?. Čia pakanka pažymėti, kad šį poleminį ryšį aiškino ir 


*0 Žr. šios knygos V skyrių, nuo 7 iki 12 paragrafo. 

netgi įnirtingai skelbė šiuolaikinės valstybės projekto autorius Thomas 
Hobbesas. Jis mato graikų bei romėnų valstybės veikėjų raštuose ir krikš- 
čionių Šventajame Rašte dvi dideles priežastis netvarkos, kuri vargina 
„krikščioniškąsias respublikas“*!. Kaip veikia Hobbesas, ant kokio pa- 
mato stato valstybę, kuri įdiegs pilietinę taiką, sutramdydama demokra- 
tinius reikalavimus ir Bažnyčios pretenzijas? Žinoma, kad jis savo statinį 
grindžia vienu vieninteliu elementu - žmogiškojo individo teisėmis. Pa- 
grindinė individo teisė kyla iš įsakmaus reikalavimo išlikti gyvam; ir jis 
patiria šios būtinybės spaudimą su ypatingu akivaizdumu, kai nėra jo- 
kios valstybės arba ji yra bejėgė, kai vyrauja prigimtinis būvis. Pastarasis 
yra realus kiekvienos tradicijos vidinio prieštaravimo atvaizdas; jis yra 
galutinė aktualizacija tiek frakcinių graikų miestų neramumų, tiek ir 
karų, kuriuos pažįsta krikščionių pasaulis. Prigimtiniame būvyje žmo- 
gus, atrasdamas save kaip individą, atranda, kad jis yra kai kas pirmes- 
nio už pilietį ir taip pat kai kas pirmesnio už krikščionį, vadinasi, kai 
kas, kas svarbiau už vieną ir kitą. Prieš paklusdamas tiek politiniam, tiek 
religiniam įstatymui, individas yra kai kas, o tai yra visybė, nes faktiškai 
ir teisiškai turi savyje pakankamą visų savo veiksmų šaltinį. Kiekvienas 
žmogus yra savipakankama visybė, pirmesnė už įstatymą. 

Ši idėja, kad žmogus yra visa, kas yra pirmiau už bet kokį įstatymą, 
politiką arba religiją, bus svarbiausias demokratinio žmogaus savimonės 
komponentas. Mus čia tiesiogiai domina šio radikalaus žmogaus, šio 
individo, pirmesnio už pilietį ir už krikščionį, tapatybė arba veikiau jo 
genezė. Jis randasi, kaip ką tik sakėme, iš vidinių kiekvienos tradicijos 
prieštaravimų, bet dar labiau iš abipusės tų tradicijų kritikos: kaip pilie- 
tis ir priešingai nei krikščionis jis yra iš šio pasaulio, bet kaip krikščionis 
ir priešingai nei pilietis jis nepriklauso jokiam šio pasaulio miestui. Arba 
pakartojant anksčiau padarytą pastabą, kadangi miestas ir Bažnyčia pri- 
kiša vienas kitam jų aukos tuštumą, individas yra žmogus, kuris atmeta 
ir vieną, ir kitą auką ir šiuo atmetimu apibrėžia save. Individas priima 


*! Hobbes Th. Leviatanas, sk. 21, 32, 44. 

kiekvienos tradicijos kritiką kitos atžvilgiu ir padaro išvadą, kad jis nie- 
kada neturi teisės mirti arba kentėti arba kad teisė gyventi yra jo morali- 
nės esybės pamatas ir visybė. 

Žinoma, tai nereiškia, kad individas, kuris iš prigimties yra tobula ir 
atskira visybė, gali gyventi apskritai be įstatymų. Jam reikia įstatymo, 
bet tik tam, kad apgintų savo prigimtį, kokia ji buvo pirm įstatymo. 
Šiuolaikinės valstybės įstatymas, liberalus įstatymas, yra paprastas pri- 
gimties įrankis, vadinasi, iš tikrųjų jis nekeičia ir netobulina prigimties. 
Montesguieu mano matąs, kad šis grynai instrumentinis įstatymas atsi- 
randa ir ima veikti pirmiausia protestantiškoje, prekybinėje ir liberalioje 
Anglijoje“*. 

Dabar mes pajėgūs bendrais bruožais nustatyti žmonių pasaulio san- 
darą tuo metu, kai Montesguieu kuria ir iškelia aikštėn Apšvietos am- 
žiaus savimonę. 

Šiuolaikinis žmogus supranta naujovės pažadą; tai kartu yra pažadas 
amžinos prigimties ir naujo įstatymo, — prigimties, kuri galiausiai yra 
pati savimi, tiktai pati savimi, — ir įstatymo, kuris yra veiksmingas ir 
paklusnus jos įrankis. Naujovės pažadas yra to, kas sena, - senosios pri- 
gimties ir senojo įstatymo — apkaltinimas, senosios prigimties todėl, kad 
ją yra pakeitęs ir sudarkęs senasis įstatymas, o senojo įstatymo todėl, kad 
jis yra grynas prigimties neigimas arba slopinimas. Šiuolaikinis žmogus 
nesiliauja interpretavęs savo praeitį, kaip Montesguieu interpretavo graikų 
miestą ir dorybę. Savo praeitį? Ji niekada nepraeina visiškai, ji tebėra 
dabartyje; pasaulis turėtų būti — jis bus! — laisvas prigimties būvis; jis 
buvo ir tebėra įstatymas, priešingas prigimčiai. Žemė nesiliauja buvusi 
„askezės žvaigždė *?. 

Senasis įstatymas ir naujasis įstatymas, įstatymas, kuris yra grynas 
slopinimas, ir įstatymas, kuris yra paprastas įrankis, žinoma, yra priešin- 


** Montesguieu. Apie įstatymų dvasią, XX, 7. 
* Nietzsche F. Apie moralės genealogiją | vert. A. Tekorius. — Vilnius: Pradai, 
1996, p. 133. 

guose žmogiškosios patirties poliuose — priešpriešoje kaip vergija ir lais- 
vė. Tačiau jiems bendra tai, kad jie, vienas ir kitas, yra išoriški ir svetimi 
prigimčiai, pirmasis kaip jos viešpats, kitas kaip jos tarnas. Tam tikru 
būdu jie yra tas pats įstatymas; jie abu yra įstatymas, nepalaikantis esmi- 
nio ryšio su prigimtimi. Įstatymas gali tapti paprasčiausiu paklusniu pri- 
gimties įrankiu, nes iš pradžių jis buvo grynas pastarosios neiginys. Jei, 
esant senajai santvarkai, prigimčiai būtų reikėję įstatymo, kad reikštųsi 
kaip prigimtis, kad taptų tuo, kas yra, tai vėliau įstatymas niekada nega- 
lėtų visiškai atsiskirti nuo prigimties ir taptų jos įrankiu, todėl šiuolaiki- 
nė įstatymo santvarka būtų nesuvokiama ir neįgyvendinama. Įstatymas, 
kuris yra grynas slopinimas, turi savyje visiško prigimties išlaisvinimo 
pažadą, nes niekas jo iš esmės nesieja su prigimtimi, išskyrus neigimą, 
kuris yra esmės priešingybė. Šis abiejų priešingų įstatymo polių bendri- 
ninkavimas sudaro Apšvietos amžiaus žmogiškojo pasaulio tapatybės ir 
vienybės polių. Įstatymas jau nebe esminis; jis daugiau nebe žmogiško- 
sios prigimties arba jo antgamtinio pašaukimo raiškos ir įgyvendinimo 
priemonė. Jis yra nuolatinis švytavimas tarp despotiško neigimo ir ver- 
giško instrumentiškumo; arba veikiau istorinė plėtotė, arba dialektinė 
apytaka. Askezės žvaigždės gyventojai yra gimę laisvi ir vis dėlto sukaus- 
tyti grandinėmis. 

Abipusė miesto ir Bažnyčios, prigimties ir malonės kritika ir bendras 
darbas kartu palaiko gryną įstatymą ir gryną prigimų. Miestas ir Bažny- 
čia yra dvi sąjungos; kiekviena iš jų neatskiriamai sujungia žmogiškąją 
prigimtį ir konkretų įstatymą. Abiejų sąjungų poveikis viena kitai atski- 
ria turbūt kiekvienoje iš jų, bent jau mieste, tapusiame valstybe, prigim- 
tį ir įstatymą. Jis atskiria tai, kas iš prigimties buvo vieninga. Miesto ir 
Bažnyčios dialektika padaro plačiausią ir giliausią poveikį, kai negrįžta- 
mai atskiria abi žmogiškosios dalios puses. 

Bet skubiai grįžkime prie žydrosios jūros, kurią vagoja mūsų turtus 
ir viltis gabenantys laivai! Montesguieu sugriauna dorybės ir antikinio 
miesto autoritetą tik tam, kad padarytų vietos šiuolaikinei patirčiai, su- 
telkiančiai visą savo dėmesį į prekybą, ir pašlovintų ją. Tad mums dabar 
reikia savo dėmesį nukreipti į prekybą. 

XIV Montesguieu Apie įstatymų dvasią XX knygos pir- 
masis skyrius, pavadintas paprasčiausiai „Apie prekybos dvasią“, iš karto 
savo tema pasirenka to, kas sena, ir to, kas nauja, dorybės, arba „grynųjų 
papročių“, ir prekybos priešpriešą: 


Prekyba išgydo mus nuo pragaištingų prietarų; ir yra beveik visuo- 
tinė taisyklė, kad ten, kur papročiai yra švelnūs, vyksta prekyba, o ten, 
kur prekiaujama, ir papročiai yra švelnūs. <...> 

Prekiaudamos tautos susipažino su kitų tautų papročiais; lygino juos 
su savaisiais ir tai turėjo teigiamą poveikį. 

Galima sakyti, kad prekybos įstatymai tobulina papročius dėl tos 
pačios priežasties, dėl kurios tie patys įstatymai juos ir pražudo. Preky- 
ba gadina grynus papročius - dėl to aimanavo Platonas; ji gludina ir 


švelnina barbariškus papročius, kaip tai matome kasdien. 


Prekyba sušvelnina papročius — toks yra proziškas ir kuklus Montes- 
guieu teiginys, kuriuo remdamasis jis imasi aiškinu Europos istoriją. Beje, 
Montesguieu aiškiai perša minų, kad prekyba iš esmės yra vienintelis daly- 
kas, nuolatos ir „apskritai“ švelninanus papročius. Tai, be abejo, reiškia, kad 
anaiptol nereikia šios sėkmingos evoliucijos priskirti krikščionybei. Tai taip 
pat reiškia, kad prieš mus yra viena iš pagrindinių, galbūt pagrindinė, istori- 
jos vystymosi varomųjų jėgų ir kad istoriją varo būtent tokia jėga. 

Toks sėkmingas poveikis buvo todel, kad ji suvedė į sąlytį tautas ir taip 
paskatino sulyginti atitinkamus jų papročius. Šis sulyginimas davė „daug 
gero“. Kokio? Montesguieu palieka į tai atsakyti mums patiems. Mes ga- 
lime spėti, kad kiekviena tauta buvo pastūmėta tam tikru mastu atitolti 
nuo savo konkrečių tradicijų, nuo savo konkrečios gyvensenos: dėl to su- 
mažėjo žiaurumo. Vis dėlto atrodo, kad tas „daug gero“ turi atkirtį: pre- 
kyba gadina grynus papročius. Aiškiai to netvirtindamas Montesguieu 
duoda suprasti, kad „grynieji papročiai“ ir „barbariški papročiai ' yra „su- 
gedimas“ ir „tobulumas“, kartu ir lygiaverčiai dalykai. Remdamasis savo 
skaitytojais, kurie, jau išugdyti ir pakeisti prekybinės pažangos amžių, bran- 


gina švelnumą ir tobulumą, jis virtuoziškai imasi keisti tradicinius kriteri- 

jus, tiek pagoniškus, tiek ir krikščioniškus, naujais kriterijais. Dėl mūsų 
nurodytų priežasčių senosios valdžios pakeitimas naująja negali būti įvyk- 
dytas demonstratyviai ir netgi paprasčiausiai atvirai“. Mums reikia grieb- 
tis slapto įtikinėjimo. Kas mums yra autoritetas? „Platono aimanos ar 
„tai, ką matome kasdien“? Montesguieu peršamas ir laukiamas atsakymas 
nekelia abejonių. Kam bus mielesnis tolimas verksmingojo Platono auto- 
ritetas už tą autoritetą, kurį jam taip pat suteikė prisiminimas patirties, 
kurią „mes“ išgyvename „kasdien“? Montesguieu gerai žino, jog mums, 
kad ir ką sakytume, mielesni mes patys ir netgi mūsų sprendimai mums 
mielesni už jo sprendimus, ir kad vien tik žmogiškosios religinės pagarbos 
likučiai skatina mus teikti pirmenybę jam. Montesguieu, mąstantis Plato- 
no draugijoje, nedvejodamas palaiko šitokios pirmenybės teikimą, kiek- 
vieną ragina pripažinti sau, kad jam mielesnė ši nuomonė; jis siekia kiek- 
vieno bendradarbiavimo ir bendrininkavimo naujosios filosofijos labui 
prieš senąją. Kiekvienas, kuris yra jautrus dabartiniam švelnumui, — mes 
visi tam jautrūs — pradėjo teikti pirmenybę sau, o ne Platonui, abejoti 
pačios antikos autoritetu; Montesguieu jį įtikins, kad jis drįstų mylėti tai, 
ką myli jis, ką atneša dabartinis laikas, mūsų laikas. Papročių švelnumas ir 
tobulinimas, o ne jų grynumas — štai naujasis kriterijus, kuris turi būti ir 
bus autoritetas. Prekybos padariniai turi būti ir bus įvertinti remiantis 


kriterijais, kuriuos įdiegė pati prekyba““. 


* Žr. šios knygos I skyriaus 4 paragrafą. 

* Kaip tik prieš šiuos kriterijus sukyla Rousseau savo Samprotavime apie menus ir 
mokslus. Debatuose tarp „Platono“ ir „mūsų“ jis yra Platono pusėje. Štai keletas eilučių 
iš Narcisse pratarmės; jos yra visiškai priešingos Montesguieu nuostatai: „Visa, kas pa- 
lengvina bendravimą tarp įvairių tautų, atsineša su savimi kirų tautų nusikaltimus, o ne 
dorybes, ir sudarko visų tautų papročius, kurie yra tinkami jų klimatui ir jų valstybinei 
santvarkai" (Oewvres complėtes, t. II, 1961, p. 964 pastaba). Su rafinuotu kritiniu subti- 
lumu Rousseau sudeda į vieną sakinį abi didžiąsias savo priešininko praktinės politikos 
tezes ir priverčia mus paklausti savęs, ar jos nėra prieštaringos, ar prekyba nelinksra kaip 
tik sunaikinti šią „bendrąją dvasią“, kurią geras įstatymų leidėjas, pasak Montesguieu 
(Apie įstatymų dvasią, XIX, 5), turi gerbti labiau už viską. 

Kokie gi būtent yra tie padariniai? Montesguieu truputį toliau rašo: 


Prekyba iš prigimties skatina žmones gyventi taikiai. Dvi viena su 
kita prekiaujančios tautos tampa viena nuo kitos priklausomos; jeigu 
vienai naudinga pirkti, tai kitai —- parduoti, ir visi jų tarpusavio ryšiai 


grindžiami abipusiais poreikiais*“. 


Vadinasi, jei politinė dorybė, antikinių miestų dorybė yra karinga, 
tai prekyba iš prigimties yra taikinga. Prekybos pažanga, kurią matome 
„kasdien“, žada, teisingiau — skatina, atitinkamą taikos pažangą. Antiki- 
nės dorybės karo logiką pakeičia šiuolaikinės prekybos taikos logika. 
Tad žmogus pasirodo dviem vienas po kito einančiais pavidalais, kurie 
vienodai nesuderinami ir prieštaringi: kario ir prekybininko. Tada kyla 
klausimas, katras pavidalas yra tikrasis žmogaus pavidalas. Teisingiau, 
kokia veikla, karingo piliečio ar taikingo prekybininko veikla, leidžia 
žmogui geriau ugdyti savo gabumus, atskleisti savo prigimtį ir pasiekti 
pilnatvę? Svarbu pažymėti, kad Montesguieu niekada neužduoda šių 
klausimų. Ar galima sakyti, kad jis netiesiogiai pasakinėja atsakymą? 
Teisybė, mes jau matėme, kad jis subuiliai, bet aiškiai nurodo „priešingą 
prigimčiai“ antikinės dorybės pobūdį, tačiau jis netvirtina, kad prekyba 
yra „būdinga prigimčiai“, net jeigu palankiai aprašo jos „prigimtinį po- 
veikį . Skairydami Montesguieu mes pažįstame ir imame bjaurėtis tuo, 
kas „priešinga prigimčiai“, bet, atrodo, nepažįstame ir neišsiugdome sko- 
nio tam, kas „būdinga prigimčiai“. 

Susilaikydamas nuo teiginio, kad prekyba yra būdinga žmogaus 
prigimčiai, Montesguieu ryškiai skiriasi nuo savo XIX amžiaus moki- 
nių. Pastarieji manė, kad perėjimas nuo karo prie prekybos, Europos 
istorijos dėsnis, galiausiai ir visos žmonijos istorijos dėsnis, yra pagrįs- 
tas pačia Žmogaus prigimtimi. Štai ką, pavyzdžiui, rašo Benjaminas 
Constant as: 


** Montesguieu. Apie įstatymų dvasią, XX, 2, p. 336. 

Mes pasiekėme prekybos metą, kuris būtinai turi pakeisti karo me- 
tą, kaip karo metas turi būtinai eiti pirma prekybos meto. 

Karas ir prekyba viso labo tik dvi priemonės tam pačiam tikslui 
pasiekti, būtent turėti tai, ko trokštama. Prekyba <...> yra bandymas 
abipusiu sutarimu gauti tai, ko nesitikima iškovoti jėga. 

Vadinasi, karas yra pirmesnis už prekybą. Pirmasis yra laukinis po- 
traukis, pastarasis — civilizuotas išskaičiavimas. Aišku, kad juo labiau įsi- 


gali prekybinė tendencija, tuo labiau turi silpti karingoji tendencija“. 


Matome, kad, Constant'o nuomone, žmonijos istorija glūdi savintis 
linkusioje prigimtyje. Karas ir prekyba yra dvi skirtingos viena po kitos 
einančios to paties įgimto žmogaus tikslo priemonės — įsigyti tai, ko 
trokšta. Constant'as paverčia karą pilku, prozišku, o apie garbę ir šlovę 
nesako nė žodžio; kita vertus, jis sukarina prekybą. Bet tai savininkiškas 
ir prekybiškas požiūris, kuris pasireiškia jau karinėje veikloje, nors žmo- 
nės to dar nežino, nors jie dar nevisiškai įsisavino savo veiklos reikšmę, 
nors jie dar neišsiugdė savimonės. Taigi žmogus yra trokštantis ir savin- 
tis linkęs gyvūnas, kuris palaipsniui atranda, šitaip išsiugdydamas savi- 
monę, kad prekyba yra pati protingiausia priemonė, nes yra įprasčiausia 
ir tikriausia norint įsigyti tai, ko trokšta iš prigimties. Tokia yra šiuolai- 
kinio komercializmo doktrina, bent jau tada, kai jam rūpi tokią sukurti. 

Montesguieu savo ruožtu net nebando psichologiškai suartinti karą ir 
prekybą, rasti bendras jų prigimtines šaknis, galinčias „narūraliai“ paaiškinti 
istorinę raidą, eidamas nuo vieno dalyko prie kito. Teisybė, pačioje Apie 
įstatymų dvasią pradžioje““ jis prieštaraudamas Hobbesui teigia, kad žmogus 
iš prigimties nėra linkęs viešpatauti ir nėra karingas; tačiau Montesguieu, 
kitaip nei Constant 'as ar Adamas Smithas“?, taip pat nevaizduoja žmogaus 


* Constant B. De /esprit de congučte et de Vusurpation, 1“ partie, chap. 2, p. 118. 

* Montesguieu. Apie įstatymų dvasią, I, 2. 

* Smith A. Tautų turtas / vert. J. Čičinskas. - Vilnius: Margi raštai, 2004, I, 2; žr. 
taip pat šios knygos III skyriaus 3 paragrafą. 

kaip iš prigimties linkusio į prekybą. Jis iškelia prigimtinius ir, sakytume, 
būtinus prekybos padarinius, pasidžiaugia, kad jie naudingi, nemanyda- 
mas, kad pravartu patikslinti, kaip siejasi prekyba su žmogaus prigimtimi, 
surasti žmogaus sieloje pozityvią jo veiklos spyruoklę. Tačiau suteikdamas 
tokią reikšmę prekybos padariniams jis negali nesidomėti jų priežastimis, jis 
negali aiškiai ir tiksliai nepaaiškinti jos atsiradimo ir raidos. Iš tikrųjų aiškin- 
damas prekybos genezę Montesguieu pasiūlo savo istorijos raidos aiškini- 
mą, nes prekybos pažanga suteikia Europos istorijai dinamizmo ir vienybės. 
Apie įstatymų dvasią XX knygos 5 skyriuje yra esminis tekstas, kurį privalau 
pacituoti ištisai, nes jis dėl keisto savo pobūdžio yra lemiantis: 


Marselis - tai būtinas prieglobstis audringoje jūroje, tai vieta, į ku- 
rią vėjai, jūros seklumos ir krantų vingiai priverčia įplaukti laivus ir 
išsilaipinti jūrininkus. Nederlingos šio miesto apylinkių žemės privertė 
gyventojus plėtoti ekonominę prekybą. Gamtos šykštumą reikėjo kom- 
pensuoti dideliu darbštumu; kad susigyventų su barbarais, būsimais jų 
gerovės kūrėjais, marseliečiai privalėjo elgtis tinkamai. Jie turėjo būti 
nuosaikūs, kad nuolat galėtų gyventi ramioje santvarkoje, kad galėtų 
gyventi iš prekybos (kuo mažiau esama naudos, tuo lengviau ją išlaiky- 
ti savo rankose), jie turėjo būti santūrūs. 

Ekonominės prekybos atsiradimą sąlygojo prievarta ir priespauda. 
Tai vertė žmones ieškoti prieglobsčio pelkėse, salose, jūrų seklumose ir 
netgi uolose. Taip atsirado Tyras, Venecija ir Olandijos miestai. Bėgliai 
ten buvo saugūs, tačiau jiems reikėjo pragyvenimo šaltinių. Ir jie juos 


surado. Tokių būta visame pasaulyje. 
Prekybinių miestų veikla, arba ekonominė prekyba?“, randasi ne iš 


pozityvaus individo arba grupės pasirinkimo; niekas nesiima šios preky- 
bos dėl jos pačios, ji nėra prigimtinis tikslas. Ekonomine prekyba prade- 


* Tai tikroji prekyba; ją Montesguieu skiria nuo „prabangos prekybos“, pagrįstos 
pertekliaus užgaida. 


Pirmas skyrius. ISTORIJOS REIKŠMĖ 57 


dama verstis iš būtinybės išlikti. Žmogus nepasirenka ne tik šios veiklos, 
kuri veikiau yra atoveiksmis nei veiksmas, bet ir vietos, kurioje tai bus 
daroma: įsakymus duoda krantų linija, uolos ir nederlingos vietovės rei- 
kalavimai. Ar gali jis pasirinkti bent jau dorybę? Anaiptol. Uolumas, 
teisingumas, nuosaikumas, nereiklumas — visos šios dorybės randasi iš 
būtinybės išgyventi nepalankiomis sąlygomis. Ekonominė prekyba, ar- 
ba tiesiog prekyba, yra ta priemonė, kuri dorybę paverčia būtina prie- 
mone būtinam tikslui —- būtinam išsigelbėjimui. 

Anksčiau esu paminėjęs Hobbeso kritiką, nukreiptą prieš tradicinę mo- 
ralės filosofiją ir jos teleologiją. Hobbeso manymu, moralinių dorybių pras- 
mė yra ne būti tikslu, siektinu dėl jo paries, bet būti savęs išsaugojimo 
priemone. Prekybiniai miestai, kokius juos aprašė Montesguieu, patvirti- 
na Hobbeso teoriją įgyvendindami ją. Teisybė, karingų graikų miestų do- 
rybę, kaip patyrėme, Montesguieu iš bendražmogiško tikslo, kokia ji bu- 
vo graikų filosofams, pavertė konkrečios politinės santvarkos, demokra- 
tijos, išlikimo priemone. Bet jeigu karinguose miestuose politinio darinio 
išlikimas nesutampa su jį sudarančių individų išlikimu — jie netgi linkę 
vienas kitą neigti, - prekybiniuose miestuose politinį darinį atsirasti ir gy- 
vuoti verčia individų troškimas išlikti. Kovojančių miestų piliečiai pasižy- 
mi dorybėmis, kad mokėtų mirti, o prekiaujančių miestų piliečiai pasižy- 
mi dorybėmis, kad sugebėtų išgyventi. Bet abiem atvejais dorybių ir aistrų 
sandarą lemia tik vienas poreikis išlikti veikiant individą arba grupę. 

Karingos grupės išlikimas dažnai numato individo auką. Mes jau ma- 
tėme nagrinėdami dorybę, kaip ši auka, kaip ir vienuolio auka, galėjo būti 
įsakmaus troškimo arba reikmės, žodžiu, „aistros“, objektas. Panašioje są- 
rangoje Montesguieu įžvelgia šio troškimo, tokio būdingo karingiems mies- 
tams, varomąją jėgą — šlovės troškimą. „Žmonėms, kurie tenkinasi tik 


tuo, kas būtina, nelieka trokšti nieko, išskyrus garbės sau ir tėvynei“?!. 


*! Montesguieu. Apie įstatymų dvasią, VII. 2, p. 101. Mes prisimename, ką Mon- 
tesguieu sake apie vienuolių dorybę: „... palikdami tik vieną aistrą — tiems patiems nuo- 
statams, kurie juos varžo“ (išskirta mano). 

Garbė, kurios karingasis pilietis siekia paaukodamas savo prigimtį, yra 
tai, kas lieka iš šio žmogiškojo gyvūno troškimo, kai jis nenumalšina 
savo alkio. 

Tad ar galima sakyti, kad prekybinė veikla, priešingai nei šlovės troš- 
kimas arba paklusnumas įstatymui, yra tiesioginė šio troškimo ir šio 
alkio tąsa, — spontaniška arba bent jau racionali išraiška? Pagaliau ar ji 
tikrai vienintelė įgimta visuomeniško žmogaus veikla? Ar Montesguieu 
ją skelbdamas panėši į savo gerbėją Constant'ą? Nieko panašaus, nes 
mes staiga sužinome, kad prekybos priežastis, del kurios ji yra būtina ir 
naudinga, iš esmės glūdi ne įgimtame alkyje, kuris skatina prasimanyti 
maisto iš šykščios gamtos, bet „prievartoje ir persekiojime“, tai yra tam 
tikruose žmogaus veiksmuose. Gelbėdamiesi nuo „prievartos ir perse- 
kiojimo“, sako Montesguieu, žmonės ieško prieglobsčio Marselyje ir 
ima verstis prekyba. 

Ekonominės prekybos pradininkai, prekiaujančių miestų steigėjai bu- 
vo atstumtiėji, tremtiniai ir pabegėliai; jie neturėjo žemės, iš kurios galė- 
tų gyventi. Bet dabar jie pasisavina ne naujas žemes, bet įsikuria 772 ext7e- 
mis, ant uolų. Prekybinė veikla pasižymi tuo, kad ji neturi ir jai nereikia 
savos žemės. Prekybos dėka visas pasaulis virsta išsigelbėjusiųjų valdo- 
mis. Taigi tokie miestai, kaip Tyras, Venecija arba Olandijos miestai, 
yra ypatingi ir netgi keisti politiniai dariniai, kurių veiklos principai yra, 
sakytume, priešingi kitų politinių darinių principams. 

Politinius darinius paprastai riboja sienos, kurios yra pirmutinis jų api- 
būdinimas ir kurios užtikrina svarbiausius pragyvenimo dalykus ir apskri- 
tai gėrybes, reikalingas žmonių gerovei: savęs aprūpinimas yra ne tik sąly- 
ga, bec ir labai aiškus miesto gyvavimo tikslas?“. Prekybiniai miestai, prie- 
šingai, gauna savo pragyvenimą iš politinio darinio išorės; arba veikiau 
prekybine veikla panaikina lig šiol lemiamą skirtumą tarp vidaus ir išorės. 
Tad Montesguieu gali visiškai tiksliai sakyti, kad prekiaujantys miestai 


pelnosi maistą iš „viso pasaulio“. Kita vertus, politiniai dariniai paprastai 


“2 Žr. Aristotelis. Politika / vert. M. Strockis. — Vilnius: Pradai, 1997, 1252b. 

sukuriami, sutvirtinami ir pertvarkomi, kad pajėgtų ginti savo piliečius 
nuo priešų; prekybinių miestų gynyba iš esmės yra bėgimas. Politiniai 
dariniai, pagrįsti ekonomine prekyba, tokie, kokius aprašo Montesguieu, 
tam tikra prasme yra visiška priešingybė tiems politiniams dariniams, ku- 
rių apsaugos siekė dauguma žmonių. Šiuos naujus politinius darinius pa- 
gimdė prievarta, neatsiejama nuo tradicinių politinių darinių. Vadinasi, 
prekybiniai miestai nėra ypatingos valstybinės santvarkos tarp kitų valsty- 
binių santvarkų: jie gimsta ir gyvuoja dėl kitokios žmogiškosios veiklos 
logikos nei ta, kuri reiškiasi įprastinėje politikoje. 

Taigi ima įgauti pavidalą formali pastaba, kurią padarėme anksčiau?? 
ir kurios dėka Montesguieu, parodęs, kad anglų valstybinės santvarkos 
neįmanoma aprėpti netgi iš pagrindų nauja jo sukurta klasifikacija, „mū- 
sų akims“ atskleidžia tai, kad politikos lauko negali tapačiai, tai yra visa- 
pusiškai, apimti jokia politinė klasifikacija. Tokia klasifikacija rodo, kad 
politinė problema yra viena, bet gali turėti įvairių sprendimų, skirtingai 
derinančių tuos pačius elementus pagal įvairiopus ir dažnai nesuderina- 
mus kriterijus, kurie savo ruožtu yra racionalių ginčų ir vertinimų objek- 
tas?*. Tad prekybinių miestų analizė mums atskleidžia, kad jie moraliai, 
socialiai ir politiškai veikia iš esmės skirtingai nei kiti politiniai dariniai, 
linkę visada kariauti. Čia turime reikalo ne su dviem valstybinėmis san- 
tvarkomis, bet, maga sakyti, su dviem politinio gyvenimo sanklodomis. 

Šią kitokią politinio gyvenimo sanklodą, šią kitokią žmogiškosios veiklos 
logiką galima apibūdinti taip: geri rezultatai, ir netgi „dorybingieji mies- 
tai , politikoje tikriau pasiekiami bėgant nuo blogio nei siekiant gėrio. 
Pasitelkę geresnės santvarkos įstatymą, mėgindami tiesiai ir naiviai sukur- 
ti gerą miestą, dorybės miestą, žmonės patiria labai sunkius suvaržymus 
(jie „slegia“ jų prigimtį) ir pasmerkia save karo gyvenimui su kitais žmo- 
nėmis arba su savo pačių prigimtimi. Didžiausias gėris, kurio gali susi- 
laukti žmonės, yra tas, kurį jie laimi iš juos užklupusio blogio. 


53 Žr. šios knygos I skyriaus 4 paragrafą. 
* Žr. V skyrių, nuo 6 iki 10 paragrafų. 

XV Bet ar prekybinių miestų genezė yra pačios prekybos 
genezė? Pagaliau prekybos nauda miestus pasiekia tik per visuotinio smurto, 
kurį kursto tradicine karinga politika, as wswa/ politika pertraukas, ir netgi 
atrodo, kad jų gyvavimas priklauso nuo šio smurto. Ar prekyba ir jos 
teikiama nauda gali būti visuotinė? Ar nėra skirta jai būti, taip sakant, 
riboto skaičiaus palankiai geografiškai išsidėsčiusių miestų specifika? Mon- 
tesguieu atsakymas nekelia abejonių. Prekybos teikiama nauda gali būti 
visuotinė; be to, jos visuotinumas yra išganingas. Šitai jis įrodo, ko gero, 
pačiame svarbiausiame veikalo Apre įstatymų dvasią skyriuje, pavadintame 
„Kaip prekyba prasiskynė Europoje kelią tarp barbarų *??. 

Išeities taškas yra moralinės filosofijos ir teologijos „kasdienis reika- 
las“: skolinimas už palūkanas. Jį yra pasmerkęs Aristotelis ir scholastinė 
tradicija. Montesguieu akimis žiūrint, šis pasmerkimas yra absurdiškas 
ir pragaištingas, „nes kaskart, kai uždraudžiamas natūraliai leistas arba 
būtinas dalykas, paprastai paverčiami negarbingais tai darantys žmo- 
nės“. Jis čia nepatikslina, ar skolinimas už palūkanas yra „būtinas“, ar 
„natūraliai leistas“. Bet specialiai tam skirtame skyriuje Montesguieu 
nurodo, kad skolinimas už palūkanas yra būtinas ir kad, jeigu nebus 
skolinama už nedideles palūkanas, tada tai bus daroma už lupikautojiš- 
kas: „Visuomeniniai reikalai vis dėlto turi būti tvvarkomi“?*. Montesguieu 
neneigia, jog religija gali teisėtai reikšti savo neigiamą požiūrį į skolini- 
mą už palūkanas, bet ji turi jį pateikti tiktai kaip gera linkinų patarimą, 
o ne kaip tikrą draudimą, kuris gali būti paskelbtas įstatymu: „Duoti 
kam nors savo pinigus skolon be palūkanų — pagirtinas poelgis; matyt, 
toks veiksmas gali būti religinės tarybos, o ne civilinio įstatymo reika- 
las“. Skolinimas už palūkanas tam tikra prasme yra svarbiausias morali- 
nės Montesguieu filosofijos patikrinimas, nes jo draudimas pagimdo 
blogybę, turiu galvoje lupikavimą. Apie jį Montesguieu sako: „Įstaty- 
mai, puolantys į kraštutinybes dėl gėrio, sukelia didžiausią blogį . 


* Montesguieu. Apie įstatymų dvasią, XXI, 20, p. 383. 
*“ Ten par, XXII, 19, p. 418. 

Grįžkime prie mūsų temos. Del negarbės, kurią užtraukia jo uždrau- 
dimas, skolinimas už palūkanas, arba veikiau lupikavimas, tapo žydų, 
kurie savo rankose sukaupė turtus, verslu. Tuo jie skatino kunigaikščių 
godulį, ir šie dažnai juos apiplėšdavo, kartais netgi griebdavosi prieš juos 
žiaurybių. Montesguieu toliau rašo: 


Vis dėlto prekyba skynėsi kelią iš pačių prievartos ir nevilties gel- 
mių. Žydai, kuriuos nuolat vydavo iš vienos šalies į kitą, rado būdą, 
kaip apsaugoti savo turtą ir tuo visiems laikams atėmė iš valdovų gali- 
mybę juos gainioti, nes valdovai, labai norėję jų atsikratyti, visai neno- 
rėjo atsikratyti jų pinigų. 

Jie išrado vekselį, kuriuo prekyba buvo apsaugota nuo prievartos ir 
galėjo išlikti visur, nes jo dėka turtingiausių pirklių turtas įgijo neap- 


čiuopiamą formą, galėjo keliauti visur niekur nepalikdamas pėdsako. 


Kaip matėme, prekybiniai miestai gelbėjosi nuo smurto įsikurdami 
„pelkėse, salose, jūrų seklumose ir netgi uolose“. Iš pradžių jie slėpėsi, 
vėliau darėsi naudingi, galiausiai būtini. Žydai viduriniaisiais amžiais 
neturėjo galimybės įkurti tokį miestą netgi pačiose atgrasiausiose vieto- 
se. Tad jie rado priemonę - vekselį?“, kaip paversti savo turtus visiškai 
nematomais; taigi jie yra kaip ir prekybinis miestas, kuris yra arba gali 
būti visur ir kurio turtų nematyti niekur. Vekselis išvadavo prekybą iš ją 
varžiusių apribojimų; ji jau nebe kai kurių specializuotų miestų verslas; 
bet kuris individas, kuris ja manosi, siekia būti toks neįveikiamas kaip 
Marselis savo įlankoje arba Venecija savo salose. Vekselio įvykdytos re- 
voliucijos deka prekyba nuo šiol galėjo būti universalizuota ir vis labiau 
universalėjo. 

Palyginti su įprastiniu politiniu pasauliu su jo sienomis, valdo- 
vais ir kariuomenėmis, prekyba yra „kitoks pasaulis“, neregimas, be 


* Montesguieu savo Pensėes (77, cituotas leid.) rašo: „Nuostabu, kad žmonės sugal- 


vojo vekselį taip neseniai, nuo to laiko pasaulyje nėra nieko naudingesnio“. 


62 ŠIUOLAIKINIO ŽMOGAUS SAVIMONĖ 


vadų, be teritorijų arba toks, kurio valdos yra pasaulis, neturintis 
fizinės prievartinės jėgos, bet visada tam tikru mastu primetantis sa- 
vo įstatymus politiniams vadovams. Politikos pasaulio atžvilgiu pre- 
kyba elgiasi kaip religijos pasaulis, į kurį yra panaši. Bet jeigu ji duo- 
da gerų rezultatų, kurių duoda arba turėtų duoti religija sušvelnin- 
dama valdinių ir valdovų papročius, tai ji neturi pastarosios blogybių: 
ji „nepadalija“ žmogaus gyvenimo, sukurdama antrąją valdžią; ji 
neugdo fanatizmo, bet priešingai?*. Kur religija „ieško“, ten prekyba 
„randa“. 


Stai kaip Montesguieu gauna pamoką ir ironizuoja Europos istoriją: 


Taigi už visas bėdas, lydėjusias prekybos griovimą, mes turime būti 
dėkingi ne scholastų samprotavimams, o valdovų gobšumui - už vieną 
dalyką [vekselio išradimą], kuris tam tikru mastu išvadavo prekybą iš jų 


valios. 


Svarbu nuspręsti, kas saugo ir kas gelbsti. Akivaizdu, kad blogis veiks- 
mingesnis už gėrį. 

Aprardamas Europos istoriją, Montesguieu mums atskleidžia, kad 
žmogiškasis pasaulis yra pasidalijęs į du veikimo būdus. Arba siekiama 
gėrio, bet šios pastangos, susidūrusios su būtinybe, pagimdo blogį: „Įsta- 
tymai, puolantys į kraštutinybes dėl gėrio, sukelia didžiausią blogį ; ar- 
ba bėgama nuo blogio ir šis bėgimas — kaip galima nebėgti nuo to, kuris 
nori jus užmušti arba jus apiplėšti? — pagimdo gėrį. Būtinybė sugadina 
gėrį ir ištaiso blogį. Kadangi būtinybė visada veiks žmones, protingiau- 
sias ir naudingiausias veikimo būdas yra tas, kuris, užuot siekęs paže- 
minti būtinybę teigdamas gėrį arba perdėtai aukštindamas tai, kas ge- 
riausia, moka kukliai paversti ją nuolatine sąjungininke ir gauti naudos 
iš jos neišsenkančios energijos: žmonės amžinai stengsis išvengti kančių 
ir mirties. 


** Žr. šios knygos I skyriaus 14 paragrafą. 

Teisinga, kad naudingas veikimo būdas randasi iš pražūtingų rezul- 
tarų: didingi scholastų išprotavimai“?, sugriovę senąją prekybą, sukėlė 
visuomenės suirutę ir smurtą, dėl kurių radosi vekselis, taigi ir šiuolaiki- 
nė prekyba. Bet žmonija nėra amžinai pasmerkta patirti blogį arba jo 
neišvengiamumą, ieškodama kelio į jai pasiekiamą gėrį. Sugalvojusi iš- 
radingą mokėjimo būdą, prekyba siekia tam tikru būdu tapti nepažei- 
džiama. Į darbą buvo paleistas mechanizmas, kuris pakeičia begalinę, 
arba ciklišką, gėrio ir blogio kaitą vykstant pažangai. Pažvelkime, koks 
užkrečiamas yra Montesguieu tikėjimas ilgalaikiais šio mechanizmo pa- 
dariniais: 


Nuo tol valdovai turėjo valdyti daug išmintingiau, apie ką anksčiau 
jie nė nepagalvodavo, nes paaiškėjo, kad griežti valdžios veiksmai yra 
tokie nevėkšliški, jog patirtis įrodė, kad gerovę atneša tiktai švelnus 
valdymas. 

Bus pradėta gydytis nuo makiavelizmo ir kasdien vis labiau bus 
sveikstama <...>. 

Didelė laimė žmonėms patekti į tokią situaciją, kuri verstų juos būti 
gerus siekiant naudos sau, tuo tarpu jų aistros skatina blogas mintis. 


Taigi tai, kas labiausiai rekomenduoja prekybą žmogiškųjų dalykų 
nepastovumo stebetojams, yra kaupiamojo pobūdžio prekybos padari- 
niai. Kai plinta ir tvirtėja neregimų turtų tinklas, kai vystosi tai, ką ne- 
trukus Adamas Smithas pavadins :4e system of natural liberty, kunigaikščiai 


*? Savo darbe Rėponses et applications donnėes ū la Facultė de Thėologie Montesguieu 
rašo: „Taigi Bazilijaus įstatymas draudė be galo imti procentus bet kokiu atveju. Impe- 
ratorius Leonas išleido kitą įstatymą, kuriuo jis aukštino savo tėvo įstatymų grožį ir 
kilnumą; bet jis sake, kad šis įstatymas pridarė daug blogybių, kad liautasi skolinti visur 
ir kad dėl to taip nukentėjo imperija, jog jis yra priverstas atšaukti šį kilnų įstatymą ir 
pasitenkinti sumažindamas palūkanas nuo 12 proc. iki 4 proc. per metus“. (Montes- 
guieu. Oeuvres complėtes, ėd. R. Caillois, Paris, Gallimard, Bibl. de Plėiade, 1951 , t. 2, 
p. 1186-1187.) 

įsitikina, kad jų paskatos blogai elgtis pamažu netenka pagrindo. Kai 
nusikaltimas tampa klaida, negrabumu, kvailumu, jis daromas vis re- 
čiau. Mainų sužlugdymas arba kreditų sulaikymas kunigaikšų nusikal- 
tėlį veiksmingai atskiria nuo blaiviai protaujančios visuomenės ir jis greitai 
ima gailėtis savo poelgių. 

Matome, kad šiuolaikinės patirties „įvykių eiga“, tai yra „veiksminga 
tiesa“, pataria kunigaikščiams kitką nei „patys būtų pagalvoję“, kitką 
nei būtų pasiūlęs pars Machiavelli. Pastarasis juos ragino imtis inicia- 
tyvos „griežtomis priemonėmis“, tais esecuzion?, kurie padaro piliečius 
arba valdinius satisfatti e stupidi “. Bet šiuolaikiniai valdovai to grie- 
biasi vis rečiau ne todėl, kad būtų dorybingesni už savo pirmtakus, bet 
todel, kad jie labiau paiso savo interesų; arba veikiau todėl, kad faktiš- 
kai ir „dėl įvykių eigos“ yra labiau suinteresuoti nei jų pirmtakai elgtis 
garbingai. 

Taigi kunigaikščių interesas arba būtinybė Montesguieu laikais kal- 
ba kita kalba nei Machiavelli'o laikais. Anot pastarojo, „valdovas, norė- 
damas išsilaikyti soste, turi kartais būti ir blogas, ir naudotis blogiu ir 
gėriu — nelygu koks reikalas“*'. Kunigaikštis ne tik turi išmokti būti 
negeras, bet „reikalo prispirtas turi nepabijoti ir blogio'*?; kai jis atsiža- 
da būti geras arba nusprendžia būti piktas, makiaveliškasis kunigaikštis 
visada paklūsta tik savisaugai. Taigi, jei būtinybė kartais verčia kuni- 
gaikštį engti arba netgi žudyti, ji visada verčia jo valdinius, bent jau kai 
kuriuos iš jų, tikras ir galimas aukas, stengtis ištrūkti iš priespaudos. 
Troškimas išvengti mirties ir kančių visais atžvilgiais yra bendražmogiš- 


0 Makiavelis N. Valdovas, sk. 7; ir žr. Harvey C. Mansfield, The Taming of the 
Prince, New York, The Free Press, 1989, p. 121-149. 

*! Ten par, p. 60: „Onde e necessario a uno principe, volendosi mantenere, imparare a 
potere essere non buono, e usarlo e non Vusare secondo la necessita" („Užxat valdovas, norė- 
damas išsilaikyti soste, turi kartais būti ir blogas, ir naudotis blogiu ir gėriu — nelygu 
koks reikalas“). 

* Ten par, XVIII sk. „<...> sapere intrare nel male, necessitato" („<...> reikalo pri- 


spirtas turi nepabijoti ir blogio“). 

kesnis ir įsakmesnis už būtinybę žudyti. Prekyba yra veikla, leidžianti 
gauti naudos iš šios neišvengiamos nelygybės ir institucionuoti šią naudą 
paverčiant ją visuotine. 

Anksčiau sakiau, kad Montesguieu, kuris iš visų jėgų stengėsi išryš- 
kinti teigiamus prekybos padarinius, vengė nurodyti prekybos šaltinį, 
prigimtinę varomąją žmogaus sielos jėgą“?. Šį teiginį galima parikslinti. 
Montesguieu niekada neaprašo prekybos kaip prigimtinio teigiamo troš- 
kimo išraiškos, ar tai būtų troškimas turėti, apie kurį kalbės Benjaminas 
Constant'as, ar tai būtų troškimas pagerinti savo dalią — the desire of 
bettering ones condition, - kuriame Adamas Smithas galiausiai įžvelgs 
neįveikiamą gerinimo, improvement, veiksnio principą, suteikiantį pras- 
mę Europos istorijai““. Iš pradžių prekybos buvo trokštama arba norima 
ne dėl jos pačios, bet kaip priemonės siekiant išvengti mirties arba skur- 
do. Šioje baimėje ir šiame vengime slypi jos ištakos. Žinoma, be šio 
pradinio impulso, taip sakant, po jo egida, prigimtinis šio pasaulio tur- 
tų troškimas, „malonumų“ troškimas, kaip mielai sakys Constant 'as, 
arba „gyvenimo patogumų“ troškimas, kurį jau minėjo Montesguieu“?, 
dar turės plačiai išsiskleisti. Bet, atsižvelgus į viską, reikia sakyti, kad 
prekyba nėra prigimtinio esminio žmogaus sielos troškimo objektas ar 
projektas. 

Vadinasi, Europos istorijos vystymąsi sukelia ir kreipia vyksmas, 
kuris tiesiogiai neslypi žmogaus prigimtyje. Žmogus, pasak Montes- 
guieu, nera prekiaujantis gyvūnas, kaip buvo visuomeninis gyvūnas, 
pasak Aristotelio. Tai, kas nutinka prekiaujančiam ir kas yra jam nau- 
dinga, tik netiesiogiai siejasi su jo prigimtimi. Nuo šio suvokimo arba 
interpretacijos priklauso galia, kurią Montesguieu tuo metu pripažįs- 
ta istorijai. 


9 Žr. šios knygos I skyriaus 14 paragrafą. 
“* Žr. šios knygos III skyriaus 1 paragrafą. 
6 Montesguieu. Apie įstatymų dvasią, XXV, 12. 

XVI Laikas susidaryti sintetinį vaizdą apie dvi politikos, 
veiklos, žmogaus gyvenimo sanklodas, tarp kurių Montesguieu daro, 
arba veikiau įveda, tokį didžiulį skirtumą. 

Lig šiol, turiu galvoje, iki XVIII amžiaus, europiečiai iš esmės gyve- 
no valdomi pilietinės arba krikščioniškosios dorybės ir įstatymo, ver- 
čiančio statyti į pavojų savo gyvybę arba slopinti savo prigimų. Bet jie 
vis labiau linksta gyventi prekybos ir laisvės valdžioje, kurią įdiegia ir 
palaiko troškimas, būtinybė išvengti mirties ir skurdo; jie vis labiau re- 
mia šiuolaikinės patirties valdžią. 

Šias abi santvarkas, kaip matėme, galima aprašyti: pirmąją kaip to- 
kią, kur žmogaus veikimo varomoji jėga yra gėrio, vadinasi, ir to, kas 
geriau, paiešką, antrąją kaip tokią, kur pirmiausia ir labiausiai svarbu 
išvengti blogio. Abi šios galimybės aiškiai „įrašytos žmogaus prigimty- 
je , kiekvienas žmogus kasdien turi šimtus progų pasinaudoti viena ir 
kita. Bet, jei remiamės prigimties idėja, nesuprantame, kaip prigimtis 
gali turėti du tokius skirtingus ir kone priešingus veidus, jog taip skiriasi 
vienas nuo kito, kad šios galimybės, pagal apibrėžimą pastovios, atitin- 
kamai ir atskirai apibūdina dvi viena po kitos einančias epochas, dvi 
viena po kitos einančias žmogiškosios patirties sanklodas. Kadangi abi 
šios vienodai įgimtos galimybės eina viena po kitos, tačiau yra nesuderi- 
namos viena su kita, jų negalima vel traktuoti kaip prigimtinę vienybę, 
kurią, atrodo, modifikuoja ir valdo kažkas stipresnis už ją pačią. Vadina- 
si, savo kaita, savo istorija, kurią jos formuoja, šios galimybės rodo pri- 
gimties sampratos netinkamumą, kaip ir klasikinės filosofijos, kurios 
horizontas yra ši idėja. Taigi Montesguieu negali tiksliai atsakyti į klau- 
simą, ar prigimtį labiau atitinka įstatymo ar laisvės santvarka? Jis ir ne- 
turi atsakyti, nes žmogiškosios tvarkos klausimas tokiu atveju daugiau 
nebekyla. 

Galbūt kas nors pasakys, kad šie teoriniai išvedžiojimai yra perne- 
lyg skrupulingi, kad viskas tikrovėje perša paprastą ir tiesų atsakymą: 
kadangi senoji santvarka slėgė prigimtį, pastaroji išvaduojama ir randa 
savo pilnatvę naujoje santvarkoje. Šis įspūdis apgaulingas. Jei Montes- 
guieu iš tiesų pagrindžia savo mokymą gerai išreikšta pažangos idėja, 

kurią stengėmės išsiaiškinti šiame skyriuje, tai jis nepastebi viso „pro- 
gresyvinio“ naivumo; konkrečiai, jis nepatikliai žiūri į malonumus, 
kuriuos žmogaus prigimtis gali rasti Anglijoje. Anglų santvarkos varo- 
moji jėga yra „nepakanti“ blogio atžvilgiu. Taigi anglai, kuriems „vis- 
kas“ yra „nepakenčiama“, yra nelaimingi „turėdami tiek daug priežas- 
čių nebūti tokiems“““. Šiuolaikinę laisvę klibina ne gėrio ar to, kas 
geriau, trauka, bet vis 2 tergo: blogio, tikro ar įsivaizduojamo, baimė, 
„blogybių pojūtis“. Montesguieu tokiais žodžiais nusako laisviausios 
Žemės tautos padėtį: „Vergija visada prasideda apsnūdimu. Bet tauta, 
kuri bet kokiomis sąlygomis nenurimsta, kuri gnaibydama save aptin- 
ka skaudamas vietas, nė už ką negali apsnūsti“. Anglų laisvė yra bud- 
rumas tokios tautos, kurios nepaprastas jautrumas neleidžia jai už- 
migti. Laimė, nesunku tarti, kad pasitenkintų „nuosaikesne“ laisve, 
bet prancūzų monarchijai būdingai laisvei visada kelia grėsmę despo- 
tizmas, šis žmogiškosios prigimties „įžeidimas“. Jei norime galutinai 
išguiti despotizmą, kuris yra monarchijos nelemtis, reikia ryžus būti 
„nepaprastai laisviems“. Vadinasi, reikia pripažinti moralinius preky- 
bos ir laisvės padarinius, kurie ne visi yra palankūs prigimtinei žmo- 
gaus didybei ir laimei“". 

Reikėjo aptarti šį progresyvinio blaivaus proto daromą priekaištą griež- 
tam pažangos mokymui. Dabar galime suformuluoti sintezę, kuri yra 
šio skyriaus objektas. 

Taigi jei dorybės arba įstatymo santvarką galima teisėtai pavadinti 
„prieštaraujančia prigimčiai“, tai laisvės santvarkos, griežtai kalbant, 
negalima pavadinti „atitinkančia prigimtį. Ji negali būti įvairias žmo- 
nių gyvenimo galimybes vienijantis elementas. Valstybinių santvarkų 
klasifikacija pagal didesnį ar mažesnį jų atitikimą prigimčiai užleidžia 
vietą kaitai dviejų didelių įstatymo ir laisvės santvarkų, kurias nuo šiol 
vadinti valstybinėmis būtų anachronistiška, bet visiškai derėtų jas va- 


“6 Ten par, XIV, 13; XIX, 27. 
“ Ten par, XIV, 13; XIX, 27; VIII, 8; XXIII, 11; V, 11; XIII, 17; XX, 2. 

dinti istorinėmis. Istorija, o nebe Prigimtis, yra abi santvarkas vieni- 
jantis elementas, kuriame reiškiasi jų kaita ir nesuderinamumas. Šiuo- 
laikinė patirtis, atskleidžianti šį naująjį elementą, nėra vien tiktai pre- 
kybos ir laisvės padarinių patirtis, tai yra ir jų kaitos, ir nesuderinamu- 
mo patirtis, vadinasi, ir jos pačios nesuderinamumo su ankstesnėmis 
santvarkomis patirtis. Kas akimirką ji vis labiau tolsta nuo praeities ir 
skiria dabartinį ir būsimąjį pasaulį linija, išryškinančia šį skilimą; ji 
atskleidžia, kad tankiame žmogaus gyvenimo audinyje su jo gėrybė- 
mis ir blogybėmis driekiasi randas, kuris jungia arba skiria dvi gyveni- 
mo galimybes, — tą, kuri siekia abejotino, linkusio geisti gėrio, ir tą, 
kuri, susidūrusi su būtinybe, stengiasi išvengti blogybių, kurioms iš 
anksto metodiškai išsiugdė jautrumą. Troškimui siekti geidžiamo gė- 
rio ir šitaip tobulėti priešinasi ir jį pakeičia neartideliotinas troškimas 
bėgti nuo blogio, kad išliktum sveikas ir laisvas. 

Blogis gali būti mirtis arba skausmas, arba visų pirma paprastas ne- 
patogumas, kuris būdingas blogio padariniams. Bet ar visas blogybes 
galima priskirti nepatogumui, kurio turime atsikratyti? Tai liečia mora- 
linį ir dvasinį poelgį, kuris pasižymi fizinio judesio energija ir paprastu- 
mu ir kurio esmė yra nusigręžti nuo įstatymo ir gėrio, kurie peršasi žmo- 
gui, kad jis būtų visiškai atviras skausmingam nepatogumo spaudimui, 
šiam 775 4 tergo, stumiančiam mus į vis laisvesnę erdvę. Pasiryžęs meto- 
diškai žengti visus žingsnius, išlaisvinančius nuo nepatogumo - jausti 
šaltį arba kaltę, — šiuolaikinis žmogus prieš akis mato tik savo išsilaisvi- 
nimo siekių priemones arba kliuvinius jiems. 

Vienuolis nesuvokė, kad jo vienutė „nepatogi“. Jis galėjo mirti 
nuo šalčio taip ir nenutraukęs savo maldos. Šitaip negali atsitikti šiuo- 
laikiniam žmogui. Jo pirmoji mintis yra užsikurti ugnį. Toks yra šiuo- 
laikinės patirties kuklus prioritetų ir išlaisvinamųjų veiksmų pokytis. 
Jai plečiantis ir aštrėjant, visi nusistovėjusio gyvenimo elementai at- 
rodo vis pavaldesni prigimčiai prieštaraujančiam įstatymui, šeima ir 
miestas atrodo tokie uždari kaip vienuolio vienutė. Tas, kuris norėjo 
išpirkti savo kaltę, dabar nori išvengti nepatogios kaltės. Aukščiau- 
sias nepatogumas yra nepatogumas, pagimdantis patį įstatymą, kuris 

slegia ir yra priešiškas prigimčiai. Tam, kuris pakeitė prioritetus ir 
kuris, vadinasi, nemėgsta įstatymo prioriteto““, įstatymas yra vienas 
tų negyvų ir liūdnų dalykų, kurie jį varžo, erzina, glumina ir nuo 
kurių jis nusigręžia; jis vengia įstatymo. Vengti įstatymo yra visai kas 
kita nei jam nepaklusti. Nepaklusti įstatymui yra būdinga žmogui, 
vengti įstatymo yra būdinga šiuolaikiniam žmogui: šis vengimas — 
visa jo patirtis. 

Kadangi šiuolaikinis žmogus nuolat eksperimentuoja savyje su dvie- 
jų moralinių nuostatų kaita ir nesuderinamumu, su dviem dėmesio ir 
siekių kryptimis, jis nesvyruodamas ir tvirtai daro išvadą, kad yra dvi 
viena po kitos einančios ir nesuderinamos žmonijos, senoji ir naujoji, 
vadinasi, ir savimonė, suvokimas, kad esi šiuolaikinis, yra šio skilimo 
suvokimas. Kai aiškiai ir objektyviai susiklosto šis suvokimas, jis pa- 
daro išvadą, kad abi skirtingos, viena po kitos einančios ir nesuderi- 
namos žmonijos glūdi elemente, kuris negali būti nei prigimtis, nei 
įstatymas, jis yra visų kaitų motina ir suma, tai yra Istorija, ir yra jo 
nešamos. 

Ber ar šios Istorijos, kaip Paskutinio Elemento ir Visumos, teigi- 
mas jau nėra šiuolaikinės patirties iškraipymas? Ar šiuolaikinė patirtis, 
kaip skilimo patirtis, nepasireiškia dvigubu neigimu, ar bet koks Isto- 
rijos teigimas staiga neaptemdo jos raiškos ir veikimo? Palyginti su 


“8 Megaujuosi tavo įstatais; 
tavo žodžio paisysiu. 
Būk dosnus savo tarnui, 
kad gyvenčiau laikydamasis tavo žodžio. 
Atmerk man akis, 
kad suprasčiau tavo Mokymo nuostabius vaisius. 
Gyvenu tik kaip ateivis žemėje, 
neslėpk nuo manęs savo įsakymų. 
Širdis man alpsta nuo ilgesio, — 
dieną ir naktį ieškau tavo sprendimų. 
(Ps 119, 16-20). 

senuoju įstatymu, slopinančiu prigimtį, naujoji santvarka yra prigim- 
ties teigimas, bet senoji santvarka suponuoja tam tikrą prigimties aiš- 
kinimą ir teigimą, neišvengiamai sumišusį su įstatymu, ir, palyginti su 
pastarąja, naujoji santvarka siekia būti gryna laisve, kuriai negali pa- 
kenkti joks prigimtinis tikslingumas. Šiuolaikinė sąmonė neigia seną- 
ją santvarką, gyvenimą pagal prigimtinį įstatymą ir kartu ji neigia pri- 
gimtį del laisvės. Kaip tik todėl, kad ji to nesuvokia, ši dviprasmybė 
suteikia bendrai sąmonei ypatingą pasitikėjimą ir gebėjimą sklisti: dvi- 
gubo neigimo dėka šiuolaikinis žmogus labai atvirai ir labai kukliai 
jaučiasi esąs aukštesnis už viską — ar tai būtų įstatymas, ar prigimtis — 
ir visų pirma už visas prieš jį buvusias žmonijas. Bet ar pati šiuolaikinė 
filosofija, kuri be paliovos stengiasi atskleisti vis radikalesnį už pažan- 
gos, jaudinančios liaudį, istoriškumą, nėra auka šio tokio akivaizdaus 
dvilypumo? 


Antras skyrius 


SOCIOLOGINIS POŽIŪRIS 


| Nuo tam tikro meto jausmas, kad „gyvenama isto- 
rijoje“, o ne gamtoje arba kūrinijoje ir ne įstatymo valdžioje, peršasi 
Europos sąmonei kaip lemiamas faktas: visos įprastinės valdžios nublanks- 
ta prieš šio Didžiojo fakto spindesį. Kas gi galėtų priešintis „dabartinės 
epochos reikalavimams“? Nors Montesguieu subtiliai ir griežtai nustatė 
naujosios valdžios teises jau XVIII amžiaus pirmoje pusėje, bet tiktai po 
revoliucinio periodo ir tiktai kitame amžiuje ji primetė save visiems žmo- 
nių sluoksniams. Palyginkime rafinuorą Montesguieu žaidimą žodžiais 
„Ieškoti“ ir „rasti“, kuriame įžvelgėme pirmąjį filosofinį istorijos valdžios 
sąvokos įdirbį su šia Lamartine'o deklaracija, kurioje naujosios žmoni- 
jos atsiradimas pasižymi įvykusio fakto akivaizdumu ir baugiu apreiški- 


mo prestižu: 


Padaryta; žodis nuskriejo virš marių, 

Chaosas verda ir brandina kitą pasaulį, 

O žmonių giminei, liekančiai be skeptro, 
Išganymas slypi visuose ir nė viename iš žmonių! 
Neaprėpiamame naujojo vandenyno bangavime, 
Padangės ir laivo siūbavime, 

Milžiniškose bangose, griūvančiose ant mūsų galvų, 
Jaučiame, kad žmogus taip aplenkia Audrų kyšulį 
Ir perkerta tamsą skrodžiant žaibams 

Audringąjį kitos žmonijos tropiką. 

[Cen est fait; la parole a soufflė sur les mers; 

Le chaos bout, et couve un second univers, 

Er pour le genre humain, gue le sceptre abandonne, 

Le salut est dans tous et n est plus dans personne! 

A Vimmense roulis d'un ocėan nouveau, 

Aux oscillations du ciel et du vaisseau, 

Aux gigantesgues flots gui croulent sur nos tėtes, 

On sent gue Vhomme aussi double un cap des Tempėres, 
Er passe, sous la foudre et dans Vobscuritė, 


Le tropigue orageux d'une autre humanitė)!. 


Tarp Montesguieu ir Lamartine'o „istorija“ rado savo atramą ir savo 
nešėją: „visus“ arba „visuomenę“. Tuo tarpu kai graikų žmogus ėjo į 
sąlytį ir pažintį su prigimtimi pasitelkęs politinę miesto santvarką, šiuo- 
laikinis žmogus eina į sąlytį ir pažintį su naujuoju savo elementu, istori- 
ja, pasitelkdamas visuomenę. Šiuolaikinė visuomenė — štai istorija, ta- 
pusi keliu, kuriuo einama, tiesa, kuri priimama, gyvenimu, kuriame da- 
lyvaujame. 

Teisybė, prekyba jau Montesguieu interpretacijoje turi daug bruo- 
žų, kurie netrukus bus priskirti visuomenei“. Tačiau jos valdžią dar turi 
iškelti aikštėn ir paaiškinti filosofas, o politikai išmokti „pasinaudoti? 
jos teikiama nauda. Ji nepasižymi tuo neįveikiamu pergalingumu, kuris 
pajungs visus žmonių sluoksnius po Prancūzijos revoliucijos. Prekyba, 
jei galima taip sakyti, dar išlaiko pilietines ir mandagias manieras, kurių 
niekada nepriims Istorija ir Visuomenė, dvi Big Sisters. 

Kas gi galėtų pasakyti, ką jis turi galvoje sakydamas, kad visuomenė 


turės priėjimą prie šiuolaikinio gyvenimo širdies. Jausmas, kad gyvena- 


' Alphonse de Lamartine. Voyage en Orient, Paris, Furne et C“, 1859, p. 271. 

* Adamas Smithas garbindamas commercial society nuopelnus tam tikra prasme per- 
ša tarpinę grandį. Žr. šios knygos III skyrių. 

? Montesguieu. Apie įstatymų dvasią, XX, 7. 

ma „visuomenėje“, mums yra svarbiausias, kaip ir jausmas, kad gyvena- 
ma „istorijoje“, ir yra veiksminga pastarojo išraiška. Šis jausmas atrado 
save ir pavaizdavo save romane; jis davė pradžią naujam mokslui — so- 
ciologijai. Čia nieko nepasakosime apie romaną, bet pabandysime per- 
prasti sociologiją, šį požiūrį arba perspektyvą, kuri leidžia ir verčia apie 
viską kalbėti „sociologiniu požiūriu...“ 


II Žinoma, kad šis mokslas oficialiai buvo sukurtas 
XIX amžiaus pradžioje, skubant padaryti galą revoliucinei krizei. Tuo 
metu, kai Prancūzijos revoliucija buvo didžiausias kada nors žmonių 
sumanytas žygis norint sąmoningai įdiegti racionalią politinę tvarką, ga- 
rantuojančią fundamenrtalias teises, į kurias jie turi teisę, sociologija už- 
sibrėžė iš visuomenės reikmių išgauti dėsnį. Taigi Prancūzijos revoliuci- 
ja yra jungtis tarp dviejų politinės minties periodų, kurie, atrodo, veda 
dviem visiškai skirtingomis kryptimis, kaip laisvos visuomeninės sutar- 
ties ir socialinio determinizmo idėjos. Šis kontrastas iš dalies randasi, 
žinoma, iš „reakcijos“ į Prancūzijos revoliuciją ir iš socialinės suirutės, 
kurią, manyta, sukėlęs jos atneštas individualizmas. Bet nereikia teikti 
pernelyg didelės reikšmės šiam porevoliuciniam visuomenės atradimo 
atoveiksmiui arba kartais netgi atvirai „reakcijai “. Palikę nuošalyje Re- 
akcijos bambeklius, matome, kad visuomenė ir socialinis determiniz- 
mas atrandamas su tokiu pačiu pakilimu, koks lydėjo žmonių lygybės ir 
laisvės paskelbimą. Žmonijos suklestėjimo, nes vis dar tai mums rūpi, 
ieškome nebe sąmoningame laisvos ir racionalios tvarkos kūrime, bet 
klusniame socialiniame determinizme, tiksliau, išganingame žmonių vi- 
suomenės vystymesi visais būtinais etapais. Del šio dalyko Karlas Mar- 


* Politinė „reakcinga“ nuostata, kaip žinome, kyla iš „reakcijos“ į Prancūzijos revo- 
liuciją. Vadinamoji „reakcingoji“ arba „retrogradiškoji“ mokykla (Maistre'as, Bonal- 
das) teigia, kad ši revoliucija savo neregėta ir tiesiog šėtoniška arogancija kvailai ir, beje, 
be reikalo iškėlė žmogaus valią aukščiau už jo socialinės prigimties reikmes. 

xas ir Auguste'as Comte'as yra tos pačios nuomonės. Parenkinama ir 
teisinga žmogiška tvarka yra ne tiek laisvės vaisius, kiek būtinybės, vei- 
kiančios istorijoje ir visuomenėje, padarinys. 

XIX amžiuje laisvės šalininkai ir būtinybės stebėtojai, „liberalai“ ir „so- 
ciologai“, yra ne tokie priešiški vieni kitiems kaip atrodo. Kaip žinome, 
tuo metu, kai liberalai stengiasi per vargus ir nusivylimus įdiegti ir sutvir- 
tinti Prancūzijoje liberalias institucijas, sugebančias lygiuotis į Anglijos ir 
Jungtinių Valstijų institucijas, sociologai liberalizme yra linkę įžvelgti re- 
voliucinės netvarkos tęsinį. Todėl Comte'as pritarė Louis Napolėono vals- 
tybės perversmui anksčiau nei pasiūlė sąjungą jėzuitų generolui prieš „anar- 
chistinio vakarų kliedesio įsiveržimą“. Kad ir koks tikras ir esminis būtų 
šis nesutarimas, vis dėlto reikia pažymėti, kad liberalai pripažįsta ir netgi 
skelbia, kad naujoji visuomenė, atsiradusi iš Revoliucijos, yra galutinai 
nusistovėjusi — tereikia ją politiškai tobulinti, — kad neįmanoma grįžti į 
Senąją Santvarką arba apskritai į nelygybe grindžiamą visuomenę; jų aki- 
mis žiūrint, yra neįveikiamas judėjimas, neišvengiama žmonių visuome- 
nių pažanga. Nors ir labai skirtingi, Constant'as, Tocgueville'is arba Cha- 
teaubriand'as yra vienodai įsitikinę, kad žmonių istoriją sėkmingai valdo 
pažangus sąlygų suvienodėjimo dėsnis. Palaikydamas idėją, kad istorijoje 
ir visuomenėje vyksta nesustabdomas procesas, liberalizmas ir sociologija 
sutaria dėl fundamentalaus dalyko. 

Amžiams bėgant, randasi trečia grupė ir jos įtaka ima stiprėti — tai 
socialistai. Jie, kaip ir liberalai, mano, kad esminis žmonių pasaulio ele- 
mentas yra visuomenė, priešpriešinama valstybei ir apskritai politinei 
tvarkai, kurios atmirimą netgi kai kurie numato. Socializmo ir sociolo- 
gijos esminį artumą parodo „personalinė unija“, kurią abu mokymai 
įgyvendina Ėmile'io Durkheimo asmenyje. 

Taigi po Prancūzijos revoliucijos šios trys politinės minties mokyk- 
los — liberalai, sociologai ir socialistai - bendrauja per visuomenės sąvo- 
ką ir per idėją, kad visuomenė — dar kartą kaip priešprieša valstybei ir 
valstybės institucijoms — yra istorijos neįveikiamumo ir negrįžtamumo 
laukas. Šia prasme sociologinis požiūris prasiskverbia į šiuolaikinę mintį 
ir joje vyrauja. 

ILE Eni Dusiiieinas ypač aiškiai išdėstė šio požiūrio 
prielaidas. Aš čia aptarsiu jo 1892 metais lotyniškai parašytą disertaciją), 
kurioje prancūzų sociologijos maestro su įspūdingu aiškumu pristato tai, 
kas sociologinį požiūrį skiria nuo klasikinės politinės filosofijos požiūrio: 


Taigi iki atsirandant sociologijos mokslui, buvo būtina jam priskirti 
tam tikrą objektą. Iš pirmo žvilgsnio išspręsti šią problemą vieni juokai. 
Argi visuomenės mokslo objektas nėra visuomenės dalykai, tai yra dės- 
niai, papročiai, religija ir t. t.?2 Bet jei pažiūrėsime į istoriją, bus aišku, 
kad ligi pastarųjų laikų joks filosofas nepažvelgė į tai šitokiu požiūriu. Iš 
tikrųjų jie manė, kad visa tai priklauso nuo žmonių valios ir nesuvokė, 
jog tai yra realūs dalykai, kaip visi kiti gamtiniai daiktai, kurie pasižymi 
savomis ypatybėmis, vadinasi, reikalauja mokslų, galinčių juos aprašyti 
ir paaiškinti; jiems atrodė, kad pakanka išsiaiškinti, ko Žmogaus valia 
turi siekti ir ko vengti organizuotose visuomenėse. Užtat jie stengėsi 
pažinti ne tai, kokios yra visuomenės institucijos ir reiškiniai, kokia jų 
prigimtis ir kilmė, bet kokios jos turėtų būti; jiems rūpėjo ne pateikti 
mums kiek įmanoma tikslesnį prigimties vaizdą, bet pasiūlyti mūsų vaiz- 
duotei tobulos visuomenės idėją ir sektiną pavyzdį. Netgi Aristotelis, 
kreipęs daugiau dėmesio nei Platonas į patirtį, užsibrėžė rasti ne gyveni- 
mo visuomenėje dėsnius, bet geriausią visuomenės formą. Iš pradžių jis 
taria, kad vienintelis visuomenės tikslas yra padaryti jos narius laimin- 
gus puoselėjant dorybes ir kad pastarosios glūdi kontempliacijoje; jis 
nustato šį principą ne kaip dėsnį, kurio visuomenės laikosi tikrovėje, bet 
kaip dėsnį, kuriuo jos turėtų sekti, kad žmonės galėtų atskleisti savo 
prigimtį <...>. Kiti politiniai autoriai, gyvenę po jo, daugiau ar mažiau 
sekė juo. Ar jie visiškai neatsižvelgė į tikrovę, ar ją daugiau ar mažiau 


atidžiai tyrinėjo, visi turėjo vieną tikslą: ne pažinti tikrovę, bet ją taisyti 


3 Ouid Secundatus politicae scientiae instituendae contulerir. Ši disertacija buvo išversta 


ir paskelbta veikale Montesguieu et Rousseau prėcurseurs de la sociologie (Paris, Marcel 
Riviėre, 1966). 

arba visiškai pakeisti; jų, taip sakant, nedomino dabartis ir praeitis, jie 
žvelgė į ateitį. O kiekviena disciplina, žvelgianti į ateitį, neturi apibrėžto 


objekto, todėl turi būti vadinama ne mokslu, bet menu“. 


Prieštaravimas, vyraujantis šiame nuostabiame puslapyje, yra tas, kad 
klasikinės politinės filosofijos požiūris ir netgi politinės filosofijos ap- 
skritai „ligi pastarųjų laikų“ požiūris yra aktyvus arba praktinis požiūris. 
Būtent tai teigia ir pats Aristotelis, pavyzdžiui, Nikomacho etikos pra- 
džioje. Taigi visuomenės mokslas, kad būtų tikrai moksliškas, kad būtų 
tikras ir grynas mokslas, turi būti, anot Durkheimo, gryna teorija. So- 
ciologijos uždavinys yra ne pavaizduoti pageidautiną politinę tvarką ar- 
ba geriausią valstybinę santvarką, kurią Durkheimas atvirai vadina „ge- 
riausia visuomenės forma“, o apibrėžti, apibūdinti ir suklasifikuoti vi- 
suomenę į rūšis arba tipus. Jis negali paneigti, kad Aristotelis plačiai 
naudojosi tiksliausiai ir įmanomai išsamiausia įvairių žmonių susivieni- 
jimų formų klasifikacija. Teisybė, kiek toliau jis sako, kad Aristotelis 
supainiojo įvairias visuomenės rūšis su skirtingomis valstybinėmis for- 
momis ir ėmėsi klasifikuoti tiktai pastarąsias, palikdamas skendėti mig- 
loje tai, kas siejasi su morale, religija, prekyba, šeima. O šie elementai 
turi tvirtą ryšį su visuomenių prigimtimi; jie netgi sudaro tikrąjį gyveni- 
mo, vadinasi, ir visuomenės mokslo turinį?. 

Praktinis požiūris glaudžiai siejasi su kone išskirtiniu domėjimusi vals- 
tybe, tokia skirtinga nuo visuomenės. Filosofai ypač domėjosi valstybe 
arba politika apskritai, nes politikos sritis jiems atrodė esąs tikrasis žmonių 
veiklos ir iniciatyvos laukas?. Tai „prietaras“, beje, bendras filosofams, vals- 
tybės veikėjams ir paprastiems piliečiams. Jam, atrodo, nepasiduoda tik 
sociologai. Apie kokį prietarą iš tikrųjų kalbama? Nagi apie tikėjimą žmo- 


“ Ten par, p. 29-31. 

“ Aristotelis. Nikomacho etika, 1094—1095. 

5 Durkheim E. Montesguieu et Rousseau..., p. 36-37. 
* Ten par, p. 39—41. 

nių veiklos priežastiniu, arba kauzatyviniu, sugebėjimu, jei galima taip 
sakyti, žmogaus sugebėjimu sukurti ką nors nauja ir nenuspėjama. Tikro- 
vėje, sako Durkheimas, visuomeninis gyvenimas vyksta pagal nepriklau- 
somas nuo žmogaus valios taisykles. Jei būtų kitaip, būtų neįmanomas 
joks visuomenės mokslas: „Mokslo turinį sudaro daiktai, turintys savo 
pastovią prigimtį ir gebą atsispirti žmogaus valiai“!*. Tai, ką daro žmogus, 
yra galimas daiktas; tai, ko imasi sociologas, yra būtinas daiktas. 

Sociologas, kaip mokslininkas, atranda būtinus dėsnius, kuriuos ga- 
lima palyginti su gamtos dėsniais. Bet kieno dėsnius? Ką valdančius dės- 
nius? Kadangi žmonių valia ir veikla yra tik galimos, šie dėsniai gali būti 
tik žmonių prigimties dėsniai, žmonių, kurie, galima manyti, reiškiasi 
tik tuo, ko žmogus nori ir ką daro. Tie dėsniai yra kitokios prigimties, 
visuomeninės prigimties; tai visuomeniniai dėsniai!!. 

Emile'is Durkheimas atvedė mus prie lemiamos išvados. Sociologija 
kuriasi kaip mokslas, palyginamas su gamtos mokslais ir lygiagretus jiems, 
imant objektu ką nors kita, o ne žmogaus prigimtį ir sąmoningai atsisa- 
kant laikyti jos objektu žmogaus prigimtį. Ji siekia ir privalo atsisieti nuo 
šios prigimties. Sociologija kaip mokslas, netrukus bus sakoma „žmogaus 
mokslas“, egzistuoja tik išsižadėdama būti žmogaus prigimties mokslu. 


IV Jei glaustai išreikšime tai, ką sužinojome, pasakysi- 
me, kad klasikinė politinė filosofija, galbūt ir politinė filosofija, praside- 
da veikėjo, piliečio arba valstybininko, požiūriu, praktiniu požiūriu, o 
sociologija pasirenka stebėtojo požiūrį. Stebėtojo požiūris yra juo grynes- 
nis, juo moksliškesnis, jei nepripažįsta veikėjui, arba veikėjams, jokios 
realios iniciatyvos, bet vertina jų veiksmus arba jų darbus kaip neišven- 


0 Ten par, p. 41. 

! Ten par, p. 50. Žr. taip par E. Durkheimo veikalo Sociologijos metodo taisyklės 
(Les Rėgles de la mėtbode sociologigue, 1895) antrąją penkto skyriaus dalį, skirtą „sociali- 
nių faktų aiškinimui“ (Paris, P. U. F., 13“ ėd., 1956, p. 97-111). 

giamus būtinų priežasčių padarinius. Toks yra pradinis sociologijos po- 
stūmis, lemiantis visą jos istoriją. 

Tai, ką veikia individas, ką sukuria jo valia, Durkheimo žodžiais ta- 
riant, yra „atsitiktina“, „įnoringa“ ir „kontingentiška“. Tai ne tik neveiks- 
minga, neturinti priežastinės, arba kauzaryvinėes, galios, bet ir nepasižymi 
protu, nesugeba užimti vietos tikrai protingoje, tai yra mokslinėje, sche- 
moje. Visas protas koncentruojasi stebėtojo žvilgsnyje, išlavintoje sociolo- 
go akyje, o visas veiksmingumas — visuomenėje kaip iš esmės skirtinga ir 
nepriklausoma nuo ją sudarančių realių individualių veikėjų jėga. Protas, 
arba mokslas, glūdi sociologo asmenyje; jėga, arba priežastis, — visuome- 
nėje. Sociologas stebi visuomenę ir jame susijungia protas ir jėga, arba 
priežastis. Nieko svarbaus negali prasprūsti pro šią proto ir priežasties są- 
jungą, kuri atskleidžia ir viešai paskelbia tikrą tvarką, slypinčią už bereikš- 
mio chaoso individų, kuriuos įkvepia įnoringa žmogiška prigimus. 

Žinoma, mūsų gyvenamoje sumaištyje visuomeninis arba moralinis vei- 
kėjas, pilietis, šeimos tėvas, viengungis, linksma našlė, plaukimo meistras, 
filosofas, vagis įsilaužėlis — kiekvienas iš jų veikia dėl tam tikrų priežasčių. 
Kiekvienas yra jėga, arba priežasus, veikianti dėl tam tikrų sumetimų. Ar tai 
būtų Cezaris, ar mano kaimynas — visiems yra būdingas protas ir priežastis, 
ir tai yra sumišę į vieną. Išlavinta sociologo akis išnarplioja šią painiavą. 
Sociologas, arba bent jau sociologinis požiūris, apima visą protą; visa jėga, 
visas priežastingumas priskiriami visuomenei. Akivaizdu, kad tarp to, ką 
aprašo arba įrodo sociologas, ir to, ką išgyvena realūs žmonės, Cezaris arba 
mano kaimynas, paprastai esama maža bendro; jie neranda savo motyvų 
sociologo argumentuose ir priežastyse. Sociologai negalėjo nepastebėti šio 
kebelio, užtat didelė jų mokymo dalis yra skirta bandyti jį išspręsti arba bent 
jį apeiti. Taip, pavyzdžiui, yra konkrečiai su mokymu, kuris remiasi „meto- 
dologiniu individualizmu“. Įspūdingiausias pastangas šia kryptimi, be abe- 


jo, padarė Maxas Weberis!“. Jis norėjo išsaugoti ir netgi sutvirtinti požiūrį to 


'* Philippe Raynaud, Max Weber er les dilemmes de la raison moderne, 2“ section, 
chap. 2 (Paris, P. U. F., 1987). 

mokslinio stebėtojo, arba žiūrovo, kuris svarsto tik objektyvią priežasčių 
sąsają, deramai įvertindamas tai, ką išgyvena, mąsto ir ko trokšta realus žmo- 
gus, individas, kuris renkasi iš daugybės galimų veiksmų ir sukuria realius 
padarinius. Maxas Weberis iškilmingai grąžina realiam individui jo „vertę“. 
Prieš imdamiesi tirti pastangas, kurias įdėjo sociologija, norėdama įveikti 
pradinę kliūų, dera išsiaiškinti, kodėl pirmasis jos ketinimas nubloškia šį 
mokslą taip toli nuo bet kokio tikroviškumo, kurio ji karštai geidžia ir kurį 
stengiasi iš paskutiniųjų atgauti. „Metodologinis“ nesivaržymas, būdingas 
jai ir išplitęs į kitus „žmogaus mokslus“, visų pirma randasi iš dvilypio 
prieštaringo vystymosi: sąmoningai ir priverstinai nutolstama nuo bet ko- 
kio artumo su tuo, kas realu, norint pasiekti mokslo atstumą ir aukštumą, 
paskui ne mažiau sąmoningai, ne mažiau priverstinai stengiamasi atgauti 
tą artumą. Durkheimas mums davė vertingą nurodymą: „Arba visuomeni- 
niai dalykai yra nesuderinami su mokslu, arba juos valdo tie patys dėsniai 
kaip visą visatą '?. Iš tiesų, ar suprastume sociologinį dėsnį kaip taparų, 
arba analogišką, gamtos dėsniui, arba kaip visai skirtingą, sociologinį po- 
žiūrį sudaro būtent tas atstumas siekiant atskleisti priežastingumo dėsnį. 
Sociologas pažįsta visuomenę kaip priežasų atskleisdamas visuomeninės 
prigimties dėsnius. Mes negalime savo tyrinėjime judėti toliau, kol kruopš- 
čiai neištyrėme sociologinio dėsnio sąvokos. Aiškinantis šį lemiamą klausi- 
mą, kaip mums nurodo pats Durkheimas, mūsų vadovu turi būti Montes- 
guieu, kuris pirmasis dėsnio sąvoką pastatė visuomenės mokslo centre'“. 


5 Ten pat, p. 38. Žr. šios knygos II skyriaus 3 paragrafą. 

"* Toks buvo jau Auguste'o Comte'o sprendimas: „Tai, kas parodo šio neužmiršta- 
mo veikalo [Apie įstatymų dvasią) didžiausią galią taip, kad nenuginčijamai liudytų šio 
iškilaus autoriaus didžiulį pranašumą visų šiuolaikinių filosofų atžvilgiu, yra vyraujanti 
tendencija, kuri jaučiama visur ir nuo šiol padeda suvokti, kad politiniai reiškiniai yra 
taip pat neišvengiamai pavaldūs nekintamiems gamtos dėsniams kaip ir bet kurie kiti 
reiškiniai: ši nuostata nuo pat pradžių taip aiškiai išreikšta šiame nuostabiame įžangi- 
niame skyriuje, kuriame pirmą kartą nuo žmogaus proto užuomazgų bendroji desnio 
idėja yra galiausiai teisingai apibrėžta atsižvelgiant į visus įmanomus dalykus, netgi po- 


litinius“ (Cours de pbilosophie positive, 47-oji pamoka). 

V Taigi dar kartą grįžkime prie Montesguieu. Veika- 
lo Apie įstatymų dvasią pratarmėje skaitome: 


Pirmiausia aš ištyriau žmones ir įsitikinau, kad ši begalinė įstatymų 
ir papročių įvairovė nėra vien jų fantazijos vaisius. 

Aš nustačiau principus ir pamačiau, kad atskiri atvejai tarsi savaime 
prisitaiko prie jų, kad kiekvienos tautos istorija yra tik jų padarinys, o 
kiekvienas atskiras įstatymas yra susijęs su kitu įstatymu arba priklauso 


nuo kito, kur kas visuotinesnio, įstatymo. 


Montesguieu išeities taškas yra žmogiškų dalykų „begalinė įvairo- 
vė“. Tai taip pat sociologijos bei žmogaus mokslų apskritai išeities 
taškas; niekas žmogiška jiems nesvetima; jie nedvejodami tirs, pavyz- 
džiui, „penio dėklo Orinoko aukštupyje simboliką“ arba „begalybės 
jausmą Čado ežero pakrantėse“. Durkheimas priekaištauja Aristote- 
liui, sociologas priekaištauja filosofui, kad jis kalba apie žmogų ap- 
skritai arba apie žmogaus prigimtį apskritai „visiškai nepaisydamas re- 
alybės“ žmogiškų dalykų, kurių yra begalinė įvairovė. Subuli šios kri- 
tikos versija pristatys filosofiją su jos to, kas bendra ir visuotina, 
paieškomis kaip atskiros visuomenės išraišką, pavyzdžiui, „technolo- 
giniai Vakarai“ išties yra ne mažiau atskiri nei Amazonės nambikvarai 
arba Javos semerangai. Mes dažnai nekreipiame dėmesio į tai, kas vis 
dėlto krinta į akis šiose mano pacituotose Montesguieu eilutėse, jog 
sociologas pabrėžia šią įvairovę tik tam, kad netrukus ji būtų pašalin- 
ta: baigus mokslinį tyrimą, atskiri faktai, nors ir labai įvairūs atrodytų 
iš pradžių, bus tik atskiri bendrųjų dėsnių atvejai. Ar turime sakyti, 
kad ta įvairovė krinta sociologui į akis tik todėl, kad jį piktina? Arba 
kad įvairovės teigimas tėra polemikos įrankis debatuose su filosofu? 
Šiaip ar taip, reikia išskirti du sociologo mokslinio tyrimo etapus. Pir- 
mame jis iškelia aikštėn ir pabrėžia žmonių įvairovę norėdamas pa- 
kirsti bet kokį pasitikėjimą filosofu, kuris tvirtina galįs nustatyti pa- 
grindines žmogaus prigimties ypatybes arba pirmapradę jo būties san- 
darą; antrame jis sunaikina šią įvairovę arba atima iš jos substanciją 

išvesdamas bendruosius dėsnius, kuriems paklūsta atskiri atvejai ir ku- 
rie, vadinasi, reguliuoja žmonių visuomenių gyvavimą. 

Pereinant nuo filosofijos prie sociologijos, nepereinama nuo abst- 
rakčios ir monotoniškos bendrybės prie konkrečios ir įvairios realybės, 
veikiau nuo to, kas visuotina, pavyzdžiui, žmogaus prigimtis, arba bū- 
tis, arba „egzistencija“, prie to, kas bendra, pavyzdžiui, dėsnis, kuriam 
paklūsta atskiras atvejis. Konkreti realybė yra šio perėjimo ašis: atmes- 
dama tai, kas visuotina, ji tampa atskiru atveju, kuris pagrindžia ben- 
drąjį dėsnį. Ji vaidina šį ašies vaidmenį tik todėl, kad filosofijos požiūriu 
visiškai kitaip santykiauja su tuo, kas visuotina, nei sociologijos požiū- 
riu — su tuo, kas bendra. Neliečiant vieno kebliausių ontologijos klausi- 
mų, čia galima pateikti tokį pastebėjimą. Pavyzdžiui, vadovaujantis kla- 
sikine filosofija, visuotinumas, kuris yra žmogaus prigimtis, reiškiasi žmo- 
nių pasaulyje kiekviename atskirame individe, taip pat kiekviename 
veiksme, darbe, įvykyje, ir jis ypač pasireiškia, kai jam sudaromos sąly- 
gos veikti, kurti specifinius teisingumo ir laimės padarinius, tai yra, kai 
įkuriama valstybinė santvarka, „atitinkanti prigimų“. Kalbant technine 
Aristotelio kalba, visuotinumas yra kartu ir atskiro atvejo formalioji ir 
tikslo priežastis. Anot sociologo, atskleidžiančio bendrą dėsnį, kuriam 
paklūsta atskiri atvejai, tai, kas bendra, yra atskiro atvejo priežastis, visai 
kita ir, atrodo, labai silpna prasme. Tebūnie tai, pavyzdžiui, dėsnis, ku- 
ris Durkheimui atrodo esąs fundamentalus ir kurį, pasak jo, Montes- 
guieu atrado, tačiau dar neįstengė tiksliai suformuluoti ir padaryti visų 
išvadų, dėsnis, pagal kurį visuomenės formos - jos institucijos, papro- 
čiai, įstatymai — priklauso nuo jo apimties'?. Tarkime, kad šis dėsnis yra 


taip patikrintas, kaip teigia Durkheimas. Kartu akivaizdu, kad socialinė 


5 „Iš tikrųjų ši priežastis turi didžiausią reikšmę norint apibrėžti visuomeninius daly- 
kus; maža to, mes manome, kad ji tam tikra prasme yra versmė, iš kurios randasi pagrin- 
diniai visuomenių skirtumai“ (ten par, p. 78). Pagal Durkheimo subrandintą mintį apim- 
tis yra lemianti tik santykyje su dinaminiu visuomenės tankumu. Žr. Durkheim E. Socio- 
logijos metodo taisyklės I vert. J. Čižinauskaitė. — Vilnius: Vaga, 2001, p. 116119. 

apimtis nėra būdinga ir „priežastinga“ kiekvienai visuomenei, kokia yra 
žmogaus prigimtis Aristotelio mieste. Durkheimas teisingai nurodo, kad 
ji yra skirtumų tarp visuomenių priežastis. Vadinasi, jei visa kita yra 
vienoda, socialinė apimtis yra pagrindinė skirtumų tarp visuomenių prie- 
žastis. Bet, „jei visa kita yra vienoda“, vadinasi, yra visuomenė ir visuo- 
meninis žmogus; arba yra tas, kas yra. Bendro dėsnio suformulavimas 
suponuoja visuotinumą, į kurį jis neatsižvelgia. Vadinasi, mūsų pavyz- 
dyje „apimtis“, galima sakyti, yra „priežastis“ arba „šaltinis“ tik siaurąja 
prasme; darydama skirtumą apimtis yra tik antroji priežastis, kuri supo- 
nuoja pirmąją priežastį ir yra jai pavaldi; pirmoji priežastis, del kurios 
atsiranda tai, kas nėra skirtinga, bet panašu, ir dėl kurios atsiranda pana- 
šumas, kuris verčia laikytis drauge visus skirtumus, yra pats žmogaus 
žmogiškumas. Ar nereikėtų sakyti, kad antrinis priežastingumas, kurį į 
dienos šviesą iškėlė visuomeninis dėsnis, numato pirminį priežastingu- 
mą žmogaus universalumo, kurį tyrinėja filosofija? 

Galbūt kas nors paprieštaraus, jog kiekviename žmogaus mokslų ty- 
rime tarsi yra žmogaus žmogiškumas, ir leidžiant filosofijai gromuliuoti 
sterilias tautologijas šie mokslai, ypač sociologija, veržiasi į svaiginan- 
čius atradimus. Gali būti. Gali būti, kad šitaip rodoma nepateisinama 
panieka tautologijai. Pagaliau kas gi yra žmogus, kuris stengiasi būti tas, 
kas yra, sakyti tai, ką mano, ir žinoti tai, ką sako, trokštantis vis tiksliau 
išreikšti save, jei ne gyva, aistringa tautologija? 

Beje, intelektualinė paieška yra panaši į žmonių kovą tuo, kad yra 
didelis pavojus užmiršti kokį nors esminį objektą ir jo neištirti. Šis susi- 
laikymas arba išsisukinėjimas nesiliaus varginęs paskesnio tyrinėjimo kaip 
energijos ir kartu netikrumo principas: kas atsisako užduoti esminį klau- 
simą ir toliau tyrinėja, užduos jį nelauktai sau pačiam, nors ir nepripa- 
žindamas to, kamuojamas nežinia iš kur atsirandančio nerimo ir neži- 
nios. Pirmasis žmonių universalumo klausimas nestokoja sociologijos; 
neatpažįstamas ir kartu atpažįstamas jis tampa dėsnio bendrumo klausi- 
mu, jis skatina galimo bendrumo paieškas. 

Montesguieu ir Durkheimui labai rūpi atvejų įvairovę pateikti kaip 
dėsnio vienybę, kaip vieningesnį ir bendresnį dėsnį. Todėl ir vienas, ir 

kitas stengiasi sumažinti atsitiktinumo vaidmenį. Šiuo klausimu abu 
sociologai pasisako aiškiai ir netgi kategoriškai!“. Sociologinio priežas- 
tingumo teigimas yra tas pats kaip ir atsitiktinumo neigimas. Jei atsisa- 
koma suteikti žmogaus žmogiškumui aiškinamąjį ir priežastinį vaidme- 
nį, jei niekinama žmogaus prigimties tautologija, jei atsisakoma imliau- 
sio generuojančio ir integruojančio principo, vadinasi, reikia dar labiau 
suveržti supratimo grandinę. Tada iš tikrųjų arba visuomeninį pasaulį 
valdo griežtai būtinas priežastingumas, arba jis yra gryna sumaištis, maiš- 
taujanti prieš bet kokį mokslą. Arba sociologas iškelia aikštėn būtiną 
priežastinį ryšį, arba jis neturi nieko, bent jau nieko moksliško, ką galė- 
tų pasakyti. Kita vertus, kas žmogaus prigimtį, patį žmogaus žmogišku- 
mą laiko pirminiu priežastingumu, kaip tai darė filosofai ir istorikai iki 
XVIII amžiaus, kaip, tiesą sakant, tebedaro dar ir šiandien visi nuo di- 
džiausio iki mažiausio, nuo kvailiausio iki mokyčiausio, tas pripažįsta 
svarbų vaidmenį atsitiktinumui, kai niekas nežiūri jam per petį. Du pa- 
vyzdžiai aiškiai parodys, kaip tvirtai yra susiję žmogaus prigimties prie- 
žastingumas bei atsitiktinumas (arba atsitiktinumo priežastingumas) ir 
visuomeninis priežastingumas bei griežtas determinizmas (arba atsitik- 
tinumo neigimas). 


** Ankstesniame Apie įstatymų dvasią veikale Montesguieu rašo: „Ne laimė valdo 
pasaulį: to galima paklausti romėnų, kuriuos nuolat lydėjo sėkmė tol, kol jie valdėsi 
pagal tam tikrą planą, ir kuriuos nepaliaujamai persekiojo nesėkmės, kai elgdavosi ki- 
taip. Yra bendrosios priežastys, tiek moralinės, tiek fizinės, kurios veikia visose monar- 
chijose, jas iškelia, išlaiko ir pražudo; visos atsitiktinybės yra pavaldžios šioms priežas- 
tims; ir jei atsitiktinai koks nors mūšis, tai yra atskira priežastis, pražudė valstybę, vadi- 
nasi, buvo kokia nors bendra priežastis, dėl kurios ši valstybė turėjo žūti, pralaimėjusi 
vieną mūšį: žodžiu, pagrindinė tėkmė nusineša su savimi visas atskiras atsitiktinybes“ 
(Considėrations sur les causes de la grandeur des Romains et de leur dėcadence, sk. 18). 
Durkheimas išplėtojo šią idėją iki galo: „Del sąlygų, kuriomis gyvuoja visuomenė, ben- 
dras gyvenimas turi neišvengiamai įgyti tam tikrą apibrėžtą formą, o šią formą išreiškia 
dėsniai; kurie neišvengiamai randasi iš veikiančių priežasčių. Jei tai ginčijama, tada 
reikia tarti, kad dauguma socialinių reiškinių, ypač patys svarbiausieji, neturi absoliu- 
čiai jokių priežasčių“ (Durkheim Ė. Montesguieu et Rousseau..., p. 85). 


Antras skyrius. SOCIOLOGINIS POŽIČRIS 85 


Jei, pavyzdžiui, priskirsime dvidešimtojo amžiaus 5-ojo dešimtmečio 
pasipriešinimo sąjūdį Churchillio sielos didybei, kartu jį priskirsime atsi- 
tiktinumui: tik per didelį „atsitiktinumą“ toks žmogus kaip Churchillis 
atsirado tuo metu ir galėjo imti veikti. Norint suprasti šiuos metus, nebū- 
tina „ieškoti Churchillio priežasties“: pats Churchillis yra priežastis. Žmo- 
gaus prigimtis čia yra pirmoji ir ribota arba baigtinė priežastis. Todėl jos 
sukelti padariniai yra visiškai suprantami ir kartu anaiptol nebūtini, šia 
prasme — visiškai atsitiktiniai. Priešingai, jei pavyzdžiui, Robespierre o pra- 
laimėjimą termidoro 9-ąją priskirsime atsitiktinumui, tai yra lietui, kuris 
išsklaidė jo šalininkus, tada žmogaus prigimtį paverčiame šalutine priežas- 
timi, užimančia, tiesą pasakius, šįsyk skalėje neaukštą vietą: netgi patrio- 
tiški ir dorybingi žmonės nemėgsta šlapti lietuje. Atsitiktinumo priežas- 
tingumas neveikia be mūsų prigimties paramos. Taigi, kadangi aukščiau- 
sias žmogiškumo priežastingumas visada yra atsitiktinis, pats banaliausias 
atsitiktinumas pasitelkia žmogaus prigimtį. 

Jei dabar pabandysime duoti Anglijos elgesio dvidešimtojo amžiaus penk- 
tąjį dešimtmetį „sociologinį paaiškinimą“ (šįsyk palikdami nuošalėje san- 
kiulotus, kurie susilaukė daugiau sociologinio dėmesio už bet kurią kitą 
visuomeninę praeities, dabarties ar ateities grupę), mes paimsime pavyzdžiu 
šios šalies „alveoliarinę visuomenės struktūrą , ypač pajėgią išsaugoti tas do- 
rybes, kurias Prancūzijoje pakirto „anomija“. Bet tada tarp visuomeninės 
struktūros ir politinio bei karinio elgesio būtinai turi būti priežastinis ryšys. 
Jei pirmoji nesukelia antrojo, tada apskritai nebėra sociologinio paaiškini- 
mo. Tiesiog turime reikalą su daugiau ar mažiau protinga paskata, kurią, jei 
norite, galima vadinti „sociologine“, bet kuri turi prasmę arba pagrįstumą 
tik kitokio pobūdžio paaiškinimuose; ji neduoda sociologinio mokslinio 
paaiškinimo. Jei priežastinis ryšys patvirtinamas, sociologas padarys išvadą, 
kad anglai, turint galvoje jų visuomeninę struktūrą, negalėjo pasielgti kitaip, 
tik priešintis tiek Hitlerio agresijai, tiek bandymams juos suvilioti. 

Čia ne vieta pasisakyti už vieną ar kitą paaiškinimą arba už vieną ar 
kitą paaiškinimo rūšį. Anglijos kova — ne mūsų tema. Ber galime matyti, 
kokia prasme sociologinis aiškinimas nėra pakankamas, kaip nėra pakan- 


kamas aiškinimas, pasitelkiantis mūsų prigimtį. „Alveoliarinė visuomenės 

struktūra“ penktojo dešimtmečio Anglijoje negali būti pirminė priežastis, 
kaip ja galėjo būti kilni Churchillio prigimtis. Savo ruožtu ji turi priežastį, 
pavyzdžiui, karaliaus Jurgio III laikų socialinę apimtį arba Saksonijos hep- 
tarchiją, kuri irgi turi priežasų... Be abejo, būtina stabteleti, kaip teigė 
Aristotelis kirokiame kontekste, bet kodėl stabtelėti kaip tik prie šios, o ne 
prie kitos priežasties? Ar įmanoma sustoti, kai žmonių pasaulis supranta- 
mas kaip priežastinė grandinė be pirminės priežasties? Ar turime sukurti 
Visuomenės sistemą, Bendrąją Teoriją, visapusiškai išskleidžiančią pada- 
rinių ir priežasčių tinklą ir paaiškinančią viską, ką reikia paaiškinti sociali- 
niame pasaulyje? Čia niekas nestabdo mūsų dvasios šnekumo. 

Kas nors pasakys, kad aš perdedu sociologinės argumentacijos būti- 
numą ir kad mokymas, kol cituoju aiškiausias Durkheimo ištraukas, 
gerokai nutolo nuo savo pirmųjų griežtų teiginių. Teisybė, kad praktiš- 
kai tai, ką dažniausiai siūlo vadinamoji „sociologinė“ literatūra, yra „prie- 
žastys , kurios iš tikrųjų nėra priežastys, arba bent jau ne pačios savai- 
me, o tiktai smarkiai sustiprintos sąlygų, vadinasi, pridėtinės, papildo- 
mos arba pridurtinės priežastys. Tačiau nematyti, kaip sociologija galėtų 
ištrūkti iš Durkheimo rigorizmo ir išsaugoti savo mokslinius siekius. 


Paskairykime maestro dar kartą: 


„Dėl sąlygų, kuriomis gyvuoja visuomenė, bendras gyvenimas turi 
neišvengiamai įgyti tam tikrą apibrėžtą formą, o šią formą išreiškia dės- 
niai, kurie neišvengiamai randasi iš veikiančiųjų priežasčių. Jei tai gin- 
čijama, tada reikia tarti, kad dauguma socialinių reiškinių, ypač svar- 
biausieji, neturi absoliučiai jokių priežasčių“ !. 

Pastaruosiuose žodžiuose jaučiama nerimastis. Čia ant kortos pastato- 
mas sociologinio požiūrio pagrįstumas ir galimumas. Aristotelio klaida, kaip 
matėme anksčiau, jo „prietaras“, kuris yra būdingas ir valstybininkui, ir pa- 
prastam piliečiui, ir visiems kitiems, išskyrus sociologą, yra ta, kad jis priski- 


! Ten par. 

ria žmogui išdidų priežasties vaidmenį, vadinasi, daro neįmanomą bet kokį 
mokslą apie žmogų. Bet kodėl? Argi priežastingumo principas neveikia dviem 
kryptim ir argi mokslas negali judėti taip pat dviem kryptimis tiek nuo 
priežasties prie pasekmės, tiek ir nuo pasekmės prie priežasties? Bet taip 
nėra, sociologija tai gerai suprato. Jei žmogus bus postuluotas kaip priežas- 
tis, jis bus daugybės įmanomų priežasčių priežastis, jis bus neapibrėžta prie- 
žastis. Šis neapibrėžtumas, varantis Durkheimą iš proto, pašalintas, žmogiš- 
kasis priežastingumas aktualizuosis tik tarpininkaujant žmogaus intelektui 
ir laisvei. Kai tik žmogaus žmogiškumas bus priimtas kaip priežasus, kitoks 
nei priežastinis požiūris, jis bus priimtinas žmonių pasauliui: žmogus bus 
laikomas veikėju, stojančiu priešais ateities nežinią. Toks veikėjas iš prigim- 
ties yra „praktinio mokslo“ arba „meno !* adresatas; jis negali būti priežasti- 
nio mokslo ar grynos teorijos objektas. Žmogui, kuris veiks, arba žmogui, 
kuris, laikomas priežastimi, iš esmės yra veikti galintis žmogus, iš tiesų gali- 
ma tik duoti „patarimus“, daugiau ar mažiau pagrįstus informacija, protin- 
gus ir opius, o toli gražu neįjungti į būtiną priežasčių grandinę. Kita vertus, 
jei žmogus vertinamas kaip pasekmė, viskas yra visai kitaip, nebėra realios 
nežinios, yra tik mokslinis sunkumas: stebėtojas, žiūrovas, mokslininkas tu- 
ri nurodyti priežastį ir jis yra laisvas nurodyti ją tokią pat aiškią arba dar 
aiškesnę nei pasekmė; iš tiesų jis yra laisvas nurodyti priežastį ir laisvas su- 
teikti priežasčiai tokį pat arba didesnį aiškumą ir vienareikšmiškumą, negu 
nori, su sąlyga, kad jo paraiškos atskleistų priežastinį būtinumą, tai yra su- 
teiktų jo regimybę. Tokį perversmą kaip tik ir įvykdė sociologinis požiūris. 
Kad žmogaus fenomenas galėtų būti mokslo objektas, viso labo reikia, jog 
sociologiniai dėsniai būtų bendri ir būtini. Būtina ir pakankama tokių dės- 
nių priežastis yra ta, kad žmogus, užuot buvęs iš prigimties laisvas savo veiks- 
mų ir darbų šeimininkas, yra griežtai verčiamas daryti tai, ką daro, ir taip, 
kaip tai daro. Sociologiniu požiūriu žmogus pasirodo jau ne kaip priežasus, 
o kaip pasekmė, ne kaip veikiantysis, o kaip veikiamasis. 


'* Žr. Durkheimo citatos pabaigą šios knygos II skyriaus 3 paragrafe. 

V | Tokioje šviesoje žmogus pirmą kartą pasirodo vei- 
kale Apie įstatymų dvasią. Štai kaip rašo Montesguieu: 


Žmogų valdo daugelis dalykų: klimatas, religija, įstatymai, valdy- 
mo principai, praeities pavyzdžiai, papročiai, įpročiai; visa tai ftormuo- 
ja bendrąją tautos dvasią. 

Stiprėjant vienam iš šių veiksnių, kitų poveikis silpnėja. Laukinius 
valdo vien gamta ir klimatas, kinus - papročiai, Japonijoje tironiška 
valdžia remiasi įstatymais, tolimoje praeityje Lakedaimone viešpatavo 


papročiai; Romoje — archajiniai valdymo principai ir papročiai. 


Šios įsidėmėtinos, netgi nepaprastos eilutės pačios vienos sudaro 
visą veikalo Apie įstatymų dvasią XIX knygos 4 skyrių, pavadintą „Kas 
yra bendroji dvasia“. Apsvarstykime pirmuosius žodžius, kurie atrodo 
tokie nekalti, vos ne įterptiniai. „Žmogų valdo daugelis dalykų“. Žmo- 
nės iš karto pristatomi kaip pasyvūs, o ne aktyvūs, veikiau priklauso- 
mi, o ne laisvi savo elgesiu. Ši tyčia tokia neutrali formuluotė įreigia 
mintį, kad bet kuris iš tų da/yky, valdančių žmones, pasižymi vienodu 
orumu arba to orumo stoka"?. Toliau išvardijami dalykai dėstomi ly- 
gia greta, klimatas lygia greta su valdymo principais. Tiek vieni, tiek 
kiti valdo žmones. Taigi, gyvendamas šaltame klimate, privalau labai 
sunkiai dirbti, kad išgyvenčiau: mane „valdo“ klimatas. Jeigu mane, 
gyvenantį saulėtoje saloje, vyriausybė verčia dalyvauti cukrašvendrių 
pjūtyje, nors aš, pavyzdžiui, esu smuikdirbys, tada mane „valdo“ ne 
kas kita, o „valdymo principai“. Tad Montesgueiu pirmą kartą sufor- 
muluota perspektyva linksta pašalinti specifinį ir svarbų tokį politinės 
tvarkos vaidmenį, kokį įsivaizdavo senieji, „dėsnius“ ir „valdymo prin- 
cipus“, nes pastarieji yra tik dvi iš daugybės instancijų, „valdančių žmo- 


"* Žinoma, kad pirma ir pati svarbiausia sociologijos taisyklė yra „socialinius faktus 
būtinai reikia suprasti kaip daiktus“. Žr. antrąjį Sociologijos metodo taisyklių skyrių (Durk- 
heim E. Sociologijos metodo taisyklės, p. 37). 

nes“. Čia akį rėžia ir netgi provokuoja esminis sociologinio požiūrio 
bruožas, kurį, komentuodami Durkheimą, mes akcentavome anks- 
čiau“?: sąmoningai ignoruojamas realus veikėjas žmogus. Montesguieu 
pradinė šio bruožo formuluotė atrodo gana keistai, todėl akivaizdu, 
jog realiam veikėjui žmogui, gyvam žmogui, toli gražu ne tas pats „da- 
lykas“ gauti klimato „įsakymą“, kurio jis, beje, anaiptol nelaiko įsaky- 
mu, ir gauti vyriausybės arba apskritai kokio nors žmogaus arba žmo- 
nių grupės įsakymą. Taigi pirmasis Montesguieu veiksmas yra paša- 
linti svarbiausią žmonėms skirtumą, kurį jie pripažįsta arba nustato 
tarp protu ir valia apdovanotų būtybių ir tų, kurios jų neturi. 

Įvairūs „dalykai“, kurie „valdo žmones“, — šiandien mes pasakytume 
abstrakčiau: įvairūs sociologiniai parametrai — yra sustatyti lygia greta. Jų 
suvienyta padarinių visuma, bendras jų įtakų junginio rezultatas apibūdi- 
na kiekvieną politinį darinį, sudarydami tai, ką Montesguieu vadina „ben- 
drąja dvasia“. Kadangi aiškiai nėra natūralios regimos įvairių „dalykų“ 
hierarchijos, tad „bendroji dvasia“ yra apibrėžiama kaip jėgų suma arba 
cheminis junginys, knieti sakyti, pagal santykinį svorį arba įvairių sudėti- 
nių dalių vyraujančias proporcijas. Šios proporcijos nustatomos atlikus 
sociologinę analizę, kai sociologas gali padaryti išvadą, pavyzdžiui, kad 
vieną visuomenę valdo religija, o kitą — protėvių papročiai. 

Suprantama, kad tokia analizė, kadangi ji yra sociologinė, o ne filoso- 
fine, mokslinė, ne metafizinė arba dogmatinė, nenumato jokio sprendi- 
mo, liečiančio, pavyzdžiui, religijos vietą žmogaus gyvenime apskritai ir 
juo mažiau, jei tai įmanoma, jos teisingumą arba kokios nors atskiros 
religijos teisingumą, ir kad tokia analizė netgi atmeta šitokį sprendimą iš 
principo. Mokslinio neutralumo reikalavimas sudaro mokslininkui kliū- 
tį, kurią reikia tiksliai įvertinti. Sociologas, kuris skelbiasi arba mano ne- 
galįs nieko pasakyti, pavyzdžiui, apie krikščionybės arba islamo teisingu- 
mą arba apskritai apie religijos vietą žmogaus gyvenime, nori ir gali prieiti 
prie mokslinių, tai yra prie tiksliai įrodytų, išvadų, pavyzdžiui, apie kalvi- 


“0 Žr. šios knygos II skyriaus 3 paragrafą. 


90 ŠIUOLAIKINIO ŽMOGAUS SAVIMONĖ 


nizmo vaidmenį ekonominiame Vakarų vystymesi“! arba apie šiizmą so- 
cialinėje ir politinėje Irano istorijoje. Nenorėdamas nieko sakyti apie tai, 
kas visuotina, ir apie tai, kas bendra, jis nori ir mano galįs būti įtikintas 
atskiru atveju. Atrodo, kad tas, kuris nepajėgia pasiekti mažiausio dalyko, 
gali pasiekti didžiausią. Arba reikia manyti, kad atskiras atvejis yra pažinus 
be išankstinio arba bent jau be bendralaikio universalumo ir to, kas ben- 
dra, pažinimo. Mums gali būti pasakyta, kad sociologas, toli gražu neap- 
sistodamas prie atskiro atvejo, taip pat siekia bendro pažinimo, bet čia 
kalbama apie naujoviškos rūšies bendrybę (gėnėralitė), kuri pasireiškia, 
kaip esame pažymėję V paragrafe, ne universalumu, būdingu atskiram 
atvejui, o bendru dėsniu, kuriam paklūsta visi atskiri atvejai. Tebūnie taip, 
bet kaip imtis kurti tokį bendrą dėsnį norint pasiekti šią naują bendrybę? 

Manau, kad naujo supratimo atsiradimą labai schematiškai būtų ga- 
lima pavaizduoti šitaip. 

Vienoje visuomenėje arba politiniame darinyje mes pastebime aktyvų 
kokios nors religijos, pavyzdžiui, islamo, kokios nors šeimos sanklodos, 
pavyzdžiui, poligamijos, kokio nors tipo politinės valdžios, pavyzdžiui, 
despotizmo, dalyvavimą. Kitoje visuomenėje konstatuojame esant aktyvią 
kitokią religiją, tebūnie krikščionybę, kitokią šeimos sanklodą, tebūnie mo- 
nogamija, kitokio tipo politinę valdžią, tebūnie nuosaiki monarchija. Visi 
šie reiškiniai paprastai kelia nemažai klausimų. „Paprastai“ reiškia, kad 
mūsų dvasia, trokštanti iš prigimties žinoti““, juos užduoda spontaniškai 
ir, taip sakant, nuolat. Tie mus kamuojantys klausimai yra tokie patys, 
kuriuos suformuluoja klasikine filosofija arba, jei norite, ikimokslinė min- 
tis, suvokianti jų sudėtingumą. Pavyzdžiui, kuri religija, islamas ar krikš- 
čionybė, yra tikroji? Ar kuri nors kita, ar išvis jokia? Kokia šeimos sanklo- 
da, poligamija ar monogamija, arba kokia politinė valdžia, despotizmas ar 
nuosaiki monarchija, labiau atitinka žmonių prigimtį arba pašaukimą, ar- 
ba teises? Ar dar kokia nors kita? Sociologas nekelia nė vieno iš šių klausi- 


"i Žr. Raynaud Ph. Max Weber..., p. 31. 
“ Aristote, Mėtapbysigue, in princ. 

mų. Jis kelia visai kitokį klausimą, kurį galima suformuluoti taip: ar isla- 
mo, poligamijos ir politinio despotizmo nesieja pastovus sambūvio ir ati- 
tikties ryšys pagal abipusio priežastingumo dėsnį taip pat, kaip jis būtinai 
sieja krikščionybę, monogamiją ir nuosaikiąją monarchiją, taip pat ir reli- 
giją R3, šeimos sanklodą F3 bei politinį tipą P3 ir taip iki begalybės? Jei 
tokie santykiai arba dėsniai tikrai yra, tada galima sutvarkyti žmonių pa- 
saulio įvairovę ir, jais pasinaudojus, apibrėžti visuomenės „tipus“. Mon- 
tesguieu taip daro savo veikale Apie įstatymų dvasią. Jis yra pirmasis filoso- 
fas, pasinaudojęs šiuo metodu. Tad jis yra pirmasis sociologas. 

Taigi sutelkus visą mokslinį dėmesį, tai yra visą pagrįstą dėmesį, į santy- 
kį, būdingą kokiam nors visuomenės tipui, kuris pastebimas tarp islamo, 
poligamijos ir despotizmo, tarp krikščionybės, monogamijos ir nuosaikio- 
sios monarchijos, tarp kokios nors religijos, šeimos sanklodos ir politinės 
formos, paliekamas šešėlyje arba veikiau neišvengiamai apremdomas, pašali- 
nant iš pagrįsto mokslinio tyrimo, natūraliausias, jei galima taip sakyti, ir 
esmingiausias ryšys, kuris vyrauja tarp islamo ir krikščionybės kaip dviejų 
religijų, tai yra tarp dviejų gyvenimo ir mąstymo formų, kurios vienodai 
skelbiasi žinančios, kaip prieiti prie tikrojo Dievo, tarp poligamijos ir mo- 
nogamijos kaip dviejų šeimos sanklodų, kurios vienodai nori patenkintų 
poreikį pratęsti giminę, taip pat vienos ir kitos lyties laimės troškimą, tarp 
despotizmo ir nuosaikiosios monarchijos kaip dviejų politinių formų, ku- 
rių sulyginimas verčia mus klausti, kokia yra teisinga politinė tvarka. Kai 
dvasia yra sutelkusi dėmesį į šį santykį, ji pamiršta netgi esmingiausią klau- 
simą dėl žmogiškosios kiekvieno elemento, kurį dvasia esą turinti sujungti, 
prasmės. O tam tikro tipo viduje skirtingų parametrų visuma jai atrodo 
kaip sistema tokiu mastu, jog kiekvienas tipas galų gale supanašėja su gyvū- 
nų rūšimi, skirtinga nuo kitų rūšių ir be jokios tikros sąsajos su jomis““. 


2 „Jis [Montesguieu] iš tikrųjų kuo aiškiausiai suprato, kad visuomenių prigimtis 
yra ne mažiau tvirta ir nepajudinama nei žmogaus ir kad ne lengviau yra vienas tautas 
paversti kitomis, nei vieną gyvų būtybių rūšį paversti kita“ (Durkheim Ė. Montesguieu 
et Rousseau..., p. 52). 

Todėl neišvengiama sociologijos arba antropologijos ir apskritai žmogaus 
mokslų tendencija yra laikyti, kad „visuomenės“ arba „kultūros“, arba „ci- 
vilizacijos yra uždari ir iš esmės nelygintini visetai. 

Tai patvirtina ir netgi parodo kaip dar blogesnį tą bruožą, kurį iškėlė- 
me aikštėn V paragrafe, komentuodami Durkheimo priskiriamą vaidme- 
nį socialinei apimčiai: sociologija yra mokslas apie tai, kas skirtinga tiek, 
kiek tai skirtinga. Todėl ji veikia priešingai nei filosofija, kuri yra mokslas 
apie universalumą tiek, kiek jis yra universalumas, ji netgi yra apibrėžiama 
priešingai nei mokslas. Pavyzdys, kurį mes ką tik išnagrinėjome, mus aki- 
na klausti, ar mūsų suformuluotas atsargus teiginys, kad sociologijos pos- 
tuluojamas žmogaus žmogiškumas toliau nesigilinant į tai, kas sudaro tą 
žmogiškumą, nėra pernelyg nedrąsus ir nuolaidus. Iš tikrųjų šiai discipli- 
nai taip rūpi klasifikuoti socialinius tipus ir inventorizuoti begalybę jų 
skirtumų, jog galima ir reikia klausti, ar ji vis dar turi teisę kalbėti apie 
„socialinį žmogų“, ar jos tyrinėjamoms visuomenėms vis dar bendra tai, 
kad jos yra žmonių visuomenės. Be abejo, būtų tiksliau ir tikrai tikslu 
sakyti: persas, vakarietis, pirmykštis žmogus, specialistas, wer upper mid- 
dle class atstovas, Nacionalinio mokslinių tyrimų centro darbuotojas, prie- 
glaudos gyventojas ir taip toliau iki begalybės, vis nurodant tyrinėjamąjį 
objektą pagal jo skirtumą. Kaipgi tada sociologas gali ramia sąžine kalbėti 
apie savo discipliną kaip apie žmogaus mokslą? 


VII Galbūt kas nors pasakys, kad mes perdedame išky- 
lantį sunkumą, kad konceptualiųjų sociologijos įrankių užduotis yra kaip 
tik suvaldyti šią įvairovę, neleisti jai tapti tikrai begaline. Ar ne tai kaip 
tik patvirtina bendrasis dėsnis? Jei sociologas drąsiai stotų prieš gryną 
įvairovę neturėdamas savo žinioje „bendrųjų“ priemonių, jis būtų beža- 
dis ir beraštis, tačiau mes visi galėtume paliudyti, kad taip nėra. Jis moka 
pasinaudoti viską apimančiais parametrais, sujungti aibes faktų į vieną 
rubriką, pavyzdžiui, demografijos įtaką ekonomikai arba politikai, reli- 
gijos įtaką demogratijai arba ekonomikai, ekonomikos įtaką demogra- 
fijai arba politikai, arba religijai. Ką gi kita daro filosofas ir sociologas 

Montesguieu veikale Apie įstatymų dvasią? Nematyt, kad protui būtų 
kas nors nepriimtino arba tiesiog nerimą keliančio. Ir ar tikrai reikia 
patetiškai įtikinti, kad darbštieji ir kruopštieji sociologai grasina žmonių 
giminės vienybei? 

Aš čia negrįšiu prie skirtumo, kurį nurodžiau esant tarp filosofijos 
universalumo ir sociologijos bendrumo. Tik primenu, kad pastarojo prie- 
žastinė galia yra silpna, vadinasi, silpna ir žmogiškosios patirties integra- 
cijos geba. Mes pabandysime tiksliau perprasti sociologinio darbo sun- 
kumą. 

Tarkime, kad tam tikroje visuomenėje pastebėjome abipusius prie- 
žastinius ryšius tarp daugelio sociologinių parametrų, pavyzdžiui, de- 
mografijos įtaką religijai ir religijos įraką demografijai arba politinių ins- 
titucijų įtaką prekybai ir prekybos įtaką politinėms institucijoms. Kuris 
arba kurie iš visų šių santykių, visų šių įtakų, visų šių priežastingumų 
yra svarbiausi, lemtingiausi, bendriausi? Natūrali sociologinio tyrimo 
eiga, kaip mums rodo pacituotos Durkheimo ir Montesguieu ištraukos, 
yra ieškoti bendrų dėsnių, veiksmingiausių socialinių priežasčių. Vadi- 
nasi, įgimtas sociologijos polinkis, bus postuluoti sociologinį determi- 
nantą „kaip paskutinę instanciją'. Tai aiškiausias marksizmo atvejis. Jis, 
kaip žinome, paverčia „gamybines jėgas“ ir „darbo santykius“ visos vi- 
suomenės gyvenimo ir sanklodos paskutinės instancijos determinantu. 
Daug yra sociologų, kurie prikaišiojo Marxui, kad jis peržengė episte- 
mologines socialinio mokslo ribas ir pakeitė jį be kruopščios analizės, 
pripažįstant tik abipuses įtakas arba priežastingumus, „dogmatine filo- 
sofija“ arba „socialine metafizika“, kuri baudžiasi išlaikyti žmonių gyve- 
nimo ir istorijos paslaptį. Šis prieštaravimas yra patrauklus ir atrodo 
griežtokas, bet jis susiduria su tuo, kad taip elgdamasis ir darydamas 
tokią išvadą Marxas atveda prie loginės išvados ne tik natūralią raidą 
žmogaus dvasios, kurios tikslas yra ieškoti „aukščiausių“ ir „giliausių“ 
priežasčių, bet, kaip ką tik priminėme, netgi sociologijos raidą, kurios 


“ Aristote, Mėrapbysigue, 1003a 26-32. 

tikslas ieškoti bendriausių socialinių reiškinių dėsnių. Tiesa, kad šiuo- 
laikinė filosofija mus išmokė nepasitikėti šia „natūralia raida žmogaus 
dvasios, kuri ją išveda galbūt visai nekaltu, bet pragaištingu mokslui 
būdu už „proto ribų“. Ir paprastai neužmirštama šiame kontekste pri- 
minti, kad Kantas galutinai įtikino saugotis bet kokios proto sąvokų 
„transcendentinės panaudos'*?. Nera tikra, ar Kanto kritiką galima pri- 
taikyti šiam sunkumui. Socialinės paskutinės instancijos priežastingu- 
mo problema yra susijusi su įvairių sociologinių parametrų santykinio 
svorio klausimu. Į šį klausimą, neturintį nieko transcendentiško, socia- 
linis mokslas privalo 4 nors atsakyti. 

Kad ir kaip būtų, labiausiai pagarbos verti sociologai, kurie laikosi 
metodologinio tikslumo, mielai kalba, pavyzdžiui, apie religijos „įtaką“ 
ekonomikai arba ekonomikos įtaką religijai. Neklausdami savęs, kaip 
būtų galima tiksliai apibūdinti tą įtaką — šią tarpinę instanciją tarp san- 
tykio ir priežasties nuolat didėjančioje ontologinėje skalėje, - pažymėsi- 
me, kad norint įvertinti vieno sociologinio parametro įtaką kitam iš pra- 
džių svarbu juos griežtai atskirti. Tai reiškia, kad neįmanoma išvengti 
sokratiško klausimo, kas yra religija ir kas yra ekonomika. Jei atsisakytu- 
me įvykdyti šį reikalavimą arba nepaisytume šios atsargumo priemonės, 
nagrinėdami atvejus smarkiai rizikuotume supainioti tai, kas priklauso 
religijai arba ekonomikai, su tuo, pavyzdžiui, kas priklauso politikai; 
galbūt netgi kiltų pavojus, nepaisant tariamo jų atokumo, supainioti 
religiją su ekonomika vienokiu ar kitokiu jų aspektu. Po šito visas pa- 
saulio metodologinis tikslumas būtų panašus į manipuliavimą chirurgo 
instrumentais, kompetencija ir įgūdžiais tamsoje. Toks sociologo atsky- 
rimo ir apibrėžimo darbas atrodo yra toks pat kaip filosofo. Iš tikrųjų jis 
gerokai sunkesnis. Sokratiškas filosofas ieškodavo ir rasdavo mūsų pa- 
tirties dalis, išsiaiškindavo tą gėrį, kurio paprastai trokšta mūsų prigim- 
tis. Ber šie skirtingi savęs supratimo aspektai, šie skirtingi žmogaus troš- 


5 Žr. Transcendentalinę dialektiką, įvadą ir II knygos pradžią (Kantas I. Grynojo 
proto kritika ! vert. R. Plečkaitis. — Vilnius: Minus, 1982, p. 263). 

kimo objektai sugyvena ir netgi priklauso vienas nuo kito toje vienybė- 
je, nes jie visi sueina į tą pačią sutvarkytą ir hierarchizuotą prigimtį ir 
visų pirma į žmogaus prigimtį, arba sielą. Prigimus, kaip ir Siela, yra 
minties tikslas, nes ji atskleidžia, kaip koegzistuoja žmogus ir pasaulis: ji 
suteikia gyvybę Parmenido minties ir būties lygčiai““. Ji užtikrina žmo- 
giškojo pasaulio vienovę. Galima būtų pasakyti, patikslinant mūsų anks- 
čiau išsakytą tautologiją, kad seniesiems, klasikinei filosofijai žmogus, 
kaip prigimtis ir kaip siela, yra žmogaus fenomeno priežastis. Bet kas 
atsitinka, kai tik apleidžiamas šis tvarkantis ir integruojantis principas? 
Ogi žmogaus fenomenas tampa daugybiniu; jis tampa gryna daugybe, 
jis tampa socialiniais reiškiniais, ir kiekvienas iš jų pasireiškia kaip dau- 
gelio socialinių priežasčių rezultatas — antro laipsnio daugybė. Ir kiek- 
viena iš šių priežasčių savo ruožtu ... Kadangi šios priežastys yra įvairios 
ir paskiros, tai yra nesilaiko drauge, kaip galima įvertinti santykinę jų 
jėgą, pagal kokį kriterijų jas surikiuoti į reikšmių žvaigždyną, kokią ypa- 
tingą svarbą priskirti vienai, o ne kitai? Sociologiniai parametrai, paimti 
principo neturinčia įvairove, neišvengiamai yra tapatūs arba yra verti 
tiek, kiek yra vertas sociologo, kuris jais operuoja, sumanumas. Šis ne- 
apibrėžtumas nėra vien tik priežastinis netikrumas; jis veikia turinį, net- 
gi kiekvieno parametro apibrėžimą. Nesant tvarkos principo, nesant įvai- 
rių žmogiškojo pasaulio elementų conversio ad unum, kiekvienas tampa 
neapibrėžtas ir nepastovus. Kaip galima šito akivaizdoje žinot, ar kalba- 
ma apie ekonominį, politinį ar religinį reiškinį? Bet sociologas nepaiso 
šių klausimų; jis nenuilsdamas suka priežasčių, dėsnių arba sociologinių 
įtakų malūną nesirūpindamas tiksliai apibrėžti, kas yra politika, ekono- 
mika ar religija, netgi neįtardamas, kad turėtų tai rūpėti. Žinoma, jis 
dažnai pradeda nuo to, kad pateikia nominalų „apibrėžimą“, „kriteri- 
jų“, skirtą nustatyti su aptariamu parametru susijusius aspektus, bet tas 
apibrėžimas aiškiai neturi substancinės, realios reikšmės; jis tėra „kon- 


** Parmenidas, fragmentas 3, žr. Kirck G. S. ir Raven J. E. The Presocratic Philoso- 
pers, Cambridge, Cambridge University Press, 1957, $ 344. 

ceptualinis įrankis“, leidžiantis suklasifikuoti reiškinius. Ar reikia sakyti, 
kad sociologo gyvenimo esmė yra neužduoti „klausimų, kuriuos natūra- 
liai turėtų užduoti ? Juk jis negali pasilikti visiškame neapibrėžtume. Jis 
yra priverstas griebtis žmogiškosios patirties vienybės principo arba bent 
jau ko nors tokio, kas panėšėtų į jį. Jis turės daryti tai, ką draudžia sau 
pačiam; jis turės kalbėti kaip filosofas arba bent jau filosofiškai, jis turės 
sakyti: socialinis sąlygotumas, socialinė stratifikacija, socialinė reproduk- 
cija ir pirmučiausia — visuomenė. Netikrumas, slegiantis kiekvienos ins- 
tancijos apibrėžimą, yra lengvai pakeliamas, vos tik instancija tampa 
visuomenės elementu. Kuriems galams, pavyzdžiui, tiksliai skirti politi- 
ką nuo religijos, jei abi yra tik du visuomenės aspektai, dvi sudedamo- 
sios jos dalys, jeigu jos gauna savo maistą ir priežastinę energiją iš jų? 
Sociologas, kuris atmeta tikslų Marxo dogmatizmą, postuluojantį kaip 
sociologinį paskutinės instancijos determinantą gamybines jėgas ir ga- 
mybinius santykius, nuolatos pasiduoda neaiškiam dogmatizmui, pos- 
tuluojančiam kaip paskutinę instanciją pačią visuomenę. 

Žinoma, sociologai, išmanantys savo profesiją ir joje tykančius pa- 
vojus, mus perspėja: kalbėti apie „visuomenę“ būtina; ir nereikia šios 
sąvokos „sudaiktinti“. Iš tikrųjų griežtam sociologui „visuomenė“ yra 
tik jos vidinių skirtumų suma be bendros substancijos. 

Tačiau sociologija išsaugo savo tikėtinumą tik pasitelkusi šią mūsų 
intelektualinės prigimties, kurios ji mus be paliovos perspėja saugotis, 
tendenciją. Laimė, kad žmogaus dvasia neįveikiamai „sudaiktina“ savo 
sąvokas: jei „visuomenė“ neišvengiamai neįgautų šiek tiek ar daug prie- 
žastinio sūdrumo, būdingo „substancijai “, „prigimčiai“, jei šiuolaikinio 
sociologo visuomenė šiuo požiūriu nepanėšėtų į klasikinės filosofijos 
prigimų, sociologas prieš akis turėtų tik neapibrėžtą skirtumų sumą, 
sumą arba seriją, aišku, nepasiduodančią jokiam moksliniam nagrinėji- 
mui. Tiesą sakant, pats sociologas negali pasikliauti savo mokslu, jis gali 
pasitikėti sav:/m/ tik tiek, kiek išsaugo netiesioginį neaiškų tikėjimą so- 
cialine žmogaus prigimtimi, senąja Prigimtimi. Jis mano žinąs, ką daro, 
nes nežino, kuo tiki. Mokslininko rafinuotumas laikosi angliakasio ti- 
kėjimu. 

VIII Laikas patyrinėti sociologinio įrodinėjimo sunku- 
mus pasitelkus pavyzdį. Pasirinkę tai, ką Charles'is Pėguy vadino „iški- 
liausių atvejų metodu“, „kulminacinių atvejų metodu“, mes apsvarsty- 
sime garsiausią sociologijos tekstą Protestantiškoji etika ir kapitalizmo 
dvasia, kurio dvi atskiros dalys buvo paskelbtos 1904 ir 1905 metais. 

Maxas Weberis, kaip žinoma, pasiūlė hipotezę, kad esama gimi- 
ningumo tarp tam tikro protestantizmo ir tam tikros ekonominės 
veiklos. „Kalvinistas“ taip aiškiai patiria nerimą dėl savo išganymo, 
jog negali pasitikėti savo „darbu“. Tad jo vidinis gyvenimas gali tapti 
tikra kankyne. Kadangi jo mąstymas yra veikiau psichologinis nei te- 
ologinis, jis ieško „pasaulyje“ savo išrinktumo ženklų. Šitaip, teigia 
Maxas Weberis, „kalvinistai“ galų gale rado pasaulietiniame pasiseki- 
me, konkrečiai ekonominiame pasisekime, Dievo pasirinkimo įrody- 
mą?". Kaip jis pats prisipažįsta, „kalvinizmas“, arba „puritonizmas“, 
apie kurį jis kalba, nėra autentiška Calvino religija'“. Kalbama apie 
„kalvinizmą“, kuris, kaip sakys R. H. Tawney, būtų sukėlęs siaubą 
reformatoriams ir pirmiesiems jo mokiniams“?, apie kalvinizmą, ku- 
ris jau susitaikė su „pasauliu“. Tai, ką Weberis, remdamasis labai įtai- 
gia psichine ir emocine logika, aprašo kaip religinio tikėjimo ir religi- 
nės energijos transformaciją į tam tikrą ekonominio elgesio tipą — 
transformaciją, parodančią religijos įtaką ekonomikai, — gali būti ana- 


" Žr. Weber M. Prorestantiškoji erika ir kapitalizmo dvasia I ver. Z. Norkus. — 
Vilnius: Pradai, 1997, p. 96-97. 
galėjo atsakyti tik šitaip: mes turime tenkintis žinojimu, kad Dievas nusprendė, ir tvir- 
tai pasitikėti Kristumi — oO tai suteikia tikras tikėjimas. Calvinas iš principo kaip įžūlų 
bandymą įsiskverbti į Dievo paslaptis visiškai atmeta prielaidą, kad iš žmogaus elgesio 
galima suprasti, ar jis yra išrinktasis, ar pasmerktasis. Šiame gyvenime išrinktieji išoriš- 
kai niekuo nesiskiria nuo pasmerktųjų. <...> Žinoma, visai kitaip mąstė epigonai (jau 
Beza) ir pirmiausia platūs kasdienį gyvenimą gyvenantys tikinčiųjų sluoksniai“. (Ten 
pat, p. 96.) 

> Religion and the Rise of Capitalism, London, John Murray, 1925, p. 319-321. 

lizuojama atvirkščia kryptimi kaip „pasaulietinių“ požiūrių spaudi- 
mo jau išsigimusiai religijai rezultatas. Taigi racionalus arba „prasmin- 
gas“ ryšys tarp dviejų vyksmo aspektų, tarp religinės nuostatos ir eko- 
nominio elgesio, jei tarsime, kad Weberis teisingai jį aprašė, gali būti 
suprastas dvejopai — „sociologišku“, „mokslišku“, arba „priežastiniu“, 
būdais, kurie yra nesuderinami arba absoliučiai priešingi. Weberis 
teigė, kad darbas anaiptol nesiekia įtvirtinti religijos kaip paskutinės 
instancijos socialinių ir ekonominių reiškinių priežastingumui aiš- 
kinti, šiuo atveju kapitalizmo plėtrai aiškinti: tai būtų lygu nusiristi į 
metafizinį dogmatizmą ir vienašališkumą, kurį jis prikaišiojo Mar- 
xui?". Iš tikrųjų Weberis čia toli gražu nepaneigia Marxo, užtektų tik 
šį bei tą pakeisti jo moksliniuose svarstymuose ir kūrinys virstų vie- 
našališku darbu apie vėlyvosios kalvinistinės etikos determinavimą 
kapitalo kaupimo dvasia. Tik reikėtų jį pavadinti: „Kapitalizmo dva- 
sia ir protestantiškoji etika“. Moksliniai Weberio protestai nepadaro 
jo argumentacijos tikslesnės, tikriau, daro ją dar netikresnę ir netgi 
visiškai netikrą. Kas paraidžiui priima metodologines išlygas, užvers- 
damas jo esė, gali padaryti tik tokią išvadą, kad Protestantiškoje etikoje 
ir kapitalizmo dvasioje, tiesą sakant, nėra jokios mokslinės teorijos. 
Arba tada reikėtų ją formuluoti taip: galimas daiktas, kad esama ryšio 
tarp protestantiškosios etikos ir kapitalizmo dvasios arba tarp kapita- 
lizmo dvasios ir protestantiškosios etikos. 

Nedera išvesti tokį varganą ir lakų mokymą iš tokio įspūdingo inte- 
lektualaus triūso, kuris, kai atsiduodame jo patraukliam žavesiui, atro- 
do, žaižaruoja lyg šviečiančios raketos ugnys. Kad ir koks stiprus būtų 
metodologinis Weberio egzorcizmas, nereikia jo priimti rimtai, nes jis 
nėra rimtas. Žinoma, jis yra nuoširdus ir pats Weberis buvo „rimtas 
žmogus“. Tai, kad nerimtas, reiškia, jog tai, ką Maxas Weberis pateikia 
kaip mokslinio atsargumo priemones, laikinai būtinas dėl tyrimo neuž- 
baigtumo, yra sociologiniam priėjimui būdingas silpnumas. Kaip gali 


* Weber M. Protestantiškoji etika ir kapitalizmo dvasia, p. 164—165. 

jis kada nors rasti tikslų įrodymą, ypač dėl atskirų atvejų?!, jeigu atsisako 
ir nesugeba nupiešti netgi apytikrių mermenų vietos, kurią žmogiškojo- 
je tvarkoje užima įvairūs parametrai. 

Palikime nuošalėje mokslinį aparatą ir užduokime paprastą naivų klau- 
simą, ne ką sociologas Weberis tiksliai įrodo arba kokiomis sąlygomis so- 
ciologinė argumentacija yra įtikinama, bet kodėl Protestantiškoji etika yra 
tokia įdomi. Atsakymas, manau, glūdi viename iš paskutinių sakinių: 


Mat modernus žmogus, netgi būdamas kuo geriausios valios, paprastai 
nepajėgia įsivaizduoti, kokią iš tikrųjų didelę įtaką darė religinės idėjos 
žmonių gyvenimo būdui, kultūrai ir nacionaliniam charakteriui?<. 


Keliais puslapiais anksčiau, prisidengdamas taktiška išnaša, jis patei- 
kė tokį kandų ir kone agresyvų teiginį: 


Tačiau tų religinių idėjų neįmanoma dedukuoti iš ekonomikos. Ne- 
kelia jokių abejonių, kad jos pačios yra labai svarbūs „nacionalinio 
charakterio“ plastiniai elementai ir kad joms pačioms savaime būdinga 
nomologinė autonomija ir determinuojanti galia?*. 


?! Philippe'as Raynaud Maxo Weberio veikalo labai įžvalgiame komentare, kurį aš 
jau minėjau, rašo: „Jis visai netroško priskirti religijai to vaidmens, kurį Marxas suteikė 
ekonomikai, bet, priešingai, norėjo paaiškinti kai kuriuos Vakarų kapitalizmo plėtros 
bruožus, kurie yra jam būdingi ir kurių negalima išvesti a prior“ (Raynaud Ph. Max 
Weber..., p. 31). Aš nesuprantu to „priešingai“. „Atrodo, labiau tiktų „be to“. Pavienio 
atvejo paaiškinimas numato bendrą teiginį ir, be to, jo pritaikymą svarstomam atvejui, 
kuris retai kada būna vedinys. Negalima suprasti, kaip protestantizmas būtų galėjęs 
paveikti kapitalizmo vystymąsi Vakaruose, jeigu „religija“ neveiktų „ekonomikos“. Tik- 
riausiai Raynaud nori pasakyti tik tai, jog faktas, kad religija šiuo arveju užima priežas- 
ties arba ypač ženklios įtakos padėtį, neįrodo, kad ji visuomet vaidina šį priežastinį 
vaidmenį. Iš tiesų Weberis visiškai atmeta tokį žymaus priežastingumo teigimą šiuo 
atveju. (Žr. Weber M. Protestantiškoji etika ir kapitalizmo dvasia, p. 164—165.) 

22 Ten par, p. 164-165. 

> Ten par, p. 325-326 (išskirta paties Maxo Weberio). 

Neįmanoma įsivaizduoti „bendresnių“, „metafiziškesnių“ ir „vienašališ- 
kesnių“ teiginių, nes jie neturi nė menkiausios įrodymo užuomazgos, juos 
reikia priimti arba atmesti. Jei istorinis Maxo Weberio aprašymas tolydžio 
daro įspūdį, kad jis iškelia religinį parametrą į priežasties padėų, o ekonomi- 
nį parametrą — į padarinio padėųį, tai tik todel, kad religiją, o ne ekonomiką 
jis laiko įdomesne ir svarbesne žmogui. Bet jis negali tiesiai sakyti, kad šis 
sprendimas dėl žmogiškosios tvarkos iš tikrųjų yra pirmutinis viso tyrimo 
įkvepimo šaltinis; netgi mūsų pacituotuose sakiniuose jis formuluoja savo 
teiginį istorijos ir sociologijos terminais: religija yra reikšmingas, galbūt le- 
miamas veiksnys, ne kaip tokia ir ne pati sau, ne žmogui kaip žmogui, bet 
„kultūrai ir nacionaliniam charakteriui“ bei „nacionaliniam mentalitetui“. 
Mokslo garbė išgelbėta! Šį požiūrį, kurio neturi susidaryti, šią mintį, kurios 
neturi kilti, jis nukelia į mokslinę arba priežastinę plormę, kuri daro įrody- 
mo arba įrodomumo įspūdį, bet kuri, priešingai, draudžia tai, nes tada išva- 
da nukeliama neapibrėžtam laikui, kol bus baigtas neapibrėžtas tyrimas. Kad 
galėtų kalbėti apie tai, kas jį pašelusiai domina, Weberis yra priverstas apsi- 
mesti, kad puoselėja mokslinę discipliną ir uki šiuo pramanu. Viso tyrimo 
metu jis turi nutylėti, kas sudaro jo skatulį ir varomąją jėgą. Tad šis požiūris 
iš esmės yra neteisingas. Užtat visai pasaulio erudicijai nepavyks ištaisyti, 
papildyti arba paukrinti tokio susidaryto požiūrio. Maxas Weberis skelbiasi 
laikąsis neutralumo, kuris yra priešingas tikram mokslui, nes jis pančioja 
dvasios ėjimą prie objekto. Ar reikia stebėtis, kad tada objektą apsunkina 
nevalingi subjekto prisipažinimai? Maža yra filosofinių veikalų, kuriuose 
asmeninė išpažintis būtų tokia nevalinga ir nesulaikoma kaip Weberio. 

Skaitydami Protestantiškąją etiką ir kapitalizmo dvasią mes virpančios 
Weberio sielos dėka iš naujo atrandame žmogų arba vieną iš žmonių, 
kokie buvome, kuriems išorinių gėrybių troškimas buvo tik „lengvas ap- 
siaustas, kurį galima bet kada nusimesti“ ir kuris mums atrodo nuostabiai 
laisvas ir žmogiškas, mums, kuriems šis apsiaustas virto „plieno kiautu. 
Nepaprastai gyvai Maxas Weberis mums pristato dalį religijos ir moralės 


= Ten par, p. 163. 

istorijos. Tad visai teisingai turime nekreipti dėmesio į tai, ką jis sako apie 
mokslą ir apie jo teoriją apskritai ir šiuo konkrečiu atveju. 


LX Čia iškyla prieštaravimas. Daugių daugiausia, ką jūs 
nustatėte, gali mums kas nors pasakyti, yra ne tai, kad Maxas Weberis 
nebuvo mokslininkas, bet tai, kad jo sukurtas ir paleistas į apyvartą so- 
cialinis mokslas yra kitokio tipo nei „priežastinis“ arba „objektinis“ Durk- 
heimo mokslas: Weberis pripažįsta žmogiškosios patirties „subjektyvią- 
ją dalį“; jo mokslas yra žmogiškesnis, bet ne mažiau moksliškas. Teisy- 
bė, kad Weberis buvo didis skelbėjas vertės sąvokos, kuri yra šiuolaikinės 
sociologijos ir šiuolaikinių žmogaus mokslų centre, kur ji pakeitė dėsnio 
sąvoką kaip organizuojantį konceptą. Tačiau „vėberiškoji“ sociologija, 
pagrįsta vertės sąvoka, ne itin skiriasi nuo „diurkheimiškosios“ sociolo- 
gijos, pagrįstos socialiniu objektu arba sociologiniu dėsniu. Verčių sub- 
jektyvumas ir dėsnių objektyvumas skiriasi tik iš pažiūros. Teisybės dė- 
lei, abiejose plormėse reiškiasi ta pati mintis. Norėčiau tai įrodyti. 

Kiekvienoje visuomenėje, tai paprasta konstatuoti, randame susiklos- 
čiusią tam tikrą veiklos sričių hierarchiją, kaip mėgstame sakyti, vienos 
iš jų yra labiau „vertinamos“ už kitas. Vienoje visuomenėje, pavyzdžiui, 
yra labai vertinama prekyba kaip naudinga ir verta pagyrų, tuo tarpu 
kitoje ji yra niekinama ir kone uždrausta, gyvuojanti tiktai pogrindyje 
kaip nusikalstama veikla. Vienintelis dalykas, kurį gali pasakyti sociolo- 
gas kaip mokslininkas apie verčių hierarchiją yra tai, kad ji vienoje vi- 
suomenėje yra vienokia, kitoje — kitokia. Jo akimis žiūrint, yra grynas 
„metafizinis savivaliavimas“ teigti, kad viena visuomenė, bent jau kaip 
visuomenė, pajėgi ilgą laiką gyvuoti??, yra žemesnė arba aukštesnė už 


35 Ši išlyga išskiria iš aksiologinio neutraliteto privilegijos visuomenes, kurios paval- 
džios masiškai nusikalstamiems režimams ir kurios yra linkusios susinaikinti pačios. Si 
išskyra pati yra aksiologiškai neutrali: svarbu, kad visuomenė tikrai būtų visuomenė. 


v 


Žinoma, keblu tai, jog kai kurie nusikalstami režimai trunka baisingai ilgai. 

kitą visuomenę, taip pat pajėgią ilgai gyvuoti: vertybės, kurios atitinka- 
mai jas įkvepia, yra nesulyginamos, netolygios, tai yra neturi bendro 
mato. Sociologas, stebintis įvairias visuomenes, negali kaip mokslinin- 
kas priskirti vertes vertybėms, vadinasi, jis negali hierarchiškai išrikiuoti 
visuomenių, net jeigu privalo mokėti stebėti ir aprašyti, kaip kiekviena 
Iš jų paskirsto savo vertybes ir siejasi su jomis. Jis turi „suprasti vertybes 
tos visuomenės, kurią tiria, kartu skrupulingai susilaikyti nuo menkiau- 
sio „vertybinio sprendimo“. Tokia, trumpai tariant, yra Weberio kon- 
cepcija, šiandien plačiai vyraujanti socialiniuose ir žmogaus moksluose. 

Iš tiesų tarp sociologinių parametrų arba „dalykų“, apie kuriuos kalba 
Montesguieu ir Durkheimas, ir vertybių, apie kurias kalba Weberis, yra 
ženklus skirtumas ir netgi atvira priešprieša. Pirmieji akcentuoja žmonių 
pasyvumą, jų nuolankumą sociologiniams parametrams, „dalykams“, ku- 
rie juos „valdo“, o vertybių sociologija, priešingai, sutelkia dėmesį į aktyvų 
ir netgi kuriantį žmonių vaidmenį: vertybė yra tai, kam suteikia vertę vi- 
suomenė, vadinasi, ji yra produktas valorizacijos arba pati valorizacijos 
veikla kaip tik todėl, kad jos nėra iš prigimties už žmogaus valorizacijos 
akto. Vertė neturi „prigimtinės“ vertės. Vadinasi, nėra didesnio prieštara- 
vimo, didesnio nesuderinamumo nei manyti, kad žmogus yra pavaldus 
priežastims ir sociologiniams dėsniams, ir laikyti jį „vertybių kūrėju“? Ko- 
kią teisę turime teigti, kaip ką tik padariau aš, kad abu teiginiai reiškia tą 
patį, kad jie yra dvi to paties pamatinio teiginio išraiškos? 

Pradėkime šia kritiška pastaba: abu teiginiai turi tą patį priešą, jie 
abu vienodai armeta klasikinę objektyviosios hierarchijos idėją, įrašytą 
žmogaus prigimtyje, netgi žmonių pasaulio, tikslų ir gėrybių sąrangoje. 
Montesguieu išrikiuoja lygia greta sociologinius parametrus, „dalykus“, 
kurie „valdo žmones“, o vertybių sociologija savo ruožtu laiko, kad visos 
vertybės objektyviai yra lygiavertės: vertybė tampa vertybe, vadinasi, tu- 
ri vertę tik subjektyviai, nelygu požiūris ir valia to, kuris ją postuluoja ir 
teigia, nelygu požiūris ir valia to, kuris ją vertina. Abu teiginiai vienodai 
neutraliai ir vienodai vertina viską. Šrai kaip galima pereiti nuo vieno 
teiginio prie kito, nuo Montesguieu arba Durkheimo prie Weberio, 
nuo objektyviosios sociologijos prie subjektyviosios sociologijos. 

Jau esu pažymėjęs, kad Montesguieu ir Durkheimas, sociologija ap- 
skritai, vedami pirmo impulso, pasirenka stebėtojo požiūrį: tiktai iš stebė- 
tojo pozicijos su mažiausiu tikėtinumu galima teigti, kad klimatas „valdo“ 
žmones, kaip savo ruožtu daro „valdymo principai '**. Veikėjo, gyvo žmo- 
gaus, požiūriu reikia tai dar kartą pasakyti, kad šios „santvarkos“ yra tokios 
skirtingos, jog visiškai arba beveik absurdiška vartoti tą patį žodį. Montes- 
guieu sąmoningai pasiūlė tokią painiavą, nes ji buvo būtina sociologiniam 
požiūriui susidaryti. Jį priėmęs sociologas galės susimąstyti apie keblią pa- 
dėtį, kurioje atsidūrė; jis stengsis atsižvelgti į tai, kad sociologiniai paramet- 
rai aktyviai ir veiksmingai reiškiasi tik iš anksto atsispindėję veikėjų sąmo- 
nėje; jie gali būti priežastys tik pirma būdami motyvais. Bet atgauti bendrą 
patirtį, kaip to siekia „metodologinis individualizmas“, anaiptol nėra leng- 
va: reikia grįžti labai toli atgal. Sociologas negali sociologinių parametrų 
paversti žmonių veiklos motyvais, išmesdamas į „iškreiptų padarinių“ pra- 
garmę tai, kas neatitinka jokio motyvo arba kas jam prieštarauja. Apskritai 
rišli sociologinio pasaulio analizė pasitelkus motyvus jam yra neleistina. 
Kodėl? Čia paliečiame priežastį, dėl kurios socialinio pasaulio sociologinė 
pasaulėvoka neišvengiamai yra sudarkyta ir sujaukta. 

Aprašinėti ir aiškinti žmogaus elgesį pasitelkus motyvus, vadinasi, jį 
suvokti kaip kylantį iš apgalvoto sprendimo, bent jau netiesiogiai. Šio spren- 
dimo rezultatas — motyvuotas poelgis — savo ruožtu yra motyvas kito spren- 
dimo, kuris aiškinasi pirmojo sprendimo pagrįstumą — deramumą, garbin- 
gumą, teisingumą ir kilnumą. Protas, atskiriantis ir pasveriantis motyvus, 
yra bendra vieno ar kito sprendimo priemonė. Vertindamas protas būtinai 
griebiasi vieno arba kelių universalių kriterijų, kuriais nustato, kas yra gar- 
binga, teisinga, kilnu, atitinka prigimtinę žmonių tikslų hierarchiją arba 
žmonėms būdingus moralinius dėsnius. Toks dalykas yra sąmoningai nau- 
dojamas didžiuosiuose moralės filosofijos veikaluose, nors jie būrų labai 
skirtingi ir prieštaringi, pavyzdžiui, Aristotelio Nikomacho erika ir Kanto 
Moralės metafizikos pagrindai. Ber jis jau neaiškiai, bendrais bruožais, užuo- 


*6 Žr. šios knygos II skyriaus 6 paragrafą. 

mazgomis glūdi visose įprastinio gyvenimo aplinkybėse, kuriomis svarsto- 
me tiek mūsų pačių, tiek kirų žmogiškus veiksmus. 

Deja, šis požiūris, savaip bendras filosofui ir paprastam žmogui, yra 
uždraustas sociologui. Teisingiau pasakius, jis tai uždraudė pats sau. So- 
ciologas, suvokęs elgesio motyvą, privalo išsižadėti prigimtinio potrau- 
kio, kuris paskatintų jį klausti, ar šis motyvas tikėtinas, kilnus arba tei- 
singas. Kad ir kokia įžvalgi ir pajėgi būtų dvasia, kurią jis pasitelkia no- 
rėdamas atpažinti, paskui aprašyti tą motyvą, jis turi staiga stabtelėti, 
ištraukti tą motyvą iš jo natūralios aplinkos, kurią sudaro visuma, arba 
visetas, motyvų, galinčių brandinti žmogaus sprendimą, kad susietų jį 
išskirtinai su veikėju, kuris juo kaip vertybe, kuriai pats suteikia vertę, 
pagrindžia savo elgesį. Motyvą suteikia nebe žmogiškųjų galimybių 
žvaigždynas, bet vienatinis veikėjo pasirinkimas. Šis pasirinkimas yra 
vienatinis netgi tarus, kad tai yra begalės žmonių visuomenės faktas, nes 
jis nesisieja su besąlygišku žmogiškojo sprendimo universalumu. Šiuo 
požiūriu milijardo kinų vertybių pasirinkimas nėra reikšmingesnis už 
mano pusseserės idiosinkraziją. Sociologas, norintis pastebėti veikėjo po- 
žiūrį, sociologinį parametrą arba priežastį gali paversti motyvu tik pa- 
versdamas motyvą vertybe. 

Norint išmatuot atstumą, kuris skiria sociologinį požiūrį nuo filosofi- 
nės traktuotės kaip spontaniškos eilinio žmogaus nuostatos, pravartu pri- 
minti, kad objektyvaus stebėtojo pozicija, kurią gina sociologas, aprašinėda- 
mas „santykius su vertybėmis“ arba nustatinėdamas „dėsnius“, yra svetima 
eiliniam žmogui ir sąmoningai atmetama filosofo kaip priešinga fundamen- 
taliai žmogaus situacijai. Taip yra ne tiek dėl to, kad žmogus niekada negali 
būti labai „grynas“ arba „objektyvus“ stebėtojas — sociologai dėl to mielai 
sutaria, — bet veikiau todel, kad žmogus negali būti žmogaus stebėtoju. 

Anksčiau esu nurodęs, kad bet koks žmogaus elgesio stebėjimas būti- 
nai krypsta į sprendimą, kuris pagrindžia tą elgesį, nors ir būtų tas spren- 
dimas neapgalvotas, net jeigu tai būtų pasidavimas aistrai. Kadangi tai yra 
vieno žmogaus sprendimas, kitas žmogus, esantis stebėtoju, jį svarsto spon- 
taniškai ir natūraliai kaip žmogišką sprendimą, tai yra kaip tokį, kurį būtų 
galėjęs padaryti jis pars, tad jis spontaniškai ir natūraliai klausia savęs, ar jis 

pats būtų galėjęs gerai nuspręsti ir prieiti tą pačią išvadą; vadinasi, jis klau- 
sia savęs, ar būtų galėjęs hiporeuiškai pateisinti savo sprendimą kito išmin- 
tingo ir teisingo Žmogaus, sugebančio vertinti žmogaus veiksmus, akivaiz- 
doje. Tada jis kaip eilinis žmogus sutinka su autoritetu, kurį jis mano 
esant išmintingą ir teisingą, o tas autoritetas, nelygu aplinkybės ir laikas, 
yra kunigas, mokytojas, deputatas, televizijos pranešėjas, arba kaip filoso- 
fas stengiasi pats tapti tuo išmintingu ir teisingu žmogumi, jis stengiasi 
tapti išminčiumi, tai yra vertinti žmonių veiksmus ir pats veikti pagal 
universalią normą, įrašytą prigimtyje arba paskelbtą proto. Sociologas ne- 
pasuka nei vienu, nei kitu keliu; jis nenusilenkia autoritetui ir nesistengia 
iškilti virš kokio nors autoriteto, kad pasiektų teisingą, t. y. universalų, 
požiūrį į žmonių reikalus. Sociologas nesilaiko natūralaus žmonių tyrinė- 
jimo eigos, jis nutraukia jį staiga, kada panorėjęs: jis atsisako spręsti, „jis 
susilaiko nuo vertinamojo sprendimo“ ir šitaip sumaišo skolintą ir nepa- 
svertą eilinio žmogaus sprendimą ir pagrįstą filosofo sprendimą. 

Sociologas mano, kad jis deramai įvertina stebimo žmogaus, veikėjo, 
požiūrį, nustatydamas ir tvirtindamas, kad jį skatina veikti tam tikra 
„vertybė“, kurią tas žmogus pasirinko, postulavo, tai yra sukūrė. Iš tik- 
rųjų sociologas čia turi šiokią tokią priežastį būti patenkintas savimi: juk 
argi ne beveik dieviškas arba galbūt netgi daugiau nei dieviškas dosnu- 
mas suteikti žmogui teisę ir pripažinti jam sugebėjimą „kurti vertybes“? 
Atrodo, nebegalima būti dosnesniam. Bet — tai kita šio kraštutinio dos- 
numo pusė — sociologas iš veikėjo ir vertybės, kurią šis veikėjas pasiren- 
ka, postuluoja arba sukuria, padaro visumą, visetą, kuris yra savipakan- 
kamas, kuris nenukreipia į didesnį visetą, kuriame ir stebėtojas turėtų 
vietą. Visetas, sudarytas iš veikėjo ir vertybės, kurią jis postuluoja arba 
sukuria, nenukreipia į didįjį žmogiškojo universalumo visetą: tai gryna 
atskirybė (particularitė), viena atskirybė iš neapibrėžto atskirybių skai- 
čiaus, kiti veikėjai kitų vertybių kūrėjai. Praktiškai, ir tai svarbu pažy- 
mėti, ši atskirybė yra sociologo „tyrinėjimų objektas“ iš neapibrėžto kitų 
sociologų „tyrinėjimų objektų“ skaičiaus. Pašalinus iš apyvartos univer- 
salumo klausimą, atskiras visetas gali iš tikrųjų sudaryti stebėtojui visiš- 
kai išorišką objektą: įgudusi sociologo akis gali su juo praktikuotis. 

Sociologija, aiškinanti žmonių elgesį pagal vertybes, yra stebėtojo 
požiūrio valdžioje. Tik siaurose šio požiūrio leistose ribose sociologi- 
ja atsižvelgia į veikėjo požiūrį. Teisingiau, norėdama išsaugoti stebė- 
tojo požiūrio valdžią, sociologija savavališkai akcentuoja savarankiš- 
ką veikėjo vertybių pasirinkimą arba „kūrybą“. Jeigu tai, ką sako arba 
daro veikėjas, būtų pripažinta kaip racionalaus svarstymo objektas, 
tai būtų nuoroda į motyvą apibrėžtame motyvų žvaigždyne, o ne į 
vertybę neapibrėžtame vertybių ūke, sociologas turėtų atsisakyti savo 
stebėtojo pozicijos ir išsižadėti savo valdžios. Vertybių sociologija ga- 
lų gale laikosi sociologinio metodo taisyklių rimtai nepažeisdama 
Durkheimo draudimų: žmogaus protas yra sutelktas sociologijos 
moksle, kuris neturi nieko bendro su žmogaus vertybėmis, ypač su 
protu. Galima būtų netgi laikyti, kad sociologija yra ekspansija į nau- 
jas sociologinio metodo taisyklių teritorijas: daug visuomenės aspek- 
tų, kurių buvo neįmanoma paaiškinti dėsnių požiūriu, yra supranta- 
mi, bent jau tam tikru mastu tikėtini, vertybių požiūriu. Bet čia vei- 
kia tas pats mokslas, o po atviros ir įtaigios Durkheimo prozos pasikeitė 
tik akcentai ir stilius. 

Veberiškasis žmogus, kuris laisvai ir visiškai savarankiškai pasirenka 
vertybes, kurioms trokšta paskirti savo gyvenimą, yra dubleris durkhei- 
miškojo žmogaus, pavaldaus sociologinių priežasčių dėsniams, kuriems 
jo valia neturi jokios galios. Tai dvi priešingos ir vis dėlto tapačios esy- 
bės to paties žmogaus, kuriam sociologijos požiūris nepalieka proto. No- 
rint kad egzistuotų sociologinis mokslas, kad būtų įmanomi žmogaus 
mokslai, protas turi būti pašalintas iš realių žmogaus veiksmų ir sutelk- 
tas į tiriantį stebėtojo žvilgsnį. Taip buvo suplėšytas bendro numanomo 
svarstymo, siejančio kiekvieną žmogų su tais žmonėmis, kuriuos jis nori 
suprasti, audinys. 

Joks metodologinio tobulinimo darbas nepajėgs atverti akių intelek- 
tualiai disciplinai, kuri, siekdama aiškinti žmonių pasaulį, paleidžia į 
darbą be atodairos vieną arba kirą, arba vieną ir kitą iš šių dviejų žmo- 
gaus apibrėžimų: jis yra priežastis kaip daiktas, kūrėjas — kaip dievas — 
dievas, kuris yra vien valia be jokio proto. 

X Taigi vertybių sociologija, kuri skelbiasi paisanti vei- 
kėjo požiūrio, nepažeidžia stebėtojo požiūrio suverenumo. Pastarasis yra 
sudedamoji socialinio mokslo dalis. Tad dabar mums reikia atidžiau pa- 
nagrinėti šį suverenumą. Ir šį kartą Montesguieu, tikrai šiuolaikinis filo- 
sofas, išties galintis tiek mus pražudyti, tiek išgelbėti, bus mūsų vadovas. 

Tie, kurie nėra skaitę veikalo Apie įstatymų dvasią, žino, kad šiame 
veikale kalbama apie klimatą ir kad autorius jį paverčia reikšmingu da- 
lyku. Visuomenės nuomonė šiuo klausimu yra rodiklis, su kuriuo reikia 
skaitytis. Ši Montesguieu teorija iš tiesų mums atveria tiesioginį priėji- 
mą prie sociologinio požiūrio. Mielai sakytume, kad ji yra pati naiviau- 
sia išraiška, jei mokslas galėtų kada nors būti naivus. Jau esame pažymė- 
ję, kad Montesguieu klimatą priskiria prie „dalykų“, kurie „valdo žmo- 
nes“. Ir todėl jį įvardindamas kaip pirmą, iškelia į priekį. Ir šitai jis 
patvirtina kitur: „Klimato valdžia yra pirmoji iš visų valdžių ?. Taigi 
sociologinių parametrų aibėje — tai vienintelis ne žmogiškasis paramet- 
ras. Ką reiškia perdėtai didelis klimatui skiriamas vaidmuo? 

Jei atidėsime į šalį galimą ir dažną nesusipratimą, mes pajėgsime su- 
prasti šios „valdžios“ reikšmę. Klimato galybė nieku gyvu nepanaikina 
žmogaus laisvės, priešingai, vienas iš gero įstatymų leidėjo bruožų yra 
tas, kad jis sugeba kovoti su klimato blogybėmis*. Šios valdžios paskel- 
bimas reiškia, kad žmogaus prigimtis, o ne laisvė, ką tik patyrė galutinį 
diminutio capitis. 

Jei visiškai nežmogiškas veiksnys kaip klimatas turi tokią galią žmo- 
gui, tai tik todėl, kad žmogaus prigimties, žmogaus žmogiškumo nepa- 
kanka norint apibrėžu, sukelti jo veiksmus. Veikiantis žmogus yra ne 
vien prigimtis, arba veikiančio žmogaus žmogiškumas, — tai veikiantis 
žmogus plius klimato priežastingumas. Pati žmogaus prigimtis tebėra 
neapibrėžta arba ne visiškai apibrėžta. Klimatas su savo skirtumais pa- 
pildo tai, ko trūksta žmogaus žmogiškumui, kad socialinis pasaulis, žmo- 


* Montesguieu. Apie įstatymų dvasią, XIX, 14. 
28 Ten par, XIV, 5. 

nių pasaulis, būtų toks, koks yra. Suprasdamas ir atskleisdamas, kaip 
žmoniją apibrėžia klimatas, įžvalgus stebėtojas parodo ir pasiekia savo 
pranašumą veikiančio žmogaus atžvilgiu. 

Taigi sociologo santykis, kurį jis palaiko su žmogaus prigimtimi, smar- 
kiai skiriasi nuo filosofui būdingo santykio. Apie filosofą būtų galima 
pasakyti, kad jis atskleidžia aukščiausiąją žmogaus prigimties galią. Visą 
jo pranašumą prieš kitus žmones — tikrą pranašumą, kuriuo jis didžiuo- 
jasi, — sudaro tai, kad jis vienas supranta pranašumą prieš susitarimus, 
kuriuos žmonės painioja su juo, aukščiausio Gėrio pranašumą prieš jam 
pavaldžius gėrius, kurių žmonės neperžengia. Žinoma, jo mintis ne vi- 
sada eina Prigimties keliais. Filosofas gali manyti, kad tas, kuris mąsto 
žmogų kaip prigimtį, netgi racionalią arba kitaip „pranašesnę“, nepaste- 
bi to, kas sudaro tikrąjį žmogaus žmogiškumą. Tai mums nė kiek ne- 
svarbu. Skirtumas tarp filosofo ir sociologo tebėra toks pats. Filosofas 
stengiasi atskleisti žmogaus esmę, slypinčią už neaiškumo, priklausomy- 
bės, susvetimėjimo ir užmaršties, kurie sudarko žmogų, padaro jį sveti- 
mą jam pačiam — žmogaus esmę, arba, norint nepalikti nuošalėje jokio 
filosofinio arba minties dalyko aspekto, esmę to, kas dažniausiai vadina- 
ma „žmogumi“. Kita vertus, sociologas neklausia savęs, kokia žmogaus 
esmė, iš tiesų jam tai visai nerūpi. Iš pradžių toks abejingumas sunkiai 
suprantamas. Koks gali būti „žmogaus mokslas“, nesvarstantis žmogaus 
esmės? Teisybė, sociologas į šį klausimą atsako pateikdamas įvairių ar- 
gumentų. Kartais dėl tikslaus mokslo jis atmeta vieną ar kitą klausimą 
kaip „metafizinį“, atseit „jis nekyla ; atseit jis yra tik apgailėtina ir kiek 
juokinga laimingai praeito žmogaus dvasios tarpsnio liekana. Kartais ne 
tokia aštria kalba, bet remdamasis mokslo rekvizitais, jis taria lyg ir ap- 
gailestaudamas, kad žmogaus mokslai kol kas yra padarę ne itin didelę 
pažangą, kad būtų protinga šiandien svarstyti tokį klausimą: tam pirma 
yra būtinas ilgas tarpdisciplininis darbas, pasitelkiant būrį įvairių žmo- 
gaus mokslų tyrinėtojų ir panaudojant visas dabartines žinių kaupimo ir 
apdorojimo priemones. Šie ir kiti sociologų pateikiami argumentai ne- 
įtikina. Kadangi negalima nieko pasakyti apie žmogų arba žmones, kas 
nebūtų atsakymo į šį klausimą pradžia, čia turime reikalo tik su tiek pat 

tuščiais, tiek ir įvairiais atsikalbinėjimais. Iš tiesų sociologas savo širdyje 
jau atsakė į šį klausimą. Ar jis būtų arogantiškas, ar kuklus, ar manytų, 
kad jo nereikia arba jau nebereikia, ar dar nereikia kelti, jis jau yra atsa- 
kęs į jį. Teisingiau, jis jau užėmė tam tikrą poziciją jo atžvilgiu, esminio 
pranašumo poziciją, pranašumo, kurio mechanizmą mums atskleidė 
Montesguieu klimato teorija. Kaip įžvalgus stebėtojas, sociologas tikrai 
žino tiktai mūsų prigimties apibrėžtumą ir priežastingumą (causabilitė ). 
Jis žino ir jo užduotis yra žinoti determinantus šios neapibrėžtos arba ne 
visiškai apibrėžtos realybės, kuri yra žmogaus prigimtis, žmogaus žmo- 
giškumas. Jis mielai yra linkęs nežinoti to, kas jis „yra“, ir šitaip jis susi- 
kuria mokslinį autoritetą, užsitikrina savo nekaltumą bet kokio „dog- 
matizmo“ ar bet kokios „metafizikos“ atžvilgiu, nes jis žino šį tą geriau, 
nes jis žino tai, kas yra stipriau už žmogaus prigimtį, tai, kas ją apibrėžia, 
vadinasi, jis žino daugiau, net jeigu pažinotų patį žmogų. Beje, jei žmo- 
gus yra tik suma determinantų, ar juos gali atskirti tik patyrusi sociolo- 
go akis? Tad kaip aukštai pastarasis iškyla virš visų žmogiškų dalykų, 
pavyzdžiui, matydamas, kaip „žmogų“ valdo toks nežmogiškas „daly- 
kas“, koks yra klimatas, arba toks žmogiškas „dalykas“, kokia yra religi- 
ja?! Ar negali kas nors pasakyt, kad jo dvasia, inventorizuodama ir su- 
muodama sociologinius parametrus, žmogaus žmogiškumo determinan- 
tus, suformuoja ir suteikia jam pavidalą, taip sakant, jį sukuria. Išdidusis 
filosofas yra aukštesnis už kitus žmones, o kuklusis sociologas yra aukš- 
tesnis netgi už žmogaus žmogiškumą. 

Vadinasi, jei žmogaus žmogiškumas yra nežinomasis X, kurį įmanoma 
apibrežti tik neapibrėžtu sociologinių determinantų skaičiumi, sociologas 
yra visiškai laisvas pasirinkti tašką, iš kurio stebės šį nežinomojo Xapibrėži- 
mą sociologiniu determinantu. Ber koks prigimties, žmogiškos ar ne, as- 
pektas, paminėtas šiame tyrinėjime arba istorijoje, gali tapti sociologiniu 
determinantu, kurio poveikį kitiems žmogiškosios prigimties aspektams, 
kurie nedelsiant išblėsta neapibrėžtume ir tampa šiuo apibrėžtinu nežino- 
muoju A, stebės sociologas, o kiekvienas žmogiškosios dalios aspektas — čia 
nežmogiška prigimtis nesiskaito — gali būti tuo apibrėžtinu nežinomuoju 
X, kuriam apibrėžti pasitelkiami visi kiti determinantai, nors kiekvieną kartą 

tik kai kuriais iš jų veiksmingai pasinaudojama. Tad, pavyzdžiui, šeimos 
sociologiją galima kurti dviem būdais: arba laikant šeimą socialine priežas- 
timi, apibrėžiančia religiją, ekonomiką ir politiką, arba laikant ją socialiniu 
padariniu, kurį apibrėžia religija, ekonomika ir politika. Abi šio požiūrio 
kryptys yra vienodai moksliškos, nes abiem atvejais sociologas iškelia aikš- 
ten seką: determinantas-determinuotas. Abiejų požiūrių mišinys, prisiden- 
gęs „abipusio“ priežastingumo arba poveikio skraiste, būtų tas pats. Vie- 
nintelis būtinas elementas yra tas, kad kiekviename taške žmogus pasirody- 
tų kaip priežasties padarinys (causė)??. Visos kombinacijos yra įmanomos, 
vienintelis kombinavimo reikalavimas niekada nesiliauti kombinavus. Tas, 
kuris sustoja ir pareiškia, kad socialinį žmogų apibrėžia $ socialinė priežas- 
tis, paskelbia, kad galutinai ir visapusiškai apibrėžė nežinomąjį X. Žmogus 
išlieka „priežasties padarinys (causė)“, bet nustatyta ir stabili priežastis ima 
atrodyti panaši į prigimtį: neatsakęs į Klausimą, sociologas priartėja per 
rankos siekį prie filosofo. Tada jis yra išmokęs nebepasiduoti pagundai, 
kuri buvo tokia opi disciplinos užuomazgoje*?. Darbas, dabar jau trukęs 
keletą kartų, suteikė galimybę sociologui iškelti aikštėn įtarimo nekeliančią 
kombinaciją: atsiranda nesuskaičiuojami žmogaus fenomeno aspektai, pas- 
kui išnyksta determinanto vaidmenyje, paskui determinuotojo vaidmeny- 
je, kai nepaliaujamai sukasi socialinio mokslo kaleidoskopas“!. 


* Žr. šios knygos II skyriaus 5 paragrafą. 

*? žr. šios knygos II skyriaus 7 paragrafą. 

*! Raymond'as Aronas labai vykusiai aprašė cirkuliarinį sociologinės analizės pobū- 
dį: „Pirmąja prasme visuomenė yra apibrėžiama kaip socialinė terpė ir laikoma tuo, kas 
apibrėžia kitus reiškinius. Bet kas gi apibrėžia terpę? Durkheimas teisingai atkakliai 
laikosi savo, kad įvairias institucijas, šeimą, nusikaltimą, auklėjimą, politiką, moralę, 
religiją nulemia visuomenės organizacija. Kiekvienas visuomenės tipas turi savo šeimos 
tipą, savo auklėjimo tipą, savo valstybės tipą, savo moralės tipą. Bet jis yra linkęs laikyti 
totalia realybe socialinę terpę, o tuo tarpu ji yra analitinė kategorija, bet ne galutinė 
priežastis. Tai, kas yra socialinė terpė kaip priežastis atskiros institucijos atžvilgiu, kitu 
požiūriu yra tik visuma institucijų, kurias socialinė terpe esą turinti paaiškinti" (Les Erapes 
de la pensče sociologigue, Paris, Gallimard, 1967, p. 389; išskirta mano). 

XI Šis atsisakymas ką nors sakyti ar žinoti apie žmogų, 
išskyrus tą atvejį ar momentą, kai jis yra kokios nors socialinės priežasties 
padarinys, atrodo, turėjo diskredituoti žmogaus mokslą, kuris prisiima šį 
atsisakymą kaip sąžinės motyvą. Bet mes žinome, kad taip neatsitiko. Jo 
prestižas dėl jo darbų tik išaugo tiek, jog sociologinė kalba tam tikra prasme 
tapo oficialia šiuolaikinės demokratijos kalba. Taip yra todėl, kad socialinis 
mokslas vaidina lemiamą vaidmenį vykdant diminuiio capitis prigimčiai, 
kuri apibūdina mūsų santvarką. Ar ne iškalbinga, kad tarp žmones valdan- 
čių dalykų Montesguieu nepamini prigimties, net kaip vienos priežasties 
tarp kitų? Sociologija gimė tuo pačiu metu, kaip ir įsitikinimas, kad tikroji 
žmogaus prigimtis yra būti laisvam; reikalavimas negalėti nieko pasakyti 
apie „žmogų“ yra glaudžiai susijęs su valia apibrėžti žmogų kaip laisvę. Arba 
teisingiau, — kadangi šios formuluotės yra pernelyg plačios, — sociologinis 
požiūris formuojasi tą akimirką, kai laisvės sąvoka tampa pagrindine žmo- 
giškojo pasaulio dalimi ir lemiama teorine šios transformacijos išraiška. 

Iš tikrųjų būtų klaidinga atkreipti jo dėmesį į pernelyg aiškų priešta- 
ravimą tarp žmogaus laisvės idėjos ir sociologinio determinizmo idėjos. 
Žinoma, kyla visiškai pagrįstas klausimas, kokia prasmė yra šlovinti žmo- 
gaus laisvę, laisvėje įžvelgti žmogaus esmę, kaip tai darėme du šimtme- 
čius, jei pagrindinis žmogiškojo pasaulio mokslas taria ir sakosi įrodąs, 
kad žmogaus elgesį valdo būtini dėsniai arba jis bent jau gali būti su- 
prastas tiktai kaip socialinių priežasčių padarinys? 

Pirmiausia padarykime sveiku protu pagrįstą pastabą. Jei valia būti 
laisvam ir sociologinio požiūrio sambūvis ir netgi abipusė skvarba yra 
svarbiausias šiuolaikinio žmogaus apibūdinimas, abu aspektai negali būti 
iš tikrųjų arba tik prieštaringi. Netariant, kad visuomenė yra darni siste- 
ma, bet paprasčiausiai todel, kad žmogus yra mąstanti būtybė, yra tikė- 
tina, jog visuomenės dvasia, jos įstatymų dvasia — drįstame čia pavartoti 
šiuos talpius ir gražius sociologinius posakius — ilgam nenukreips jos 
dėmesio ir jos ketinimų į dvi tikrai priešingas kryptis. Kaip ką tik primi- 
nėme, sociologinis požiūris ir šiuolaikinė valia būti laisvam suponuoja 
prigimties pažeminimą, bet tai sakydami šias aukštas sąvokas vartojame 
kaip žetonus arba trinkeles, kurias galima stumdyti, jomis manipuliuo- 

ti; ir ši pastaba, net jeigu ir teisinga, turi iš esmės kai ką statiško, o tuo 
tarpu svarbu paaiškinti fundamentalų žmogaus dvasios vystymąsi. Yra 
taip, lyg šiuolaikinis žmogus vieną rytą staiga būtų pasišovęs išspręsti šią 
žmogiškosios geometrijos problemą: jei yra laisvė, visuomenė ir prigim- 
tis, kokiomis sąlygomis tuo pačiu metu pasieksime, kad laisvė būtų gryna 
ir visiška, kad visuomenę valdytų būtini dėsniai ir kad žmogaus prigimtis 
būtų pavaldi, tai yra galėtų būti tik apibrėžta, bet negalėtų apibrėžtu. 

Tiesą sakant, mes jau ne kartą turėjome reikalo su paaiškinimu, ne 
kartą skaitydami šį labirinto šeimininko skyrių: „Žmogų valdo daugelis 
dalykų <...>“. Determinizmo teigimas kartu yra ir determinacijų dau- 
gumo teigimas. Determinizmas, apie kurį kalbama, čia aiškiai ir netgi 
neabejotinai yra pliuralistinis. Taigi postuluoti daugumą, vadinasi, pos- 
tuluoti skirtumus; postuluoti skirtumus, vadinasi, kviesti juos gerbti, 
nepainioti šitaip skiriamų dalykų. Ar neatrodo, kad gerbti daugybę de- 
terminuotų dalykų, veikiančių žmogaus gyvenimą, yra pati šiuolaikinės 
laisvės programa? Bent jau tokia yra Montesguieu programa. 

Panagrinėkime, pavyzdžiui, XIX knygos 16 skyrių, pavadintą „Kaip 
kai kurie įstatymų leidėjai supainiojo žmones valdančius principus“. Čia 
visų pirma turimi galvoje graikų įstatymų leidėjai, tokie kaip Likurgas, 
sumaišęs „įstatymus, papročius ir įpročius“. Montesguieu patikslina, kad 
šie dalykai yra „iš prigimties atskiri“, nors jie „vis tiek išsaugo glaudžius 
tarpusavio ryšius **. Prigimties valdžia, beje, įsikiša tik tam, kad atskirtų 
žmogiškus dalykus, bet niekada, kad juos sujungtų. Didžiausias skirtu- 
mas yra tas, kuris egzistuoja ir kuriam reikia leisti egzistuoti tarp įstaty- 
mų ir papročių: „Įstatymai ir papročiai skiriasi tuo, kad įstatymai labiau 
reguliuoja piliečio veiksmus, o papročiai — labiau žmogaus veiksmus" *?. 

Šis sakinys patraukia dėmesį tik todėl, kad Montesguieu žodis yra 
dar tylesnis ir paprastesnis nei įprastai, bet nežinia, kas didingo ir tylaus 
apninka mus: tik pasaulis sukasi aplink savo ašį. 


*“ Montesguieu. Apie įstatymų dvasią, XIX, 21. 
* Ten par, XIX, 16, p. 319. 

Tarp atskyrimų, kurie palaiko sociologinį požiūrį ir kuriais jis gyvas, 
lemiamas yra tas, kuris yra tarp žmogaus ir piliečio. Jis atneša, įtvirtina ir 
žymi žmogiškojo pasaulio suirimą, Vienio skilimą. Žinoma, klasikinė 
filosofija skyrė žmogų nuo piliečio, ji nepainiojo jų. Ji buvo ypač atidi 
įtampai, atsirandančiai tarp „gero piliečio“ ir „doro žmogaus", tarp to, 
kurio „gerumas“ siejasi su santvarka, ir to, kuris besąlygiškai yra geras: jie 
susilieja tik esant geriausiai santvarkai, o tai reiškia tą patį, kad dažniau- 
siai jie yra skirtingi“. Žodžiu, apibūdindama žmogų kaip visuomeninį 
gyvūną, klasikinė filosofija matė mieste Visetą, kuriame žmogaus žmo- 
giškumas randa visas jam būdingas gėrybes, žmogus iš tikrųjų yra žmo- 
gus tik būdamas pilietis. Bet jis yra pilietis, jis skiriasi nuo tų, kurie nėra 
jo bendrapiliečiai, tik savo paklusnumu miesto įstatymams. Ar įstatymas 
yra sukurtas vieno, kelių, didelio skaičiaus ar visų žmonių, jis glaustai 
išreiškia aktyviąją miesto ir lygia greta žmonijos tiesą. Sociologija pavers- 
dama politinį įstatymą vienu iš daugelio dalykų, kurie valdo žmones, ir 
lygų su kitais, kartu ištrindama netgi vienijantį ir integruojantį įstatymo, 
vadinasi, ir miesto, vaidmenį, įsikuria išskaidytame žmogiškajame pasau- 
lyje arba jį suskaido norėdama jame įsikurti, kada jai patogu. 

Atskirdamas papročių „valdžią“ nuo įstatymo „valdžios“, Montes- 
guieu išlaisvina papročius: jis padaro juos laisvus. Iš tikrųjų „daryti so- 
ciologiją galima tik apie „laisvus“ papročius. Jeigu jie buvo nelaisvi, jie 
buvo tiktai dalis, nors ir specifinė, bet tiktai dalis politinio darinio įsta- 
tymo. Bet negalima „daryti sociologijos“ apie tai, kas priklauso nuo po- 
litinio įstatymo, stipriąja ir tikrąja pirmine šio žodžio prasme, nes poli- 
tinis įstatymas zsakinėja. 

Tai, kas teisinga apie įstatymą, teisinga ir apie politinę plormę. Politi- 
nis veikėjas yra savo veiksmų priežastis. Šis priežastingumas kartais yra 
toks tamsus ir sudėtingas, kaip pačios painiausios socialinės dinamikos 
priežastingumas, bet mūsų neryžtingumas laiko nežinioje žmonių moty- 


* Aristotelis. Politika, 1276b 15-1278b 5; 1288a 37-1288b 2; Aristotelis. Niko- 
machbo etika, 1130b 26-29. 

vus ir tikslus: bet kokiu atveju veikėjas yra priežastis (causant), ir jokiu 
būdu ne priežasties padarinys (causė). Cezaris, žengiantis per Rubikoną, 
yra aukščiausio pobūdžio priežastis ir todėl absoliučiai nedomina mokslo. 
Bet senatorius Gajus Placidas, pirmasis parodęs jam nuolankumą, yra to- 
kia pat priežastis ir taip pat nė kiek nedomina socialinio mokslo. Pasaulis, 
kurį valdo politinis įstatymas, žino tik žmogaus poveikį kitam žmogui. 
Visi žmonės čia yra priežastys, tiek paklūstantysis, tiek įsakinėjantysis, net 
jeigu jų galios nelygios, viskas čia priklauso nuo žmonių valios, kaip labai 
aiškiai yra pasakęs Durkheimas tekste, davusiame postūmį šiam skyriui. 

Galima sakyti, kad šitaip suformuluotas kontrastas, savavališkas ir 
akį režiantis todėl, kad iš tikrųjų yra „politinė sociologija“ ir kad, beje, 
Montesguieu skiria daug dėmesio politinio įstatymo plėtotei ir įvardija 
jį tarp dalykų, valdančių žmones. Kodel jis kaip viena socialinių priežas- 
čių nerūpi sociologijai? Šios pastabos yra pagrįstos, bet jos turi pagrindą 
tiktai suskilus žmogiškajam pasauliui arba sumenkus politiniam pasau- 
liui: kai visuomenė yra atskirta arba kai skiriasi nuo valstybės. 

Pasaulis sukasi aplink savo ašį, kai politinis įstatymas nustoja valdyti 
pagrindinę jo dalį, kuri nuo tada nebenugrimzta į chaosą, bet paklūsta 
kitam įstatymui, sociologiniam įstatymui. Vos tik politinio įstatymo varž- 
tai galutinai atsileis, žmogiškojo pasaulio viena dalis po kitos paliks žo- 
džio, kuris valdo vietoj tamsios socialinių priežasčių valdžios, šviesą. Ka- 
dangi ši valdžia veikia už natūralios politinės šviesos ribų, jos negalima 
matyti ir negalima suprasti jos veikimo atskiru požiūriu, sociologiniu 
požiūriu. Lemiamas momentas ateina, kai religija išsprūsta iš politinio 
įstatymo galios arba yra iš jos išplėšiama. 


XII Montesguieu religijos ir įstatymo santykį aptaria 
tokiais žodžiais: 
Žmonių įstatymai, sukurti byloti dvasiai, turi duoti priesakus, o ne 


patarimus; religija, sukurta byloti širdžiai, turi duoti daug patarimų ir 


mažai priesakų. 

Kai ji, pavyzdžiui, pateikia taisykles ne dėl gero, o dėl geresnio, ne 
dėl gero, o dėl tobulybės, reikia, kad tai būtų patarimai, o ne įstatymai, 
nes ne visi žmonės ir ne visi dalykai yra tobuli. Be to, jei tai įstatymai, 
tai tam, kad žmonės būtų priversti jų laikytis, prireiks daugybės kitų 
įstatymų. Celibatas buvo krikščionybės patarimas; kai jis tam tikrai ka- 
tegorijai žmonių pasidarė įstatymas, iškilo būtinybė kasdien leisti kitus 
įstatymus, kad priverstų žmones jo laikytis. Įstatymų leidėjas nuvargo 
pats ir nuvargino visuomenę versdamas priesakais vykdyti tai, ką žmo- 


nės, mėgstantys tobulybę, būtų vykdę kaip patarimą'?. 


Šis tekstas perima tradicinį katalikų teologijos daromą skirtumą tarp 
priesakų ir patarimų. Jame daromos politinės išvados tokiu būdu, kuris 
atrodo esąs kartu racionalus ir suderinamas su ortodoksiška religija, nes 
patarimus negalima padaryti privalomus, jie negali duoti įsakymų, va- 
dinasi, jie negali būti politinio įstatymo dalis. Kartu Montesguieu taip 
sudeda kirčius, jog nukreipia mus prie ne itin tradicinių minčių. Jei 
tobulėjimo patarimas, plačiau imant, aukštesnio gyvenimo siekimas, bū- 
dingas religijai, paliekamas laisvai vykdyti tiems, kurie mėgsta tobulu- 
mą, tada būtina ne tik Bažnyčią atskirti nuo valstybės, bet ir panaikinti 
Bažnyčios hierarchijos valdžią jos dvasininkams, ypač valdžią, reikalau- 
jančią ir verčiančią laikytis celibato. 

Formaliam šio teiginio ortodoksiškumui subtiliai, bet iš pagrindų 
prieštarauja jo tonas. Atrodo, kad tobulėjimo kelio pasirinkimas arba 
atsisakymas juo eiti yra grynai asmeninio skonio reikalas, lyg nutari- 
mas plaukti į jūrą ar kopti į kalnus, ir yra atliekamas spontaniškai, be 
nerimo ar rimtumo. Kiekvienu atveju tobulumo siekimas, atrodo, vi- 
sai neturi „varginti tų, kurie jį mėgsta! Tai teigdamas, klastingai per- 
dėdamas jo lengvumą ir spontanišką pobūdį, Montesguieu atskiria 
tuos, kurie mėgsta tobulumą, nuo kitų, kurie, galima tarti, jo nemėgs- 
ta; todel jis atskiria patarimą nuo priesako nutylėdamas arba veikiau 


* Montesguieu. Apie įstatymų dvasią, XXIV, 7, p. 460. 

patylomis sunaikina tai, kas glaudžiai sieja priesaką su patarimu: pa- 
klusnumas priesakui yra pasirengimas tobulumui ir netgi pastarojo 
dalis, iš tiesų šis paklusnumas turi religinę prasmę tik iš tobulumo 
perspektyvos. Krikščionių religija, apie kurią čia kalbame, užsibrėžia 
arba prisiima sau misiją vesti žmones į tobulumą“. Kokią įprastinę ir 
permanentinę priemonę turi Bažnyčia, kad mus įtikintų šios misijos 
neatidėliotinumu, tai yra ją įvykdyti, jeigu jos mokymas yra visiškai 
atskirtas nuo jo didenybės Įstatymo? Galima sakyti, kad vienintelis 
teisetas ir, beje, veiksmingas įtikinimas yra tas, kurį daro šventųjų žo- 
džiai ir darbai. Tebūnie taip, bet ar tie, kurie savo kelyje nesutiko šven- 
tųjų arba kurie jiems atgręžė savo nugarą, taip ir liks nepažinę Dievo 
Žodžio? Visais atvejais Bažnyčia niekada neturėjo tokio pasitikėjimo 
spontaniškoje kai kurių žmonių meilėje tobulumui, kokį, atrodo, čia 
parodė Montesguieu: Bažnyčia tiki, kad visi žmonės pašaukti tobulu- 
mui. Todel skrupulingai išlaikydama skirtumą tarp priesako ir patari- 
mo, Bažnyčia nesiliauja reikalavusi teisės įsakinėti kai kuriuose ypač 
rimtuose dalykuose, tvirtinti, kad religinis įstatymas būtinai turi būti, 
bent jau iš dalies, politinio įstatymo dalis. 

Dėl Montesguieu čia skelbiamo atskyrimo gali būti įvairių pasek- 
mių. Tiek krikščioniškajai teologijai, tiek graikų filosofijai būties tobu- 
lumas yra priežastis egzistuoti kiekvienai žmogiškajai būtybei, net jeigu 
jai vis dar toli arba visada bus toli iki šio tikslo. Ir viena, ir kita tvirtina, 
kad yra tolydumas tarp įprastinės, netgi degradavusios, prigimties ir jos 
aukščiausiojo tikslo. Aklas Gazos malūno vergas rytoj gali tapti nepa- 
prastai įžvalgiu filosofu arba šventuoju be priekaištų. Montesguieu įdieg- 
tas atskyrimas pertraukia tą tolydumą. Kas galėtų pasakyti, kad šiuolai- 
kinė laisvė šiurkščiai elgiasi su tokiomis subtiliomis Būties savybėmis, 
kurias gerbė despotizmas. 


* „Taigi būkite tokie tobuli, kaip jūsų dangiškasis Tėvas yra tobulas“ (Mt 5, 48). 
Žr. taip pat Petro pirmą laišką (!, 15-16); Jokūbo laišką (1, 4). 

XIII Taigi tiriamasis sociologo žvilgsnis atskiria valstybę 
nuo visuomenės ir nuo Bažnyčios. Politinis darinys, kurį krūvoje laiko 
Senasis įstatymas, padalijamas į tris dideles dalis, iš kurių kiekviena savo 
ruožtu yra dalijama į kitas padalas: valstybė padalijama, sutvarkoma pa- 
gal „valdžių pasidalijimą“; Bažnyčia suskyla į sektas, o visuomenė susi- 
deda iš neapibrėžto „grupių“ skaičiaus. Nuo šiol gyvenama „susiskaidy- 
mo amžiuje“. 

Bet iš kur sociologija sėmėsi drąsos širaip atskirti politinį įstatymą 
nuo kitų „valdymo formų“, padaryti viserą vieną iš dalių, lygią kitoms? 
Mums kyla pagunda sakyti, kad sociologija paprasčiausiai tik kritiškai 
vertina politinę Europos raidą, tik ją atspindi. Šiaip ar taip, Montesguieu, 
kuris nustatė ir suformulavo šiuolaikinio istorinio momento valdžią, su- 
kūrė sociologinį požiūrį į šio momento aiškinimą ir į istoriją, atvedusią 
prie šio momento. 

Jo diagnozė tokia: žemyninės Europos monarchijos nesulaikomai 
linksta į despotizmą“š. Ber ką gi tai iš tikrųjų reiškia? Kaip tik čia nerei- 
kėtų suklysti. Tai reiškia, kad karaliaus valdžia, tapdama specifine poli- 
tine valdžia, vis labiau atsiskiria nuo papročių ir religijos. Lig tol Euro- 
pos tautas valdė papročiai, o ir tada, kai jis rašė, jos vis dar buvo jų 
valdžioje*?. Jo analitinės diagnozės esmė yra ta, kad karalius atskiria įsta- 
tymus nuo papročių ir religijos. 

Nors Europos tautos pripažino tam tikrą skirtumą tarp įstatymų ir 
papročių, tradiciškai politinis įstatymas, tikrąja tų žodžių prasme, neda- 
rė jiems jokio poveikio. Tai nieku gyvu nereiškia, kad jis buvo antraeilis 
arba priklausomas, bet tik tai, kad nedidelė dalis įstatymų, kuriems pa- 
kluso europiečiai, radosi kaip tik ar išskirtinai iš jo. Visa kita, tai yra 


*“ Adam Ferguson, An Essay on the History of Civil Society, Edinburgh, Edinburgh 
University Press, 1966, p. 183 [pirmas leidimas 1767]; prancūziškas vertimas Essai sur 
Ubistoire de la socičtė civile, Paris, P. U. F., 1992, p. 280. 

* Montesguieu. Apie įstatymų dvasią, V, 11, 14; VIII, 6, 7, 8; XXIII, 11. 

* Ten par, VIII, 8. 

svarbiausieji iš jų, buvo sumišę su papročiais. Despotizmui progresuo- 
jant didėjo santykinis karaliaus valdžios dydis ir mažėjo papročių bei 
religijos galia. Europiečius vis labiau valdo karalius ir vis mažiau papro- 
čiai ir religija. Tad Europos tautos atsiduria absoliučiai negirdėtoje pa- 
dėtyje, kurią galima suprasti tik palyginus su tuo, ką Montesguieu rašo 
apie despotizmą tikrąja to žodžio prasme, apie Rytų despotizmą. Tokio- 
je santvarkoje religija ir papročiai arba įpročiai turi neišmatuojamą ga- 
lią??. Tuo tarpu kai Rytų despotizmas yra papročių draugas, Vakarų 
monarchija, linkdama į despotizmą, yra jų priešas. Europiečiai yra pir- 
mieji iš žmonių giminės, patiriantys politinės valdžios, linkstančios į 
despotizmą, stiprėjimą, kartu papročių bei religijos galios menkėjimą. 
Vadinasi, Montesguieu reikalauja aiškiai skirti ir netgi atskirti religi- 
jos „patarimus“ nuo įstatymo, kartu jis apgailestauja, kad silpsta politi- 
nė religijos galia, kuri, nors ir būtų bloga, yra užkarda despotizmui, kai 
nėra jokios kitos užkardos?!. Šis akivaizdus prieštaravimas reiškia tik tai, 
kad neįmanoma išspręsti šios grėsmingos problemos, kurią sukelia kara- 
liaus despotizmo, kuris yra specifinis politinis despotizmas, stiprėjimas 
žemyninės monarchijos religinėje ir paprotinėje sistemoje. Tad mūsų 
jau minėtame skyriuje Montesguieu daro tokią pastabą: „Kad sukurtų 
laisvei palankias sąlygas, anglai panaikino visas tarpines valdžias, suda- 
rančias jų monarchiją. Jie visiškai teisūs, kad saugo šią laisvę; jos netekę, 
jie taptų viena iš vergiškiausių žemės tautų . Pastarasis sakinys, keistas ir 
darantis priešiškumo anglams arba jų nevertinimo įspūdį, priešingai, 
reiškia, kad jie sekmingai ištrūko iš Europos monarchijos šablono. Tie- 
sa, jie iki galo išplėtojo, vadinasi, daug toliau nei prancūzai, monarchi- 
nio despotizmo logiką, tai yra specifiškai politinio pobūdžio despotiz- 
mo logiką, nes jie panaikino tarpines valdžios institucijas — feodalinį 
teisingumą, religines ir paprotines valdžios institucijas, — bet jie tai pa- 
darė remdamiesi tokiais politiniais pagrindais, kaip valdžių atskyrimas 


* Ten par, II, 4. 
" Ten pat. 

ir paskirstymas, tad vietoj tikėtinos vergijos radosi ir pačiu patikimiau- 
siu būdu didžiausia laisve, kokią tik kada nors yra pažinoję žmonės. 

Čia ne vieta nagrinėti, kaip Montesguieu supranta ir aprašo anglų san- 
tvarką?*. Priešingai, mums yra svarbu suvokti istorinį dinamizmą, kuris su- 
daro jo svarstymų pagrindą. Europos monarchinis despotizmas aiškiai nėra 
toks nežmoniškas, kaip despotizmas tikrąja to žodžio prasme, Rytų despo- 
tizmas, bet jis yra nepalyginti stipresnis: jis negailestingai pakerta arba su- 
griauna tai, ko pasigaili arba ką netgi meiliai išsaugo pirmasis. Rytų despo- 
tizmo istorija yra monotoniška žmogaus prigimties gniuždymo kronika, 
tuo tarpu Europos monarchijos istorija yra tolydus vyksmas, nenutrūksta- 
mas ir augantis europiečių dalios kitimas, šiandien kelianus jiems vergijos ir 
laisvės, kurios yra vienodai beprecedentės ir vienodai radikalios, alternatyvą. 

Žinoma, kiti papročiai, kitos religijos neteko jėgos arba netgi išnyko, 
bet taip buvo arba todel, kad politinis darinys žlugo ir jos išnyko drauge 
su juo, arba todėl, kad užleido vietą kitai religijai, kuri nuo tol buvo 
laikoma tikrąja religija ir tapdavo papročių valdove. Europoje religija 
pirmą kartą ilgą laiką silpsta, o tuo pačiu metu politinis darinys stiprėja 
ir neatsiranda jokios naujos religijos, galinčios pakeisti pirmąją. 

Montesguieu akimis, anglai laisve naudojasi dažniausiai, o europie- 
čiams, ypač prancūzams, nors jie ir mėgavosi nuosaikia laisve, kupina 
malonumų, grėsė didžiausia vergija. Esant tiek vienai, tiek kitai santvar- 
kai, religija yra priklausoma, tačiau nelygiavertiškai ir skirtingu būdu. 
Prievartinę galią, kurią ji išsaugo ir vienu, ir kitu atveju, ji gauna iš vals- 
tybės suverenumo arba savavališkumo. Nuo šiol religija - nebe pagrin- 
dinė įstatymo dalis, bet veikiau atsitiktinis įrankis valstybės, kuri galuti- 
nai iškilo aukščiau religijos. Žinoma, religija išlieka kaip katalikybė, an- 
glikonizmas arba kaip tam tikra protestantizmo forma, bet, tiesą sakant, 
ji nebe įsakinėjanti, o tiktai didelis dalykas arba netgi paprasčiausiai da- 
lykas, verčiantis veikti žmones arba didelį jų skaičių. 


** Aš bendrais bruožais pateikiau jo interpretaciją savo veikale Histoire intellectuelle 
du lsbėralisme. Dix legons (Paris, Calman-Lėvy, 1987, p. 119-142). 

Europiečiai stebi šį negirdėtą dalyką žmonijos kronikoje: esminė jų 
gyvenimo dalis šiuo metu atitrūksta nuo įstatymo, nes įstatymas, tapda- 
mas grynai politiniu, nesulaikomai iškyla virš gyvenimo. 

Kas nors gali paklaust, kaip čia yra, kad šis politinio įstatymo iškili- 
mas atsispindi arba pasireiškia sociologinėje sąmonėje, šioje savimonėje, 
kuri yra sociologija, politinės institucijos, paprasto parametro tarp kitų 
parametrų, reikšmės sumažėjimu? Taip yra todėl, kad naujoji santvarka 
verčia žiūrėti į kitas santvarkas naujai. Politinė institucija yra tokia iš- 
aukštinta, tokia atskira ir, vadinasi, tokia skirtinga, kad kitos santvar- 
kos, atrodo, yra neaiškios: žiūrint iš taip aukštai, Sparta ir Kinija yra 
panašios??. Kiekvieną kitą santvarką, atrodo, valdo tai, su kuo politinis 
įstatymas yra „sumišęs“, Spartą — papročiai ir įpročiai, Kiniją — įpročiai 
ir papročiai. Prancūzijoje ir Anglijoje, šalyse, kurios žengia Europos plėt- 
ros priešakyje, politika yra tokia „skirtinga“, kad jos nematyti „sumišu- 
sioje“ būsenoje, kuria ji apsisiaučia kitur, ir kad kitas santvarkas, atrodo, 
valdo kas nors kitas, o ne politinis įstatymas. Šis optinis efektas yra neat- 
siejamas nuo sociologinio požiūrio, jis susilieja su pastaruoju: politinis 
įstatymas yra tik vienas iš žmones valdančių dalykų. Istorinis momen- 
tas, apie kurį kalbame, susisieja su tuo, kad realus politinės institucijos 
pakilimas sukelia teorinį jos nuosmukį. Pakilimas, kurio buvo siekiama 
kelis amžius, atvedė politinį įstatymą prie šio pažeminimo. 

Nėra prasmės priekaištauti Montesguieu del jo dviprasmiškumo įsta- 
tymo sąvokos atžvilgiu. Jei kartais jis sudaro įspūdį, kad svyruoja tarp 
dviejų nesuderinamų šio žodžio reikšmių, tarp įstatymo, kaip gryno po- 
litinio įsakinėjimo, ir įstatymo, kaip grynos sociologinės konstantos, ar- 
ba būtinybės, taip yra todėl, kad jis aprašo ir patvirtina :a/, kas kaip tik 
dabar vyksta su įstatymu. 

Tradicinis įstatymas, ir krikščionių, ir graikų, buvo tam tikro gyve- 
nimo turinio išraiška įsakymų pavidalu; jis buvo „imperaryvus“ atspin- 
dys žmogiškosios prigimties tikslų pagal tam tikrą pastarosios interpre- 


“* Montesguieu. Apie įstarymų dvasią, XIX, 16. 

taciją; jis vykdė sielos modifikaciją. Tai, kas vyksta su įstatymu, tai, ką 
aprašo Montesguieu ir iš ko jis daro išvadas, reiškia, kad įstatymas iš- 
trūksta iš sumišimo su prigimtimi suskildamas pats. Viena jo dalis atsi- 
skiria, išsivaduoja nuo prigimties, pakyla virš visų jos sudedamųjų dalių, 
tampa, tiesą sakant, absoliučiai nepriklausoma, todėl gali, nelygu atve- 
jis, arba despotiškai ją valdyti, arba grasinti, kad tai padarys kaip Pran- 
cūzijoje, arba leis jai būti be galo laisvai kaip Anglijoje. Tuo tarpu kita jo 
dalis įsiskverbia į žmogiškąją materiją, kuri, laisva nuo politinio įsakinė- 
jimo, tampa tanki ir nepermatoma: ji tampa sociologinių priežasčių gran- 
dine, prieinama tik sociologiniam požiūriui, grandine, sulaikančia ir su- 
kaustančia laisvą individą, kurio negandas ir vargus vaizduoja šiuolaiki- 
nis romanistas. Kiekvieną iš abiejų polių, tarp kurių pasidalija senasis 
įstatymas, galima suvokti kito poliaus terminais. Galima sakyti, kalbant 
įstatymo kalba, kad įvairūs sociologiniai parametrai valdo žmones, o 
būtinybei pavaldžios materijos plotmėje politinis įstatymas yra vienas 


socialinis „dalykas“ tarp kitų. Daugelis dalykų valdo žmones. 


Trečias skyrius 


EKONOMINĖ SISTEMA 


| Adamas Smithas, kaip ir Montesguieu, gyvai jautė 
būsimą anglų patirties reikšmę. Montesguieu šią patirtį diegė kaip nau- 
ją valdžią labai atsargiai, o Adamas Smithas ją priėmė su pasitenkinimu, 
būtent kaip valdžią'. Ar kalbėtų jis apie nuosavybę ar laisvę, jis visada 
suponuoja tai, ką vadina „dabartine šio žodžio reikšme “?. Sudėtingą dia- 
lektiką, kuria Montesguieu aprašo ir paaiškina gerus padarinius, Ada- 
mas Smithas pakeičia linijine pažanga, kurią galima glaustai nusakyti 
vienu žodžiu, sudarančiu jo didžiulio veikalo leirmotyvą ir reiškiančiu 
pažangą arba gerėjimą — /mprovement. 

Smithui nepaprastą reikšmę turi ekonominis to meto kilimas, vykstan- 
tis Anglijoje ir Škotijoje, ypač nuo Restauracijos laikų. Šį iprovemeni, 
kuris skiriasi nuo Montesguieu sampratos, bet tiesiogiai nuspėja Cons- 
tant'ą?, Smithas aiškina universaliu psichologiniu veiksniu, pagrindiniu 
žmogaus prigimties elementu: the desire of berzering one3 condition. Žmo- 
gaus noras pagerinti savo dalią visada veikia, nesvarbu, kokios būtų istori- 


! Jo pasitenkinimas įkvėpė tokią taiklią mintį, reziumuojančią Tautų turtą. „How, 
being a savage, man rose to be a Scotsman". 

“ Aš naudojuosi Edwino Cannano Tautų turto prigimties ir priežasčių tyrimo leidi- 
mu (su nauja George'o J. Stiglerio pratarme), išleistu dviem tomais Chicago, The Uni- 
versity Press, 1976: „An ingusry into the Nature and Causes of the Wealth of Nations“ 
(WN, III, p. 423). 

3 Žr. šios knygos I skyriaus 14 paragrafą. 

nės aplinkybės, politinės ir ekonominės institucijos. „Santvarkos ekstrava- 
gancija“ ir „didžiosios administracijos klaidos“, be abejo, gali sulėtinti, bet 
negali sustabdyti „natūralios pažangos“*. /mprovement yra visuotinis isto- 
rijos, bent jau anglų istorijos, dėsnis?. Smithas, paprastai toks skrupulingas 
ir taip kruopščiai paremiantis dokumentais savo ekonominius teiginius, 
taip tiki 5x2provenent neįveikiamumu, jog mato jį darbuojantis tais laikais, 
kuriuos nepaprastai sunku tyrinėti, jog sakosi esąs „tikras“, kad Anglija 
buvo labiau išsivysčiusi saksų heprarchijos nei Julijaus Cezario epochoje“. 
Vis delto Smithas daro prielaidą, kad politinės institucijos gali apriboti 
improvement'. Iš tikrųjų pastarųjų vaidmuo yra perdėm neigiamas. Ge- 
riausia, ką jos gali padaryti, tai nevaržyti visuotinės spyruoklės veiklos, 
netrukdyti laisvai naudotis nuosavybe ir nekelti pavojaus jos saugumui. 
Reikia pažymėti, kad Smithas neapsistoja ties trikdančiu faktu, kurį paste- 
bėjo ir paaiškino Hume'as ir Montesguieu, kad nuosavybės saugumas yra 
daugmaž vienodas Prancūzijoje ir Anglijoje, tuo tarpu ekonominė plėtotė 
yra gyvesnė Anglijoje nei Prancūzijoje*. Nuo tol pažangą taip par lengva 
suprasti kaip ir sudėtį: ji yra tapačių tos pačios priežasties padarinių didė- 
janti suma. Neįmanoma pateikti paprastesnio Naujovės paaiškinimo. 


II Noras pagerinti savo dalią, veikiančioji ekonominės 
pažangos priežastis, yra pagrindinė žmogiškosios prigimties varomoji jėga. 
Joje tarsi susitinka prigimtis ir istorija. Smithas tiki, kad įmanoma tai, ko 
dialektinis Montesguieu metodas nepripažino, būtent linijinė „istorijos“ 
dedukcija iš „prigimties“ arba analitinis „istorijos“ įterpimas į „prigimtį“. 


* Smith A. Tautų turtas, p. 397. 

> Ten par, p. 400. 

* Ten par, p. 399. 

" Žr., pavyzdžiui, tai, ką jis sako apie Kiniją. - Ten par, p. 116-117. 

* Hume, Of Civil Liberty veikale Essays Moral, Political and Literary, Oxford, Ox- 
ford University Press, 1963, p. 94; Montesguieu, Pensėes, 32 (cituoras leidimas) ir Apie 
įstatymų dvasią, XX, 4. 

Pranokdamas Montesguieu, Smithas, moralės filosofas, sutaria su mo- 
ralistu Hobbesu: jis iškelia į dienos šviesą pagrindinį norą, kuris nustato ir 
išsprendžia žmogaus problemą. Kalba, kurią jis vartoja norėdamas apibū- 
dinti troškimą pagerinti savo dalią, atrodo, yra aidas Hobbeso kalbos, 
kurią jis vartojo norėdamas pavaizduoti valdžios troškimą. Smithas kalba 
apie pirmąjį kaip apie „norą, kuris, nors paprastai yra ramus ir beaistris, 
atsiranda su mumis iš motinos įsčių ir palieka mus tik kape“, pridurda- 
mas, kad „per visą laikotarpį tarp šių dviejų momentų vargu ar aptiktume 
bent vieną atvejį, kai kuris nors žmogus būtų taip visiškai patenkintas savo 
padėtimi, kad nebeturėtų jokio noro ką nors pakeisti ar patobulinti '?. 
Hobbesas glausčiau patvirtina antrą momentą: „Taigi į pirmą vietą aš 1š- 
kelsiu bendrą visų žmonių polinkį - amžiną ir nuolatinį vis didesnės val- 
džios troškimą, pasibaigiantų tik su mirtimi“'?. Kyla pagunda sakyti, kad 
noras pagerinti savo dalią yra „beaistris“ valdžios troškimas. Iš tiesų Hob- 
besas padėjo pažaidos akmenį Smitho daromiems pakeitimams rašyda- 
mas: „Jausmai, kurie lenkia žmones į taiką, yra mirties baimė, noras tokių 
dalykų, kurie būtini patogiam gyvenimui, ir viltis įsigyti juos savo darbš- 
tumu“!!. Smithas savo ruožtu remiasi Hobbesu šiame kontekste: 


Turtas, kaip sako p. Hobbesas, yra galia. Tačiau asmuo, įsigyjantis 
ar paveldintis turtus, nebūtinai įgyja ar paveldi kokią nors politinę galią - 
civilinę, pilietinę ar karinę. Galimas daiktas, kad turtas įgalins jį įgyti 
tiek vieną, tiek antrą, bet pats turto turėjimas nebūtinai savaime suteiks 
savininkui politinę galią. Iškart ir tiesiogiai turto turėjimas savininkui 
suteikia vieną galią - perkamąją galią, galimybę disponuoti visu darbu, 


visais darbo produktais, tuo metu esančiais rinkoje!2. 


* Smith A. Tautų turtas, p. 395. 

'* Hobbes Th. Leviatanas, p. 113. Apie „valdžios troškimą“ pagal Hobbesą žr. šios 
knygos IV skyriaus 2 paragrafą. 

"| Ten par, p. 140-141. 

- Smith A. Tautų turtas, p. 40. 

Nuo Hobbeso iki Smitho valdžios troškimas virto pirkimo galia, 
leidžiančia pirkti darbo produktus arba patį darbą. Nors iš pažiūros 
Smithas taiso Hobbeso teoriją, iš tikrųjų jis plėtoja ją. Jis supaprasti- 
na jo supaprastinimą. Žmogaus prigimtis ir jos varomoji galia, istori- 
ja ir jos vyksmas kondensuojasi į troškimą, kurį be jokios baimės ga- 
lime įvardyti. Dabar, kai esminis žmogaus troškimas yra sutapatintas 
su noru pagerinti savo dalią, o pastarasis su noru padidinti savo pirki- 
mo galią, prigimtis ir istorija susilieja į tai, kas pradedama vadinti 
ekonomika. 

Tačiau Smithas netiki, kad ekonominė apskaita atskleidžia žmogiš- 
kojo pasaulio paslaptį. Nepaisant didžiulio paprastumo, kurį pabrėžiau, 
jis randa žmogišką sudėtingumą netgi šiame pagrindiniame troškime. 
Svarbu kruopščiai ištirti šį sudėtingumą, nes noro pagerinti savo dalią 
analizė mus nuveda prie bedugnės krašto, kuri slepia pačią banaliausią iš 
visų būtybių, - 4020 oeconomicus. 


III Noras pagerinti savo dalią labai skirtingai vaiz- 
duojamas dviejuose didžiuosiuose Adamo Smitho veikaluose Mora- 
linių jausmų teorija (1759) ir Tautų turto prigimties ir priežasčių tyri- 
mas (1776). 

Pirmiausia apsvarstykime šią esminę ištrauką iš Moralinių jausmų 
Ee0TIjOS: 


Koks yra pranašumas, kurio siekiame kaip didžiojo žmogiškojo gy- 
venimo tikslo, vadinamo savo sąlygų gerinimu? Pasižymėti, atkreipti į 
save dėmesį, būti suprastam su simpatija, prielankumu ir pritarimu — 
štai visas pranašumas, kurio galime tikėtis iš to. Tuštybė, o ne patogu- 


mas ar malonumas mums rūpi"?. 


"? Adam Smith. The Theory of Moral Sentiments (voliau - TMS), Indianapolis, Li- 
berty Classics, 1969, III, 2, p. 113. 


126 ŠIUOLAIKINIO ŽMOGAUS SAVIMONĖ 


Dabar paskaitykime atitinkamas ištraukas iš Tautų turto. Jos yra 
II knygos 3 skyriuje, pavadintame „Apie kapitalo kaupimą arba apie 
produktyvųjį ir neproduktyvųjį darbą“. Skyriuje kalbama apie skir- 
tumą ir kontrastą tarp išlaidumo ir taupumo. Pirmasis naudoja kapi- 
talą lengvabūdiškoms išlaidoms, nukreipia kapitalą nuo tikrosios jo 
panaudos, o antrasis, kuris daro atsargas ir kaupia kapitalą, pastarąjį 
naudoja produktyviai arba leidžia ir skatina tokį naudojimą. Racio- 
nalų, tai yra produktyvų, atsargų, santaupų naudojimą, taigi nusitei- 
kimą taupyti, daryti kasmetines atsargas, skatina „itin galingas prin- 
cipas, tiesioginis ir akivaizdus kiekvieno individo <...> interesas“ !*. 
Švaistūno, akinamo tuštybės, išlaidavimas pasmerkiamas su šventu 
pasipiktinimu: 


Neapribodamas savo išlaidų pajamomis, jis pasikėsina į savo kapi- 
talą. Lygiai kaip žmogus, kurio kokio nors dievobaimingos paskirties 
fondo pajamas panaudoja pasaulietiniams tikslams, jis moka dykinėto- 
jams atlyginimus lėšomis, kurias jo protėvių taupumas, taip sakant, pa- 
šventino darbinės veiklos išlaikymui !?. 


Bet tokia nemalonė yra retesnė. Dažniausiai žmonės daro atsargas, 
nes tai „paprasčiausia ir akivaizdžiausia priemonė“ pagerinti savo da- 
lią'“. Ir šis iš nepasitenkinimo atsirandančios naudos skaičiavimas gali 
turėti tolimą ryšį su tuštybe, nes kapitalo kaupimas vyksta „palaipsniui“ 
ir „tykiai | 

Tušrybė, kurstanti išlaidavimą, yra blogas ir, sakytume, bedieviškas 


“, vadinasi, menkai tegali patraukti žmonių dėmesį. 


dalykas. Naudos siekimas, skatinantis taupyti ir kaupti, yra racionalus ir 
geras. Tai, kas garantuoja ekonominę žmonijos pažangą, tai, kas lemia 


* Smith A. Tautų turtas, p. 392. 
> Ten par. 

** Ten par, p. 395-396. 

" Ten par, p. 400. 

nuolatinį, nesulaikomą visuomenės gerovės improvement, kaip ką tik 
parodžiau, yra tas faktas, kad tuščiagarbių žmonių arba tuštybės sukeltų 
poelgių yra gerokai mažiau nei taupių žmonių arba suinteresuoto tau- 
pumo sukeltų poelgių!*. 

Tiek Moralinių jausmų teorija, tiek Tautų turtas liudija tą patį įsiti- 
kinimą, kad didžiausias žmonių rūpestis yra pagerinti savo dalią. Ta- 
čiau šis noras viename ir kitame veikale aiškinamas labai skirtingai. 
Moralinių jausmų teorijoje jis iš esmės yra tuštybė, Tautų turte — tai 
nepasitenkinimas ir suinteresuotumas, ir jie nei betarpiškai, nei netie- 
siogiai nesiejami su tuštybe. Šis pokytis yra akivaizdus. Tuštybė reiš- 
kia santykį su kitais žmonėmis; ji visa ištisai yra ne kas kita, o toks 
santykis. Nepasitenkinimas, skatinantis taupumą ir racionalų ekono- 
minį elgesį, pats savaime nepasižymi ir nenumato jokio apibrėžto san- 
tykio su kitais žmonėmis. Pirmoji noro pagerinti savo dalią atmaina 
tiesiogiai yra socialinė ir moralinė, ji nustato tarp žmonių vienodo 
požiūrio ryšį; antroji atmaina palieka tamsoje racionalaus taupymo 
siekimo ir pasiekiamo pasitenkinimo prigimtį; ji palieka neapibrėžtą 
socialinį ir moralinį turinį šio noro, kurį jis ir toliau laiko žmonių 
prigimties ir istorijos varikliu. Ar ekonominis žmogus nori turtėti tam, 
kad juo būtų gėrimasi ar kad vis patogiau gyventų? Kalbant Rousseau 
žodžiais, ar jis yra „mąstantis“ ar „jaučiantis“ žmogus? Atrodo, kad 
didžioji Smitho knyga, toli gražu neatsakydama į šį klausimą, netgi 
neįstengia iškelti šių klausimų, vadinasi, palieka visiškai neapibrėžtą 
socialinio ryšio prigimų ir pobūdį. 

Galima sakyti, kad žmones susieja įvairių pavidalų mainai. Bet mai- 
nų sąvoka pati savaime neturi savo motyvo idėjos. Į klausimą, kodėl 
žmonės vykdo mainus, Smithas atsako tik tiek, kad jie taip daro todėl, 
kad į tai yra linkę iš prigimties"?. Tai reiškia pagrįsti naują mokslą arba 
naujos visuomenės mokslą migdomąja opijaus galia. Tačiau ne itin įti- 


'š Ten par, p. 396. 
V Ten par, p. 21. 

kėtina, kad politinė ekonomija stovėtų ant tokių netvirtų pamatų. Mes 
turime plačiau susipažinti su Adamo Smitho mąstysena. 

Noras pagerinti savo dalią parodo, kad turime tam tikrą įvaizdį, 
tam tikrą sampratą apie geresnę dalią, kurios trokštame ir siekiame. 
Priskirti pagrindinį vaidmenį šiam norui, vadinasi, neišvengiamai su- 
teikti vaizduotei svarbiausią reikšmę. Būtent taip iš pradžių ir daro 
Adamas Smithas: vaizduotė yra Moralinių jausmų teorijos šerdis. Ap- 
svarstykime šias jo eilutes: 


Mūsų vaizduotė <...> aprėpia visa, kas mus supa. Tada mus sužavi 
didžiūnų rūmams būdingas grožis ir patogumai; mes gėrimės tuo, kaip 
kiekvienas daiktas yra pritaikytas tarnauti jų patogumui, nuspėti jų po- 
reikius, tenkinti jų užgaidas ir linksminti bei puoselėti jų lengvabūdiš- 
kus troškimus. Jei apsvarstytume tikrąjį pasitenkinimą, kurį gali suteikti 
tie daiktai patys savaime ir nepriklausomai nuo jų išdėstymo grožio, 
skirto teikti pasitenkinimą, jis atrodys nepaprastai niekingas ir nereikš- 
mingas. Bet mes retai žvelgiame į jį tokiu abstrakčiu ir filosofiniu po- 
žiūriu. Savo vaizduotėje mes jį natūraliai maišome su tvarka, taisyklin- 
gu ir harmoningu sistemos judėjimu, mechanizmu arba ekonomika, 
manydami, kad jis iš jų atsiranda. Turtingumo ir didybės malonumai, 
jei pažvelgsime į juos šiuo kompleksišku požiūriu, jaudina vaizduotę, 
kaip kažkas didinga, gražu ir kilnu, ir tai verta tų pastangų bei rūpesčių, 
kuriuos mes linkę prisiimti, kad tai pasiektume. 

Ir gerai, kad prigimtis mus apgauna tokiu būdu. Ši apgavystė nuola- 
tos skatina ir palaiko žmonijos kūrybinę veiklą. Tai ji pirmiausia paakina 
dirbti Žemę, statyti namus, kurti miestus ir valstybes, išrasti bei tobulinti 


visus menus ir mokslus, kurie sutaurina ir pagražina žmonių gyvenimą". 


Taigi mūsų suinteresuotumą pinigais ir valdžia, ne mažiau kaip ir 
mokslais bei menais, sukelia gražus vaizdas, taip pat ir nešališkas to at- 


9 TMS, IV, I, p. 303. 

vaizdavimas. Filosofas moralistas Adamas Smithas mano, kad siekdami 
naudingumo iš tikrųjų siekiame tuštybės, o pasiduodami tuštybei iš tik- 
rųjų trokštame grožio. 

Bet vaizduotė turi dar ir kitų galių. Ji padaro galimą socialinę san- 
klodą, kuri, jeigu ir nepagrįsta teisingumu, vis dėlto atlieka tam tikrus jo 
veiksmus. Būtent nagrinėdamas vaizduotės galias Adamas Smithas jau 
Moralinių jausmų teorijoje prabyla apie nematomą ranką, kuri bus tokia 
lemiama kuriant politinę ekonomiją: 


Veltui išdidus ir bejausmis žemvaldys (landlord) dairosi į savo pla- 
čius laukus ir, nepaisydamas savo brolių poreikių, savo vaizduotėje 
pats vienas sunaudoja visą derlių <...>. Jo skrandžio pajėgumas ne- 
prilygsta jo norų didybei ir negali priimti daugiau nei paties vargin- 
giausio valstiečio skrandis. Likutį jis priverstas išdalyti tiems, kurie 
nuostabiausiu būdu paruošia tą truputį, kurį jis suvartoja, tiems, kurie 
įrengė rūmus, kuriuose tas truputis turi būti suvartotas, tiems, kurie 
parūpina ir prižiūri įvairius mažmožius ir niekniekius, kurie tarnauja 
jo didybės ekonomijai: visi jie iš jo prabangos ir užgaidų gavo dalį to, 
kas būtina jų pragyvenimui ir ko veltui būtų tikėjęsi sulaukti iš jo 
žmoniškumo ir teisingumo. <...> Valdomi nematomos rankos - they 
are led by an invisible hand - jie [turtuoliai] verčiami išdalyti kone 
tiek pat to, kas būtina pragyvenimui, kaip būtų tada, jei žemė būtų 
padalyta po lygiai visiems gyventojams; taigi to neketindamas ir to 
nežinodamas jis pasitarnauja visuomenės labui ir suteikia priemones 
žmonių giminės gausėjimui*!. 

Iš karto palyginkime šį „nematomos rankos“ įvaizdį su tuo, kurį po 
septyniolikos metų pasiūlo Tautų turte: 


*!" Ten par, p. 304. Pažymėkime, kad Smithas čia neskiria produktyvaus darbo nuo 
neproduktyvaus. Plg. Smith A. Taurų turtas, II kn., 3 skyr. 

Kiekvienas pavienis žmogus neišvengiamai stengiasi padidinti me- 
tines visuomenės pajamas tiek, kiek įstengia. Žinoma, paprastai jis anaip- 
tol neketina prisidėti prie visuomeninės naudos ir nenutuokia, kiek prie 
jos prisideda <...>; kreipdamas šią veiklą tokiu būdu, kad jos produk- 
tas turėtų kuo didžiausią vertę, siekti tik asmeninės naudos tiek šiuo 
atveju, tiek ir daugeliu kitų atvejų jį verčia nematoma ranka — he is led 


by an invisible hand - siekti tikslo, kurio neketino siekti**. 


Abiem atvejais nematomos rankos apibrėžimas formaliai yra toks 
pat. Turima reikalo su procesu, kuris leidžia žmonėms visuomenėje pa- 
siekti gerų rezultatų, kurie maža turi bendro su tuo, ko jie subjektyviai 
nori ir ko deka savanaudiški kiekvieno ketinimai, aistros ir veiksmai 
objektyviai pasitarnauja visuomenės labui. Tačiau abiejų apibrėžimų tu- 
rinys yra labai skirtingas. Moralinių jausmų teorijoje žmonių elgsenos 
variklis yra vaizduotė ir tuštybė, Tautų turte vaizduotė ir tuštybė išnyko, 
žmonių elgesį lemia tik nauda ir suinteresuotumas. Moralinių jausmų 
teorijoje nematomos rankos veikimas tiesiogiai yra pagrįstas visuomenės 
susiskaidymu: didžiūnų arba turtuolių vaizduotė ir tuštybė sukelia ir 
palaiko šį procesą, o Tautų turte nematoma ranka veikia remiama visų 
ekonomikos veiksnių. Iš vieno kūrinio į kitą mes pereiname nuo nema- 
tomos rankos, paremtos vaizduotės prestižu ir veikiančios nelygybe pa- 
grįstoje visuomenėje, prie nematomos rankos, paremtos proziška ir ra- 
cionalia naudosieka ir veikiančios lygybe pagrįstoje visuomenėje. 

Viena sąvoka suprantame du socialinius procesus, du labai skirtin- 
gus moralinius gamtovaizdžius. Tad ar nematoma ranka suteikia vieny- 
bę žmogiškojo pasaulio įvairovei arba nuo vieno įvaizdžio iki kito pasi- 
daro tokia skirtinga, jog tarnauja tik paslėpti Smitho nesugebėjimą mąs- 
tyti drauge apie Sena ir Nauja, apie ligšiolinę, nelygybe pagrįstą visuomenę 
ir naująją, lygybe pagrįstą visuomenę? Ar išlaiko nematoma ranka šiuo- 
laikinio skirtingumo paslaptį ar, priešingai, tą skirtingumą išduoda, iš- 


“= Smith A. Tautų turtas, p. 477. 

trindama jį. Ar kartais nebus ji pirmtakas ir tipas tų skambių formuluo- 
čių, kuriomis šiuolaikinė mintis tuo pačiu metu teigia ir neigia Nauja? 

Mes ieškome šviesos garsiame Tautų turto skyriuje, kuriame Smithas 
aprašo perėjimo iš nelygybe pagrįstos visuomenės į lygybe pagrįstą vi- 
suomenę istorinį procesą, kuriuo feodalizmas užleidžia vietą commercial! 
society, t. y. prekybinei visuomenei. 


IV Šis aprašymas yra gerai žinomas“. Jis tam tikra pras- 
me yra įgimtų žinių arba, veikiau reikia sakyti, auksinės liberalių visuo- 
menių legendos dalis. Aš čia jį glaustai išdėstysiu. 

Feodalas yra stambus žemvaldys. Jis pats gali suvartoti tik menką 
dalį pertekliaus, kurį pagamina žemdirbiai. Visa kita, vadinasi, didesniąją 
dalį, jis gali tik atiduoti rodydamas dideliu mastu svetingumą ir tuo 
būdu apsisupdamas dideliu būriu išlaikytinių — retainers and dependanss, 
kurie jo išlaikomi turi būti jam paklusnūs. Ši feodalinio pasaulio orga- 
nizacija pati savaime atrodo visiškai stabili. Pokyčius joje sukels „tyli ir 
nejuntama užsienio prekybos ir manufaktūrų veikla“**, kuri su jų pro- 
dukcija pasiūlo žemvaldžiams — /znd/ords - galimybę jiems patiems su- 
vartoti perteklių, kuriuo lig tol turėjo dalintis su savo išlaikytiniais. Ada- 
mas Smithas aiškina: 


Gali būti, jog mainais už porą deimantinių segių ar ką nors kita, 
taip pat tuščia ir nenaudinga, jie atiduodavo metinį tūkstančio žmonių 
išlaikymą, tai yra metinio tūkstančio žmonių išlaikymo kainą, o drauge 
ir visą tos vertės jiems teikiamą svorį bei valdžią. Tačiau segės juk tap- 
davo vien jų, jie nesidalydavo jomis su jokia kita žmogiškąja būtybe, o 
išlaidaudami ankstesniuoju būdu jie dalytųsi ta verte su mažiausiai tūks- 


3 Žr. Smith A. Tautų turtas, III kn., 4 skyrius: „Kaip miestų prekyba prisidėjo prie 
kaimo pažangos“. 


* Ten par, p. 473. 

tančiu žmonių. Todėl tiems, kurie turėdavo rinktis, šis skirtumas neabe- 
jotinai buvo lemiamas, taigi, patenkindami pačią vaikiškiausią, niekin- 
giausią bei savanaudiškiausią iš visų tuštybių, stambieji žemvaldžiai 


palaipsniui neteko visos savo galios bei valdžios??. 


Taigi šioje didžiulėje knygoje, šiame plačiame ir skaidriame šedevre 
paaiškinimas, kaip buvo pereita iš feodalizmo į šiuolaikinę visuomenę, yra 
pagrįstas epigrama““. Ar tai nėra trapi ašis, ant kurios turi suktis istorija? 


V Smithas stengiasi padaryti savo aiškinimą priimtiną, 
naudodamasis nematomos rankos įvaizdžiu, nors čia nevartoja šio posakio: 


Taigi neapsakomą svarbą visuotinei gerovei turėjusį perversmą įvyk- 
dė dvi skirtingos žmonių klasės, neturėjusios nė menkiausio ketinimo 
tarnauti bendram labui. Didžiųjų žemvaldžių vienintelis motyvas buvo 
patenkinti vaikiškiausią tuštybę. Kur kas mažiau juokingi pirkliai bei 
amatininkai veikė paprasčiausiai vien siekdami sau naudos ir vadovau- 
damiesi smulkių prekiautojų taisykle — išspausti skatiką iš visko, iš ko 
tik įmanoma. Nei vieni, nei kiti nesuvokė ir nenumatė, kokį didelį per- 


versmą pamažu daro pirmųjų kvailystės ir antrųjų darbštumas*'. 


Tad ilgainiui dviejų nuostatų, dviejų labai skirtingų žmonių elgsenų 
sąveika sukėlė lemiamą revoliuciją Vakarų žmonių gyvenime: žemval- 
džių — /andlords — tuštybės, „vaikiškos“ tuštybės logika ir pirklių bei 


“ Ten par, p. 474. 

*6 Ši epigrama netgi yra pakartota už poros puslapių toliau: „Pardavę savo pirmagi- 
mystės teisę ne už viralo dubenėlį bado ir nepriteklių metu kaip Ezavas, bet, išlepinti 
pertekliaus, už dailius mažmožius ir niekniekius, labiau tinkančius vaikams džiaugtis 
nei būti rimtais vyrų siekiniais, jie tapo tokie pat nereikšmingi, kaip ir bet kuris turtin- 
gesnis miesto amatininkas ar prekiautojas“ (ten pat, p. 476). 


“ Ten par, p. 474. 

amatininkų suinteresuotumas ir pasipelnijimo logika. Jei pastaroji yra 
logika, suponuojama ir teigiama Tautų turte, atrodytų, kad pirmoji yra 
ta, kuri aprašyta Moralinių jausmų teorijoje. Bet, regis, taip nėra. 

Moralinių jausmų teorijos psichologija, kurios variklis yra tuštybė ir 
vaizduotė, atrodo, negali paaiškinti, kodėl feodalai turėtų atsisakyti aukš- 
tos padėties, norėdami patenkinti savo vaikišką tuštybę. Ji veikiau paro- 
do, kaip jie atkakliai gina ją, nes ją susieja su vaizduote ir su aukšta 
visuomenine padėtimi. Išties šiame kūrinyje tuštybės malonumai susi- 
laukia filosofo pasmerkimo, bet kartu filosofas konstatuoja, kad tuštybė 
ir nuo jos neatsiejama vaizduotė yra visko, kas sudaro žmonių gyvenimo 
vertę, šaltinis, kad jos, jei iš tikrųjų gali linksminti ir patenkinti žmones, 
gali įkvėpti pačius rimčiausius ir tauriausius žmonių darbus“, kad iš 
esmės valdžios ir turtų troškimas siekia idėjos, „tam tikros dirbtinės ele- 
gantiškos atvangos“, ypač geidžiamos, nes atrodo, kad ji apibūdina „tam 
tikro aukštesnių būtybių sluoksnio gyvenimą *?. 

Taigi, jei tokia yra žmonių vaizduotės nuostata, kaip gali feodalas 
labiau vertinti saujelę deimantų nei savo valdžią plačioms valdoms ir 
daugybei žmonių, su kuria neišvengiamai yra susijęs prestižas? Ar todėl, 
kad deimantai gali priklausyti išskirtinai jam ir būti tiktai jo vieno, kai 
tuo tarpu žemės produkcijos perteklių turi išdalyti kitiems? Bet tai reiš- 
kia tarti, kad tuštybė čia tampa savo pačios priešu ir beveik visiškai ab- 
sorbuoja arba anuliuoja vaizduotę: žemvaldžio — Zzndlord — vaizduotė 
nebeaprepia didelių žmonių masių, karštai nebesikabina į visiškai skir- 
tingo gyvenimo nuo kitų mirtingųjų gyvenimo idėją, bet susitraukia ir 
susitelkia išskirtinai į savo asmenį, kurį trokšta kiek įmanoma brangiau 
papuošti. 

Iš tiesų feodalo, kuris mums čia vaizduojamas, psichologija nėra įtiki- 


nama, priešingai, visiškai nepagrįsta. Kai Smithas ją apibūdindamas“ grie- 


28 Žr. citatą šios knygos p. 129; taip pat TMS, IV, 1, p. 299. 
* Ten par, p. 300. 
* Žr. šios knygos p. 106. 

biasi vis labiau ją smerkiančių epitetų, jis stengiasi užliūliuoti savo paties 
nepasitikėjimą ir mūsų budrumą. Pamiršęs visa, ką žinojo apie vaizduotės 
galias ir ką taip puikiai išdėstė Moralinių jausmų teorijoje, jis palieka tam- 
soje tai, kas dedasi žemvaldžio — /andlord — sieloje prieš jam įbrendant į 
„vaikišką tuštybę“. Viskas jo aprašyme vyksta taip, lyg žemvaldžiai — /and- 
lords - nesuvoktų savo iškilios padėties, savo „feodalinės“ galios ir niekada 
apie tai nebūtų mąstę. Jų gausiems išlaikytiniams jų išdidžioje sieloje nėra 
vietos, bet jie tikrai juos „nešioja ant rankų“ ir sukviečia juos tik tam, kad 
nušluotų perteklių, su kuriuo neišmano, ką daryti. 

Jei vartotume abstrakčią, mums įprastą kalbą, pasakytume, kad šia- 
me svarstyme ekonominis perteklius, padedantis gyventi išlaikytiniams, 
nėra „feodalinės valdžios“ politinės institucijos būtina priemonė ar neiš- 
vengiamas rezultatas; veikiau politinė institucija šiomis sąlygomis yra 
vienintelis įmanomas pertekliaus vartojimo būdas. Juk akivaizdu, kad, 
vos atsiradus malonesniam, tai yra savanaudiškesniam, pertekliaus var- 
tojimo būdui, žemvaldžiai - Zzndlords - nesvyruodami mieliau renkasi 
jį: Smitho noras išvesti politinę instituciją iš ekonominių sąlygų yra toks 
didelis, jog jis tvirtina, kad žemvaldžiai — Zzndlords - valdo savo išlaiky- 
tinius, nes juos maitina; lygiai taip pat mąstant galima padaryti išvadą, 
kad jis paklūsta savo valstiečiams, nes jie jį maitina. 

Galima sakyti, kad klausimas, ar politinė institucija yra ekonominės 
institucijos įrankis, ar atvirkščiai, yra ginčytinas, bet tiek vienas, tiek 
kitas yra tikėtinas; atrodo, kad abi tezės yra įmanomos, nes čia gali būti 
„abipusis priežastingumas“. Klausimas, kurį čia norime išspręsti, mus 
verčia patvirtinti tai, kas buvo iškelta ankstesniame skyriuje, būtent kiek 
ši kalba yra beprasmiška ir tuščia. Mes čia turime reikalą su dviem vie- 
nodai gerbtinom tezėm, nes abi jos vienodai moksliškos; viena iš jų tu- 
retų būti „neteisinga“, o kita „teisinga“. Tezė, kad ekonominė instituci- 
ja yra pirminė, neteisinga, bet ji taip pat nera ir klaidinga; paprasčiausiai 
ji yra neįmanoma. Jokios vaizduotės pastangos neleis mums suvokti, kas 
dedasi žemvaldžio — /zndlord — sieloje, kai jis apsupa save tūkstančiais 
išlaikytinių, apie kuriuos nežino, ką galvoti ir ką su jais daryti. Kodel, 


dėl dievo, jis turėtų maitinti tuos žmones? Ir kodėl jis turėtų norėti to 

avių ir speltos pertekliaus? Iš absurdiškų idėjų, kurios negali šauti jo- 
kiam sveikam žmogui į galvą, feodalo, pasak Smitho, idėja tikrai yra 
absurdiškiausia. 

Tai, kas suteikia įtikinamumo nesuvokiamam daiktui, yra tai, kad 
Smithas mums vaizduoja dalykus taip, lyg feodalas išlaiko savo pulką 
tol, kol galės panaudoti perteklių, kad įsigytų, ko savo niekingoje sieloje 
trokšta iš tikrųjų. Bet tai, žinoma, yra tik retrospekryvi iliuzija. Žemval- 
dys - /andlord — nežino, kad „prekybos ir manufaktūrų pažanga“ anks- 
čiau ar vėliau jam pasiūlys tokias jo trokštamas gėrybes, kaip deimanti- 
nė segė arba šilkinės kelnės. „Feodališkumo“ interpretacija yra tikėtina, 
gal net teisinga, tik tada, jei pertekliaus pasisavinimą ir išlaikytinių mai- 
tinimą padaro savaime suprantamus, tai yra, jeigu jos vaizduojamo feo- 
dalo mintys ir jausmai neatsiejami nuo tokio vaidmens. 


VI Adamas Smithas yra gilus ir subtilus psichologas, 
bet ryšys tarp jo psichologinės analizės ir ekonominių teiginių tebėra 
neapibrėžtas. Neįmanoma jų abiejų suderinti taip, kaip ką tik matėme, 
kad, norėdamas paaiškinti Tautų turte didžiausią Europos istorijos įvykį — 
feodalizmo perėjimą į commercial society, - Smithas yra priverstas atsisa- 
kyti savo vaizduotės ir tuštybės doktrinos, kurią jis nuostabiai išdėstė 
savo Moralinių jausmų teorijoje ir kuri būtų smarkiai padėjusi suprasti 
intymų feodalinės tvarkos gyvenimą. Jis papasakojo istoriją, m2provement 
istoriją, commercial society laimėjimus ir pergalę, bet nepajėgė papasako- 
ti atitinkamos žmogiškųjų aistrų ir idėjų istorijos: pažangos istorija jau 
nėra tikra žmonių istorija. Adamas Smithas gerai parodo žmogiškąjį šios 
istorijos variklį, kuris yra kiekvieno noras pagerinti savo dalią. Ar žmo- 
nių dalia nesulaikomai gerėja todėl, kad žmonės be galo trokšta pagerin- 
ti savo dalią? Tebūnie taip, bet iš to matyti, kad žmonės žino, ko nori, 
kad sugeba tai pasiekti ir iš tikrųjų pasiekia. Tad kuriam galui tada rei- 
kia kalbėti apie „nematomą ranką“? 

Adamas Smithas pripažįsta, aprobuoja ir šlovina naująją visuome- 
nę, šiuolaikinę santvarką. Neįveikiamas /mprovement gradientas yra 

„veiksminga tiesa“, kurios akivaizdoje nublanksta kiti argumentai. Tad 
ši pažanga, vadinasi, ir šiuolaikinė santvarka, turi rastis iš neįveikiamo 
troškimo, glūdinčio žmogaus prigimtyje. Tuo pačiu metu jis suvokia, 
kad ši nuosekli kiekybinė pažanga apima kokybinius pokyčius, kad 
tolydumo pertrūkis skiria naująją visuomenę nuo prieš tai buvusiųjų. 
Reikėtų su jauduliu žvelgti, kad kažkas atsitiko arba darosi su žmo- 
gaus prigimtimi. Bet kaip galima teigti, kad yra toks „prieštaravimas“? 
Montesguieu šią problemą išsprendė, arba veikiau apėjo, nesiimda- 
mas nurodyti esminę žmogiškosios prigimties aistrą, kuri buvo įparei- 
gota vesti žmoniją nuo spartietiškos dorybės į angliškąją laisvę. Kaip 
mateme, Montesguieu, užuot aprašęs žmogiškąją prigimtį, kaip žmo- 
giškąjį fenomeną, integruojantį principą, išskyrė daugybę socialinių 
parametrų, kuriuos į vieną sujungia tik sociologo požiūris. Jis taip pat 
nustatė priešpriešą tarp dviejų žmonių veiklos būdų, iš kurių vienas, 
pagrįstas būtinybe vengti blogio, yra prekybos variklis. Adamas Smit- 
has, nors ir žavėjosi Montesguieu, tačiau visiškai nepasinaudojo šiais 
nuostabiais jo atradimais. Be abejo, taip yra todėl, kaip jau esu sakęs, 
kad jis rašė kiek vėliau ir buvo ne tokios stiprios dvasios kaip Montes- 
guieu ir jį pavergė prekybos autoritetas, vadinasi, privertė padėti lygy- 
bės ženklą tarp pastarosios ir žmogaus prigimties. Todėl ir „suintere- 
suotumo“ sąvoka, jau figūruojanti prancūzų filosofo darbuose, čia ap- 
sisiaučia tokiomis aiškinamosiomis dorybėmis, kad, apsivilkę pilką šios 
abstrakcijos uniformą, kokybiniai skirtumai praranda savo kontūrus 
ir spalvas. 

Iš tikrųjų, jei žemvaldžio —- /and/ord - teodalo psichologija tebėra 
neapibrėžta arba paprasčiausiai jos nėra, suinteresuotumo sąvoka, ne- 
paisant daugybės jos funkcijų ir dažnos panaudos, taip pat yra neapi- 
brežta. Kodėl amatininkas ir pirklys, kurie šiaip sau arba su išskaičia- 
vimu už gerus pinigus tiekia prabangos dalykus žemvaldžiui - /and- 
lord, — taip daro? Vaikydamiesi naudos, nes tuo jie „suinteresuoti? 
Tebūnie taip, bet ar jie trokšta užsidirbti pinigų, kad galėtų patogiai 
gyventi ar kad galėtų juos savo ruožtu tuščiai leisti, ar kad investuotų 
tuos pinigus, norėdami dar labiau pasipelnyti? Mes to nežinome. Šioje 

mūsų prigimties arba mūsų sielos istorijoje, kurią Smithas yra privers- 
tas bent jau bendrais bruožais išdėstyti, vienintelis momentas, kai pa- 
sireiškia psichologija, kai žmonių poelgiai išryškėja, yra tas, kai žem- 
valdys - /andlord, — pasidavęs vadinamajai vaikiškai tuštybei, mieliau 
pasirenka prabangą nei valdžią, kurią, mums nebuvo pasakyta, ar jis 
kada nors mėgo. 

Istorijoje, kurią dėsto Smithas Tautų turte, žmogiškoji siela iš tikrųjų 
pasireiškia ir įsikiša tik negandos, žlugimo akimirką, kad sugriautų feo- 
dalinį pasaulį, o ne tam, kad paremtų jį, ir anaiptol ne tam, kad užimtų 
jo vietą. Šio įsikišimo aprašymas gali būti tik ironiškas arba epigraminis: 
žemvaldys - /zndlord — su savo prigimtimi ir aistromis scenoje pasirodo 
tik tam, kad išnyktų. Feodalas, lig tol pasyvus savo pertekliaus įrankis, 
lig tol nepasižymintis jokia aistra ar užgaida, iškyla su savo žmogiškais 
bruožais, su savo vaikiška tuštybe tik tuo metu, kai turi išnykti kaip 
feodalas. Tik tą akimirką paminima jo kitados turėta „valdžia“ ir „įta- 
ka“, kurias jis „Išmaino“ į porą deimantinių segių. 

Beje, sunku suprasti, kodėl Smithas yra toks sarkastiškas. Jis pats 
mums pasako, kad, pasibaigus šiam procesui, žemvaldys —- /andlord — 
bus panašus į turtingą buržua arba pirklį. Vadinasi, jis bus „išmainęs“ 
varginančią savo feodalinę senjoriją į socialinę padėtį, kurią užėmęs pa- 
galiau galės elgtis kaip protingas žmogus. Žemvaldžio - Zzndlord - elge- 
sys iš tikrųjų atitinka jo paties ir bendražmogiškus interesus. Užuot šai- 
pęsis, Smithas turėtų rimtai švęsti tą laimingą akimirką, kuri žemvaldį — 
landlord - žmonių savininką, kuriuo jis buvo, paverčia brangių nieku- 
čių savininku. 

Priešingai nei oficialiai mokoma, kas protinga ir kas padoru, Smi- 
thas niekina feodalą, išsižadantį savo senjorijos. Vadinasi, jis taria, kad 
feodalas buvo didesnis už turtingą buržua, kuriuo jis taps ir kuris, kaip 
mums sako, yra „nereikšmingas“. Bet jis nesiryžta gilintis į jo sielą ir 
įsitikinti, ar jo siela pernelyg skiriasi nuo pirklio sielos, tai yra nuo pro- 
tingo ir padoraus žmogaus sielos. Tad jis teikiasi mums parodyti šį žem- 
valdį tik tada, kai jo elgesys yra panašus į paprasto pirklio, teisingiau 
pasakius, į niekingiausią grizetės elgesį. 

Jeigu jis rimtai būtų išnagrinėjęs žemvaldžio sielą, jam būtų paaiš- 
kėję, kad pastarasis „išmainė“ valdžią ir prestižą į karbunkulą ir lakuo- 
tus batus tik verčiamas taip daryti valdovo karališkosios centralizuotos 
valdžios. Jį sutramdė stipresnis ir, ko gero, protingesnis už jį! Jo vadi- 
namoji „vaikiška“ tuštybė auga proporcingai tiek, kiek mąžta jo val- 
džia; tuštybė anaiptol nesukelia žemvaldžio negalios, nes pati yra tos 
negalios produktas. Žemvaldys vertinamas siauriausiu, labiausiai men- 
kinančiu ir „juokingiausiu“ psichologiniu požiūriu, nes jis nevertina- 
mas politiniu požiūriu. 


VII Ber kodėl mąstydamas kartu apie Sena ir Nauja Ada- 
mas Smithas nepasinaudoja savo vaizduotės samprata, kuri, atrodo, la- 
bai tinka šiai užduočiai? Vaizduotę, kokią jis išdėsto savo Moralinių jaus- 
mų teorijoje, puikiausiai galima vadinti „kūrybine“ arba „kuriamąja“. 
Tada kyla noras pakuždėti jam į ausį, kodėl jam nesusiejus ekonominių 
fazių sekos su žmonių sielos polinkių istorija, kodėl jam neaprašius spe- 
cifinės žmogiškos ekonomikos istorijos, kiekvieną fazę apibūdinant kaip 
priklausomą nuo vaizduotės? Kodėl nepagalvojus apie santvarkų skirtu- 
mus kaip apie vaizduotės padarinius, kaip tai mielai daroma šiandien? 
Mes turime atidžiau ištyrinėti vaizduotės sandarą vėl sugrįždami prie 
anksčiau padarytų pastabų. 

Smithui į akis labiausiai krinta disproporcija tarp daiktų naudin- 
gumo ir prabangą sudarančių malonumų bei aistros, su kuria jų gei- 
džiama. Jis aiškina šią keistenybę sakydamas, kad prabanga mus trau- 
kia ne tikruoju savo naudingumu, o savo naudingumo idėja, arba, 
teisingiau, „tvarka, laipsniška ir darnia sistemos plėtote, mechanizmu 
arba ekonomika“, kurios dėka prabanga yra sukuriama?!. Mūsų troš- 
kimą žadina estetinis motyvas, kurį Smithas jaučia, pirmasis teisingai 
apibrėždamas: 


>! Žr. šios knygos p. 129. 

Kad šis bet kokio meno dirbinio pritaikymas, šis laimingas išradi- 
mas dažnai yra labiau vertinamas nei paskirtis, dėl kurios jis buvo su- 
manytas, ir kad tikslus priemonių pritaikymas, norint pasiekti kokį nors 
patogumą ar malonumą, dažnai yra labiau vertinamas nei pats patogu- 
mas arba malonumas, kurių pasiekimas, atrodo, turėtų būti didžiausias 


nuopelnas, šito, kiek žinau, dar nepastebėjo niekas““. 


Pavyzdžiui, kodėl žmonės stengiasi įsigyti kiek įmanoma tikslesnius 
laikrodžius, kai jiems visai nenaudingas be galo tikslus laiko matavimas? 
Smithas atsako: „Jiems rūpi ne šios konkrečios žinios, o joms sužinoti 
skirto mechanizmo tobulumas“ **. 

Dabar mums tapo aiškus radikalus Smitho vaizduotės sampratos po- 
būdis. 

Iš esmės vaizduotė, verčianti mus trokšti turto ir valdžios ir skatinan- 
ti mus siekti gyvenimo, skirtingo nuo paprastų mirtingųjų gyvenimo, 
olimpiečių gyvenimo, yra tokia pati kaip ta, kuri verčia mus geisti labai 
tikslių laikrodžių ir tų 7imkers and baubles, kurie Smitho laikais buvo 
tai, ką šiandien mes vadiname „gadgers“. Bendrasis valdžios troškimo, 
turto troškimo ir noro įsigyti technikos išradingumo gaminių šaltinis 
yra estetinė idėja, kuri užtikrina įvairių žmonių veiklos integraciją į vie- 
ną bendrą komunikacijos ir bendramatiškumo elementą, į vieną sociali- 
nį ir moralinį gyvenimą. Naudingumas veltui gali laidyti gerklę, daik- 
tams vertę, kuri padaro juos daugiau ar mažiau geidžiamus ir kuri pa- 
verčia juos geismo objektais, suteikia vaizduotė. 

Taigi valdžios troškimas — specifinis politinis noras, didysis troški- 
mas — ir gadgets pomėgis yra dvi tos pačios estetinės matricos, to paties 
vaizduotės sugebėjimo išraiškos. Didysis troškimas yra priklausomas nuo 
tos matricos; jis iš esmės yra silpnesnis už tai, kas jį pagimdo. O jeigu 
didžiojo troškimo paskata yra ta pati kaip ir paprasčiausio troškimo, jei 


* TMS, IV, I, p. 298. 
» Ten pat, p. 299. 

aš taip pat trokštu šlovės ir laikrodžio, tada socialinis pasaulis galų gale 
sutaps su mūsų vaizduote pagal jos polinkį ir tiesą. Kadangi vaizduotė, 
kuri iš esmės yra estetinis sugebėjimas, randa didžiausią pasitikėjimą 
stebėdama vis išradingiau sumanytus daiktus ir paslaugas, žmogus savo 
pasitenkinimą ras visuomenėje, kurioje valdžios ir garbės troškimas už- 
leis vietą norui įsigyti vis daugiau kuo tobulesnių gaminių. Gadgers po- 
mėgis gali paakinti industry of mankind uek pat arba dar labiau ir kur 
kas racionaliau nei atviras valdžios arba turto troškimas, pasižymintis 
menku techniniu sudėtingumu. 

Moralinių jausmų teorijoje Smithas aprašo žmogiškąją sceną, kurioje 
viešpatauja ir kurią kuria vaizduotė, bet ji yra tokio pobūdžio, jog atro- 
do be atodairos galinti nukreipti troškimą tiek į aukštų siekių objektus, 
tiek į paprastus, bet ištobulintus objektus, kuriuos mėgsta prekybai atsi- 
davusi visuomenė. Ne, vaizduotė iš tikrųjų nėra tokia indeferentiška. 
Formali naudingumo idėja, priemonių pritaikymas prie tikslo galų gale 
sukoncentruoja užkrečiamą to, ko trokštama, branduolį. Vadinasi, jei 
norai, kuriuos kokia nors visuomenė labiausiai trokšta patenkinti, pri- 
klauso nuo to, į ką nukreipia savo vaizduotę, įgimtas jos polinkis yra 
lavėti ir patenkinti save prekybinėje visuomenėje, kurioje „estetinis“ mo- 
tyvas, jaudinantis žmones, iš tikrųjų yra gryniausia, kartu tiesiogiai at- 
pažįstama jo esmė, į kurią jis yra integraliai inkorporuotas, vadinasi, 
integraliai disponuotas pačiuose daiktuose, ištobulintuose dirbiniuose. 

Vaizduotė kartu yra indiferentiška savo objektui, jeigu jis formaliai yra 
harmoningas, ir fatališkai priversta taikytis prie savo pačios formos, nau- 
dingumo idėjos, priderinančios priemones prie tikslo. Kad ir kokia plas- 
tiška ir plazmiška būtų vaizduotė, ji turi savo prigimtį. Ji išvaduoja žmogų 
iš jo prigimties varžtų, kad sukaustytų savosios prigimties varžtais. Ji veda 
jį už rankos nuo šlovės prie gadgers. Bet kuo tikresnė ir grynesnė ji darosi, 
kuo labiau atitinka savo formą ir esmę, tuo skurdesnė ir smulkmeniškesnė 
ji tampa, tuo labiau ji prieštarauja savo kaip vaizduotės prigimčiai. Ji gry- 
nesnė laikrodininko laikrodyje nei Aleksandro sieloje! Vaizduotė, sutei- 
kianti daiktams jų vertę, neišvengiamai nesuvokia savo vertės, vadinasi, ir 
kokybinio vienos santvarkos skirtumo nuo kitos. 

Vaizduotė, suvokianti tokią daugybę dalykų ir nenuilstamai apgy- 
vendinanti Olimpą ir Tenarą, neleidžia galvoti apie žmogiškųjų epochų 
skirtumus. 


VIII Visuomenės, atsidėjusios prekybai, vaizduotė akty- 
viai reiškiasi gaminamuose ir mainomuose daiktuose, vadinasi, taip pat 
ir jų mediume - piniguose. Tad įkūnyta arba palaidota dirbiniuose arba 
piniguose vaizduotė išnyksta kaip šlovingas sugebėjimas. Visą laiką veik- 
dama ji tarsi virsta neregima. Žmogiškoji prigimtis nė kiek neprarado 
savo aistros geisti, bet ji labiausiai trokšta to, kas aiškiausiai yra geistina, 
tų daiktų, kurie nedviprasmiškai ir akivaizdžiai demonstruoja jų gei- 
džiamumo emblemą, „naudingus“ daiktus, kurie įkūnija ir išstato paro- 
dai naudingumo idėją, pritaikančią priemones prie tikslo. 

Naudingumo idėja tokiu mastu, kokiu ji ugdo ir patenkina vaiz- 
duotę, valdo ekonominį žmogų — 4omo oeconomicus, — taip pat ir tą, 
kuris stebi. Regimasis vaizduotės vaidmuo buvo linkęs išnykti daik- 
tuose, gaminamuose, trokštamuose ir mainomuose dirbiniuose, bet 
jis su nepalytėtu aštrumu ir su išaugusiu stiprumu vėl iškyla prote to, 
kuris iš išorės stebi commercial society, stebėtojo prote. Pastarasis ją su- 
voks kaip didelę mašiną, kurios visi svertai yra tobulai priderinti prie 
tikslo, kaip didelę harmoningai savaime judančią sistemą - kaip rinką. 
Ekonomisto noras ir malonumas pratęsia ir iškelia į padebesius 4omo 
oeconomicus norą ir malonumą. Bent jau taip Smithas aprašo savo pa- 
ties padėtį ir savo paties jausmus: 


Valdymo tobulinimas, prekybos ir manufaktūrų plėtojimas yra kilnūs 
ir nuostabūs dalykai. Mums patinka juos stebėti ir mus domina visa, kas 


skatina jų pažangą. Jie sudaro didesnės valdymo sistemos dalį ir politi- 


nės mašinos dantračiai jų dėka, atrodo, juda darniau ir lengviau. Mums 


* Ten par, p. 305. 

malonu stebėti tokios gražios ir tokios didelės sistemos tobulumą ir mes 
nepatogiai jaučiamės tol, kol nepašaliname net menkiausio trukdžio, ga- 


linčio sutrikdyti arba apsunkinti jos sklandžią veiklą?*. 


Ar iš esmės ne tokia pati vaizduotės nuostata, tokia pati estetinė idėja 
skatina naujosios visuomenės pilietį įsigyti laikrodį, kuris veikia labai 
tiksliai ir darniai, o Adamą Smithą siūlyti pašalinti „menkiausią trukdį, 
galintį sutrikdyti arba apsunkinti jos sklandžią veiklą“ rinkoje? 


IX Negrabi žemvaldžio - Zzmdlord — vaizduotė neaiškiu 
žvilgsniu aprėpia plačius laukus. Jam reikėjo daugybės kitų žmonių, kad 
užpildytų spragą tarp neribotų jo troškimų ir labai ribotų jo skrandžio 
galimybių. Ši spraga yra variklis nematomos rankos, kuri tiesia didžiūnų 
rankas??. Naujojoje visuomenėje vaizduotė pasidaro rafinuota, arba vei- 
kiau formalizuota ir individualizuota: kiekvienas gyvai pajunta patrauklų 
ir geidžiamą pobūdį daiktų ir paslaugų, išreiškiančių fžtmess, priemonių 
priderinamą prie tikslo. Pasibaigus vaizduotės individualizacijos procesui, 
kiekvienas pavienis žmogus pasilieka vienas su fim2ess idėja ir jos neapi- 
brėžtu taikymu. Kadangi kiekvieną jaudina ši idėja, taip pat ir ramus no- 
ras įsigyti daiktų, išreiškiančių ją, nėra jokios priežasties, kodėl santykiai tarp 
individų negalėtų būti taikūs ir harmoningi, bent jau nepasireikštų fžiress 
idėjai svetimi motyvai, bent jau neįsikištų pasaulietinė ar dvasinė valdžia. 

Kaip jau esu pažymėjęs, didelio tikslumo laikrodis pats savaime nėra 
naudingesnis ir neliudija tikrai racionalesnio ar „filosofiškesnio“ elgesio už 
segės nusipirkimą. Bet laikrodis įkūnija, jei ne naudingumą, tai bent jau 
naudingumo idėją, fimess idėją, vadinasi, jis įkūnija specifinį commercial 
society būdingos vaizduotės motyvą. Jo įsigijimo tuštybę atsveria arba netgi 
sugeria vaizduotės, kurią jis įkūnija, racionalumas. Žemvaldžio - Zandlord— 
brangių papuošalų įsigijimas pagimdo epigramą ir perdėtą moralinę cen- 


* Žr. šios knygos p. 130. 

zūrą, nes jis išreiškia paprasčiausią žmogišką aistrą, kurios netranstormavo 
ir nespecializavo abstrakti /r:m2ess idėja. Atvirkščiai, Smitho netikrumas ar- 
ba dviprasmiškumas morališkai vertinant šiuolaikinei visuomenei būdin- 
gą elgesį - „racionalų“, bet „vulgarų“, kaip „smulkmenininko“, - atspindi 
abstraktų tokio elgesio pobūdį. Abstrakti naudingumo idėja vaikantis „pel- 
no“ taip pakeičia tuštybę ir jautrumą, jog kyla klausimas, ar tradicinę mo- 
ralinę cenzūrą dar galima nukreipti į šitokios rūšies „trūkumus“. Bet min- 
tis, kad savanaudiški poelgiai pasitarnauja visuomenės gerovei, padaro šį 
netikrumą visiškai pakenčiamą: stebėtojas stebi ne individus, veikiančius 
tam tikru būdu dėl tam tikrų motyvų, pateiktų moraliniam teismui, bet 
tendencingai harmoningą sistemą, kurioje įgimti individų motyvai matyti 
ne daugiau kaip alyva ar dantračių krumpliai laikrodyje. 

Dėl šios sistemos susidaro arba susikuria aibė naudingų padarinių, atitin- 
kančių naudingumo idėją. Vaizduotė, sociali ar individuali, yra linkusi pri- 
pažinti kaip padarinį arba faktą, ir tai parodo, kad priemonės atitinka tikslą. 
Tai, ko konkrečiai trokšta kiekvienas, yra negalimas kaip toks visuomenės 
gyvenime, nes individas gali padaryti veiksmingą tik tai, kas yra naudinga*“. 


X Vaizduotė suteikia daiktams vertę, verčia jų trokšti, 
o kadangi naująją vaizduotę valdo naudingumo arba /i:mess idėja, atro- 
do, kad ši idėja yra santykinės daiktų vertės kriterijus arba matas. Bet 
kokią proporciją vaizduotė gali rasti arba nustatyti tarp didelio tikslumo 
laikrodžio fžtmess ir patricijaus būsto, kurio visi elementai stengiasi puo- 


selėti „tam tikro dirbtinio ir elegantiško poilsio idėją“, /7:mess2 Kaip paly- 


* „Sein Fūrsichsein ist daber an sich allgemein und der Eigennuiz etwas nur Gemei- 
ntes, das nicht dazu kommen kann, dasjenige wirklich zu machen, was es meint, nūmlich 
etwas zu tun, das nicht Allen zu gut kūmė" (Hegel. La Phbėnomėnologie de VEsprit, Ham- 
burg, Felix Meiner Verlag, VI, B, la, p. 328). [„Todel jo būtis-saw savyje yra bendyy- 
biška, ir savanaudiškumas yra tai, kas tik menama, kas neįstengia paversti tikrove to, ką 
jis mano, t. y. padaryti kažką tokio, kas nepasitarnautų visų labui“ (Hegel G. W. F. 
Dvasios fenomenologija I vert. A. Šliogeris. - Vilnius: Pradai, 1997, p. 368)]. 

ginti tarpusavyje nesuskaičiuojamus ir be galo įvairius daiktus ir paslau- 
gas, kurių dėka protingai priderinamos priemonės prie tikslo? Prekybi- 
nė vaizduotė suvienodina visus trokštamus daiktus, tai yra įkūnija fržm2ess 
idėją, bet, atrodo, nepajėgia nustatyti santykinės jų vertės. 

Tačiau mes pastebime, kad daikto trokštama dėl jo įkūnijamo /imess, 
nes jis buvo padarytas tarpininkaujant tai pačiai /rmess idėjai. Tai, kas 
patinka laikrodyje, yra jo gaminimo kelrodė gairė: kuo subtiliau yra pada- 
rytas laikrodis, tuo tobuliau jis atliks savo paskirtį ir tuo labiau jis bus 
geidžiamas ir geistinas. Mes žinome, kad dėl tikslumo siekimo matuojant 
laiką nebūtinai padidėja tikrasis šio daikto naudingumas praktiniame gy- 
venime, bet kadangi tikslus laiko matavimas yra laikrodžio priežastis, dėl 
šio tikslumo siekimo padidėja jo naudingumas //mess prasme, vadinasi, ir 
daikto vertė. Apskritai daikto vertė atitinka į jį įdėto darbo kiekį?“. 

Vaizduotę, kuri trokšta kažko, ir darbą, kuris tai padaro, apibrėžia ir 
jiems vadovauja ta pati frimess idėja. Bet vaizduotė yra linkusi susilieti su 
šia idėja kiekviename daikte, kai tuo tarpu darbas regimai ir objektyviai 
skiriasi, nelygu asmuo ir dirbančiojo veikla, net jeigu vaizduotė jį ir vei- 
kia. Nuo tol dirbantysis gali iš principo matuoti tai, ką sumano vaiz- 
duotė, bet ko negali matuoti ji pati. Vaizduotė prekybinėje visuomenėje 
gali rastis kaip vertės matas arba kaip koks nors jo atitikmuo. 

Prekybinė vaizduotė pristato darbą dirbti ir verčia rastis jį kaip darbą — 
kaip daranų kažką naudinga, tai yra daiktus ir paslaugas, parvirtinan- 
čius naudingumo idėją. „Darbo kaip vertės teorija“, be abejo, „analitiš- 
kai“ yra neteisinga, šiaip ar taip, niekam tikusi?*. Vis dėlto ji labai įtai- 


> Smith A. Tautų turtas, p. 39. 

* Prisipažinsiu, kad jaučiu, jog ši Schumpeterio pastaba, komentuojanti Smitho 
tekstus apie vertę, yra tiesiogiai skirta man: „To this day, it has remained difficult to make 
tbe philosophby-minded see that all this is completely irrelevant for a theory of value - consi- 
dered not as a profession of faith or as an argument in social etbics, but as a tool of analysis 
of economic reality" (Joseph Schumpeter, History of Economic Analysis, Oxford, Oxford 
University Press, 1954, p. 311). Yra žinoma, jog Schumpeteris ginčija, kad Smithas iš 
tikrųjų sukūrė darbo kaip vertės teoriją (žr. ten pat, p. 188-189 ir 309-311). 

giai formuluoja esminį naujosios visuomenės fenomeno aspektą: jos ten- 
denciją vertinti tik tai, kas padaryta darbu, vis labiau išvystytu darbu; 
vadinasi, darbas yra linkęs įgyti vis didesnę vertę"?, nes jis vienas ją suku- 
ria, todėl vis labiau darosi „neįkainojamas“ (4ors de prix); galų gale sau- 
jelė Dirbančiųjų už didžiulius atlyginimus padarys Tai, Kas Naudinga 
visai dykinėjančiai arba darbo neturinčiai žmonijai. 

Kai tik darbas pasirodė vertės mato arba priežasties vaidmenyje, vaiz- 
duotė, kaip universalus žmonijos sugebėjimas, galintis peržengti nau- 
dingumo ribas, vaizduotė, kaip Pasaulio visetą aprėpiantis sugebėjimas, 
nueina nuo scenos ir palieka po savęs nematerialią aurą, kuria pasižymi 
To, Kas Naudinga, produktai ir kurią su nepaprastu įkarščiu nusitveria 
reklama. Tada galutinai įsitvirtina „ekonominis požiūris“, kuris jokiu 
būdu nėra „pasaulio samprata“, jam atsiradus, vaizduotė išsižada „pa- 
saulio“, veikiau jis yra prekybinės visuomenės gyvybinis principas ir am- 
žinasis variklis. 

Naujojoje visuomenėje vaizduotės produktai susilieja su darbo pro- 
duktais. Abi visumos vis tiksliau užkloja viena kitą. Vienintelis didelis 
vaizduotei liekantis dalykas yra šios visumos arba ši visuma — darni ga- 
mybos ir vartojimo sistema, prekybinės laisvės sistema, kurią valdo ne- 
matoma rinkos ranka. Žmogus, kaip ekonomistas, yra grynas žmogaus, 
tapusio 4020 oeconomicus, stebėtojas. 


XI Mūsų tiriama visuomenė — mūsų pačių visuome- 
nė - pasirodo kaip Ekonomija, nes ji veikia kaip naudingumo, darbo 
ir vertės sistema. Tokioje neišvengiamai vienalytėje visuomenėje, ku- 
rioje įmanoma mainyti tik vienodas vertybes, nėra vietos valdžiai, kuri 


* Keista, kad Marxas, kuris taip gerai matė pirmąjį bruožą, nepastebėjo antrojo. 
Žinoma, galima sakyti, kad logiškai bet kokios vertės šaltinis pats savaime negali turėti 
jokios vertės, bet praktiškai, kad galėtų daryti poveikį, jis turi paklusti jo diktuojamiems 


dėsniams. 

neišvengiamai įneša nevienalytiškumo ir nelygybės pirmiausia tarp ją 
turinčių ir jos neturinčių. Prekybinė visuomenė puoselėja ir, taip sa- 
kant, pasižymi jai būdinga utopija apie visuomenę be valdžios, apie 
depolitizuotą miestą. Tačiau, tai jau esame pažymėję šio skyriaus pra- 
džioje*?, Ekonomijos sistema leidžia gyvuoti ypatingai galios formai: 
power of purchasing, galiai pirkū, konkrečiai, galiai pirkti darbą. Dar- 
bo sistemoje ir pačiame darbe įvyksta skilimas. Darbas sukuria vertybę 
ir jis pats yra vertybė. Jis ne tik yra įkūnytas mainomuose daiktuose, 
jis taip pat yra perkamas iš jį parduodančių žmonių arba pas juos „už- 
sakomas“. Prekybinėje visuomenėje visų pirma buvo užsakomas įkūny- 
tas darbas. 

Perkamo darbo sąvoka leidžia suprasti jį kaip ekonominį procesą, tai 
yra darbo įkūnijimo daiktuose ir paslaugose procesą galima palaikyti ir 
atnaujinti, kaip žmogiškoji iniciatyva tolydžio įdvasina sistemą, kitaip 
sistema, būdama vienalytė ir uždara, greičiau ar lėčiau susidėvėtų ir ga- 
liausiai sustingtų daiktuose. Perkamas darbas stovi pačioje pradžioje, jis 
stūlo, jis yra aktyvus mainų veiksnys. Kad galėtų vaidinti šį vaidmenį, jis 
turi sukurti didesnę vertę, nei įgali suvartoti, jis turi gauti pelno. 

Kaip valdžios sąvoka iškyla aikštėn vos atpažįstama pirkimo galios ir 
perkamo darbo sąvokose, taip ir vaizduotė iškyla aikštėn pelne, tik šįsyk 
neatpažįstama. Štai ką rašo Smithas apie pelną: 


Gali pasirodyti, kad sankaupų pelnas yra tik kitoks atlyginimo už 
ypatingą darbo rūšį — priežiūros ir vadovavimo darbą - pavadinimas. 
Tačiau pelnas yra visiškai kas kita, jis kinta pagal kitokius principus ir 
nėra proporcingas to numanomo priežiūros ir vadovavimo darbo kie- 
kiui, sunkumui ir sumanumui. Pelnas visiškai priklauso nuo naudoja- 
mų sankaupų vertės ir būna didesnis arba mažesnis proporcingai tų 


sankaupų dydžiui*!. 


*0 Žr. šios knygos III skyriaus 2 paragrafą. 
** Smith A. Tautų turtas, p. 60-61. 

Taigi pelnas nėra proporcingas darbo kiekiui, kurį kapitalistas neva 
panaudoja, jis proporcingas stock, tai yra įdėtam kapitalui. Iš kur imasi 
ši anomalija darbo ir vertės sistemoje? 

Grįžkime prie ne sykį minėto mūsų žemvaldžio — /andlord — ir, bū- 
dami tokie pat negailestingi kaip Smithas, pažiūrėkime į jį, apniktą vai- 
kiškos tuštybės, besitaikantį pirkti 2 pair of diamond buckles. Norėda- 
mas įsigyti šį pirkinį, jis panaudos dalį savo pertekliaus, tam tikra pras- 
me savo pertekliaus perteklių, tai yra tą dalį, kurios jam nereikia arba 
kurios nebereikia norint išlaikyti ir užimti jo išlaikytinius. Šis perteklius 
yra naujos rūšies: jis neturi paskirties arba bent jau yra be paskirties, nes 
žemvaldys — /zndlord — suspenduoja tradicinę jo paskirtį, įrašytą politi- 
nėje institucijoje arba papročiuose. Jis susieja jį su savo užgaida, kurią, 
mes tai žinome, kartais jam pakužda jo niekinga ir vaikiška tuštybė. 
Taigi jis suvokia, kad tiek ir tiek avių galvų arba tiek ir tiek saikų speltos — 
laisvas perteklius arba jo vertė pinigais — turi tą pačią vertę kaip pora 
deimantinių segių. Šitaip „nenarūraliai“, kaip apgailestauja Smithas, pra- 
bangos prekyba, o ne žemdirbystės plėtra, kaip būtų buvę „natūralu“““, 
Europoje prasidėjo i/mprovement. Viskas prasidėjo nuo nepriskirto arba 
laisvo pertekliaus, nuo neapibrėžto ekvivalento, kurį galima apibrėžtu 
tik vaizduote, po to, kai, mano Smithas, buvo suspenduoti arba atleisti 
papročiai ir prigimtis. 

Man atrodo, kad tai mums duoda tiesioginį ir paprastą priėjimą prie 
pelno prigimties išsivysčiusioje visuomenėje. Nepriskirtas perteklius lei- 
džia pirkti bet kurios rūšies darbą ir pirkti bet kurį gaminį. Kadangi šį 
perteklių galima skirti bet kuriai investicijų rūšiai arba bet kuriai varto- 
jimo rūšiai, jis daro įmanomą visuotinį „naudingų dalykų“ arba „dar- 
bų“, arba „verčių“ ekvivalentą, kuris yra prekybinės sistemos funkciona- 
vimo sąlyga. 

Tad kyla noras sakyti, kad Marxas teisus: pelnas, gaunamas mainant 
vienodas vertes kapitalistinėje rinkoje, yra iš esmės palyginamas su per- 


** Ten par, p. 478—481. 

tekliumi, gaunamu ikikapitalistinėse visuomenėse, kurios grindė savo 
politines ir socialines institucijas nelygybe“?. Bet ką tai reiškia? 
Visuomenėse, kuriose visi žmonės yra lygiateisiai““, daiktams, žmo- 
nėms ir profesijoms priskiriamos arba pripažįstamos vertės skirtumai 
nėra nekintamu, priverstiniu ir „autoritariniu“ būdu įtvirtinti instituci- 
jose; jie neišreiškiami „rango“ skirtumais; jie iš esmės yra vertinami ir 
matuojami rinkos kainomis. Daiktų, žmonių ir profesijų vertė keičiasi 
ir netgi sparčiai keičiasi, nes nėra oficialiai, tai yra politiškai, fiksuota. 
Kiekvieną akimirką tam tikro santykio tarp socialinių verčių — santyki- 
nės visuomenės pripažintos kainos — teisėtumas priklauso nuo galimy- 
bės keisti tą santykį kitą akimirką, jei tiktai naujo ekvivalento tarp ver- 
čių pasiūlymas susilaukia visuomenės pritarimo, jei „pasiūla“ atitinka 
„paklausą“. Vadinasi, kad toks pokytis būtų viešai pripažintas ir priim- 
tas, kad jis galėtų įvykti, ekvivalentų ir proporcijų tinklas turi būti lankstus 
ir paslankus. Jei visos veiklos rūšys kartu nesukuria pertekliaus, tai yra, 
jei tam tikri darbai sukuria tik tiek, kiek jie kainuoja, tinklas, apie kurį 
kalbu, suakmenėtų. Jokia iniciatyva nebūtų vertinama rinkoje. Kad eg- 
zistuotų rinka, kad pinigai, universalus visų prekių ir paslaugų ekviva- 
lentas, galėtų matuoti jau atliktų arba tebevykdomų darbų vertę, reikia, 
kad jis pajėgtų išmatuoti tuos darbus, kurie netrukus arba kiek vėliau 
bus atliekami, arba kurie paprasčiausiai yra įmanomi. Vadinasi, reikia, 
kad kiekvieną akimirką tam tikras pinigų kiekis būtų nesuvaržytas, kad 
jis tiesiog būtų laisvas. Kol kas jie nieko neapmoka, jie neatitinka jokio 
darbo, nors jie gali apmokėti bet kokį galimą daiktą. Šie laisvi pinigai — 
tai perteklius. Jeigu jis proporcingas įdėtam kapitalui, tai pirmiausia to- 
dėl, kad vaizduotė natūraliai suvokia šią proporciją. Ekvivalentų, pro- 
porcijų ir atitikmenų, kuriuos ji nustato, žaisme paprasčiausiai yra n6ys;- 
vaizduojama, kad visi daiktai yra lygiaverčiai kitais požiūriais, stambios 


* Karl Marx, Le Capital knygoje Oeuvres, ėd. Maximilien Rubel, Paris, Gallimard, 
Bibl. de Plėiade, t. I, 1965, p. 791-793 ir 1029-1038. 
*“ „Prekyba vra lygiateisių žmonių verslas“ (Montesguieu. Apie įstatymų dvasią, V, 8). 


Trečias skyrius. EKONOMINĖ SISTEMA 149 


įmonės savininkas turi gauti tokį patį pelną kaip ir smulkios įmonės 
savininkas. Nors pirmojo įdėtas darbas nebūtinai turi būti intensyves- 
nis, o jo pelnas neišvengiamai didesnis nei antrojo. Čia ne teisingumo ir 
netgi ne ekonominio racionalumo, tiesiogine šio žodžio prasme, reika- 
las, bet visų pirma šio vertinamojo ir lyginamojo tinklo, be kurio visuo- 
menė negalėtų susivokti, kas ji tokia: vienetas, sudarytas iš daugybės 
įvairių elementų. Negalėdama suvokti pati savęs, ji negalės egzistuoti, 
nebent ji būtų laikoma tiktai brutalios jėgos drauge, jei tai įmanoma. 

Ikikapitalistinėse visuomenėse, pagrįstose luomų nelygybe, nebu- 
vo pelno arba jis vaidino tik antraeilį vaidmenį tame, ką Marxas vadi- 
na merkantiliniais „intervalais“ arba „poromis“. Perteklius jose buvo 
nedelsiant ir tiesiogiai suvaržomas; jis buvo institucionuotas. Jo ga- 
myba priklausė nuo jo vartosenos. Būtų beprasmiška sakyti, kad dar- 
bas pagamina daugiau nei kainuoja ir todėl duoda pelno, nes pertek- 
lius rentos arba lažo pavidalu nedelsiant ir tiesiogiai buvo priskiriamas 
žmonių grupėms ir pareigoms, kurių „vertė“ buvo laikoma „aukštes- 
ne“, nepalyginti aukštesne nei darbo „vertė“. Tai, ką „pagamindavo“ 
darbas, tai yra tauraus kilmingųjų gyvenimo išlaikymas, pamaldus dva- 
sininkijos gyvenimas, nebuvo jam tolygus, nebuvo jį įkūnijantis pro- 
duktas. 

Bet kam arba del ko dirbo arba veikiau papildomai dirbo proletaria- 
tas? Ar tam, kad išlaikytų kapitalistus, kaip eilinis prasčiokas išlaikė savo 
poną ir kunigą? Anaiptol, jis dirbo tam, kad aktyvuotų, tai yra verstų 
kapitalą duoti naudą, kad gautų pelno. Jeigu jam to nepavyktų padary- 
ti, netrukus liktų tik negyvas arba merdintis darbas; be pelno ekonomija 
būtų tik pramonės griaučių pakalnė. Tiktai pelnas, ir tiktai proporcin- 
gas kapitalui pelnas gali įkvėpti dvasią ir gyvybę ekonomijai. Vaizduotė 
suvokia šį proporcingumą ir skatina jo trokšti. Kapitalisto, šio poeto, 
vaizduotė iš senų žodžių sukuria naują sakinį, iš seno darbo elemento — 
naują darbą, kuris tikrai gyvuos, nes jis sukurs didesnę vertę nei suvar- 
tos. Iš tikrųjų Marxas klydo — pelnas, toli gražu ne religija, yra šio be- 
dvasio pasaulio dvasia, kuriame reikia papildomai dirbti norint gyventi: 
commercial society. 

XII Teiginys, kad kapitalistinėje visuomenėje, kitaip nei 
ankstesnėse visuomenėse, perteklius nėra institucionuotas, pagimdo prieš- 
taravimą. Perteklius, kaip pelnas, yra pasisavinamas: argi privati nuosa- 
vybė nėra institucija? Argi ji yra institucija tikrąja to žodžio prasme? Šį 
klausimą verta apsvarstyti. 

Tie, kas pasisavina perteklių, gali jį panaudoti arba jį suvartoti patys, 
pavyzdžiui, pirkdami deimantų seges arba vėrinius arba jį investuoda- 
mi. Lygybės idėja pagrįstoje visuomenėje vartojimas linksta būti grynai 
privatus. Kad ir koks tuščiagarbis ir pretenzingas, kad ir koks pagyrūniš- 
kas būtų vartojimas, jis visada yra tik privati atskiro piliečio, tokio kaip 
kiti, kuriems, nepaisant jo deimantų, kailinių ir „Ferrari“, turtuolis ne- 
turi jokios galios. Visuomeninės išlaidos, kaip viešieji darbai arba mece- 
navimas, turi tendenciją nykti kaip tik todėl, kad tai rodo padėties skir- 
tumus, net jeigu ir siekia juos padaryti nereikšmingus. O investavimas 
neišvengiamai pasitarnauja visuomenės gerovei, nes yra daromas laisva 
valia ir, šiaip ar taip, yra skirtas gauti pelno, kurio lauks tokia pati pa- 
naudos nežinia, bet tai, ką galime matyti išoriškai, visada rodo jo nema- 
tomą esmę. Neinstitucionuotą, neapibrėžtą, plūduriuojantį pertekliaus 
pobūdį kuo aiškiausiai atskleidžia pasirinkimas, leidžiantis kapitalistui 
pasirinkti, kaip jį panaudoti — suvartoti pačiam ar investuoti. Kapitalis- 
tą apibūdina būtent tai, kad jis yra laisvas rinktis vieną iš šių dviejų 
radikaliai skirtingų pelno panaudos būdų. Nuo tol kapitalisto pasisavi- 
namas perteklius, kaip vartojimas arba investavimas, nes perteklius iš 
esmės yra neutralus tarp abiejų panaudos būdų, nėra matomas sociali- 
niame kraštovaizdyje kaip buvo matomos pajamos šventėse ir pilyse. 

Ar maža, kad visuomenė atgautų savitvardą ir pirmiausia visišką sa- 
vivoką, panaikinti besaikę kapitalo savininko laisvę likviduojant privatų 
pelno pasisavinimą? Vartojimas ir investavimas yra du tokie skirtingi 
pelno panaudos būdai, jog jų sujungimas į vieną asmenį, atrodo, yra 
smūgis daiktų prigimčiai. Tad pelno valdymas siekiant jį investuoti bus 
padarytas tokiu pat darbu kaip ir kiti, apmokamu, Adamo Smitho žo- 
džiais tariant, priklausomai nuo „šio priežiūros ir valdymo darbo <...> 
dydžio, sunkumo ir sudėtingumo“ — darbu, nuo tol atskirtu nuo bet 

kokios nuosavybės. Privataus savininko laisvas pertekliaus skirstymas 
užleis vierą „kolektyvinio“ savininko imperatyviam pertekliaus skyrimui 
investicijoms. 

Vis dėlto negrįžtama prie ikikapitalistinių visuomenių sanklodos. Au- 
toritarinis investavimas nėra susijęs su autoritariniu pajamų ar dešimti- 
nės ėmimu. Galutinis pertekliaus tikslas, panauda ir specifikacija yra ne 
investavimas, bet naujo pertekliaus gavimas, kad autoritariškai vėl būtų 
investuojamas, ir taip toliau, iki begalybės, o kiekvienas investavimas 
yra neapibrėžto ir neriboto investavimo dalis. Tačiau atrodo, kad pasi- 
rinkimo galimybės panaikinimas nepalyti pelno galimybės ir realumo ir 
kad tvirtinti priešingai, reikštų priskirti kapitalistui magišką galią. Kapi- 
talistas nėra stebukladarys, bet veikiau, kaip esu pažymėjęs, poetas. Sa- 
koma, kad jis kalba skaičiais, iš tiesų metafora yra jo kalba ir jo kūrinys; 
jis suartina tokius tolimus dalykus. Kas leidžia jam tai daryti? Jo vaiz- 
duotė ir jo pinigai, jo nuosavi pinigai. Pasaulį jis suvokia savo pinigų 
akimis. Vaizduotė nuaudžia atitikmenis ir ekvivalentus; pinigai yra uni- 
versalus atitikmuo ir ekvivalentas, neišsenkanti metafora. Rousseau pa- 
šiepdamas pirklį, kuris, įdurtas Indijoje, rekia Prancūzijoje, išreiškė es- 
mę: per vaizduotę ir pinigus visas pasaulis pasidarė jautrus. Tiktai kapi- 
talo savininkas gali be paliovos sugalvoti naujus atitikmenis, sudarančius 
ekonomijos gyvybę, kai tuo tarpu investavimas sustingdo socialinių ver- 
tybių (valences) unklą ir suparalyžiuoja vaizduotės veiklą. 


XIII Šių kelių pastabų apie šiuolaikinės visuomenės san- 
darą mano tikslams pakaks. Man rūpėjo, ir tai akivaizdu, ne įnešti indėlį į 
ekonomikos mokslą, kuris nuo Smitho laikų, žinoma, padarė didelę pa- 
žangą, bet vien tik bendrais bruožais parodyti tą sanklodą, pagal kurią 
šiuolaikinė santvarka įgavo Ekonomijos, arba ekonominės Sistemos, pa- 
vidalą. Ši plėtotė dažnai apibūdinama kaip „ekonominė emancipacija“. 
Šis posakis yra vykęs ir teisingas, kaip yra teisinga, jog įstatymai ir papro- 
čiai, kitados reguliavę ir varžę darbą, pamažu arba staiga buvo panaikinti, 
palikdami atvirą lauką nepaprastam improvement, kurį patyrėme. Bet kar- 

tu reikia pažymėti, kad tai, kas šitaip „emancipavosi“, netgi neegzistavo, 
kol neišsilaisvino: ekonomija išsikovojo laisvę ir rado savo prigimų tuo 
pačiu metu. Nuo tada negalima sakyti, kad ekonomija atsiskyrė nuo vi- 
suomenės; pati visuomenė, arba politinis darinys, tampa ekonomine sis- 
tema. Tai suponuoja, kad socialinė erdvė iš pradžių įgauna tam tikrą kryptį: 
vaizduotė atsigręžia į darbą, darbas atsiveria vaizduotei. 

Vaizduotė kapitalo pavidalu pristato darbą prie darbo arba jam viešpa- 
tauja. Darbas arba perspektyva, arba neįveikiama darbo trauka, priverčia 
vaizduotę gimdyti tik naudingas idėjas, kurios bent jau demonstruoja savo 
naudingumą, vadinasi, gali skatinti dirbti. Vaizduotė yra darbo vadovė; 
darbas yra vaizduotės vadovas. Trumpam įeikime į šį ratą, mūsų ratą. 

Ankstesnėse visuomenėse darbas turėjo du galimus tikslus: arba rei- 
kėjo dirbti, kad „gyventum“, kad užtikrintum šeimos arba grupės pra- 
gyvenimą, arba reikėjo dirbti, kad kilniai „leistum gyventi“ nedirban- 
tiems kilmingiesiems. Prekybinėje visuomenėje nereikia dirbti nei tam, 
kad gyventum, — tai laimingas, bet antraeilis padarinys, — nei tam, kad 
leistum gyvenu, nes klasė, skirta atstovauti geram gyvenimui ir jį de- 
monstruoti, yra likviduota. Dirbama tik tam, kad būtų dirbama, tai yra 
tam, kad būtų įgyvendintos vis naujos, vaizduotės gimdomos naudin- 
gos idėjos, ir šitaip ji būtų skatinama pradėti kitas naujas idėjas. Darbas 
niekada neturi atvangos. 

Vaizduotė savo ruožtu nesiekia kaip kitados aprėpti Būties, kuri yra 
„tokia, kad jos negalima įsivaizduoti didesnės“, ir netgi mažiausių die- 
vybių, globojančių Meilę ir Karą; ji liovėsi stačiusi šventyklas arba jų 
didybės verto grožio statulas. Ji kuria naujas idėjas, kurios, kai jas pavers 
realiomis jų įkvepiamas darbas, leis pagerinti žmonių dalią ir ypač papil- 
dyti ir patobulinti darbo sistemą. Tai vis dar ta pati vaizduotė: olimpi- 
niai atvaizdai vis dar lydi reklamoje jos pastangas, atvaizdai moterų ir 
vyrų, gražių kaip dievai, visada jaunų kaip dievai ir kurių nepriekaištin- 
gų, greitų judesių neteršia joks žemiškumas ar purvas. Bet ji, nors suma- 
ni ir mokanti tvarkytis, žvelgdama į mūsų sferą, nepatiria to besaikio 
malonumo, kuris kitados ją skatino lygiuotis su pasauliu; ji neturi šlovės 
pojūčio. 

II DALIS. Saviteiga 


Ketvirtas skyrius 


PASLĖPTAS ŽMOGUS 


| Ankstesniuose skyriuose aš glaustai aprašiau trijų 
didžiųjų šiuolaikinio žmogaus savimonės sričių susidarymą: Istoriją, 
Visuomenę, Ekonomiką. Kiekviena iš jų turi du aspektus: tai vienaly- 
tiškas istorinių, socialinių ir ekonominių „faktų“ visetas; tai yra taip 
pat mokslas, kuris užsiima istorija, sociologija, ekonomika. Kiekvie- 
nas iš šių mokslų nukreipia savo „žvilgsnį“ į neapibrėžtą faktų skaičių 
ir atsirenka jį dominančius. Šį požiūrį, ar jis būtų istorinis, sociologi- 
nis ar ekonominis, iš principo galima taikyti bet kurios srities faktų 
visumai. Sociologas turi savo „požiūrį“ į istoriko arba ekonomisto sri- 
tis. Kiekvienas iš trijų specialistų turi savo „požiūrį į kitų dviejų sritis 
ir netgi į kitas sritis: yra istorinis, sociologinis, ekonominis požiūris, 
pavyzdžiui, į tapybą, mediciną, lytiškumą, pamišimą. Beje, požiūriai 
gali kryžiuotis gan pribloškiančiu būdu, ir tiktai pirmaklasis metodi- 
ninkas pajėgia nustatyti, kuo skiriasi sociologinis požiūris į ekonomi- 
nius faktus nuo ekonominio požiūrio į sociologinius faktus. Šiaip ar 
taip, kaip esu konkrečiai nurodęs kalbėdamas apie sociologiją, kalei- 
doskopo derinių skaičius yra neribotas. Užtenka tik šiek tiek vaizduo- 
tės, ir galima atrasti arba išrasti vis naujus „tyrinėjimų barus“, duoti 
pradžią „moksliniams sumanymams“. Spaudžiant veikiau ftormaliems 
nei realiems mokslo reikalavimams, mokslininko laisvė kurti savo hi- 
potezes ir daryti išvadas, taip sakant, yra neribota: jis yra absoliutus 
viešpats savo srities „faktų“, kuriuos metodologiškai nėra įpareigotas 
jungti su kitais faktais, su žmogaus fenomeno visuma. Ką aš sakau — 


Ketvirtas skyrius. PASLĖPTAS ŽMOGUS 157 


neįpareigotas? Jam kategoriškai draudžiama netgi užsiminti apie tokį 
ryšį. Tai reikštų nusižengti moksliniam tikslumui ir nuklysti į „litera- 
tūrą“ arba „ideologiją“, arba netgi į „filosofiją“. Laimingi tie moksli- 
ninkai, kurie yra apsaugoti nuo vienintelio tikro pažinimo sunkumo! 

Šis sunkumas kartais iškyla aikštėn, kai ūmai užimama griežta po- 
zicija kokio nors mokslo arba atitinkamų faktų žmogaus Visumos at- 
žvilgiu. Tada, pavyzdžiui, teigiama, kad žmogus yra „istorinė būtybė“, 
neigiama, kad visuomenė lemia žmogaus poelgius arba kad 5omo oeco- 
nomicus yra tikrasis žmogus. Bet žmogaus mokslai negali savo geros ar 
blogos sąžinės paversti žiniomis, nes jie iš principo atsisako žvelgti į 
žmogaus fenomeno visumą, suprasti jo aspektų gausą arba įvairovę 
Gamtos arba Pasaulio, arba Būties, arba paties Žmogaus vienybėje. 
Teisybė, jie teigia, kad yra reikalingas „tarpdiscipliniškumas“, tarsi jų 
ginamų šališkumų suma galėtų kada nors sudaryti nešališko žvilgsnio 
vienybę. Beje, praktiškai šis reikalavimas paprastai reiškia, kad kiek- 
vienai disciplinai suteikiamas leidimas laužyti savo taisykles su sąlyga 
ir dingstimi, kad ir kitos disciplinos elgiasi taip pat. Todėl dažnai „tarp- 
disciplininis tyrimas“ turi tiek bendro su moksliniu tikslumu, kiek 
panika su karine drausme. 

Kas nors pasakys, kad žmogaus mokslai nebūtų šitaip emancipavęsi, 
jei šis Viseto mokslas būtų įmanomas, jei pirminis filosofijos siekis būtų 
tiktai tikėtinas. Ar nereikia tarti, kad „žmogaus prigimties“ idėja jau 
seniai atskleidė, jog ji nesugeba suprantamu būdu suvienyti žmogaus 
fenomeną į vieną? Beje, ar mes patys neparodėme, kaip reikalas paaiš- 
kinti Nauja pastūmėjo Montesguieu sukurti keletą „požiūrių“, apie ku- 
riuos kalbame? Šiems filosofija nusivylusiems sprendimams šiandien be- 
veik vienbalsiai pritariama. Tas, kuris perša minų, kad procesas dar ne- 
baigras ir kad dar galima rasti Vienio naudai svarių argumentų, mėgina 
sudaryti įspūdį, kad susiduriama su proto pažangos „objektyviai praei- 
ta ir, vadinasi, „neapginama“ pozicija. Argi ne taip? 

Aš jau nurodžiau, kad primygtinis dėmesys žmogiškų dalykų įvai- 
rovei, polemiškai nukreiptas prieš idėją, tapačią sau pačiai, buvo tiktai 
vienas momentas siekiant ne išgelbėti įvairovę, o sukurti vienodumą 

apibrėžiant „dėsnių“ valdomų „socialinių faktų“ vienalytišką visetą'. 
Čia bent jau nėra nieko, kas verstų žmogų pulti į neviltį dėl vienybės 
reikalo. Ypač svarbu pažymėti šį faktą, nes jis yra iš pačių filosofijos 
gelmių, ir todėl, kad iškilo radikali abejonė dėl žmogaus fenomeno 
vienybės arba bent jau dėl vienijančio jo supratimo vadovaujant pri- 
gimčiai, kol anglų patirties naujovė nepaakino Montesguieu susieti 
pažinimo likimo su prekybos ir laisvės autoritetu. Kodėl filosofija ne- 
gali sugebėti atkurti to, ką ji tyčia išardė? Aš turiu trumpai išdėstyti šio 
tyčinio išskaidymo istoriją. 


II Tai, kas paprastai laikoma šiuolaikine filosofija, at- 
sirado XVII amžiaus poleminėje kovoje su Aristotelio filosofija, tiksliau, 
su jo fizika ir metafizika, o jei dar tiksliau — su jo „substancijos“ sampra- 
ta, liečiančia gamtą apskritai arba žmogų konkrečiai. Ar žmogus būtų 
substancija, „substancinė forma“ substancijų ar formų hierarchijoje, ar 
būtų prigimtis prigimčių hierarchijoje kartu tarp gyvūnų ir racionalių 
prigimčių, ar jis būtų žmogiškoji siela, kaip žmogaus kūno „forma“, — 
būtent Aristotelio mokymas iš esmės buvo priimtas katalikų doktrinos, 
kurią negailestingai sugriaus Descartes'as, Hobbesas, Spinoza ir Loc- 
ke'as. Ar žmogus būtų substancija ir viena substancija — tai naujosios 
filosofijos Cartbago delenda. 

Kaip vyko šis griovimas, galima rasti Descartes o ir didžiųjų kartezi- 
ninkų, Spinozos ir Malebranche'o, kūryboje. Taip pat anglų filosofų 
nuo Hobbeso iki Locke'o ir nuo Locke'o iki Hume'o darbuose. Šis ke- 
lias mums tinkamiausias, nes kaip tik Anglijoje substancijos sunaikini- 
mas yra akivaizdžiausiai ir glaudžiausiai susijęs su naujojo politinio dari- 
nio, naujojo žmogaus laisvės pasaulio kūrimu. Šiame kontekste Locke'o 
kūryba visomis šio žodžio prasmėmis yra svarbiausia. Bet yra neįmano- 
ma pereiti prie jo, nepasakius kelių žodžių apie Hobbeso kūrybą. 


! Žr. šios knygos II skyriaus 5 paragrafą. 

Kad ir kokia tiesi, aštri ir netgi sarkastiška buvo Hobbeso substanci- 
nės formos sąvokos, apskritai, Aristotelio metafizikos ir politikos kriti- 
ka?, ji rengė pozityvų naują žmogaus problemos apibrėžimą. Šis naujasis 
apibrėžimas, be abejo, atsiranda kaip supaprastinimas. Panašiai supa- 
prastina ir Pascalis, autorius, kuris labai skiriasi nuo Hobbeso ir kuris 
rašo: „Ir nenagrinėjant atskirai visų užsiėmimų, pakanka juos suprasti 
kaip pramogą'?. Hobbesas, kaip žinome, žmogaus sudėtingumą trak- 
tuoja ne kaip pramogą, bet kaip galios troškimą: 


Svarbiausi jausmai, kurie labiausiai lemia proto skirtumus, yra di- 
desnis ar mažesnis galios, turtų, pažinimo ir garbės troškimas. Visi jie 
gali būti laikomi pirmuoju, tai yra galios, troškimu. Juk turtai, pažini- 


mas ir garbė yra tik skirtingos galios rūšys“. 


Pažymėkime, kad žmogaus prigimtis čia vaidina labiau betarpišką 
ir, jei galima taip sakyti, labiau koncentruotą vaidmenį nei paties Aris- 
totelio filosofijoje. Aristotelio prigimtis — tai veiksnys, postūmis ir 
tvarkytoja žmogiškojo pasaulio, kuris, beje, aprašytas visu sudėtingu- 
mu dialektinės nuomonių analizės ir aistrų fenomenologijos dėka. 
Niekur Aristotelio mokyme nerasime natūralistinės kondensacijos, 
kurią būtų galima prilyginti tai, kurią ką tik aptikome Hobbeso vei- 
kale. Beje, ši kondensacija turi du aspektus. Pirma, žmogaus įvairovė 
ir sudėtingumas paverčiamas esminės aistros, galios troškimo, vieno- 
ve ir paprastumu. Antra, visa politinė tvarka yra pagrįsta kone šia 
vienintele aistra. 

Vadinasi, tiek žmogaus prigimties, tiek politinės problemos termi- 
nus apibendrina galios troškimas, kuris pasireiškia kaip tuštybė ar aukš- 


tos padėties siekimas, troškimas būti pirmam arba kaip troškimas turėti 


* Hobbes Th. Leviatanas, sk. 46. 
? Pascal B. Mintys / vert. A. Tamošaitis. — Vilnius, 1997, p. 137. 
* Hobbes Th. Leviatanas, p. 90. 

gyvenimui būtinus daiktus. Prieš atsirandant politinei tvarkai, esant pri- 
gimtinei būklei, abi šio troškimo formos vienodai neišvengiamai veda 
prie visų karo su visais. Taigi, kad žmogus trokšta vis didesnės galios, 
galima tarti, jog jis suvokia turįs galią, tai yra esąs galimų pasekmių 
priežastis. Hobbeso nuomone, vienintelis sugebėjimas, iš prigimties ski- 
riantis žmogų nuo žvėries, yra mokslas, tai yra galimų pasekmių arba 
padarinių žinojimas?. Kadangi žmonės drauge su troškimu turi galios 
idėją ir kadangi jų galios troškimai neutralizuoja ir panaikina kokiu nors 
būdu vieni kitus visų kare su visais, žmonės gali iškelti aukščiau savęs 
pačią didžiausią galią, kokią tik gali įsivaizduoti, suverenią galią — tą, 
kuri apibūdina šiuolaikinę valstybę. Tad kiekvieną žmogų sulaikys ne- 
palyginti aukštesnės galios už jo galią baimė ir kiekvienas žmogus nuo 
tol leis pasireikšti savo galios troškimui, kurio neįmanoma išrauti, tik 
stropiose būtinų gyvenimui gėrybių paieškose arba nekenksmingos tuš- 
tybės rodyme. Kai kiekvieno žmogaus galios troškimą pažaboja suvere- 
nios galios baimė, to troškimo raiška yra viso labo raiška to, kas netru- 
kus bus šlovinama kaip laisvė“. 

Kaip maryti, yra nuostabus ryšys, tobulas vienarūšiškumas tarp žmo- 
gaus prigimties ir tarp politinės problemos suformulavimo bei jos spren- 
dimo. Hobbesas yra vienas iš „sistemingiausių“ autorių, kokie tik yra'. 
Čia komentatorius, visai to nesuvokdamas, smarkiai rizikuoja praleisti kri- 
tinį tašką. Žmogiškosios prigimties akivaizdus ir beveik agresyvus vaid- 
muo čia iš tikrųjų rengiasi išnykimui arba bent jau pažeminimui. Iš tiesų 
įvairių žmogaus sugebėjimų ir aistrų suvienodinimas, to paties galios troš- 
kimo atmainų pavertimas tokiu pačiu kiekiu, suponuoja ankstesnį abstra- 
havimo ir tokiu pat mastu denatūravimo darbą. Stebėtojas ir filosofas kal- 
ba apie „galią“. Realus, gyvas žmogus, nelygu prigimties spontaniškumas, 


“ Ten par, sk. 3, 5. 

* Žr. šios knygos V skyriaus 10 paragrafą. 

"Žr. Carl Schmitt, Der Begriffdes Polirischen, Berlin, Duncker und Humblor, 1932, 
p. 32; 1963, p. 64; pranc. vert., La Notion de polirigue, Paris, Calmann-Lėvy, 1972, p. 111. 

kalba apie turtus, mokslą, garbę arba šlovę“. Kalbėdamas apie ją kaip apie 
kiekybę arba galios troškimą, Hobbesas, atrodo, teigia žmogiškąją prigim- 
tį su ypatingu intensyvumu. Vėlesnė power sąvokos istorija patvirtina, kad 
šiame teiginyje esama daugiau rėksmingumo nei galios. 

Žinoma, drąsus Hobbeso supaprastinimas išlaisvina sodrų ir sudė- 
tingą mūsų prigimties branduolį: įsakmų troškimą ir neaiškų bei būtiną 
jo objektą. Kad ir suspausta mūsų prigimtis išlaiko apimtų ir svarumą. 
Bet už abstrakciją netrukus reikia sumokėti: ji sunaikina tai, ką teigia. 
Būdama pernelyg abstrakti, pernelyg bendra, pernelyg natūrali, per ma- 
žai žmogiška, valdžia bemat atsiskirs nuo žmogiškojo troškimo, nuo žmo- 
giškosios prigimties. Tai, kas, pasak Hobbeso, buvo žmogiškojo pasau- 
lio centras ir esmė, netrukus ištirps nežmogiškame - nespecifiškai žmo- 
giškame — power vienarūšiškume. Locke'as yra šios transformacijos 
liudytojas arba veikiau autorius. 


III Locke'o Esė apie žmogaus intelektą, kurio prancū- 
ziškasis vertimas auklėjo visą Europos Apšvietos amžių, skyrius „Apie 
galią“ yra ilgiausias. Kūrinio šerdis yra power sąvoka. Kitos pagrindinės 
sąvokos išplėtotos remiantis ja. Kartu, kaip ką tik nurodžiau, jos nėra 
Locke'o žmogiškosios prigimties, arba bent jau žmogaus aistrų, analizė- 
je. Power yra išvaryta iš ten, kur Hobbeso samprotavimuose ši sąvoka 
vaidina stebinantį vaidmenį, — iš žmogaus sielos kaip aistrų ir troškimų 
buveinės, bet įsiveržia į visas kitas sritis. Nors ir glaustai, argumentais 
pagrįskime šiuos teiginius: 


- „antrinės kokybės“ - spalvos, kvapai ir t. t. - yra ne kas kita kaip 


galia pirminių kokybių arba nematomų dalelyčių, sukeliančių įvairius 


pojūčius arba padarinius, kuriuos vadiname antrinėmis kokybėmis; 


5 Žr. šios knygos p. 160. 
* Locke J. Ese apie žmogaus intelektą / ver. R. Rybelienė. - Vilnius, 2000, kn. 2, sk. 21. 

— tai, ką vadiname „substancija“, yra tiktai galia atlikti tam tikrą 
skaičių veiksmų, kuriuos empiriškai suvokiame, visiškai nenutuokda- 
mi, kokia yra šios „substancijos“ prigimtis; 

— valia yra galia teikti pirmenybę vienam ar kitam veiksmui; 

- laisvė yra galia įgyvendinti tą pirmenybę; ji neturi nieko bendro 
su valia, nes tada ji būtų galios galia, o tai būtų nesąmonė; 

— intelektas yra galia!“. 


Taigi ar gali power apibrėžti tokius nesuderinamus dalykus? Šiaip ar taip, 
matome, kad ši sąvoka, visur vartojama materialioje plotmėje ir apskritai 
žmogaus protinės veiklos plormėje, pašalina tokį glaudų ryšį, kuris Hobbeso 
darbuose ją siejo su viešpatavimo arba pranašumo sąvoka. Jos grynai mora- 
linė ir žmogiškoji prasmė tam tikra prasme yra neutralizuota. Kaip aiškiai 
rodo tai, ką Locke'as rašo apie intelekto ir valios santykius!!, ji turi tenden- 
ciją suartėti su santykio sąvoka. Žodžiu, power yra tarpinis etapas — a 4a/f 
way house - kelyje, vedančiame iš substancijos pasaulio į santykio pasaulį. 

Vienas iš pagrindinių Esė norų yra noras diskredituoti substancijos są- 
voką, ją išvesti, jei galima taip sakyti, iš rikiuotės. Nuo tada, kai power 
sąvoka parūpina universalią kalbą, galinčią duoti supratimą apie tai, kas lig 
šiol buvo aiškinta pasitelkus substancijos idėją, žmogiškosios substancijos 
arba esmes klausimas, kas būdinga žmogui, gali būti paliktas nuošalėje ar- 
ba bent jau praranda savo opumą ir neauideliotinumą. Mes galime pažinti 
tik powers, kurios, žinoma, tam tikra prasme nurodo į nežinia ką kaip atra- 
mą, žmogaus atveju — kaip į „veiksnį“, kaip į „substanciją“, jei norite, bet ši 
substancija yra neprieinama ir nepažini: beprasmiška kelti jos klausimą!*. 

Hobbesas, tiesą pasakius, jau buvo taip par visiškai atmetęs, kaip ir 
Locke'as, tradicines substancijos ir esmės, giminės ir rūšies sąvokas'?. 


'0 Ten par, kn. 2, sk. 8, 21, 23. 

U Ten par, p. 203. 

|? Ten par, kn. 3, sk. 10. 

'* Hobbes Th. Leviatanas, sk. 4, 5, 46. 

Bet kartu su tradicija jis atkakliai rūpinosi tuo, kas būdinga žmogui, net 
jeigu tai aiškino visai kitaip nei tai darė Aristotelio, o paskui tomistinė 
ontologija. Locke'as visiškai atskyrė žmogaus gebėjimą gaminti nuo žmo- 
gaus galios troškimo, kurie Hobbesui buvo neatskiriami. Žmogus nebe 
ta būtybe, kuriai rūpi tik tai, kas iškilu; jis yra būtybė, atliekanti tam 
tikrą skaičių veiksmų ir žinanti, kad juos atliko. Ar tai nereiškia pripa- 
žinti ir teigti tai, kas būdinga žmogui? Tebūnie taip, bet tada rimtai 
apsvarstykime, kokia šio apibrėžimo, jei tai apibrėžimas, reikšmė? 

Negalima apriboti jo reikšmės griežta tradicine prasme, kuri, žino- 
ma, duoda pavydėtiną tikėtinumą: žmogus geba kurti, gaminti daiktus, 
kurių nėra duota gamtoje ar gamtos; jis yra „menininkas“. Ši žmogaus 
savybė ne tik seniai pripažinta, bet ir jos pasireiškimas yra glaudžiai su- 
sijęs su pačios filosofijos kilme. Filosofija atsiranda, ima suvokti save 
pačią, išskirdama „prigimties“ sąvoką ir atskirdama ją nuo įstatymo kaip 
„susitarimo“ ir nuo meno kaip „technikos“. Menai ir įstatymai yra žmo- 
nių prigimties galių, o ne dievų malonės padariniai. Pati filosofija šia 
prasme randasi iš meno!“. Tačiau Locke'o tikslas yra ne šių gerbtinų 
atradimų plėtotė. Jam žmogaus gebėjimas atlikti veiksmus toli gražu 
neatskleidžia žmogaus prigimties galių, bet, priešingai, liudija jo bejė- 
giškumą ir skurdą. Kur slypi ši paslaptis? 

Pradėkime nuo to, ką žinome. O mes žinome tik tai, kad žmogus gali 
atlikti veiksmus. Jeigu tai yra, „kas būdinga žmogui“, ir jei mes nesilei- 
džiame į atsitiktines spėliones, neturime teisės tarti, kad yra koks nors 
kitas žmogaus sugebėjimas, kokia nors kita žmogaus prigimties savybė, 
išskyrus šią. Tad pabandykime tiksliau apibrėžti žmogaus kontūrus. 

Esminis punktas yra tas, kad „meninis“ būdas naikina „prigimtinį“ 
būdą. Tai, kas buvo laikoma žmogiškąja „duotybe“, kaip konkretus žmo- 
gus, dabar iškyla kaip žmogaus sukurtas rezultatas. Arba, dar tiksliau, 
konkretus žmogus supranta save ne kaip produktą, atsirandantį iš iki- 


4 Žr. Aristote, Premiers analytigues, 46a; Nikomacho etika, 1140a; Mėtapbysigue, 
981a-b, 1074b. Plg. Platon, Lois, 888-889. 

žmogiškosios materijos transtormacijos, kurią įvykdė... kas? Kas? Ar vėl 
sakysime, kad ją įvykdė žmogus, kai „žmogus“ yra šio gamybos proceso 
rezultatas arba galbūt veikiau susitapatina su pačiu šiuo procesu? Žmo- 
gaus galia ir jo galios troškimas užleido vietą kitam viešpatavimui, domi- 
nion, kuris yra nebe vieno žmogaus galia kitam žmogui, bet žmogaus 
galia sukurti žmogų žmoguje. Ji pasireiškia ne kitaip, kaip jo viešpatavi- 
mu, dominion, išoriniam pasauliui, neapdorotai gamtai. Abiem atvejais 
žmogus compounds and divides the materials, jungia ir skaido medžiagos 
daleles!?. Vadinasi, žmogus yra /zbour, darbas. Jis ne tik keičia savo dar- 
bu išorinę gamtą, bet viduje esantis žmogus yra darbo rezultatas (ar ga- 
lime iš tikrųjų sakyti, kad tai žmogaus darbo rezultatas), atlikto su savi- 
mi pačiu kaip su ikižmogiškąja materija? Mes čia nežinome, dar nežino- 
me, kas mums leista, ar galima sakyti, ką reiškia, kad žmogus žmoguje 
yra darbo rezultatas. Ber naujasis senojo žmogaus vardas — nuo šiolei jis 
vadinamas darbu — mums žadina neįprastas mintis. 


IV Pirmoji iš tų minčių tokia: dosnumas gamtos, ku- 
rią taip vertino filosofinė ir teologinė tradicija ir kurios, kaip piktadžiu- 
giškai primena Locke'as, vienintelė užduotis yra duoti žmogui medžia- 
gas, kurios yra kone bevertės — a/most worthless'“. Lygiai kaip jo darbas 
suteikia 99 proc. vertės daiktams, kuriuos jis gali turėti arba mainytu!“, 
taip jo darbas, nors ir kitoks, paverčia „paprastas idėjas“, kurias gauna iš 
pojūčių", vieninteles tikras idėjas, tai yra atitinkančias prigimųį, sudėti- 
nėmis idėjomis, mixed modes, ypač tomis moralinėmis idėjomis, kurio- 
mis remdamasis kurs ir tvarkys pilietinę visuomenę, žmogiškąjį pasaulį. 


| Locke J. Esė apie žmogaus intelektą, p. 102, 148, 149. 

6 Žr. ten pat, p. 47 ir Lokas Dž. Esė apie tikrąją pilietinės valdžios kilmę, apimtį tr 
tikslą. Antras traktatas apie valdžią | ven. A. Deguus. — Vilnius: Minus, 1992, p. 44. 

' Ten pat, p. 42. 

15 Locke J. Esė apie žmogaus intelektą, p. 148, 223. 

Vadinasi, moralinės idėjos neatitiko nieko, kas yra gamtoje; jos yra žmo- 
gaus darbo produktas, jo sukurti „archetipai“ !?. 

Mes užkirsime sau bet kokį priėjimą prie Locke'o minties, prie tik- 
rojo Esė teiginio supratimo, jei šiems teiginiams suteiksime „pilietinį“ 
aiškinimą ir manysime, kad filosofas čia turi galvoje moralinių sąvokų 
kūrybos ir tobulinimo darbą, kuris yra vienas iš pagrindinių visuomeni- 
nio gyvenimo variklių, viena iš didžiausių geradarysčių. Kaip galime sau 
leisti tokią prabangą aiškinti Locke'ą taip laisvai, kai jis w::5 a poker face 


20 


teigia, kad nužudymo idėja yra „savavališka“ idėja?". Jei filosofija yra 
nuostabos duktė, dabar puiki proga filosofuoti! 

Locke'as iš pradžių teigia, kad žmonės galėjo nusikalti žmogžudystės 
idėją pirmiau, nei buvo įvykdyta kokia nors žmogžudystė. Mes gerai 
nesuprantame, ką tai reiškia. Mes nežinome, kodėl jis dėl to yra toks 
tikras. Šiaip ar taip, šis keistas teiginys rodo atstumą ir netgi, jei galima 
taip sakyti, ryšio nebuvimą tarp idėjos ir tikrovės, kurią jis turėtų reikšti. 
Galima nujausti, kad idėjų pasaulis atsiskiria, kad idėjos laikomos ne- 
rimtomis arba joms vėl primetamas nerimtumas. Locke'as patikslina, 
kad žudymo idėja iš prigimties su žmogaus idėja siejasi ne labiau nei su 
avino idėja?! ir kad šautuvo gaiduko paspaudimo idėja iš prigimties ne 
labiau siejasi su kitomis idėjomis, reiškiančiomis žmogžudystę“. Jis da- 
ro išvadą, kad žudymo idėja yra dirbtinė ir savavališka, nes, išskaidęs ją į 
atskirus jos elementus, jis konstatuoja, kad šių elementų idėjos neturi 
prigimtinių būtinų ryšių. 

Šio teiginio neįmanoma paneigti, tačiau jis mums kelia įtarimą. Mes 
jaučiame, kad šiame intelektiniame sąvokos išskaidyme slypi savotiška 
moralinė prievarta. Sunerimusi mūsų sąmonė klausia savęs: jei žmogžu- 
dystės sąvoka yra tiek mažai pagrįsta, jeigu ji nėra savotiškas skirtingų 


P Ten par, kn. 3, sk. 5. 
“ Ten par, p. 378. 

*! Ten par. 

* Ten pat, p. 416. 

elementų skiautinys, patchwork, kokia yra įstatymo, draudžiančio žudy- 
ti, galia ir teisėtumas? Išmintingasis ir dorybingasis Locke'as negalėjo 
norėti sukelti abejonę šio draudimo teisėtumu. Ber kaip mums suprasti 
jo išprotavimą? Kur suka jo analitinis ekstremizmas? 

Teiginys, kad žudymo idėja iš prigimties siejasi su žmogaus idėja ne 
labiau nei su avino idėja, formaliai yra nepriekaištingas, bet substanciš- 
kai jis yra taip pat nepagrįstas. Iš tiesų, priešingai nei avinas, žmogus turi 
mirties idėją ir žodį jai įvardyti: ar tai nėra labai glaudus prigimtinis 
ryšys? Maža to, mirtis yra pirmaeilis žmogaus rūpestis, toks natūralus 
rūpestis, jog graikai žmones vadino „mirtingaisiais“. Žmogus žino, kad 
jis žudo žmogų, žinantį, jog yra žudomas; tai visai kitas dalykas, nei 
nupjauti kopūsto galvą ar netgi papjauti aviną, nesvarbu, ar tai darytų 
žmogus ar vilkas. Locke'as manipuliuoja idėjomis kaip žetonais, kurie, 
ko gero, skiriasi spalvomis ir formomis, bet yra tokios pačios rūšies ir 
svarbos kaip keičiamieji žetonai. Atrodo, jis nemato, kad žmogus iš pri- 
gimties turi visai kitokį ryšį su skirtingomis idėjomis ir kad įvairios idė- 
jos turi su žmogaus idėja kitokį ryšį nei su kokios nors kitos gyvos esybės 
idėja, jei žmogaus idėja išsaugo bent kokį ryšį su tikrove. Teigu, kaip tai 
daro Locke'as, kad šautuvo nuleistuko arba jo paspaudimo idėja neturi 
prigimtinio ryšio su kitomis idėjomis, sudarančiomis nužudymo idėją, 
nėra pagrindo. Būtent priešingas dalykas yra tikras dalykas, nes šį ryšį 
kaip tik teikia žmogžudystės idėja. Nuleistuko ir jo paspaudimo idėja 
egzistuoja tik sąsajoje su žudymo idėja. Į ją galima žiūrėti kaip į metalo 
gabalą be prigimtinio ryšio su šia idėja tik priverstinės abstrakcijos dėka. 

Žinoma, idėjų kalba, kurią Locke'o Esė stengiasi ryžtingai plėtoti ir 
įdiegti Europos filosofijoje, daro bet kurią tezę rimtą ir patikimą. Šitaip 
pateiktas glaustas žinių išdėstymas visada išreiškia tikėtiną pasaulėvaizdį, 
nes apie kiekvieną daiktą susidarome idėją, kurią kiekvienas priima sa- 
vaip. Šis dirbtinumas iš tikrųjų reiškia prievartinį žmogiškojo pasaulio 
suskaidymą: puolama pati jo sandara. Žmogžudystės idėja, kaip ir ją drau- 
džiančio įstatymo idėja, yra nesuskaidomas „visetas“, kuriame glūdi žmo- 
gaus ryšys su tokiu jo žmogiškumu, kokį atskleidžia ir paslepia mirties 


galimybė. Galbūt reikėtų sakyti, kad žmogžudystę, kokia ji yra, iškelia 

aikštėn tik ją draudžiantis įstatymas. Šiaip ar taip, suskaidydamas neskai- 
domus visetus, suteikiančius prasmę žmogiškajai patirčiai, Locke'as pada- 
rytų iš to įvairovę be vienybės, skirtingų idėjų dulkyną, jei kur nors nenu- 
matytų vienijančio pradmens. Pastarasis glūdi ne pasaulio viduje ar už jo, 
bet tam tikra prasme šalia: idėjų šaltinis yra žmogaus intelektas“. 

Mes visiškai nesuprantame galutinės Locke'o poelgio prasmės, bet 
užslėpta jo prievarta verčia mus atsargiai vertinti politinę ir poleminę jos 
reikšmę. Sakyti, kad moralinės sąvokos yra žmonių kūriniai arba kon- 
strukcijos, neturinčios pavyzdžio ir pagrindo gamtoje, vadinasi, leisti 
suprasti, kad jų įsakymai neturi pagrindo gamtoje, kadangi jas apibrėžia 
ir paskelbia politiniai ar religiniai įstatymų leidėjai. Šiame kontekste rei- 
kia pažymėti, kad Locke'as kartu su žmogžudystės pavyzdžiu duoda ir 
šventvagystės pavyzdį. Mes klausėme savęs, ką jis turi galvoje sakyda- 
mas, kad žmonės galėjo nusikalti žmogžudystės idėją pirma nei buvo 
įvykdyta kokia nors žmogžudystė. Visais atvejais tai reiškia taip pat, kad 
žmonės galėjo nusikalti švenrvagystės idėją pirma nei buvo įvykdyta ko- 
kia nors šventvagystė ir netgi neįvykus jokiai šventvagystei, šventvagys- 
tes idėja yra savavališka įstatymų leidėjo idėja. 


V Taigi Locke'as iki galo išplėtoja Hobbeso samprota- 
vimą. Pasak pastarojo, politiniai ir moraliniai įstatymai priklauso nuo su- 
vereno, vienintelio teisėto įstatymų leidėjo, įsakymo. Įstatymą daro įstaty- 
mu ne jo pagrindų teisingumas, o to, kuris jį paskelbia, valdžia. Šį teiginį, 
kurio turinys ir reikšmė iš esmės buvo politiniai, Locke'as paverčia bendru 
filosofiniu teiginiu: žmogus yra savavališkas savo įstatymų ir savo morali- 
nių sąvokų kūrėjas; suverenas anaiptol ne konkretus žmogus, o pats žmo- 
gus ir jis yra ne konkrečios šalies suverenas, bet žmogiškojo pasaulio suve- 
renas. Žinoma, kaip ką tik pažymėjome, politinė ir poleminė intencija te- 
bėra būdinga Locke'ui, o Hobbesas jau aiškiai atskleidė apskritai savavališką 


Ten par, kn. 2, sk. 22. 

moralinių sąvokų pobūdį, jo politinio projekto galimybės ir teisėtumo 53- 
lygą“. Ber pastarajam žmogaus kaip artificer arba rmaker apibrėžimas yra 
subordinuotas jo kaip valdžios trokštančio individo apibrėžimui. Kadangi 
žmogiškojo pasaulio traukos centras yra neapdorotas desire of power taktas, 
jo nereikia aiškinti arba jį konstruoti kaip savavališkų idėjų statinį. 

Tačiau Hobbeso mokymui yra būdinga pogrindinė įtampa, numano- 
ma pusiausvyros stoka. Jei įdomus ir produktyvus žmogaus žmogiškumas 
glūdi valdžios troškime, kuriame tam tikra prasme susitelkia jo prigimtis, 
tada, žinoma, jo moralines „idėjas“*? galima pavadinti dirbtinėmis arba 
sutartinėmis ir jos turi tik tokią galią, kokią joms suteikia įstatymų leidė- 
jas. Joms būdingas toks menkas vidinis svoris! Ber tada jų nesvarumas ima 
kelti susirūpinimą! Jeigu jos neturi šaknų prigimtyje, jeigu joms reikia 
išorinės įstatymų leidėjo paramos, kad turėtų vertę, vadinasi, kad būtų, 
kas gi jos tada yra ir iš kur jos randasi? Neturėdamos atramos būtyje jos 
galėtų rastis tik iš to žmogaus, kurio visa prigimtis glūdi kažkur kitur, jo 
valdžios troškime. Hobbeso žmogus buvo beatrandąs savyje, bet tam tikra 
prasme už savo prigimties, sugebėjimą, galią, dominion, apie kurią nieko 
nenutuokė. Atrasta ji pakeis moralinį gamtovaizdį, priversdama nublank- 
ti gamtinio žmogaus troškimą, prigimtinę galią, žodžiu, pagonišką žmo- 
gaus valdžią žmogui. Idėjų kalba ilgainiui sunaikins šią valdžią ir ją pakeis, 
kol Montesguieu pareikš: „Hobbesas neteisus pirmykščiams žmonėms pri- 
skirdamas norą valdyti vienam kitą. Valdžios ir viešpatavimo idėja tokia 
sudėtinga ir priklauso nuo tokios daugybės kitų idėjų, kad ji negalėjo būti 
pirmoji žmogaus idėja **. Ten, kur Hobbesas matė masyvų ir neįmano- 
mą analizuoti prigimtinį valdžios troškimo faktą, Montesguieu, o po jo ir 
Rousseau“, randa „sudėtinės idėjos“ veiksmą ir dirbtinumą. 


“* Hobbes Th. Leviatanas, sk. 6 ir 42. 

“ Hobbesas vartoja veikiau žodį „mintys“ (rhoughts). 

** Montesguieu. Apie įstatymų dvasią, I, 2, p. 4. 

“ Ruso Ž. Ž. Samprotavimas apie žmonių nelygybės kilmę ir pagrindus // Ruso Ž.Ž. 
Rinktiniai raštai / vert. L. Skūpas. - Vilnius: Minus, 1979. 

Kategoriškai sukoncentruodamas žmogaus prigimųį valdžios troški- 
me, Hobbesas išlaisvino idėjų pasaulį nuo bet kokių natūralių saitų ir 
ontologinių ryšių. Nei gamta, nei Būtis jų vėl nebepasiglemš, nebesu- 
gaus, jei galima taip sakyti, nes šios idėjos bus susietos nebe su pasaulio 
sąranga ar su pačiu žmogumi, o su šiuolaikine Hefaisto dirbtuve, „žmo- 
gaus intelektu“, kuriam iš prigimties skirta gaminti tai, kas negamtiška, 
kurti iš paprastų idėjų sudėtingas, moralines idėjas. Locke'as savo Esė 
mums paaiškina, kaip veikia žmogaus intelektas. 

Kadangi moralinių idėjų pasaulis yra palyginti pastovus ir netgi ne- 
kintamas, iš esmės savavališkas jo pobūdis neturi nieko bendro su nenu- 
spėjamos sklaidos netvarka. Žmogaus intelekto moralinių idėjų kūryba 
paklūsta taisyklėms, kurių principą reikia atrasti. Tad į klausimą, kodel, 
pavyzdžiui, žmonės žmogžudyste vadina žmogaus nužudymą, o ne avi- 
no papjovimą, kodėl jie turi specialų žodį sanguliavimui su motina ar 
seserimi ir t. t. pavadinti, Locke'as atsako paprastai ir tiesiai. Jų sudary- 
mą ir pagrįstumą lemia jų patogumas visuomeniniame bendravime". 
Patogumo terminas, žinoma, yra labai miglotas, nedrįstama sakyti itin 
patogus. Locke'as vienais kartais perša minų, kad žmonės sukuria spe- 
cialius žodžius tam, ką jiems tenka dažnai minėti, kitais kartais jis nuro- 
do, kad žmonės turi specialų žodį, pavyzdžiui, kraujomaišai, todėl, jog 
šį konkretų atvejį laiko itin begėdišku. Kyla pagunda sakyti, kad čia 
turime du ydingus ratus vienam paaiškinimui! Pirmasis bado akis. Ant- 
rasis ne mažiau krinta į akis. 

Paimkime kraujomaišos pavyzdį*?. Locke'as, atrodo, samprotauja taip. 
Ar kraujomaiša, kurią žmonės taip baisiai smerkia, yra begėdiška arba 
nusikalstama iš prigimties? Ne, kadangi ji, kaip ir visos dorovinės sąvo- 
kos, yra savavališkas žmonių kūrinys. Negalima sakyti, kad jis priešta- 
rauja prigimčiai, nes kraujomaišos sąvoka neturi nieko bendro su pri- 
gimtimi. Tad kodėl žmonės sukūrė šią sąvoką! Todėl, kad turėjo įsakmų 


8 Locke J. Esė apie žmogaus intelektą, p. 379. 
Ten par, p. 380. 

motyvą tai padaryti. Kokį motyvą? Jie mano, kad kraujomaiša begėdiš- 
ka ir ją baisiai smerkia. 

Savo išprotavimo cirkuliarine plėtote Locke'as visiškai atskiria doro- 
vinį sąvokos turinį, savavališką kaip visų „mišrių modusų“ turinį, nuo 
dorovinio akcento, kuris paprastai yra su juo susijęs. Mūsų protas arba 
mūsų siela lieka tik su šiais dviem šaltais teiginiais: žmogaus intelekto, 
kuriuo naudojamasi gerai arba blogai, išradingumas sukuria dorovines 
sąvokas nesiremdamas daiktų arba žmogaus prigimtimi; žmonės šioms 
sąvokoms suteikia teigiamą arba neigiamą vertę. Locke'as sako, kad ši- 
tokio vertinimo įrankis gali būti jausmas, šiuo atveju gėdos jausmas. Ar 
šis jausmas yra prigimtinis ar taip pat savavališkas ir sukurtas kaip ir jo 
objektas? Locke as netyrinėja žmogaus sugebėjimo, kuris suteikia doro- 
vinėms sąvokoms jų teigiamą arba neigiamą vertę; tai reikštų sugrąžinti 
prigimtį ir substanciją. Jis visą paaiškinimo svorį užkrauna formaliai pa- 
togumo sąvokai. 

Taigi Locke'o dorovinio pasaulio aprašymą sudaro trys elementai. 
Pirmasis, svarbiausias, elementas yra savavališka sąvokų kūryba. Paskui, 
nors antrasis punktas tarsi ir pakibęs ore, eina vertės priskyrimas šioms 
sąvokoms. Galop tuodu elementus sujungia į vieną „patogumas“, kuris 
yra neatskiriamas sąvokos kūrybos ir vertės priskyrimo motyvas. Taigi, 
kaip savavališką idėjų, kurias reguliuoja patogumas, darinį visą žmonių 
pasaulį galima nagrinėti kaip artefaktą. Tai nieku gyvu nereiškia, kad 
nevertinamas Locke'o filosofinis atradimas, priešingai, pabrėžiama jo 
drąsa ir nepaprasta reikšmė, kai glaustai pasakoma, kad taisyklės, kurio- 
mis vadovaujamasi kuriant žmogiškąjį pasaulį, yra visiškai analogiškos 
taisyklėms, kurių laikomasi gaminant stalą arba kėdę. 

Tačiau stalo arba kėdės gamyba turi remtis gan aiškiomis naudotojo, 
tai yra žmogaus, prigimtinėmis savybėmis ir poreikiais. Lengvai galima 
pagaminti stalą, kuris gali būti triskart aukštesnis už vidutinišką žmo- 
gaus ūgį, bet ir itin snobiškas naudotojas jį laikys nepatogiu. Patogumą 
ir meistriškumą čia, žinoma, ne visiškai lemia, bent jau nepakankamai 
griežtai nustato, žmogaus prigimtis ir dar naudotojo ypatumai, palie- 
kant laisvę naiviai vaizduotei rinktis medžiagą ir formą. Dorovinių są- 

vokų atveju, kur tai, kas padaryta, yra pats žmogiškojo pasaulio sukūri- 
mas, negali būti nė kalbos, kad žmogiškosios prigimties patogumas lemtų 
taip pat ir daiktus. Tai reikštų grąžinti žmogaus prigimtį į suvereno pa- 
dėtį, į substancijos vaidmenį, kurio ji turėjo atsižadėti, vadinasi, tai reikštų 
paversti nieku arba niekniekiu savavališką dorovinių sąvokų pobūdį, kuris 
buvo taip pabrėžiamas ir kuris buvo tik visai neseniai atrastas. Apie kokį 
gi patogumą tada kalbama? 

Dėl vieno dalyko esame tikri. Jis vaidina neišvengiamą ir pagrindinį 
vaidmenį Locke'o sugalvotoje artificialistinėje schemoje: kuriama turi 
būti pagal tam tikras taisykles ir tai yra kūrybos taisyklė. Kadangi šios 
taisyklės negali duoti nei žmogaus prigimtis ar gyvenimo turinys, kaip 
norėjo senieji, nei Dievo įstatymas, kaip tikėjo krikščionys, ji turi glūdė- 
ti tam tikroje formoje, kuri glaustai išreiškia pačią taisyklės idėją: ne 
kokį nors substancinį motyvą, kuriuo būtų moryvuojama kūryba, bet 
idėją, pačią motyvo formą. Žmogus kuria savo pasaulį dėl motyvo ir 
vienintelė to motyvo prasmė yra būti jo motyvu, būti jam būdingam ir 
deramam. Patogumo sąvoka žymi ratą, einantį nuo žmogaus prie žmo- 
gaus, nuo savęs prie savęs. Netrukus jis bus vadinamas naudingumu. 
Ber pastaroji dar formali sąvoka atveria kelią diskretiškam, bet fatališ- 
kam žmogaus prigimties, jo poreikių ir norų, o ne valdžios troškimo 
sugrįžimui, bet, mes tai nagrinėjome ankstesniame skyriuje, dalios geri- 
nimo sugrįžimui. Locke'as saugojosi tokio arkritimo ir griežtai gynė „pa- 
togumo“ be substancijos formalizmą. 

Didžiausias šios sąvokos pranašumas turbūt yra susijęs su dvipras- 
mybe, kurią ji išsaugo tarp universalumo ir konkretumo. Tiesiog kaip 
patogumas ši sąvoka pasižymi universalumu ir, atrodo, kartu valdo vi- 
sus daiktus, nes ji nėra žmogaus prigimties kaip universalaus substanciš- 
kumo patogumas, ji yra taisyklė be pagrindo ir be atsparos, vadinasi, 
skirta be galo įvairuoti drauge su žmogiškąja tikrove. Beje, atrodo, kad 
natūrali sąvokos plėtotė verčia griebtis antrosios interpretacijos, kuri vie- 
nintelė gali veikti tam tikra linkme, nes tiktai konkrečios aplinkybės gali 
suteikti konkretų turinį patogumui. Tada bus nagrinėjamas, kaip kuria- 
mas konkretus žmogaus pasaulis, išvedant įvairių parametrų sandarą, 

pavyzdžiui, kokia nors religija ir kokia nors politinė organizacija, nelygu 
koks sociologinis požiūris, kurį nagrinėjome antrame skyriuje. Locke'as 
nepasiduoda šiam natūraliam polinkiui. Substancijos atsisakymas jam 
toli gražu nereiškia universalumo atsisakymo. 


VI Atrodo, kad Locke o žmogiškojo pasaulio sandaros 
analizė, tiesą sakant, neleidžia sukurti universalumu pasižyminčios poli- 
tikos ir moralės teorijos, žodžiu, politinės filosofijos. Jei dorovinės sąvo- 
kos yra savavališki dariniai, kuriuos pagimdo ir valdo patogumas, atro- 
do, kad bus tiek pat santvarkų, kiek žmogaus dvasios darbas, /zbour, 
pajėgs sugalvoti su viena išlyga, kad jos turės atitikti, kad ir kaip būtų 
suprastas darbas, reikalavimus; atrodo, kad visos šios santvarkos bus ge- 
ros ir teisėtos, nes nėra prigimtinės tvarkos, pagal kurią jos būtų vertina- 
mos ir surikiuojamos. Tačiau, pasak Locke'o, taip nėra, o teisinga kaip 
tik priešingai. 

Kadangi medžiaga, iš kurios žmogaus dvasia kuria savo dorovines 
sąvokas, yra paprastos idėjos, kurias jai parūpina išorinės ir vidinės jus- 
lės - pojūčiai ir mąstymas — ir kadangi šios paprastos idėjos visų žmonių 
yra neišvengiamai vienodos, nes be to jie neturėtų pakankamai bendru- 
mo, kad galėtų vadintis žmonėmis, yra įmanoma sukurti universalų po- 
litikos mokslą, jei tik sudėtingosios idėjos bus gerai sudarytos, tai yra, 
jeigu jos pačios bus suderinamos tarpusavyje. Laikydamasis tokių sąly- 
gų, Locke'as primygtinai pabrėžia, kad moralinė ir politinė teorija gali 
būti tokia pat tiksli ir įrodoma kaip matematika*?. Kaip tik todėl, kad 
moralinė ir politinė tvarka neturi savo pirmavaizdžių gamtoje, moralinė 
ir politinė teorija gali būti tiksliai įrodoma ir tikrai universali. Taip yra 
štai kodėl. 

Tiesa, kad mes nežinome nieko apie substancijas, vadinasi, tam tikra 
prasme nieko nežinome ir apie žmogų. Bet jeigu nepažįstame žmogaus 


* Ten pat, p. 60 ir 494. 

kaip substancijos, mes jį pažįstame per jo powers ir relations. Locke'as 
pažymi, kad brolio ir tėvo idėja, santykio idėja, mums yra aiškesnė už 
žmogaus idėją, substancijos idėją?!. Vadinasi, kai rengiame moralinę ar 
politinę kalbą, mums reikia tik sugretinti relations idėjas arba powers 
idėjas ir pasižiūrėti, ar jos suderinamos tarpusavyje. Moralinė ir politinė 
problema virsta logine problema, mūsų loginių išvadų suderinamumo 
problema. Hobbeso manymu, „to, kas neteisinga“, sąvoka, pavyzdžiui, 
paverčiama „absurdo“ sąvoka, tai yra logiškai prieštaringa sąvoka. Taigi 
Locke'ui teiginys, „kur nėra nuosavybės, nėra neteisybės“, nėra proble- 
miškas arba debatų apie teisybės apibrėžimą ir nuosavybės vietą žmonių 
tvarkoje išvada; vadinasi, teiginys yra visiškai tolygus elementarioms ma- 
tematinėms teoremoms, kurių akivaizdumu įsitikiname atlikę papras- 
čiausią terminų analizę: nuosavybė yra teisė į..., neteisybė yra teisės nei- 
gimas, vadinasi,...?? Jei neaišku, ar Locke'o čia pateikiama logikos ana- 
lizė yra visiškai įtikinama, tai pirmoji jo samprotavimo sąlyga yra aiški: 
kuriant politinę filosofiją substancijos prigimtis, žmogaus prigimtis, yra 
imama kaip prielaida ir netyrinėjama. 

Nepaisant jo deklaracijos aiškumo ir netgi iškilmingumo, pats Loc- 
ke'as savo Esė apie žmogaus intelektą neperžengia labai bendro teiginio, 
kad įmanoma sukurti į;rodomą moralės teoriją, ir nesiima plėtoti tokios 
teorijos. Jis apsiriboja šykščiomis pastabomis, iš kurių svarbiausią ką tik 
priminiau. Niekur kitur jo raštuose nerandame tokio įrodymo. Ar turi- 
me manyti, kad jo politiniuose Zraktatuose tokia teorija yra pridengta 
„pilietiškesne“ forma? Atsakymas mums labai svarbus, nes labai svarbu 
žinoti, ar įmanoma sukurti tikslią moralės ir politikos teoriją netyrinė- 
jant žmogaus prigimties, esmės ar substancijos ir netgi atmetant kaip 
akiplešišką ir nenaudingą kiekvieną teiginį apie žmogaus esmę. Locke'as 
buvo pirmasis tvirtai ir aiškiai suformulavęs šį reikalavimą ir šį atmeti- 
mą. Jeigu jis apsiriko arba jeigu yra neįmanoma bent jau ištaisyti jo 


?! Ten par, p. 266. 
“ Ten par, p. 475—476. 

klaidų ir likti ištikimiems jo principams, tada šiuolaikinė demokracija, 
mūsų politinė santvarka, pasirodo neturinti tvirto pamato, nes jos teisė- 
tumas yra pagrįstas moralės ir politikos mokslu, kuris skelbiasi esąs tiks- 
lus, ir neutralumu, taip par labai griežtu žmogaus esmės atžvilgiu. Ragi- 
nami šio nerimo pabandykime, remdamiesi Esė teorija, atkurti politikos 


Traktatų*? mokslą. 


VII Mes nežinome, kas yra žmogus. Žinome tiktai, kad 
dorovinės sąvokos, valdančios žmonių sambūvį, yra artefaktai ir kad 
visuomenė nėra žmogui įgimta. Politinės teorijos išeities taškas gali būti 
tik individas be idėjos, biologinis individas, atskirtas nuo į jį panašių ir 
be sąsajos su jais. Pradėdami nuo pavienio gyvio mes nepriimame jokios 
dorovinės sąvokos, kuri galėtų pasirodyti blogai sudaryta. Locke'as šiuo 
nepatvariu pavieniu maisto ieškančiu gyviu pagrįs didingą liberalios ir 
demokratinės valstybės rūmą. 

Vienintelė prigimties pamoka, šiaip ar taip, vienintelė neginčytina 
pamoka, yra neišvengiamas gyviui priesakas — išlikti. Jei individualus 
žmogus nori išlikti, o jis to neišvengiamai nori, privalo maitintis. Žmo- 
nių teisės, jeigu ji turi būti tokia par neginčijama kaip matematikos te- 
orema, šaknų reikia ieškoti šiame akte be idėjos, šiame, griežtai kalbant, 
gyvūniškame akte. Locke'as aprašo valgymo ir virškinimo procesą kaip 
pasisavinimą. Tai nereiškia apeiti reiškinius. Kadangi reikia išsiaiškinti 
teisės pamatus, kyla klausimas, koks yra pasisavinimo akto ryšys su tei- 
sės idėja. Arba vėlgi, kokiu būdu reikia nagrinėti ir kaip kurti teisę, no- 
rint ją susieti būtinu ryšiu su šiuo aktu? Pirmučiausias ir logiškiausias 
atsakymas, atrodo, turi būti tas, kad teisę turime nagrinėti visų pirma 
arba iš esmės kaip nuosavybės teisę. Iš tikrųjų tradiciškiausias ir kartu 
aiškiausias nuosavybės apibrėžimas yra jus wtendi, naudojimo teisė. Iš 


* Aš pabandžiau trumpai išdėstyti šią politinę doktriną savo veikalo Histoire intel- 

tiesų individas turi teisę naudoti tai, ką jis būtinai turi naudoti, kad 
išgyventų! (Beje, jis neatima nieko iš jokio žmogaus, nes visuomenių 
pradžios laikotarpiu žmonių yra nedaug ir jie išsiblaškę.) Jeigu jis turi šią 
teisę, jis yra savininkas to, ką valgo. Dabar klausimas yra toks: nuo kada 
jis yra savininkas? Ir atsakymas: nuo tada, kai valgomi dalykai yra pa- 
imami iš pasaulio, iš bendrosios valdos, kad pereitų į ypatingą veiklos 
plormę to, kuriam reikia valgyti. Ta veikla, pasak Locke'o, vadinama 
darbu. Norėtųsi patikslinti —- žmogiškuoju darbu. Iš tikrųjų žvėris atlieka 
tą patį, ir liūtas, vydamasis gazelę, kad ją surytų, „dirba“ labiau nei lau- 
kinis pasilenkdamas ir rinkdamas giles. Bet mes nevartojame žodžio „dar- 
bas“ kalbėdami apie gyvūnus; ir mes jo spontaniškai nevartojame norė- 
dami apibūdinti tokią žmonių veiklą, kaip maisto rinkimas arba me- 
džioklė. Jei Locke'as mano galįs vartoti grynai žmogišką terminą 
norėdamas įvardyti gyvūnui prieinamą ir netgi būdingą veiklą, taip yra 
todėl, kad jis žraogaus maisto vartojime įžvelgia pirmojo specifiškai žmo- 
giško santykio su gamta, santykio, kurį mes vadiname darbu, išraišką. 
Taigi šiose žmogiškos teisės pamatų paieškose visada ;$ anksto suponuo- 
jamas žmogus. Mes galime čia ir dabar pasakyti, kad žmogus yra savi- 
ninkas to, ką valgo, kad jis pasisavina savo darbą, kuris, vadinasi, yra 
nuosavybės teisės pradžia. 

Šitaip pateiktas samprotavimas nėra visiškai įtikinamas. Dedukcijo- 
je trūksta vienos grandies. Neįmanoma susieti daiktų nuosavybės su jiems 
skirtu darbu. Kodėl darbu pakeistas daiktas turi būti nuosavybė to, ku- 
ris jį pakeitė, o ne, pavyzdžiui, nuosavybė to, kuriam jo labiau reikia, 
arba netgi to, kuris jo labiau nori, dabar, kai jis yra tinkamas vartoti? 
Tam, kad darbininkas būtų apdirbto daikto savininkas, taip pat reikia, 
kad, pirma, jo darbas būtų įkūnytas daikte, antra, kad tas darbas būtų 
griežtai ir tikrai jo nuosavas darbas. Kiek toliau aš apsvarstysiu, koks 
sunkumas slypi pirmame punkte?*. O kalbant apie antrąjį punktą, tai 
nepakanka patvirtinimo, kad darbininkas naudoja „savo“ ranką arba 


* Žr. šios knygos IV skyriaus 18 paragrafą. 

„savo“ smegenis; jis turi būti savo paties savininkas. Savininkas į pasaulį 
įžengia per darbą, nes individualus žmogus, tik būdamas savo paties 
savininkas, yra ir savo darbo savininkas. 

Taigi, pasak Locke'o, individualus žmogus, paimtas absoliučiai kaip 
atskiras nuo panašių į save, vienui vienas su gamta, turi savyje būtiną 
ir pakankamą nuosavybės pamatą ir nuo tada visišką teisę. Žmonių 
sambūvį reguliuojančio įstatymo pirminis šaltinis glūdi ne pačiame 
sambūvyje, jo sąlygose ir pasekmėse, bet atskiro individo santykyje su 
gamta ir su savimi pačiu. Nuosavybė, teisė, visas žmogiškasis pasaulis 
glūdi pavieniame individe, sakytume, kaip žmonių giminė pirmajame 
žmoguje. 

Reikia tarti, kad ši teisėta politinės tvarkos genezė, kylanti iš pavie- 
nio individo, paklūsta griežtai būtinybei. Remiantis Locke'o išeities 
pozicija, kad žmogaus substancija yra nežinomas ir nepažinus A, teisės 
negalima nei dedukuoti, nei indukuoti iš žmogaus prigimties; tokią, 
kokia ji reiškiasi socialiniame ir politiniame gyvenime, galima pagrįsti 
tik individualiu gyvuliškumu, susijusiu su išorine gamta ir juo pačiu. 
Tačiau kad ir kokia išradinga būtų Locke'o teorija, ji verta rimto prie- 
kaišto. Jei jo samprotavimas būtų teisingas, galėtų kas nors pasakyti, 
kad gyvūnai, kurie taip pat yra biologinės individualybės ir kurie vargsta 
maitindamiesi, pažinotų nuosavybę ir teisę, vadinasi, taip pat ir politi- 
nę tvarką, tačiau jie šito nepažįsta, o tai rodo, kad viso to pamatu 
negali būti gyvūnų maitinimasis. Kildindamas žmogiškąjį pasaulį iš 
gyvuliškumo, Locke'as neteisingai kildina tai, kas aukščiau, iš to, kas 
žemiau. 

Tai, žinoma, yra priekaištas, kurį tradicijos, ypač religinės, atstovai 
daro šiuolaikinei minčiai. Paprastai jis suformuluojamas „evoliucioniz- 
mo“ arba „materializmo“ kritikos kontekste. Maryr, kad jis galioja, jei 
apskritai turi kokią nors galią, taip pat moralinės ir politinės filosofijos 
kontekste. Būtent šiame kontekste pirmą kartą pasireiškė „redukcioniz- 
mas“, jeigu jis turi būti pavadintas šiuo niekinamu vardu. Stengdamiesi 
išnarplioti Locke'o mokslą, mes prisikasame prie svarbiausių proto isto- 
rijos ištakų. 

VIII Pažymėtina, kad šis toks „akivaizdus“ priekaištas ne- 
turėjo visiškai jokio poveikio šiuolaikinei minčiai, kuri netgi nebandė 
atsakyti į jį, kuri, taip sakant, jo netgi nematė. „Redukcionistinis“ sąjū- 
dis vis labiau plito, tolydžio skverbėsi į vis įvairesnes sritis, nuolat vis 
tvirtėjo ir netrukus visiškai įsigalėjo šiuolaikinio žmogaus ir gyvenimo 
pažiūrose. Vadinasi, reikia tarti, kad, nepaisant loginio arba formalaus 
teisingumo, šis priekaištas nepaliečia to, apie ką čia kalbama ir kas pa- 
statyta ant kortos, ir kad šiuo atveju jis rodo Locke o mąstymo prasmę. 

Locke'as neneigia, kad žmogus skiriasi nuo gyvūnų; jis netgi pažymi, 
kad gebėjimas abstrahuoti „visiškai skiria žmogų nuo gyvūnų **. Mums 
iš esmės tebėra neaiški tik jo substancija, kai tuo tarpu tikrai žinome, 
kad jis taip pat yra gyvūnas. Beje, kaipgi galėtume nežinoti, kad jis ski- 
riasi nuo gyvūnų, jei stengiamės adekvačiai, tai yra teisingai, sutvarkyti 
kaip tik žmonių, o ne gyvūnų pasaulį? Vadinasi, visais savo veiksmais 
mes tariame, kad žmogus yra žmogus, bet mums tai reiškia, kad X = X 
Iš šios mūsų turimos tapatybės mes negalime nieko išvesti ir nieko su- 
kurti. Tai mūsų tyrinėjimo sąlyga arba prielaida, bet ji jokiu būdu nega- 
li išvesti iš kelio, nes X yra nežinomas ir nepažinus. Iš tikrųjų, jei X 
pasirodytų 72425 aiškiai žmogaus prigimties savybių pavidalu ir iš tų 
savybių bandytume suvokti geriausią politinę tvarką, jis iš karto sužlug- 
dytų mūsų sumanymą pasiūlydamas neaiškią ir ginčytiną žmogaus sub- 
stancijos idėją. Pavyzdžiui, jei mes bandytume atlikti savo tyrimą pasi- 
rinkę taikiniu laimės sąvoką, tikrą žmonių siekių objektą, tokį pat ne- 
ginčijamą objektą kaip gyvūnų maistas ir kitos gėrybės, išsyk mus 
sustabdytų aibė klausimų apie laimės apibrėžimą, įvairias formas ir net- 
gi realumą. Dar prieš žengiant pirmą žingsnį mus užgriūtų įvairiausi 
žmogaus pažinimo sunkumai, kurie galbūt yra neįmanomi, o nuomo- 
nių konfliktas galbūt neišsprendžiamas. Žodžiu, norint atverti kelią, kad 
būtų įmanomas pirmas žingsnis, paskui antras, trečias, reikia iš karto 
neutralizuoti netikrumo, susijusio su žmogaus esme, padarinius. 


“ Locke J. Esė apie žmogaus intelektą, p. 145. 

Šią neutralią politinę filosofiją galima sukurti tikrai kuo griežčiausiai 
nustačius demarkacinę ribą tarp to, kas netikra, ir to, kas tikra, žmogiš- 
kuose dalykuose. Locke'as domisi žmogaus gebėjimu pažinti tik tam, 
kad būtų nustatytos jo galios ribos, nubrėžta riba, „skirianti apšviestas ir 
tamsias daiktų puses'**. Didžiojo Ese darbo svarbiausias ir bene vienin- 
telis tikslas yra būtent toks. Visos sąvokos, suteikusios žmogaus substan- 
cijai konsistenciją, yra sistemingai viena po kitos apsvarstomos, o paskui 
atmetamos. Pagrindinė ir beveik vienintelė išvada yra ta, kad žmogaus 
substancija yra nežinoma ir nepažini. Josephas de Maistre'as, skelbęsis 
nepalenkiamu Tradicijos tęsėju, nepraleido progos papriekaištauti Loc- 
ke'ui su didžiausia panieka balse dėl šios disproporcijos tarp filosofinių 
pastangų ir jų rezultato“. Jis nesuprato, koks didžiulis pažadas slypėjo 
šioje tokioje proziškoje ir tokioje skurdžioje išvadoje. 

Vos tik nubrėžiama linija tarp to, kas visiškai aišku, ir to, kas akivaiz- 
džiai tamsu, netikrumas dėl X prigimties mūsų nebeakina: mes žinome, 
kad nepažįstame X ir niekada jo nepažinsime. Priešais mūsų akis plyti 
tuščia ir laisva erdvė, kad metodiškai kurtume neginčijamą žmogišką tvar- 
ką, tikrai žmonių gyvenamą statinį, ir mes laikome X, taip sakant, savo 
užnugaryje arba „šalia savęs“, užskliaustą jame pačiame jo tapatybės su 
savimi pačiu dėka. Mums — tai kapitalas, kurio negalėsime liesti, į kurį 
negalėsime nė akies užmesti, nes tada jis nebearneš tų didelių procentų, 
arba dividendų, kuriuos gauname. Kokie procentai, kokie dividendai? Juos 
sudaro tai, kad dabar mes galime sutvarkyti žmogiškąjį pasaulį tikrai tei- 
singu būdu, nepriversti priimti vieną ar kitą iš žmogiškosios prigimties ir 
taip pat neatsiejamai dieviškosios prigimties sampratų, kurios varžosi dėl 
žmonių tikėjimo jomis; mes galime gyventi paisydami teisingumo ir pri- 
pažindami, kad nežinome, kas esame, nes iš tikrųjų to nežinome. 

Būtų neprotinga Locke ą ir šiuolaikinius jo sekėjus laikyti skeptikais, 
nes jų „skepticizmas“, šiaip ar taip, visiškai skiriasi nuo antikinio skepti- 


2 Ten par, p. 40. 
* Žr. ypač jo veikalo Soirdes de Saint-Pėtersbourg „Šeštąjį pašnekesį“. 

cizmo. Pirono netikrumas dėl visų dalykų neleido žengti nė žingsnio, o 
jei, nepaisydamas nieko, leidosi eiti, jis vertė saugotis duobės*s. Šiuolai- 
kinis „skepticizmas“ mūsų nekviečia ir neverčia šitaip susilaikyti ar ati- 
dėlioti sprendimą ar veiksmą. Visiškai priešingai, jis leidžia ir netgi sku- 
bina kurti teisingą visuomenę, pagrįstą įrodoma moraline teorija, racio- 
nalia teisių dedukcija. 

Esė apie žmogaus intelektą atskleidžia, kad dorovinės sąvokos yra 
savavališki žmonių kūriniai, kurių pagrindas arba garantija slypi ne 
prigimtyje. Antrasis traktatas apie valdžią rodo, kad teisė, ir pirmiau- 
sia nuosavybės teisė, yra kūrinys žmogiškojo individo, griežtai atskir- 
to nuo į jį panašių ir pasilikusio akis į akį su išorine gamta, ir kad šis 
individas yra išskirtinis teisės šaltinis. Joks aukštesnis įstatymas, jokia 
idėja apie prigimtį ar substanciją neįsikiša, kad apibrėžtų arba su- 
trukdytų šią individualią teisės kūrybą. Kadangi ši individuali teisė iš 
pat pradžių yra pagrįsta gyvžnų prigimties poreikiais, alkiu, kuris akina 
pradėti dirbti, vadinasi, pagrįsta būtinybe, ji nesusilaukia jokio žmo- 
nių priekaišto, jokio racionalaus priekaišto, ji nekelia diskusijų. Šią 
teisę postuluoja arba veikiau pagimdo pavieniu, suvereniu ir savava- 
lišku būdu individas ir jos atsiradimas kartu yra griežtai būtinas: taigi 
teoriją, pagal kurią ji plėtojama, nepiktnaudžiaujant galima palyginti 
su matematiniu įrodymu. Tokiame įrodyme nebūtina pateikti skait- 
meninę nežinomojo dydžio vertę; veikiau būtina susilaikyti nuo to; 
tai reikštų nutraukti arba nedelsiant pristabdyti įrodymo eigą ir mes 
negalėtume prieiti prie konstruktyvių ir naudingų išvadų. Žmogiš- 
kasis X tylomis lydi teisių dedukciją arba veikiau teisės atsiradimą. 
Šis X, kuris yra žmogus ir kurio „pranašumas“ nepaneigiamas, yra 
svarstomas ir statomas į gyvūno vietą. Toli gražu „nepaverčiant to, 
kas aukščiau, tuo, kas žemiau“, pripažįstama, kad visa, kas yra žmo- 
gaus dalis, vadinasi, taip pat ir kas gyvuliška jame, negali būti niekas 


* Diogėne Lačrce, Vies des philosopbes iIlustres, „Pyrrhon", 9, 11; Montaigne, Essais, 
I, 14; II, 12. 

kita, kaip tai, kas žmogiška. Viena šmaikšti moteris kalbėjo apie tuos 
„malonumus, kurie lengvapėdiškai vadinami fiziniais“. Galbūt iš tik- 
rųjų tradicija yra nerūpestinga ir nepripažįsta, kad paprasčiausiai „gy- 
vuliškas' žmogaus maisto vartojimas jau yra žmogaus darbas. Mes 
prisimename, jog Descartes'as „Antrame apmąstyme“ teigia, kad jus- 
linis suvokimas iš esmės vyksta ne per jusles, o protu??. Kyla didelis 
įtarimas, kad išorė yra apgaulinga ir kad netgi, ko gero, liudija prie- 
šingai, nei yra tikrovėje: Locke'as ir šiuolaikiniai filosofai anaiptol 
nesutapatina to, kas yra aukščiau, su tuo, kas yra žemiau, bet, prie- 
šingai, įsupa tai, kas žemiau, į tai, kas aukščiau, ir, taip sakant, tai 
absorbuoja. 

Žmogus ima teigti save jau nuo gyvūniškų funkcijų, jomis ir per 
jas. Žodžiu, gyvūniškumas yra Archimedo atramos taškas pasaulyje ir 
žmoguje, taškas, į kurį gali atsiremti žmogiškasis X, kad ištrauktų aiš- 
kią tvarką iš savo vidinės tamsos, kad teigtų save, nepaisydamas savo 
netikrumo (indėtermination) arba veikiau per jį, norėdamas teigti savo 
laisvę. Klasikinė minus, kurią tradicija stengiasi išsaugoti, nori, kad 
žmogiškasis pasaulis, tai yra pirmiausia miestas, būtų pagrįstas arba, 
teisingiau, orientuotas į tai, kas būdinga žmogui, kad tai, kas būdinga 
žmogui, vadinasi, ir tai, kas jį skiria nuo gyvūnų, būtų be paliovos 
keliama aikštėn. Šiuolaikinė mintis puola į neviltį, kad žmonės sutaria 
dėl to, kas būdinga žmogui, dėl žmogiškosios substancijos ir žmogaus 
tikslų, taip sakant, nori „atidėti atsargai“ tai, kas būdinga žmogui, iš- 
laikyti žmogų jo veiksmingame netikrume, kad iš pradžių atsirėmęs į 
tai, kas yra ne žmogiška, o gyvuliška, vadinasi, apibrėžta ir būtina, 
sukurtų žmogiškąjį pasaulį, kurio tvarka būtų nepriklausoma nuo žmo- 
gaus įsitikinimų, kuriame žmogus galėtų teigti save nepažindamas sa- 
vęs ir kuriame būtų laisvas. 


* „<...> kūnai, tiesą sakant, pažįstami ne pojūčiais ar sugebėjimu įsivaizduoti, bet 


tiktai protu <...>“ (Dekartas R. Merafiziniai apmąstymai |/ Dekanas R. Rinktiniai raštai — 
Vilnius: Mintis, 1978, p. 177). 

IX Vis dėlto yra sunku iki galo perprasti tokią mąsty- 
seną ir visiškai apskliausti žmogaus „substancijos“ klausimą. Ši mąstyse- 
na, siekianti sukurti teisę, nepriklausančią nuo visokių teiginių apie sub- 
stanciją, neišvengiamai duoda pradžią tokiems teiginiams ir perša mintį 
apie „antropologiją“. Taigi darbas, kuris iš pradžių, atrodo, reiškia tik 
materialiosios gamtos pakeitimą, pasitelkus žmogaus prigimtį, ir kuris, 
vadinasi, yra tik viena žmogaus prigimties išraiškų tarp daugybės kitų, 
Locke'o ir šiuolaikinėje filosofijoje ir apskritai šiuolaikiniam žmogui tu- 
ri tendenciją tapti tuo, kas leistina vadinti „esmine“ žmogaus savybe““. 
Aš jau pažymėjau, kad darbas, jei ir nėra pats būdingiausias, tai bent jau 
labiausiai būdingas žmogaus vardas. 

Net jeigu skrupulingai susilaikoma nuo tokių „esminių“ teiginių, 
neįmanoma visiškai išsiversti be žmogiškųjų motyvų išdėstymo. Kaip 
galima suteikti darbui centrinę vietą ir nieko nepasakyti apie motyvus, 
skatinančius žmogų dirbti? Ar užtenka tik pažymėu, kad jis negali ki- 
taip? Kaip galima laikyti žmogų dorovinių sąvokų kūrėju ir palikti mig- 
loje motyvus, skatinančius jo kūrybą? Mes matėme, kad „patogumas“ 
čia vaidina lemiamą vaidmenį tik kraštutinio formalizmo ir trikdančio 
dviprasmiškumo kaina“*!. Ir jis yra daugiau dorovinių idėjų kūrimo tai- 
syklė nei pats žmogaus tikslas. Locke'as negali išvengti būtinybės bent 
jau bendrais bruožais pateikti veiksmo aprašymą ir žmogiškųjų motyvų 
analizę. Esė pateikia tokį aprašymą ir pripažįsta, kad jis yra dalinis ir 
neišbaigtas. Mes turime jį panagrinėti. 

Žmogaus veiklą lemia ir motyvuoja wneasiness, terminas, kartu reiš- 
kiantis nerimą ir nepatogumą, tarkime, negerovę. Žmogaus norą žadina 
ne jo matomas ar suvokiamas gėris, bet jo jaučiama negerovė. Pagrindi- 


* Maras rašo: „Hegel <...> erfasst die Arbeit als das Wesen, als das sich bewūbrende 
Wesen des Menschen" („darbas yra esmė, save patvirtinanti žmogaus esmė" — Marksas K. 
Ekonominiai ir filosofiniai 1844 metų rankraščiai II Marksas K. Ankstyvieji filosofijos 
raštai. — Vilnius: Mintis, 1986, p. 409). 

*! Žr. šios knygos IV skyriaus 5 paragrafą. 

nė Locke'o „antropologijos“ formulė yra tokia: desire is always moved by 
evil, to fly 1: — „norą visada skatina blogis, kad jo vengtume“**. Tai reiš- 
kia, kad pirmareikšmis klausimas, keliamas tradicijos, filosofinės ar reli- 
ginės, buvo skirstomas pagal atsakymus, kuriuos duodavo įvairios mo- 
kyklos, sektos ir tikėjimai, į klausimą, koks yra sumu bonum, aukš- 
čiausias žmogaus gėris, Locke'o akimis žiūrint, yra betikslis. Jis sako, jog 
tai yra tas pat, kaip klausti, „kas skaniau — obuoliai, slyvos ar riešutai '**. 
Mes turime įveikti savo pasipiktinimą dėl tokio vulgaraus palyginimo, 
kuris paverčia žmogaus gėrio klausimą savavališku pasirinkimu ir, beje, 
be jokio žmogiško intereso, iš obuolių, slyvų ir riešutų. Mes turime įveikti 
savo pažeminimą arba veikiau pripažinti, kad jis yra pelnytas ir todėl 
sveikintinas. Gėrio klausimas yra neatsiejamas nuo žmogaus esmės klau- 
simo ir yra toks pat bereikšmis kaip pastarasis. Gėris yra tai, kas būdinga 
žmogui, tai, ką sugeba tik žmogus, tai, kas jį tobulina, kas užpildo ge- 
riausią jo prigimties dalį: gėris pavaldus tai pačiai iliuzijai arba neaišku- 
mui, kaip ir prigimtis. Manęs iš tikrųjų negali jaudinti gėris, nes iš tik- 
rųjų nežinau, kas aš esu. Gėrio klausimas ir žmogaus substancijos klau- 
simas yra du vienodai tušti klausimai. Iš prigimties yra tik natūralus ko 
nors didesnis pomėgis, kylantis iš gyvūniškos prigimties ir susijęs su fizi- 
ne prigimtimi: galima iš prigimties labiau mėgti obuolius nei slyvas ir 
atvirkščiai. 

Beje, nuo tos akimirkos, kai pasirinkimas imamas laikyti iš esmės sava- 
vališku, jį nieko nepapiktinant, kad ir koks būtų jo objektas, galima paly- 
ginti su šiuo varganu pavyzdžiu. Kai daug vėliau šiuolaikinė filosofija ir 
sociologija, nedėkingos Esė triūso paveldėtojos, paskelbs, kad žmogus yra 
„kūrėjas vertybių“, iš kurių jis gali laisvai ir savavališkai rinktis, jos užmirš 
Locke'o obuolius ir slyvas; jos pompastiškai bylos drauge su Maxu Webe- 
riu apie „dievų karą“. Taip bus paslėpta ši kukli, bet garbinga pradžia. 


“ Locke J. An Esay Concerning Human Understanding. - Oxford, 1982, bk. 2, 
chap. 21, par. 71. 
** Ten par, kn. 2, sk. 21, $ 55. 

X Jau Hobbesas teigė, kad nėra sunmum bonum, kad 
gėris ir blogis turi reikšmę tik dėl santykio su asmeniu, apie kurį kalba- 
ma“*. Locke'as žengia toliau. Skirtumą tarp žmogaus, pasak Locke'o ir 
žmogaus, pasak Hobbeso, galima geriau apibūdinti tokiu Locke 'o saki- 
niu: :je greatest present uneasiness 15 the spur to action - didžiausia dabar- 
tinė negerovė yra akstinas veikti“. Hobbesui žmogus neturi prigimtyje 
įrašyto tikslo, bet dar turi ateitį: jis pranoksta dabartį savo valdžios troš- 
kimu, kuris yra nerimas dėl ateities ir jos troškimas, troškimas užvaldyti 
ateitį, „garantuoti kelią savo būsimam troškimui“. Locke'ui nerimas sie- 
jasi su dabartimi; jis randasi iš dabarties ir turi reikalą su ja. Aš manau, 
kad nėra kito tokio žmogaus veiklos aprašymo ar analizės, kur žmogus 
būtų didesnis dabarties kalinys nei Locke'o veikale; žmogaus veiklos, 
galima būtų sakyti, žmogaus elgesio mechanizacija, čia, taip sakant, yra 
visiška. Kas Hobbesui yra pašėlęs bėgimas nuo vieno troškimo prie kito 
į vis didesnį valdžios troškimą, Locke'ui virsta 2 constant succession of 
uneasiness — nenutrūkstama nerimo arba nepatogumo virtine. Žmogus 
gali vienu metu trokšti tik vieno dalyko ir pirmiausia jis visada trokšta 
išsivaduoti iš to, kas jį varžo arba kas jam trukdo, arba kas jį verčia dabar 
kentėti. O kadangi varžymai, nepatogumai ir kančios nepaliaujamai ran- 
dasi pasaulyje, jis niekada neturi laiko trokšti gero sau pačiam, kad ir 
kokią prasmę suteiktume šiam posakiui. Bet taip pat, kai tik dabartinė 
negerovė pašalinama, žmogus yra patenkintas. Šis pasirenkinimas neiš- 
vengiamai yra trumpalaikis; jis trunka tik tiek, kol nuo vienos negerovės 
pereinama prie kitos, o šis vyksmas niekada nesibaigia. Locke'ui žmogų 
tiek pat lengva suneraminti, tiek ir patenkinti. 

Žmogus, pasak Hobbeso, turi savyje tamsų krikščioniškojo geidu- 
lingumo gumulą, kurį išryškina antikinio didžiadvasiškumo atšvaitai. 
Nuolat drąsiai nusidėdamas, nes negali išvengti nuodėmių, žmogus vi- 
sada yra aukštesnis už aplinkybes. Jis nėra nei krikščionis, nei graikas, 


* Hobbes Th. Leviaranas, p. 70-71. 
* Locke J. Essay..., bk. 2, chap. 21, par. 40. 

bet trečiasis kupinas jėgų žmogus, kuris nusivilia gėriu, bet niekada savi- 
mi pačiu: ar būdamas karaliaus valdinys, ar respublikonas, jis netrukus 
sukurs šiuolaikinę valstybę, kuri kaip ir jis atsisakė siekti gėrio. Žmogus, 
pasak Locke'o, nepasižymi nei dideliu troškimu, nei didžiadvasiškumu. 
Nebūdamas nei krikščionis, nei graikas, jis bus energingas darbininkas 
ir vartotojas, nenuilstantis ir ambicijų neturintis žmogus, kuris judina ir 
žadina šiuolaikinę visuomenę. 

Būtų galima paprieštarauti, kad žmogaus bejėgiškumas trokšti sau 
pačiam gero toli gražu nera originalus Locke'o atradimas, tai tik atnau- 
jinimas antikinės moralinės tradicijos, kurią šiltai sutiko ir išplėtojo krikš- 
čionybė ir kuri tvirtina video meliora probogue deteriora seguor *“, ir kad 
Locke'as bent šiuo požiūriu yra ir krikščionis, ir pagonis. Jis pats apsii- 
ma parodyti mums mūsų klaidą. Iš tikrųjų jis aiškiai perima žodžius to, 
kurį jis vadina u7bappy complainer, nelaimingu niurgzliu, ir išplėtoja jų 
prasmę savo dorovinio mokymo šviesoje. Žmogus vienu metu gali trokšti 
tik vieno dalyko. Todėl jis visada pirmučiausia vengia šią akimirką pati- 
riamo blogio. Dabartinė negerovė visada yra stipresnė už būsimą gėrį, 
todėl žemų poreikių ir aistrų nepatogumas yra stipresnis už pagarbą mo- 
ralės įstatymui ar kilnių tikslų trauką. Locke'as rūpestingai pažymi, kad 
jo žmogiškojo elgesio ypatybės, nustatytos neatmenamais laikais, aiški- 
nimas vienintelis esąs nuoseklus*". Tai reiškia, kaip tik įmanoma aiškiai 
teigti, kad graikų prisipažinimas, jog nepažįsta gėrio, ir krikščionių pir- 
mapradės nuodėmės aiškinimas yra vienodai klaidingi. 

Taigi atmesdamas graikų ir krikščionių idėją, kad žmogaus gyveni- 
mas — tai ieškojimas netikro ir sunkiai pasiekiamo, bet vienintelio gė- 


** Ovidijaus žodžiai: „Regiu, kas geriau, pripažįstu, o kas blogiau renkuos" (Metamor- 
fozes, VII, 20-21). Plg. Pauliaus Laišką romiečiams (7, 14—25); Laišką galatams (5, 17). 

* Locke'as sako: galbūt vienintelis, poss:6ly no otber (Essay..., bk. 2, chap. 21). Vien 
jo svarstymas, kai yra dvi kitos pagarbos vertos galimybės, reiškia jį teigti. Už kelių 
puslapių toliau jis priduria, kad valios, kuri tuo pačiu metu nori ir nenori, idėja yra 
„pernelyg akivaizdus prieštaravimas, kad būtų priimta“ (p. 265). Būtent toks yra šv. 
Petro mokymas. 


Ketvirtas skyrius. PASLĖPTAS ŽMOGUS 185 


rio, kuris gali suteikti žmogui pilnatvę, padaryti jį laimingą, Locke'as 
teigia, kad žmogaus gyvenimas yra bėgimas nuo blogio, kuris junta- 
mas esant dabartinei negerovei, nerimui ar nepatogumui. Pagal dvily- 
pę tradiciją žmogus visada siekia gėrio ir nepaiso tūkstančių kliūčių 
bei iliuzijų; Locke'ui žmogus visada bėga nuo blogio nepaisydamas 
tūkstančio gėrio potroškių. 


XI Nors ir labai toli šitokia mąstysena būtų nuvedusi 
Locke'ą nuo krikščionybės, jis dėl stulbinamai staigaus posūkio, pasiro- 
do, galįs priimti krikščionybės priesakus ir patarimus į savo dorovinį 
mokymą: žmogus gali trokšti gero nuo tos akimirkos, kai šio gėrio ne- 
buvimas jį gali padaryti nelaimingą. Tada gėrio nebuvimo, ypač Dievo 
nebuvimo, jis vengs kaip kokio blogio. Kai jis vengia gėrio nebuvimo, 
viskas vyksta taip, lyg jis siektų gėrio. Šia gudrybe jis demonstraryviai 
išsaugo krikščionybės mokymo pamatus: Dievas yra aukščiausias, 1a- 
biausiai trokštamas gėris. Beje, šis Dievas, žadinantis troškimą savo ne- 
buvimu, daugiausia veikia ne gėriu, ne pažadais, bet blogiu ir grasini- 
mais. Toli gražu neskatindamas mūsų mėgautis atsidavusiomis Nesan- 
čiojo paieškomis, Locke'as mieliau pakartoja vos ne žodis žodin lažybų 
argumentus, kuriais Pascalis stengiasi įsigauti į uždaras sielas: 


Tas, kas nebus tokia protinga būtybė, kad rimtai susimąstytų apie 
begalinę laimę ir nelaimę, būtinai turi pasmerkti save už tai, kad nepa- 
sinaudoja savo intelektu taip, kaip derėtų. Atlyginimas ir bausmės kita- 
me gyvenime, kurias Visagalis nustatė, kad priverstų laikytis jo įstaty- 
mo, yra pakankamai svarios, kad lemtų pasirinkimą prieš visus galimus 
šio gyvenimo malonumus ir kančias, kai amžinasis gyvenimas traktuo- 


jamas kaip gryna galimybė, kuria niekas negali abejoti*?. 


* Locke J. Esė apie žmogaus intelektą, p. 221. Plg. Pascal B. Mintys, p. 195, 233. 

Šis atstatymas i extremės, žinoma, kelia pavojų nuoseklumui ir netgi 
paprasčiausiai Locke'o doktrinos patrauklumui. Jei baimė dėl būsimo 
gėrio nebuvimo gali nulemti žmogaus veiksmus lygiai taip pat kaip da- 
bartinė negerovė, jo žmogiškosios motyvacijos analizė netenka savo pras- 
mės. Kas vengia nebuvimo, netrukus galbūt ims trokšti buvimo. Iš tiesų 
antrasis minties žingsnis anaiptol nėra toks reikšmingas kaip pirmasis. 
Locke'as paskubomis atkuria antikinio pastato fasadą prieš tai sugriovęs 
pamatus. Atsargus elgesys su pripažintomis pažiūromis ne vienintelis 
išmintingojo Locke'o rūpestis. Jis negali nepastebėti, kad jeigu griežtai 
ir beatodairiškai laikysis savo originalios moralės teorijos versijos, jo vaiz- 
duojamas žmogus, kad ir koks vidutiniškas ir menkas jis būtų, bus labai 
nedrausmingas; ir toks jis bus kaip tik dėl savo mažumo. Jis visada pir- 
miausia rinksis veiksmą, kuris jį išvaduos nuo dabartinio nepatogumo: 
varžomas jis gers; būdamas neturtingas jis vogs. Negalima nepaisyti ir 
to, kad valdovo, netgi rūsčiojo Leviatano, baimė jį vers laikytis pareigos, 
nes baimė siejasi su ateitimi, o pagal šį mechanicistinį aiškinimą žmogus 
gyvena tik dabartyje. Beje, ar galima padoriai pakarti girtuoklį arba gaš- 
lūną? Jei visuomenėje turi būti bent šiokia tokia tvarka, pilietis turi su- 
gebėti matyti kiek plačiau, o ne vien tik paklusti neatidėliotiniems po- 
reikiams. Vadinasi, Locke'as kreipia dėmesį į Hobbeso rūpestį dėl atei- 
ties, bet ne veiksmo, o susilaikymo ir baudimo atžvilgiu. Taigi Dievas — 
policininkas, dalijantis atpildą ir ypač bausmes kitame gyvenime, lai- 
mei, sutvirtins ribotos santvarkos valdžią. 


XII Fundamentali žmogiškosios veiklos analizė, kuri, at- 
rodo, turi prieštarauti Locke'o poreikiui „suskliausti žmogaus prigim- 
tų, sulaikyti kiekvieną jos tyrinėjimą ir apsiriboti jos prielaida, iš tiesų 
neapjuodina algebrinės teisių dedukcijos grynumo ir neprieštarauja jam. 
Iš tikrųjų, jei žmogų skatina veikti opiausia negerovė, nes opiausia jam 
yra gyvuliški poreikiai, pirmutinis jo veiksmų principas bus gyvuliškas 
jo uneasiness, kurį jis stengsis numalšinti savo 4zbour. Locke'o „psicholo- 
gija“, jo žmogiškųjų veiksmų analizė neverčia mūsų nueiti nuo pradinės 

scenos, kurioje žmogiškasis individas savo darbu pasisavindamas gam- 
tos daiktus atranda turįs savyje nuosavybės teisės šaltinį. Dievas polici- 
ninkas pradinėje scenoje, atrodo, nedalyvauja. Šiaip ar taip, jis nevaidi- 
na jokio vaidmens. Locke'as veikiau sako, kad, atradęs /zbour, t. y. dar- 
be, uneasinėss, t. y. nepatogumą, kuris išvaduoja jį nuo jame slypinčio 
gyvulio uneasinesses“?, žmogus, bent jau tikrai protingas žmogus, pada- 
rys išvadą, kad jis gali vis sėkmingiau išvengti nuolatos atsinaujinančios 
negerovės, vis geriau patenkinti savo neapibrėžtus poreikius, jeigu jis 
sutiks laikytis savo gyvenime drausmės, kurios rezultatai visiškai atitiks 
moralės ir religijos reikalavimus. Protingas darbo organizavimas duos 
tokius pačius rezultatus, tiktai tikresnius ir pastovesnius nei dieviškoji 
policija. Žinoma, visada reikės žiūrėti, kad baudžiančio Dievo idėja aiš- 
kiai būtų dvasioje tų, kurie nepajėgia paklusti racionalaus gamtos trans- 
formavimo drausmei. 


XIII Dabar mes turime vienu žvilgsniu aprėpti trijų svar- 
biausių Locke'o teiginių: žmogus yra savo dorovinių sąvokų kūrėjas; 
žmogus turi teises; žmogus dirba, vienybę, jeigu tokia yra. Visiems trims 
numatyta įspūdinga karjera, bet vėliau istorijoje jie dažnai atsiskirs ir 
netgi prieštaraus vienas kitam. Pirmasis pagimdys „kultūros“ ir „verty- 
bių“ idėją, antrasis — „žmogaus ir piliečio teisių“, trečiasis — „darbinin- 
ko“ arba 4omo oeconomicus idėją. „Kultūra“ ir „vertybės“ suformuos es- 
minį tų mąstytojų, kurie yra politinės ašies dešinėje arba ryškiausioje 
dešinėje, intelektualinio arsenalo elementą. Mes jau aptarėme Maxą We- 
berį ir dar turime paminėti, be kitų, Friedrichą Nietzsche. „Žmogaus ir 
piliečio teisės“ yra racionalus demokratijos plėtotės branduolys, koks jis 
iškilo dėl amerikiečių ir prancūzų revoliucijų. O „darbininką“ reikia vei- 
kiau sieti su socialistų tradicija, ypač su Marxo sukurta tradicija, net 


jeigu kartkartėmis palankumą jai yra parodę kitos mokyklos ir kryprys, 


* Žr. Leo Strauss, Droit nature! et histoire, trad. fr. Paris, Plon, 1954, sk. 5B ix fine. 

kai kurios iš jų netgi ne itin socialistinės??. Mes matome, kad šios seniai 
vartojamos priešiškų politinių ir ideologinių stovyklų sąvokos šiandien 
pasireiškia kaip gana suderinami moralinės atmosferos elementai, bū- 
dingi demokratijoms, kurios vienu metu savinasi „kultūrą“, „vertybes“, 
„teises“, „darbą“ ir „ekonomiką“. Galbūt mūsų demokratijos nesugeba 
jų skirti, bet, kaip mes ką tik matėme, šios trys sąvokų grupės iš tikrųjų 
yra bendros kilmės: jos drauge sužysta jau Locke'o, kuris tikrai sugeba 
jas skirti, filosofijoje. Tai trys būdai pasakyti, kad žmogaus esmės klau- 
simas neturi sprendimo arba prasmės, arba kad žmogus neturi jokių 
tikslų. Visi trys teiginiai, atrodo, yra vienodo radikalumo ir gilumo. Tai 
vienodai griežti teiginiai, kurių, atrodo, neįmanoma hierarchiškai išri- 
kiuoti arba išvesti vieną iš kito. Vis dėlto vienas iš jų yra pranašesnis: jis, 
atrodo, gali būti mąstomas, ir net gyvenamas, jį gali ne tik suformuluoti 
teoretikas, bet ir mąstyti gyvas žmogus, kuris jo dėka suvokia pats save. 
Kuris gi iš jų? 

O darbas yra žmogaus ryšys su išorine gamta, su jos transformacija. 
Darbas neapima kokios nors rūšies žmonių tarpusavio santykių. Darbas 
nenumato nei kokios nors politinės santvarkos, nei kokios nors ekono- 
minės institucijos. Nergi laikomas vertės šaltiniu ir matu, darbas nelei- 
džia iš esmės jos išmatuoti: yra pinigų vertė, bet neegzistuoja darbo dar- 
bas. Iš tikrųjų, jei eisime stačiai prie tikrosios reikalo esmės, matysime, 
kad santvarka, kuri itin pasitiki savimi ir skelbia, kad remiasi darbu ir 
darbo verte, tai yra komunizmas, pasirodė esanti nepajėgi įdiegti jokios 
rūšies institucijos nei pastovių santykių tarp žmonių, tad netgi galima 
bijoti, jog ten, kur jis viešpatavo ilgiausiai ir visuotinai, padarė žmones 
visai nepajėgius užmegzti tokius santykius. Darbas, kaip savybingas žmo- 
gui, nenulemia žmonių organizacijos, kuri jį atitiktų. 

„Kultūra“ ir „vertybės“ šiame vaidmenyje irgi menkos pagalbinin- 
kės. Idėja, kad žmonės yra savo dorovinių sąvokų kūrėjai, viena pati 


* Homo oeconomicus yra ektoplazma, brangi visoms partijoms; jis yra, nelygu situ- 


acija, sąjungininkas arba paslaugi auka. 

neleidžia sutvarkyti žmogiškojo pasaulio. Žinoma, ji gali pasitarnauti, 
kad sukritikuotų politinę organizaciją arba tam tikrą dorovinę nuosta- 
tą, iš pagrindų sugriaudama jos siekius būti vienintele atitinkančia pri- 
gimtį arba žmogaus pašaukimą, bet ji negali nė vienos iš jų konkrečiai 
įteisinti, nes jos visos laikomos savavališkomis. Tiktai grynas stebėto- 
jas gali puoselėti ir suformuluoti šią idėją nesusipainiodamas priešta- 
ravimuose. 

Nei darbas, nei kultūra negali sudaryti spontaniškos ir kasdienės 
tapatybės su šiuolaikiniu Locke'o žmogumi, kuris turi galėti bent jau 
sau pasakyti: aš esu tas neapibrėžtasis X, lygus sau pačiam. Jei žmogus 
visiškai nepažįsta savo prigimties, jeigu jis be galo keičia save be galo 
keisdamas išorinę gamtą, jis be paliovos kuria save „kurdamas savo 
vertybes“, jis turi bent jau tam, kad galėtų save mąstyti, vadinasi, būti, 
susitapatinti su šiuo neapibrėžtumu, suvokti jį mąstydamas. Apibū- 
dindamas save kaip tą, kuris turi teises, žmogus pagaliau gali suvokti 
tautologiją, kuria nori apibrėžti save: X = X. Kaip „darbininkas“ arba 
„kultūringa būtybe“ žmogaus neapibrėžtumas jam išsprūsta: kaip dar- 
bininkas, nes šis X, kuriuo jis yra, absorbuojasi ir išnyksta nežmogiš- 
koje gamtoje arba daiktuose, padarytuose iš jos; kaip kultūringa būty- 
bė, nes jo galia savavališkai apibrėžti save užsibaigia ir išnyksta kiek- 
viename iš realių jos apibrėžimų, kiekvienoje jos dorovinių idėjų. 
Įgyvendinta dorovinė idėja, sykį „sukurta“ ir veiksminga, sunaikina 
galią apibrėžti save. Šią galią įmanoma suvokti tik praeityje, kai ji bū- 
na atlikusi savo darbą ir jau yra nebe aktyvi. Bet sakyti žmogui arba 
žmogui sakyti sau pačiam, kad jis yra teises turinti būtybė, vadinasi, 
sakyti kiekvienam arba kiekvienam sakyti sau pačiam, kad jis yra tik- 
rai tas, kuris yra: viso to liudytojai yra kiti žmonės, kurių pareiga yra 
leisti jam būti tuo, kas yra, ir „gerbti“ jo teises, arba netgi priversti 
parodyti visa, ko jis turi teisę „reikalauti“. Viso to, ką savo veikla ir 
„kūrybingumu“ jis pajėgia pagaminti arba kuo gali tapti visų savo ne- 
apibrėžtumo metamortozių deka, jis neprivalo tiksliai žinoti ir neturi 
norėti apibrėžti, jis tai jau turi, jis jau yra tai, nes jis žw77 teisę tai turėti 
ir tuo būti. 

XIV Tautologija yra taip giliai įsišaknijusi, jog galima 
savęs klausti, ar susitapatinimas su savimi dar turi pakankamai oro ir 
erdvės kvėpuoti. 

Žmogus, siekiantis savo tikslų, kurie yra arba kurie, jo manymu, 
yra sudedamosios jo prigimties dalys, šiuo siekimu įgyvendina savo 
apibrėžimą, suvokia savo tapatybę. Atstumas tarp jo empirinės, rea- 
lios esybės ir jo siekiamo tikslo — teisingumo, išminties, tiesos, — at- 
stumas, kuris pripažįstamas, kad būtų panaikintas ir kurį vis dėlto 
neįveikiamai išlaiko „nuodėmingas“, arba paprasčiausiai „tarpinis“, 
būdas žmogaus, kuris atveria erdvę, jis gali save mąstyti ir save pripa- 
žinti kaip žmogų. Ber kaip atsivers šis neišvengiamas atstumas, ši vi- 
dinė erdvė, kuri įgalina žmogų mąstyti ir kalbėti apie save tam, kuris 
nebeturi tikslų, bet turi teises? Jam nėra skiriamosios įtampos tarp 
empirinės būties ir tobulos būties (/Ztre achevė), tarp potencijos ir jos 
akto, tarp to, kas įvykdyta, ir to, kas geidžiama: ar tos teisės būtų 
garantuotos ar išjuoktos, bet kuriuo atveju empirinė būtis yra jų savi- 
ninkė ir laikytoja. Tas, kuris ieško teisingumo, išminties ar teisybės, 
žino, kad jų neturi; tas, kuris skelbia savo teises ir reikalauja jas gerb- 
ti, žino, kad jas turi ir kad nei jo, nei kito žmogaus poelgiai negali 
niekaip pakeisti šių teisių. Žmogaus teisės, ar jos būtų gerbiamos, ar 
iš jų tyčiojamasi, ar tas žmogus būtų niekšas, ar didvyris, yra vienodai 
tokios, kokios yra. 

Nedrįstame pratęsti šio svarstymo. Jaučiama, kad prieinamos ne- 
tikrumo ir tylos ribos, kur Fenomenas nebekalba už save, kur jo apra- 
šymo nebepakanka. Bijoma, kad bus atimti žodžiai arba teks vartoti 
pernelyg plačios reikšmės žodžius, norint pažymėti tarsi pro rūką ma- 
tomas didžiąsias realybes ir didžiuosius sprendimus, kuriuos išreiškia 
ir paslepia vyraujanti mūsų amžiaus konvencija. Kaip galima nepri- 
pažinti, kad naujasis žmogaus, kaip teises turinčios būtybės, apibrėži- 
mas verčia atskleisti tradicines būties formas, pagarbos vertą potenci- 
jos ir akto poliariškumą, kai norime sukurti naują ontologiją? Arba 
galbūt reikia sakyti, jog naujasis apibrėžimas, kad būtų tikrai mąsto- 
mas, reikalauja iš mūsų atsisakyti ontologinės mąstysenos, bet kurios 

mąstysenos, siejančios žmogų su būtimi, žmogaus mintį — su būties 
mintimi? 

Aš čia iš anksto nesuponuoju jokios ypatingos ontologijos. Netgi 
skirtumas tarp potencijos ir akto specifiškai nenurodo Aristotelio onto- 
logijos. Ji siekia nurodyti tiek kasdienėje, tiek liaudies vartosenoje tai, 
kad žmogus gali atsidurti skirtingose savo būties būklėse ir būti įvairios 
nuotaikos. Mes nebūtinai hierarchizuojame šias skirtingas būkles ir ne- 
būtinai susiejame jas su kokiais nors „būties laipsniais“. Vis dėlto mes 
pastebime, kad jos yra susijusios viena su kita, nes viena yra kitos tikslas 
ir pabaiga. Toks yra žmogaus gyvenimo audinys tiek pačiomis aukš- 
čiausiomis, tiek pačiomis žemiausiomis apraiškomis: iš pradžių žmogus 
yra potencialiai, paskui aktualiai teisybės arba Daviso taurės turėtojas, 
net jeigu, priešingai šiandien plačiai paplitusiai nuomonei, pirmąją sun- 
kiau pasiekti nei pastarąją. Tai, ką aš turiu galvoje, taip mažai priklauso 
nuo Aristotelio ontologijos, nes šitai nuostabiai aiškiai randame Kanto 
moralinėje filosofijoje: žmogus yra labiau moralus, kai jis paklūsta mo- 
raliniam įstatymui, ne tiek dėl kokių nors sumetimų, kiek dėl grynos 
pagarbos jam. Ir čia įtampa, nuotaikos arba būklės skirtumas nubloškia 
žmogų prie jo neprieinamos pilnatvės kaip kreivę prie asimptotės. Mes 
netgi randame analogišką nuostatą, kai, atsisakę žmogaus filosofijos, Die- 
vo malonės transformacijas svarstome teologijoje: ji transformuoja ir 
tobulina prigimų taip, kad pajėgtų pasiekti savo tikslą, kuris yra Dievas. 

Taigi šitai yra naujovė, kurią stengiamės įvertinti, nesvarbu, ar žmo- 
gaus teisės gerbiamos, ar iš jų tyčiojamasi, — tai visiškai nekeičia žmo- 
gaus, kaip teisių turėtojo, dalios ar padėties: bedarbis lygiai taip pat turi 
teisę į darbą, tironijos pavaldinys — tokią pačią teisę į laisvę, kaip tas, 
kuris yra pasamdytas, arba kaip demokratijos pilietis. Kitaip nei prigim- 
tiniai tikslai, įstatymai ir Dievo malonė, teisė naująja prasme, nesvarbu 
ar ji būtų pažeidžiama ar garantuojama, nekeičia žmogaus, kaip teisių 
turėtojo, dalios, būklės ar nuostatos. Atrodo, kad mes atsisakėme bet 
kokios įmanomos ontologijos, nesvarbu, ar ji reikštųsi substancijos ir 
entelechijos arba būties ir turėjimo būti, arba žmogaus ir Dievo prigim- 
ties poliariškumu. 

XV Bet mes, be abejo, einame klystkeliu. Kaipgi galima 
sakyti, kad toks universalus teiginys, jog žmogus yra būtybė, turinti tei- 
ses, teiginys, kurį suformulavo ir platino kai kurie iš didžiausių filosofų 
ir kuris yra laisviausių ir turtingiausių politinių darinių sandaros pama- 
tas, niekada nebuvo įamžintas žmonių istorijoje, kaip galima tarti, kad 
toks teiginys sunaikina bet kokią ontologinę perspektyvą, kad jis visiškai 
atskiria žmogaus mintį nuo būties minties, kad jis užmiršta Būtį? Kaip 
galima mąstyti apie teisę, dabar savybingą žmogui, kitaip kaip apie pa- 
grindinį apibrėžimą arba pirmutinį jos būties atributą? 

Mes esame anksčiau pažymėję, kad Locke'as, įvesdamas mus į He- 
faisto dirbtuvę, į didelę šiuolaikinę Gamyklą, neneigia, kad žmogus gali 
turėti esmę arba būti substancija; tiktai ta esmė arba substancija yra vi- 
siškai nepažini?'. Todėl jos negalima teigti, galima tiktai suponuoti, tai 
yra palikti nuošalėje arba už mūsų, savo neperžvelgiama tapatybe su 
savimi pačiu: X = X. Žmogaus būtis yra pripažinta, galima taip pat glūdi 
uždaryta šioje tautologijoje. Tad žmogų galima postuluoti, teigti be jo- 
kių apribojimų ir apibrėžimų, teigti nebe jo būtimi, kuri neišvengiamai 
reikalauja Būties visybės, iš kurios žmogus yra išaugęs, bet tuo, ką vadi- 
name jo prigimtine nepriklausomybe, kuri neturi prigimtinių ribų, arba 
jo teisėmis, kurios yra apibrėžiamos tiktai kaip „žmogaus teisės. 

Žmogus yra būtybė, apibrėžianti save tuo, kad turi teises; tai, kokią 
būtį jis turi, galima ir privalu užmiršti teigiant jo teises, o jas pakanka- 
mai paliudija ir jų teisėtumą pakankamai patvirtina tai, kad jos yra „žmo- 
gaus teisės“. Žmogus ir žmogaus teisės yra du poliai, nukreipti išskirti- 
nai vienas į kitą. Ar galbūt veikiau reikėtų sakyti, kad žmogus ir žmo- 
gaus teisės sudaro tobulą ratą. Ir šis savipakankamas ratas žada visiškai 
negirdėtą žmogaus išlaisvinimą: žmogaus, kuris dabar neprieinamas 
(įmpėnėtrable) Būčiai. 

Prieš didįjį atnaujinimą (instauration) svarstymams apie žmogų ken- 
kė nekaltas, bet trukdantis nerangumas: filosofija stengėsi vienu metu 


" Žr. šios knygos IV skyriaus 3 ir 6 paragrafūus. 

mąstyti žmogų ir būtį; ji stengėsi mąstyti, kas būdinga žmogui kaip bū- 
ties apibrėžimui, išdėstyti, kas žmogiška, būties laipsnių pakopose. Ši 
ontologinė ir antropologinė, jei norite ontoantropologinė, sumaištis iš 
tikrųjų įstūmė mintį į neišbrendamą netikrumą, pasmerkė priverstiniam 
skepticizmui. Žmogus iš tikrųjų negalėjo pasisavinti ar pripažinti kaip 
savo ar kaip save tai, kas būdinga žmogui, nes tai visada pasireikšdavo 
tiktai kaip bendras ar ypatingas, tai yra visada bendras, būties apibrėži- 
mas. Žmogus tikrai negalėjo pripažinti savęs, nes visada savo veidrodyje 
matė būtį apskritai. Tačiau būtis apskritai buvo neatskiriamai susijusi 
su tuo, kas būdinga žmogui, skirta tarnauti žmogaus troškimams ir įno- 
riams: tad žmogus visada matė save patį būties veidrodyje. Prieš didįjį 
atnaujinimą antropologija neišvengiamai buvo ontologinė, arba onto- 
centrinė, tuo tarpu ontologija neišvengiamai buvo antropocentrinė. No- 
rint išnarplioti šią chiazmą arba prasiveržti pro ją, reikės griežtai atskirti 
mintį apie būtį ir mintį apie žmogų, ontologiją ir antropologiją. Čia ne 
vieta nagrinėti, kaip buvo suformuluota grynosios ontologijos galimybė 
ir postuluota jos realybė. Ilgiausias nukrypimas deramai nepaaiškintų 
dalyko, nes ši grynoji ontologija yra ne kas kita kaip šiuolaikinis moks- 
las. Ber mes galime bent jau pabandyti atskleisti, kaip antropologija išsi- 
vadavo iš ontologijos. 


XVI Locke'as mums pozityviai ir kategoriškai patvirti- 
na priimtą sprendimą paskelbti, kad žmogaus būtis ir žmogiškoji sub- 
stancija yra nepažini, ir kondensuoti visą ontoantropologiją šioje tau- 
tologijoje: X = X. Arba: žmogus yra žmogus, kad ir koks jis būtų. Mes 
iš anksto tariame esant žmogaus būtį, vadinasi, mums nebereikia apie 
ją daugiau galvoti. Šitai atvėrė kelią antrajai tautologijai, galinčiai ap- 
imti ir sukurti tai, ko niekada nebuvo suformulavęs mąstantis žmo- 
gus, būtėnt grynajai antropologijai. Ši antroji tautologija neišvengia- 
mai įgyja tokią bendrą formą: kad ir kokia būtų būtis, žmogus... žmo- 
gus. Taigi žmogaus ir būties teigimą pakeičia dvigubas žmogaus 
teigimas. Teigiamas žmogus ir žmogus. Tačiau koks veiksmažodis su- 


194 SAVITEIGA 


sieja žmogų su žmogumi šioje naujoje tautologijoje, atsisakančioje veiks- 
mažodžio „būti“? Mes matėme, kad veiksmažodžiai, slypintys „darbo“ 
ir „kultūros“ sąvokose, neleido gyvam žmogui išreikšti savo žmogišku- 
mą, kad gyvas ir veikiantis žmogus negali tikrai arba atvirai mąstyti 
save, kaip savo darbo produktą arba kaip savo kultūros kūrėją??. Iš- 
drįskime kartą pasakyti: joks sveiko proto žmogus, Petras ar Paulius, 
niekada savęs atvirai nemąstė kaip „vertybių kūrėjo“. Tačiau Petras 
arba Paulius gali atvirai save mąstyti kaip tą, kuris turi teises, nedel- 
siant apibrėžiamas kaip „žmogaus teisės“. Žmogus (turi) žmogaus (tei- 
ses). Tada apsieinama be veiksmažodžio „būti“, kuris teigia ir sieja. 
Tada žmogus teigia save nesigriebdamas veiksmažodžio. Tautologija 
yra visiška abiem aspektais: visas žmogaus žmogiškumas slypi jo teisė- 
se ir tame, kad jis turi teises, o šios teisės išsamiai apibrėžiamos tuo, 
kad jos yra žmogaus teisės. Tradicinį žmogaus ir būties mąstymą, ve- 
dantį į priverstinį skepticizmą, pakeičia ryžtingas žmogaus teigimas, 
apmąstytas ir sustiprintas žmogaus teisių paskelbimu. Žmogus gali vi- 
siškai sąžiningai pamiršti būtį. 


XVII Taigi atitrūkusi nuo būties žmogaus teisių sąvoka 
subjektyviai nebeturi ontologinio tankio. Ji nesulaikomai nukariaus poli- 
tinę ir moralinę plotmę, nes ją, kadangi yra prieinama ir laisva, be vargo 
galima susieti su įvairiomis žmogaus patirties rūšimis, kurias, atrodo, gali- 
ma visas suformuluoti jos kalba. Visus gamtinius norus ir visus įstatymų 
priesakus, atrodo, galima be prievartos ir be dirbtinumo suformuluoti žmo- 
gaus teisių terminais. Jei žmogus turi teisę gyventi, jis taip pat turi teisę ir 
mirti, bent jau teisę oriai mirti; jeigu jis turi teisę į darbą, jis taip pat turi 
teisę į laisvalaikį; jeigu jis turi teisę gyventi savo krašte, jis taip pat turi teisę 
keliauti; jei moteris turi teisę į vaiką, ji taip pat turi teisę į abortą; jeigu ji 
turi teisę į pagarbą, ji taip pat turi teisę į malonumą, tai yra į orgazmą; 

žodžiu, laikas sustoti, nes nieko nėra po saule ar mėnuliu, kas negalėtų 
tapti kokios nors žmogaus teisės proga ar materija. Taip pasitvirtina nesu- 
valdoma tautologijos jėga, kuri susieja žmogų su žmogaus teisėmis. 

Mes turime nurodyti kitą, tikrai nepaprastą šios tautologijos savybę. 

Pagal visų mokyklų ir pakraipų filosofijos sampratą žmogus užima ko- 
ordinuojančią padėtį tarp pasyvumo ir aktyvumo, tad kuo labiau jis išsi- 
laisvina iš pasyvumo arba kuo labiau jis yra grynas aktyvumas, tuo labiau 
jis yra žmogus. Poliariškumas ir netgi abipusis aktyvumo ir pasyvumo pa- 
šalinimas (exc/us:on) atrodo analitiškai glūdi pačiose sąvokose. Taigi teises 
turintis žmogus, nereikalaujantis jokio išorinio tikslo ir turintis savo empi- 
rinėje realybėje visas teises, iš kurių kai kurios dar turi atsirasti, kurios 
išsamiai apibrėžia jo žmogiškumą, toks žmogus yra grynas aktyvumas, sly- 
pintis pačiame savyje. Kita vertus, neturėdamas nieko daryti, kad būrų 
žmogus, turintis visas tas teises, kurios yra aiškios arba dar tik numanomos 
ir kurios nuodugniai apibrėžia jo žmogiškumą, jis yra taip pat ir grynas bei 
tobulas pasyvumas. Mirabile dictu! Žmogus, turintis žmogaus teises, sude- 
rina savo empirinėje prigimtyje gryną aktyvumą ir gryną pasyvumą. 

Jei šį keistą apibūdinimą formuluotume teologiškai, sakytume: žmo- 
gus, turintis žmogaus teises, reikalauja jam skirtos būties ir ją gauna. 


XVIII Čia ne vieta nagrinėti šios tautologijos vingius. 
Žmogaus teisės gali aprėpti visą žmogiškosios parirties lauką, bet turbūt 
kiekvienas šios patirties aspektas gali atskleisti žmogaus teisių trūkumus. 
Ar teisės paskelbimas patirtimi neapremdo pačios patirties prigimties? 
Mes taip pat nesakysime nieko apie prieštaravimus ir nesuderinamumą, 
galinčius supriešpriešinti įvairias teises tarp savęs. Mums nepaprastai svar- 
bu apsvarstyti pačią iki tol griežčiausią šiuolaikinės žmogaus teisių idė- 
jos filosofinę kritiką. 

Anksčiau aš pažymėjau, kad didingas šiuolaikinės valstybės pastatas, 
žmogaus teisių sistema stovi ant labai smailo smaigo: ant žmogiškojo 
individo, keičiančio gamtą, kad maitintųsi, šis smaigas yra labai kietas ir 
jį užgrūdino universali ir tvirta, mumyse slypinčio alkano žvėries patir- 

tis. Bet turbūt jis yra tiek pat trapus, kiek ir kietas. Bent jau tokia yra 
didžiausio Locke'o kritiko Davido Hume'o nuomonė. Pastarasis mus 
ypač domina, nes jam anaiptol rūpi ne „reakcinga“ kritika, reikalaujanti 
savavališkai grįžti prie objektyvaus arba veikiau dogmatiško žmogaus 
substancijos apibrėžimo. Priešingai, Hume'as pratęsia ir radikalizuoja 
Locke'o kritiką: jis siūlo vidinę šiuolaikinės sąmonės kritiką. 

Taigi pagvildenkime jo Locke'o nuosavybės sampratos kritiką. Jo aki- 
mis, Locke'as supainioja nuosavybės idėją ir nuosavybės teisės idėją joms 
abiem priskirdamas tą pačią kilmę - darbą. Bet, pažymi jis, individo santy- 
kis su savo darbo medžiaga nera toks, kad galėtų pagrįsti nuosavybės teisę. 
Hume as sugriauna Locke'o samprotavimų sąrangą: mes negalime tvirtai 
pasakyti, kad sujungiame ar sumaišome savo darbą dar su kuo nors: tai 
teisinga tik perkeltine prasme; iš tikrųjų mes tik pakeičiame arba perdirba- 
me tą ką nors??. Norėdami nustatyti ryšį tarp individo ir jo padaryto daik- 
to, turime pasitelkti Aitokias idėjas nei individo, jo darbo ir padirbto daikto 
idėjos, pavyzdžiui, pastangų, darbininko lūkesčių ir jo žmogiškumo netek- 
ties idėjas. Darbas gali pagrįsti nuosavybę tik tada, kai jį lydi arba papildo 
kiti ne mažiau svarbūs žmogaus sukurto pasaulio elementai. Vadinasi, vie- 
no darbo nepakanka pagrįsti teisę į nuosavybę, netgi jos pradžioje. 

Kitaip nei Locke'as, Hume'as griežtai skiria nuosavybę — griežtą ir 
ilgalaikį savasčių (possessžons) atskyrimą visuomenėje — ir nuosavybės tei- 
sę — taisykles, pagal kurias nuosavybė yra priskiriama ir garantuojama 
asmenims. Nuosavybė apskritai yra pagrįsta akivaizdžiu ir neatidėlioti- 
nu visuomenės interesu, kai tuo tarpu nesuskaičiuojamų formų nuosa- 
vybės teisę „dažnai apibrėžia labai lengvabūdiškos pažiūros ir sumeti- 
mai“, iš tikrųjų „vaizduotės ryšiai **. Visuomenės nauda pagrindžia tei- 


“ David Hume, A Treatise of Human Nature, II, 2: „Of the rules which determine 
property“ (Everyman's Library, 1977, p. 209, pastaba 1). 

“ David Hume, Enguiries Concerning Human Understanding and Concerning the Prin- 
ciples of Moral, ed. Selby-Bigge and Nidditch, Oxford, Clarendon Press, 1975, $ 259, 
pastaba 1, p. 309-310. 

singumo būtinybę, kurio išraiška arba forma yra nuosavybė. Taigi Hu- 
me'as siekia apversti Locke'o teoremą apie teisingumo ir nuosavybės 
ryšius??. Iš pradžių kyla pagunda manyti, kad Hume'as nuosavybės klau- 
simu laikosi antikinio arba klasikinio požiūrio, kad skirdamas nuosavy- 
bės apskritai būtinumą ir naudingumą nuo antikinio ir savavališko po- 
būdžio taisyklių, kurios ją organizuoja į skirtingus politinius darinius, 
jis padaro nuosavybę priklausomą nuo teisingos politikos, kaip tai darė 
Aristotelis“. Tačiau taip nėra. Iš tikrųjų Hume'as imasi vidinės Locke'o 
metodo kritikos, parodydamas, kad šis nepaiso „idėjų“ kalbos, kuri yra 
svarbiausias jo analizės įrankis, logikos. Negalima susieti individo nuo- 
savybės teisės su kokiu nors daiktu, pasitelkus tarpininku kokią nors idė- 
ją, šiuo atveju darbo idėją, nes bet kuri idėja neišvengiamai reikalauja 
kitų idėjų, kurios drauge su ja sudaro žmogiškąjį pasaulį, nes tam tikra 
prasme visos pagrindinės žmogiškojo pasaulio idėjos sąveikauja. Kad ir 
kokius įsivaizduotume žmones jų istorijos pradžioje, niekada negalėtu- 
me suvokti idėjų prigimties būklės. Locke'as nemato, kad idėjos įgauna 
formą kaip kokia nors visuomenė, kad konkrečios nuosavybės teisė yra 
tik viena iš tų idėjų, kurios palaiko su kitomis nuolatinius, būtinus ir vis 
dėlto kintamus santykius, pagrįstus „vaizduote“. 

Locke 'o klaida dėl nuosavybės yra tik atskiras atvejis vienos klaidos, 
arba prieštaros, jo filosofijos, kartu žmogaus teisių ir žmogaus intelekto 
idėjų filosofijos. 

Hume as svarstydamas proto veiklą iš esmės remiasi Locke u: protas 
jungia paprastas idėjas, kilusias iš išorinės arba vidinės patirties?. Bet jis 
mano, kad Locke'as nesilaiko šio principo arba jam prieštarauja, ypač 


* Ten par, $ 145. Plg. Locke, Esė apie žmogaus intelektą, p. 475-—476. Žr. šios 
knygos IV skyriaus 6 paragrafą. 

* Aristotelis. Pošrika / vert. M. Strockis. - Vilnius: Pradai, 1997, 1254a 9; 1260b 
37-1261a 9. Apie teisingumą pagal Aristotelį žr. Aristotelio Nikomacho etiką, kn. 5. 

*" Hume D. Žmogaus proto tyrinėjimas I vert. K. Rastenis. - Vilnius: Pradai, 1995, 
$ 13, 14, 49. 

rašydamas apie power sąvoką, kuri jam yra pamactinė?*. Locke'as papras- 
tą power grindžia išorinės patirties ir ypač narius ir intelektą žadinančios 
valios vidinės patirties raida. Iš tikrųjų nė viena patirtis negali duoti 
pradžios power idėjai arba ją pagimdyri??. Tai, ką Locke'as nevykusiai 
vadina power, išties yra necessary connexion. Ir šį būtiną ryšį dvasia nusta- 
to tiktai kartotės arba įpročio dėka: „Todėl šis ryšys, kurį jaučia mūsų 
protas, šis įprastas vaizduotės perėjimas nuo vieno objekto prie jo įpras- 
tinio palydovo ir yra tas jausmas arba įspūdis, kuriuo remdamiesi mes 
susikuriame galios, arba būtino ryšio, idėją. Nieko daugiau šiuo atveju 
nėra ““". Hume'as, atrodo, kartais tvirtina, kad Locke'as adekvačiai ne- 
paaiškina power“! kilmės, kartais, kad ši idėja paprasčiausiai neegzistuo- 
ja“". Tai reiškia, kad Locke'o power idėja apima ir suplaka dvi idėjas: 
idėją nežinomų kokybių, kurios, pavyzdžiui, gali padaryti, kad nemato- 
mų dalelyčių judesiai pagimdytų antrines kokybes, ir idėją būtino ryšio 
tarp pirminės idėjos ir po to einančios idėjos“?. Šios dvi sąvokos yra 
visiškai skirtingos: pirmoji, priežasties idėja, yra nereikšminga; tiktai ant- 
roji, būtino ryšio idėja, turi prasmę. Kadangi tiktai power, kurios aiškią 
idėją turime, yra mecessary connexion““, power sąvoka „išskirtinai priklau- 
so sielai““?, vadinasi, niekaip nenušviečia daiktų prigimties“. 


** Žr. šios knygos IV skyriaus 3 paragrafą. 

* Hume D. Žmogaus proto tyrinėjimas, $ 50-52. 

9 Ten par, $59, p. 114. Žr. taip part Hume D. Trearie..., I, 3, S 14, p. 153-170. 

“ Hume D. Treanise..., p. 155. 

* Ten par, p. 159. 

9 Iš tikrųjų painiava pasiekia kulminaciją, kai Locke'as sako, kad „tos (antrinės) 
kokybes, kurios iš tiesų pačiuose daiktuose yra ne kas kita, kaip galios, sukeliančios mums 
įvairius pojūčius dėl jų pirminių kokybių“ (Locke J. Esė apie žmogaus intelektą, p. 121). 

“ Hume D. Trearise..., I, 3, $ 14, p. 166. 

“ Ten par, p. 164. 

14, p. 168). Šie du skirtumai pagrįsti ta pačia dviejų power sąvokų, neaiškios ir aiškios, 

Taigi šiuolaikinė porencijos, arba galios, sąvoka sugrąžina tradicinės 
substancijos sąvokos negalias (imposs:bilitės), kurias Locke as taip griežtai 
smerkė. 

Dėl tų pačių priežasčių atmetama Locke'o dorovinių sąvokų, ar- 
ba mišrių modusų, koncepcija. Tariama, kad šias sąvokas pagimdo 
žmogaus intelekto galia be jokio panašumo su išoriniais pirmavaiz- 
džiais; tai grynas priežastingumas; tačiau teigiama, kad jas valdo pa- 
togumas, tai yra patogumo santykis, būtinas ryšys. Iš šių dviejų tei- 
ginių tik antrasis iš tikrųjų suprantamas. Nuosavybės teisėje yra tik- 
tai patogumo santykis tarp keleto idėjų, lygiai kaip gamtos 
reiškiniuose yra tiktai būtinas ryšys tarp dviejų ar keleto idėjų. Tarp 
darbo ir nuosavybės yra ryšys, kuris, kaip necessary connexion sąvoka, 
„Išskirtinai priklauso sielai“, vadinasi, neišvengiamai pasitelkia tam 
tikrą skaičių jai priklausančių kitų idėjų. Darbininko asmens ir ap- 
dorojamos gamtinės medžiagos „realaus“ sujungimo arba sumaišy- 
mo idėja yra tokia pat neaiški ir nesuprantama kaip „realaus“ prie- 
žasties veiksmingumo gamtos reiškiniuose idėja ir dėl pačios priežas- 
ties. Jei remsimės tik patirtimi, visada susidursime tik su idėjų ryšiais, 
kuriuos pavertė būtinais įprotis ir vaizduotė, vadinasi, būtinais del 
„faktinės“ būtinybės. 

Todėl, pasak Hume'o, dorovinės sąvokos ne tik jokiu būdu nėra 
pagrįstos daiktų ir žmogaus prigimtimi, bet ir jų priežasties negalima 
nei iškelti į dienos šviesą, nei sukurti moksliškos jų dedukcijos: šia 
prasme jos yra tokios pat absurdiškos kaip ir prietarų idėjos, bet jos 
yra naudingas prietaras““. Pagrįstos vaizduotėje, kuri susieja idėjas pa- 
gal jų naudingumą ir asociacijas, jos sudaro žmogaus gyvenimui būti- 
nus santykius. Locke'o patogumo sąvoka yra tokia ryški, jog galėtų 
parūpinti motyvą arba taisyklę savavališkam dorovinių sąvokų sukūri- 
mui, todėl beveik visiškai absorbuoja šį savavališką priežastingumą. 
Kaip yra nenaudinga ieškoti priežasties už būtinojo ryšio, taip nenau- 

dinga ieškoti moralinio veiksnio už dorovinių idėjų, kurias jis būtinai 
palaiko. Vadinasi, beprasmiška norėti susieti „prigimtinę“ teisę su in- 
dividu. 

Aš iškėliau minų, kad galima įžiūrėti panašumą tarp Locke'o teisių 
dogmatizmo ir jo skepticizmo, arba veikiau idėjų dirbtinumo, ir apskri- 
tai panašumą šiuolaikinėje nuostatoje tarp universalaus žmogaus teisių 
teigimo ir kultūrų įvairovės pripažinimo, savavališko jų moralinių sąvo- 
kų pobūdžio: tai du skirtingi būdai, vienas veiksnio požiūriu, kitas ste- 
bėtojo požiūriu, teigti, kad žmogus neturi prigimties arba tikslų, kad jis 
neturi esmes arba substancijos. Tačiau Hume'o kritika mus verčia su- 
tikti, kad žiojėja neperžengiama properša tarp teisių kalbos ir idėjų kal- 
bos. Locke'o pozicijos nenuoseklumas priklauso nuo to, kad jis taria, 
jog teisių — prigimtinių teisių, kurios atsiskleidžia gamtiniame būvyje, — 
idėja nėra tokia pat sąvoka kaip kitos, kad ji nepaklūsta panašumo ir 
asociacijos dėsniams, patogumo dėsniams, kurie valdo visas kitas žmo- 
giškojo pasaulio idėjas, kad ji tam tikra prasme yra suleidusi šaknis pri- 
gimtyje. Locke'o teisės idėjos prasmė nepaaiškėja nagrinėjant teisės idė- 
ją: Ji yra šis tas daugiau arba kas nors kita nei Locke'o idėja. Atmesdamas 
įgimtas idėjas, Locke'as nepripažįsta, kad idėjos arba kai kurios iš jų 
sudaro dalį žmogaus esmės, bet jis išsaugo šios esmės —- X = X- vietą, o 
šios nesamos esmės išraiška yra žmogaus teisės. 

Idėjų kalboje skirtingo vardo davimas žmogaus nužudymui nei avies 
užmušimui yra grynai savavališkas, vadinasi, žmogžudystę pavadinti blo- 
giu arba nusikaltimu yra taip pat savavališka, nors iš tikrųjų žmonės taip 
dažniausiai ją vadina. Teisių kalba nužudyti žmogų - tai pažeisti jo pri- 
gimtinę teisę į gyvybę; tada žmogžudystės pavadinimas blogiu arba nu- 
sikaltimu nustoja buvęs savavališkas ir tampa būtinu aktu. Idėjų kalba 
Locke'ui leidžia iš principo apibrėžti visas dorovines sąvokas kaip sava- 
vališkas, neturinčias pagrindo žmogaus prigimtyje. Visa idėjų ir morali- 
nių vertinimų plotmė, iš tiesų visut visas žmogiškasis pasaulis, jam yra 
suspenduotas. Kita vertus, teisių kalba jam leidžia „renacūralizuoti“ tuos 
tradicinio dorovingumo elementus, kuriuos nori išsaugoti, ir „natūrali- 
zuoti“ naujus elementus, kuriuos nori įdiegti. Negalima būtų sugalvoti 

koncepcijos daiktų, kurie pasiūlytų daugiau patogumo ir veikimo lais- 
vės tam, kuris nori pakeisti žmogiškosios pagarbos objektus: visut visas 
žmogiškasis pasaulis kaip atviras miestas bus nuolankus tokio reforma- 
toriaus valiai. 

Hume'as mano, kad tokiai perspektyvai neįmanoma pritarti. Tas, 
kuris užimtų tokią palankią, iš tiesų tokią prieštaringą, poziciją, jį 
veikiau papiktintų, jei kas nors galėtų sudrumsti jo pusiausvyrą. Tei- 
sės idėja negalėtų išvengti bendro idėjų likimo. Visos idėjos „išskirti- 
nai priklauso sielai“, todėl lengvapėdiška ir brutalu suteikti vienai iš 
jų valdžią prigimčiai. Jeigu yra savavališka daryti skirtumą tarp idėjų, 
apie kurias svarstome, lyg jos būtų prigimtinės, šiuo atveju tarp pri- 
gimtinių Žmogaus teisių idėjų ir kitų paprasčiausiai dirbtinių idėjų, 
tai neprotinga pabrėžti ir dirbtinį idėjų pobūdį. Visos idėjos priklau- 
so tam pačiam pasauliui, „vaizduotės“ pasauliui, kuris, trumpai sa- 
kant, nėra nei prigimtinis, nei dirbtinis, arba bent jau toks, apie kurį 
neverta mąstyti taip poliariškai. Reikia daryti skirtumą tik tarp tų 
vaizduotės idėjų, kurios yra „naudingos“, ir tų, kurios paprasčiausiai 
yra „prietarai“. 

Locke'o, reformatoriaus arba šiuolaikinio revoliucionieriaus, idėjų 
skepticizmas derinasi su teisių dogmatizmu. Hume'o, tarkime, šiuolai- 
kinio konservatoriaus, skepticizmas dar radikalesnis, nes jis negaili nė 
teisių sąvokos ir veda prie dogmatizmo įprastinio gyvenimo arba com- 
mon occurrences Of life, kurio įprastas, tačiau ir abstraktus, vardas yra 
„pragmatizmas“ arba „utilitarizmas“. Ar reikėtų tada sakyti, kad vie- 
nintelis dalykas, turintis galią žmonių pasaulyje, kokį jį aprašo Hu- 
me'as, yra tai, ką jis vadina naudingumu? Tai būtų netikslu. Hume'as 
pripažįsta, kad daug mūsų moralinių sprendimų netgi netiesiogiai ne- 
sisieja su naudingumu. Jų šaltinis paprasčiausiai yra jausmas, moralinis 
jausmas, neturintis nieko bendro su utilitariniu ar kitokiu protu. Pa- 
vyzdžiui, protas neįžvelgia kraujomaišoje nieko tokio, ką iš esmės rei- 
kėrų morališkai smerkti — protas negali nieko aprobuoti ar pasmerkti, — 
bet faktas, matter of fact, kad žmonės visuotinai smerkia kraujomaišą. 
Moralinio jausmo šaltinis yra frame, mūsų prigimties, kurios mes ne- 

pažįstame, sandaroje“. Taigi, Hume'o manymu, žmogiškojo pasaulio 
sąrangos principas slypi nebe žmogaus teisėse, kurios yra įsišaknijusios 
alkano ir darbštaus individo sandūryje su gamta, bet moraliniame jaus- 
me, kuris nuolatos reiškiasi žmonių visuomenėje. Todėl Hume'o radi- 
kalesnis ir tam tikra prasme griežtesnis skepticizmas veda, kaip sakėme, 
prie daug konservatyvesnio praktinio požiūrio nei Locke'o požiūris. 

Be jokios abejonės, Hume'as užbaigia Locke'o idėjų kritiką ir yra griež- 
tesnis bei nuoseklesnis už savo pirmtaką. Tad ar sakysime, kad šiuolaiki- 
nis konservatorius yra šiuolaikinio reformatoriaus arba revoliucionieriaus 
tiesa? Šiaip ar taip, šiuolaikinių demokratinių visuomenių raida nepatvir- 
tina šios hipotezės. Reformatorius jose nepaliaujamai aktyviai veikia, žmo- 
gaus teisių principas jose žaižaruote žaižaruoja, pačios maištingiausios ir 
slapčiausios mūsų prigimties dalys yra linkusios išklausyti gerąją naujieną 
apie žmogaus teises, kai tuo tarpu konservatorius yra pasmerktas bejėgiš- 
kai ironijai, ir jis to vertas, nes, norėdamas pasityčioti iš reformatoriaus 
projektų, jis liaupsina dabartinę visuomenę, tai yra prieš tai įvykusios re- 
formos rezultatus. Iš tiesų teorinis šiuolaikinio konservatoriaus pranašu- 
mas prieš šiuolaikinį reformatorių slepia kritinį silpnumą. 

Kaip sakiau anksčiau, teisių kalba yra vienintelė, kuria gali kalbėti su 
savimi tas, kuris nori organizuoti žmogiškąjį pasaulį nepostuluodamas 
ir nepriimdamas iš anksto kaip tikros arba autorizuotos tam tikros žmo- 
gaus prigimties arba tam tikro dėsnio, pagal kurį jis privalo tvarkyti savo 
gyvenimą. Žmogaus teisių principas yra vienintelis neturinčio tikslų žmo- 
gaus apgalvotas veiklos principas. Pajungti žmogaus teises savavališkam 
farališkumui, slopinančiam visas kitas idėjas, vadinasi, panaikinti vietą, 
kurią Locke'as paliko žmogiškajai esmei. Kai žmogaus teisių idėja tam- 
pa tokia kaip kitos, žmogiškasis pasaulis yra ne daugiau kaip lyguma 
arba beribė padangė, raižoma nuolat kintančių, bet iš esmės visada tų 
pačių žvaigždynų, kurie yra visiškai vienodi, šios sutvarkytos ir savavališkai 

pasirinktos moralinės idėjos, kurias stebėtojas — istorikas, sociologas, ant- 
ropologas, žurnalistas — gali inventorizuoti ir nepaliaujamai aprašinėti, 
ber tarp kurių realus žmogus negali rasti jokio veiklos principo. Ši mo- 
notoniška ir negyva įvairovė yra filosofo Hume'o pasaulis. 

Kas nors gali paklausti, ar „moralinis jausmas“ neduoda visiškai pa- 
tenkinamo veiklos principo? Taip iš tikrųjų būtų, jei šį principą nuošir- 
džiai mąstytų veikiantis žmogus. Tai, ką jis patiria savo širdyje arba sielo- 
je kaip įsakmų jausmą, kuris diktuoja sprendimą ir veiksmą, filosofas, 
arba stebėtojas, mato jo tiesoje kaip gryną faktą, kurio protas negali pa- 
teisinti. Ši praraja tarp praktinio jausmo ir teorinio proto yra kai kas 
daugiau ir kai kas kita nei atstumas, kurio iš tiesų neįmanoma visiškai 
redukuoti, tarp veikiančio žmogaus — piliečio, vienuolio ar įsimylėjeėlio — 
asmeninio įsipareigojimo ir antikinio filosofo abejingo ar kitaip aistringo 
požiūrio. Nuo vieno ligi kito vedė tiek daug kelių, tiek daug takų! Pilie- 
čio ar religingo žmogaus teisybės troškimas, mylimojo erosas buvo filoso- 
fijos galimybės sąlyga ir maitinančioji ugnis. Nieko panašaus neturi mo- 
raliniu jausmu pagrįsta šiuolaikinio konservatoriaus filosofija. Tarp filo- 
sofo, arba stebėtojo, požiūrio ir veikėjo požiūrio nėra jokios sąsajos, jokio 
įmanomo ryšio. Nuo tos akimirkos, kai veikiantis žmogus siekia mąstyti, 
svarstyti proto šviesoje priesaką (commandement) ir vertinimą, kuriuos 
jam siunčia moralinis jausmas, jis mato juos kaip grynus faktus, kurie 
negali savyje turėti nei pagrįstumo (validitė ), nei priedermės (0b/igarion), 
nei objektyvių pojūčių. Jo moralinio gyvenimo raida, užuot buvusi orien- 
tuota, pataisyta ir palaikyta naujos proto šviesos, iš karto netenka pras- 
mės, yra paralyžiuojama, išgarinama. „Kodėl aš darau tai, ką darau? To- 
dėl, kad moralinis jausmas mane tam kursto. Moralinis jausmas — tai 
neturintis prasmės faktas. Vadinasi, tai, ką darau, darau dėl nieko arba be 
tikro motyvo“. Realusis gyvenimas visais jo pavidalais yra grynas prieta- 
ras. Filosofas arba kiekvienas iš mūsų stebėdamas ir suvokdamas save 
atsikrato šio prietaro, bet šis atsikratymas neleidžia jam pakilti į aukštesnį 
arba tikresnį gyvenimą, jis tik paprasčiausiai leidžia jam konstatuoti bū- 
tiną šio prietaro pobūdį. Ir šią farališką paslaptį, kurią jis perprato, turi 
iškart užmiršti, kai grįžta į gyvenimą, kad veiktų, nes negalima žmoniškai 

arba protingai veikti įsitikinus, kad visi mūsų veiksmų motyvai yra gryni 
faktai, kurių žmogaus protas nesugeba pateisinti. Hume'as įkūnijo šį anks- 
tyvų sutemų momentą, kai Apšvietos amžius, nes jis priėjo pačią šio prie- 
taro kritikos ribą, galų gale turi paklusti jo dėsniams, pripažindamas, kad 
visos ne tik ano, bet ir šio pasaulio idėjos yra vienodai pagrįstos prietaru, 
yra vienodai prietarai. Tad Apšvietos amžius išgelbsti savo garbę, tiesą 
sakant, savo raison d'ėtre, t. y. buvimo priežasų, tik pasiūlydamas, be 
abejo, naudingą, galbūt prietaru pagrįstą skirtumą tarp naudingo prieta- 
ro ir paprasto prietaru pagrįsto prietaro. 


XIX Vėlesnė Europos Apšvietos amžiaus raida sulydė re- 
formatorišką Locke'o ir konservatorišką Hume'o požiūrius. Jis priėmė 
pirmąjį — teisių dogmatizmo - požiūrį tose visuomenėse, kuriose jis vieš- 
patavo arba bent jau jautėsi galįs daryti įtaką, ir priėmė antrąjį - absoliu- 
taus skepticizmo ir priedermių bei vertinimų de facto pobūdžio — požiū- 
rį visuomenėse, kurias jis galėjo tik stebėti arba kurioms iš tikrųjų neno- 
rėjo daryti poveikio. Nepalikdamas nepajudinto akmens, kai reikia kovoti 
už savo teises arba jų garantijas, Vakarų žmogus dažnai yra nuostabiai 
pakantus žvelgdamas į visuomenes, kurių gyvensena jam yra svetima: jis 
netgi atsisako teisės jas vertinti. Taigi skirtingais keliais mes vėl sugrįžta- 
me prie jau antrame skyriuje padarytos pastabos ir iš naujo konstatuoja- 
me, kad liberalusis dogmatizmas ir sociologinis, arba antropologinis, 
reliaryvizmas pasidalija tarp savęs mūsų sielą. 

Beje, reikia pažymėti, jog Vakaruose idėjų skepticizmas sustiprina 
teisių dogmatizmą. Pagal griežtą Hume o doktriną šis skepticizmas tai- 
kosi ir puola taip pat žmogaus teisių sąvoką. Kadangi šis grynai teorinis 
požiūris yra per silpnas rimtai pulti šį kartu aktyvų ir mąslų požiūrį, 
teigiantį teises, tad jis pasitelkiamas į teisių dogmatizmo tarnybą, kad 
būtų atmestos arba diskredituotos moralinės idėjos, kurios rizikuotų su- 
kliudyti kuo plačiau įgyvendinti visas žmogaus teises. Taigi moralinės iš 
tradicijos paveldėtos idėjos patenka į sunkią padėtį. Ir taip laikomos 
nemielomis, netgi nepakenčiamomis, nes kai kurie iš jose slypinčių prie- 

sakų, atrodo, priešiški žmogaus teisėms, moralinės idėjos, be to, neten- 
ka jokio solidumo, kurį iš jų atima skepticizmas, skelbiantis jas bepras- 
miškomis ir dirbtinėmis. Dogmatizmas ir skepticizmas susitaiko ir su- 
stiprina vienas kitą neįveikiama neapykanta ir panieka įstatymui. Įstaty- 
mo priesakai neturi jokio kito turinio, jokio kito siekio, jokios kitos 
prasmės, išskyrus žmogaus teisių pažeidinėjimą, netgi ir tada, kai jie jau 
du šimtmečius vis įsakmiau viešpatauja Vakaruose. Susidaro įspūdis, 
kad jie turi nuolat didvyriškai kovoti su iškrypėlišku prietaru, kuris trokšta 
juos engti ir kuris atkakliai reiškiasi popiežiaus deklaracijose. Kalbant 
bendriausiais žodžiais, jis yra sudarytas iš visko, ko pagal moralinę ir 
religinę tradiciją, kilusią iš Atėnų, Romos ir Jeruzalės, nebuvo galima iš 
naujo interpretuoti pagal griežtą žmogaus teisių doktriną. Laimei, šis 
prietaras yra tiek pat silpnas, kiek iškrypėliškas, todėl yra tiek daug did- 
vyrių. Šiandien žmogaus teisių doktrina aršiausiai ir didvyriškiausiai ko- 
voja Jungtinėse Amerikos Valstijose, kuriose ji sutinka mažiausiai kliū- 
čių. Naujajame Pasaulyje Hume'o argumentacija turi mažiausiai šansų 
būti išgirsta, menkiausias dėmesys skiriamas sudėtingai visumai idėjų, 
kurios yra sukurtos remiantis patirtimi, sudarančia apsauginę ir maiti- 
nančiąją žmogaus gyvenimo terpę. Tuščiuose žemyno tyruose teisių rei- 
kalavimas įsiaudrina ir nebesivaldo: kaukiantys pasipiktinimo viesulai 
išnešioja jau ir taip ploną žmogiškosios tradicijos dirvožemio sluoksnį, 
topsoil, ir žmogaus teisių vardu iš visų pusių yra puolami visi žmogiškojo 
pasaulio elementai. 


XX Kad ir koks įspūdingas ir įrakingas būtų vienašališ- 
kas teisių teigimas, būdingas Jungtinėms Valstijoms, tam tikra prasme 
paženklindamas Locke'o pergalę prieš Hume'ą, šiuolaikinė sistema yra 
pagrįsta įtampa, numatančia tam tikrą pusiausvyrą tarp teisių teigimo ir 
idėjų kritikos. Švietimo peizažas apima šiuos du polius — žmogaus teises 
ir žmogaus intelekto idėjas, — kurios vėliau gauna kitokius vardus, pa- 
vyzdžiui, „ideologija“, „vertybės“, „kultūra“. Tokia yra dviguba teisės ir 

kia yra dviguba determinacija, kurią pagimdo žmogiškosios substanci- 
jos analizė. Nors ir įvairiai suprantama, ji apimdavo ir, taip sakant, įgy- 
vendindavo žmogaus fenomeno vienybę: būti substancija apskritai ir tam 
tikra substancija yra tas pats. Substancija buvo sintezė ir sintezės teigi- 
mas. Analizė teisių ir idėjų terminais suskaldo šią sintezę, kuri yra natū- 
rali tiek, kiek reali substancija — žmogus arba žmogaus prigimtis. 

Šis suskaldymas turi du aspektus. Jį sudaro padalijimas į teises ir 
idėjas ir teisių bei idėjų daugybės išplėtojimas. Idėjų skaičius yra neribo- 
tas, nes jos neturi savo modelio, vadinasi, savo ribų gamtoje, nes žmo- 
gaus intelektas jas kuria savavališkai: šiuolaikinis žmogus su dideliu ma- 
lonumu stebi, kas jam atrodo kaip neišsemiama „vertybių“ arba „kultū- 
rų“ įvairovė. Teisių skaičius yra taip pat neribotas, ir tai liudija jų 
nuolatinis daugėjimas per du pastaruosius šimtmečius. Atrodo, kad kaž- 
kas trukdo sakyti ši žmogaus teisė, kai yra arba buvo visai natūralu saky- 
ti ši žmogaus prigimtis. Žmogaus teisės išsaugo šiek tiek daugiau sinte- 
zės, nei žmogaus intelekto idėjos. Kad ir kokie nesantūrūs būtume api- 
brėždami ir reikalaudami „naujų teisių“, jos nėra tokios „neapibrėžtos“, 
ir nėra jų tiek daug kiek idėjų. Teisės visada išsaugo tam tikrą ryšį su 
tuo, kas pirmiesiems šiuolaikiniams filosofams buvo pamatinė terse, ki- 
tų teisių šaltinis: išlikimo teisė. Net jeigu 57 teisė neišvengiamai pliurali- 
zuojasi žmogaus :eisėse, ji tam tikru būdu, kaip pažymėjau anksčiau, 
išsaugo esmės arba substancijos vietą. Esant šiuolaikinei valdžiai, tai yra 
analizės valdžiai, ji yra sintetiškiausia, vadinasi, ir stipriausia instancija. 

Bet teisė išsaugo prigimties vietą tik užimdama prigimties vietą. Todel, 
ko gero, nėra teisinga vadinti filosofines žmogaus teisių doktrinas posakiu 
„Šiuolaikinė prigimtinė teisė“. Iš tikrųjų šiuo atveju daiktavardis „praryja“ 
būdvardį, kuris turi jį apibūdinti: žmogaus teisės užima žmogaus prigim- 
ties vietą. Jei kalba pasidarė dviprasmiška, dėl to, be abejo, kaltas būdas, 
kuriuo teisės pakeičia prigimtį. Teisės atsiskleidžia ir dėl to tampa realios 
situacijoje, kurią mūsų aptariami filosofai vadina „prigimtine būsena“. Šioje 
būsenoje „žmonės“ dar neišplėtojo savo žmogiškumo; jie dar nepažįsta re- 
ligijos, politikos, visuomenės, šeimos, mokslų ir menų, bet jie jaučia porei- 

koje būsenoje atsiskleidžia jų teisės, žmogaus teisės: teisės į gyvenimą, lais- 
vę, nuosavybę. Žmogaus teisės atsiskleidžia ir tampa realios tada, kai lauki- 
niai prigimtinės būsenos gyventojai dar neturi jokių idėjų apie „žmogų ir 
netgi „žmogaus“ idėjos. Jų teisės atsiskleidžia ir tampa realios, nors ir nėra 
idėjinio ryšio su savimi ir išorine gamta, nėra ryšio, iš kurio manytina rasis 
teisių, kontrakto ir netgi paties žmogaus idėjos. Bet kaip pavadinti šį beidė- 
jišką savo ryšį su savimi, ryšį, kuris vyrauja iš prigimties ir kuris apibrėžia 
ją? Kaip ir kokia teise galima duoti vardą šiam ryšiui, kuris yra kurčias ir 
aklas, nes yra ankstesnis už tikrai žmogišką idėjos šviesą? Mes žinome, kad 
šį ryšį, kuris yra pagrįstas buvimo savimi — se/f— jausmu, Locke'as vadina 
savęs turėjimu. Žmogui yra būdingas savęs turėjimas. Arba veikiau būti 
savo paties savininku yra tylus ir neperregimas branduolys, išsiskleisiantis 
žmogaus teisių deklaracijoje; žmogus yra tas, kuris skelbia savo teises. 

Prigimtinės būsenos sąvoka yra itin svarbi proto istorijoje, nes at- 
skleidžia ir į žmogaus interpretavimo centrą iškelia galimybę, kurios ne- 
pastebėjo tiek filosofinė, tiek religinė tradicija, būtent beidėjiško, nein- 
telektualaus mąstymo galimybę. Pastaroji yra žmogaus teisių galimybės 
sąlyga. Kad žmogaus žmogiškumas galėtų būti jo teisėse, būtinai reikia, 
kad jis būtų visų savo idėjų autorius, kad neturėtų idėjų „iš prigimties“ 
arba, techniškai kalbant, neturėtų „įgimtų idėjų . Jei būtų kitaip, jei 
žmogus turėtų idėjų, kurių autorius būtų ne jis, visų pirma reikėtų išsi- 
aiškinti, kokios žinios apie jį patį ir jo dalią slypi jose arba ką jos reiškia. 
Jo teisių teigimas priklausytų nuo objektyvios idėjų tvarkos pripažini- 
mo. Žmogus galėtų turėti teises jo paties idėjų arba to, ko jos objekty- 
viai jį moko, ribose bei priklausomai nuo jų specifikacijos, tačiau tuo 
atveju negalėtų būti „žmogaus teisių 


XXI Turėdami galvoje du substancijos analizės rezulta- 
tus, būtent „prigimtines“ teises ir „dirbtines“ idėjas, mes nustatinėdami 
jų santykį nesiliaujame svyravę tarp prieštaravimo ir panašumo. Taip 
yra todėl, kad mes stengiamės būti ištikimi sudėtingam reiškiniui. Bet 
ar nebūtų įmanoma rasti vieningą sprendimą dėl šio santykio? 

Jau kelerą kartų esu pabrėžęs šiuolaikinių demokratijų dvasiai bū- 
dingą kontrastą tarp reformatoriško aktyvizmo, deklaruojančio visuoti- 
nes teises, ir mokslinio pasyvumo, prisidengiančio kultūrine įvairove. 
Be abejo, būtų netgi keista, pavyzdžiui, dėl asmens teisių atšaukti mote- 
rims Vakaruose suteiktą dalią ir dėl aukščiausio kiekvienos kultūros sa- 
vitumo priimti tą likimą, kurį moterys patiria islamo kraštuose. Tie, 
kurie protestuoja, kad tokiai nuostatai būdingas loginis prieštaravimas 
ir moralinė klaida, o tai vienodai nesuderinama, neabejotinai dirba nau- 
dingą darbą pilietinio auklėjimo labui. Bet tai, kas aiškiai kelia pasipik- 
tinimą doro piliečio akims, netenka to aiškumo skrupulingo filosofo 
akyse. Apgailestaudamas, su pasibjaurėjimu jis išskiria gilaus bendrinin- 
kavimo tašką tarp abiejų ginčą keliančių teiginių: žmogus yra būtybė, 
turinti teises, ir žmogus yra kultūringa būtybė. Prastuomenės demokra- 
tas, vienodai garsiai šaukiantis abu šiuos šūkius, išsako tiesą, kurios ne- 
pajėgia suprasti. 

Šis sudėtingumas siekia toliau nei neigiamas sudėtingumas, kurį mes 
jau parodėme: abu teiginiai vienodai ir vienu metu yra atsiradę iš „sub- 
stancinio" žmogaus apibrėžimo atmetimo. Jie ne tik atmeta tą pačią 
tezę, bet ir ją teigia. 

Teisių doktrina ir kultūros teorija vienodai iš anksto pripažįsta tai, 
ką pirmoji vadina prigimtine būsena. Kultūringa būtybė, kuri yra žmo- 
gus, kaip mums sakoma, iš anksto pripažįsta, kad pagal kultūrinį api- 
brėžimą galima apibūdinti ikikultūrinę būseną, kuri, žinoma, niekada 
nėra aktuali, tačiau kuri tam tikra prasme yra reali, jei yra sąlygos sukul- 
tūrėti. Abiem atvejais žmogus pereina iš prigimtinės arba ikikultūrinės 
būsenos į pilietinę arba į kultūrinę būseną. Iš tikrųjų, koks „kultūrinis 
kūrinys“ yra įspūdingesnis nei visuomeninis susitarimas? Jei žmogus dėl 
visuomeninio susitarimo gali būti sąmoningas ir suverenus teisingos san- 
tvarkos, kuri gerbia ir gina jo teises, kūrėjas, manoma, kad jis yra taip 
pat kūrėjas, galbūt ne toks apsišvietęs, galbūt sugedęs, ir ne tokių palan- 
kių santvarkų. Vos tik visuomeninio susitarimo santvarka ir kitos san- 
tvarkos yra vienodai tokio kūrybinio akto kūrinys, dedamas lygybės žen- 
klas tarp visų santvarkų, kurios tampa įvairiomis kultūromis, iš kurių 

susidaro žmogiškoji scena. Žmogaus teisių teoretikai, kurie taip pat yra 
visuomeninio susitarimo teoretikai, taria ir teigia šią kūrybinę žmogaus 
valios galią, dėl kurios žmogus netrukus bus apibrėžtas kaip kultūringa 
būtybė ir, ko gero, bus atsigręžta prieš žmogaus teises ir visuomeninį 
susitarimą. Tokiame kontekste Nietzsche priklauso tam pačiam politi- 
niam ir dvasiniam sąjūdžiui, kaip Hobbesas, Locke'as ir Rousseau“?. 

Taigi abu teiginiai - žmogus yra būtybė, turinti teises, ir kultūringa 
būtybė - kondensuoja tą pačią, bet skirtingai apibūdintą minties raidą. 
Žmogus iš pradžių suponuojamas jo neapibrėžtume, jo numanomo žmo- 
giškumo būsenoje arba beidėjiškame savęs mąstyme; paskui savo jėgo- 
mis jis išeina iš to neapibrėžtumo ir aiškiai apibrėžia bei realizuoja save. 
Pirmuoju atveju jis atpažįsta ir paskelbia savo teises, kurių gynybą jis 
parengia; antruoju atveju jis suteikia pavidalą savo žmogiškumui atsi- 
stodamas po specifiniu įstatymu, ko gero, mažai gerbiančiu jo teises. 
Įstarymo specifiškumas ne mažiau nei teisių bendrumas arba universa- 
lumas išreiškia bendrą žmogaus galią savo žmogiškumui ir ją išreiškia 
tuo akivaizdžiau, kuo jis yra ypatingesnis ir labiau varžantis. Galbūt to- 
dėl pažangūs demokratai, kuriems ši galia kelia ypatingą entuziazmą ir 
kurie nekantriai pakelia menkiausius suvaržymus tų santvarkų, kurių 
piliečiai jie yra, dažnai rodė palankumą kruviniausioms egzotiškoms san- 
tvarkoms. Savo ištobulintu žiaurumu generolas Tapioca bemat duoda 
suprasti, kokį poveikį turi ši žmogaus galia jo būties sąlygoms, jo gebė- 
jimui būti savo paties autoriumi, gebėjimui, kuris pagrindžia niekada 
nesiliaujančius vis naujų teisių reikalavimus tėvynėje. Voltaire'as, taip 
piktinęsis Calaso dalia, pakančiai ir netgi atlaidžiai žiūrėjo į japonų kan- 
kinimus. 

Kas mano, kad šis pavyzdys yra nevertas filosofijos, gali atsigręžti į 
Voltaire'o priešą, giliausią šiuolaikinės demokratijos filosofą Jean-Jac- 
gues 4 Rousseau, kuris, pasitelkęs kiek įmanoma bendresnę valią, nori 
įdiegti kiek įmanoma savitesnį politinį darinį. 


9 Žr. šios knygos VI skyriaus 3 paragrafą. 

XXII Žmogus yra būtybė, turinti teises; žmogus yra kul- 
tūringa būtybė. Šiedu teiginiai atsirado ištirpus substancijos sąvokai. Už- 
tat jie kondensuoja raidą tokios minties, kuriai substancijos arba žmo- 
giškosios prigimties sąvoka atrodo griozdiška ir tuščia, nenaudinga ir 
klaidinanti. Ši minties raida yra judėjimas nuo neapibrėžtumo prie api- 
brėžtumo. Kai mintis juda prie prigimtinės būsenos, prie beidėjinio sa- 
vęs mąstymo, žmogiškosios prigimties sąvoka jai atrodo pernelyg išbaig- 
ta, turtinga ir apibrėžta: ji pančioja, stabdo minties raidą. Kai mintis 
juda prie apibrėžtumo, prie specifikuotos ir garantuotos teisės, prie rea- 
lios, vadinasi, ir savitos kultūros, žmogiškosios prigimties sąvoka jai at- 
rodo pernelyg miglota ir neapibrėžta: ji taip pat pančioja ir stabdo min- 
ties raidą. Taigi abiem kryptim žmogiškosios prigimties sąvokos varto- 
sena, atrodo, reiškia savavališką minties raidos sustojimą. 

Taip yra todel, kad žmogiškoji prigimtis arba substancija mūsų kon- 
tekste yra reali to, kas konkretu, ir to, kas bendra, sintezė. Prigimtis, 
kuri yra bendra, yra reali tik tada, kai ji konkreti. Konkretumo aspektas 
glaudžiai ir neatskiriamai drauge egzistuoja su bendrumo aspektu. Ištir- 
pus substancijai, abu šie aspektai virsta dviem negalinčiais drauge egzis- 
tuoti momentais; jie būtinai turi eiti vienas po kito. Beje, abu momentai 
nėra stabiliai identifikuojami. Prigimtinės būsenos negalima paprasčiau- 
siai teigti kaip konkretumo arba kaip bendrumo momento. Abu mo- 
mentai pasikeičia savo loginiais ženklais“? Jei prigimtinė būsena teigia- 
ma kaip konkretumo momentas, prigimtinio individo momentas, pilie- 
tinė būsena yra apibrėžiama kaip bendrumo, bendro dėsnio arba valios, 
momentas. Bet prigimtinė būsena gali būti apibrėžta kaip rūšinė ben- 
drybėe ir tada pilietinė būsena yra apibrėžiama kaip konkretybė, pavyz- 
džiui, kaip ši kultūra. Pirmoji sąsaja atitinka praktinį, antroji — teorinį 
požiūrį. 

Apsvarstę antrąjį požiūrį, suprasime, kad abiejų momentų atskyri- 
mas turi didesnį poveikį žmogiškojo pasaulio supratimui. Iš tikrųjų, 


9 Žr. šios knygos I skyriaus 5 paragrafą. 

ištirpus substancijai, protas, stebėdamas žmogiškąjį fenomeną, nebe- 
mato visuotinumo 56wv420 konkretume. Jis mato rezultatą tam tikro 
vyksmo, kurį reikia atkurti, būtent priežasčių grandinę, kurios dėka 
numanomas visuotinumas tapo aiškus ir realus dėl konkretumo. Šią 
grandinę įvairiais būdais aprašo skirtingi žmogaus mokslai. Antrame 
skyriuje mes tyrinėjome labai įdomų sociologijos atvejį. Sociologinis 
požiūris, pripažįstantis vyksmą, kuriame kitados buvo matyti buvi- 
mas, yra toks turiningas, jog gali be mokslinio aparato valdyti iš pa- 
žiūros spontaniškiausias šiuolaikinio žmogaus reakcijas. Susidūrę su 
epizodu arba poelgiu, kuris kitados būrų sukėlęs šūksnį: „Tai tik dar 
vienas pokštas!“, šiandien su juntamu pasitenkinimu sakoma: „Tai vi- 
suomeninis faktas!“ 

Pasitelkti žmogiškąją prigimų kaip pagrindą ir paaiškinimą, vadinasi, 
sutrumpinti kelią nuo neapibrėžtumo prie apibrėžtumo, vadinasi, paraly- 
žiuoti šiuolaikiniam žmogui būdingą analitinę mintį ir ją pastatyti priešais 
realybę, kuri, sujungdama viename buvime visuotinybę ir konkretybę, 
visada yra per daug arba per mažai apibrėžta. Žmogiškoji prigimtis yra 
tiktai faktas, paliekantis žmogaus dvasią buką ir nepatenkintą !. 

Žinoma, taip suvokta žmogiškosios substancijos sąvoka neperžengia 
analitinės minties, svarstančios teises ir idėjas, ribų. Jos sintezės galia 
buvo sąmoningai ir radikaliai sugriauta. Galbūt šios sąvokos pirmykštės 
prasmės atkūrimas įveiks analitinės minties prieštaravimus, šiuolaikinio 
suvokimo kliūtis. Tačiau faktas, kad šiuolaikinė filosofija iš tikrųjų nie- 
kada nenagrinėjo šio kelio. Ji ieškojo sintezės visai kita linkme. 


“! Kantas rašo: „Pavyzdžiui, substancija, pašalinus juslinį pastovumo apibrėžimą, 
reikštų tik kažką, kas gali būti mąstoma kaip subjektas (negalėdamas būti niekieno 
predikatu). Iš šio vaizdinio aš nieko negaliu išgauti, nes jis man visai nenurodo, kokius 
apibrėžimus turi daiktas, kurį reikia laikyti tokiu pirmuoju subjektu“ (Kantas I. Gryno- 
jo proto kritika, p. 164—165). Žr. taip pat „patyrimo analogijas“, „substancijos pagrin- 
dinį teiginį“ (ten pat, p. 184—188) ir „apie grynojo proto paralogizmus“, „substan- 
ciškumo paralogizmus" (ten pat, p. 292-300). 

XXIII Aš visai neturiu čia galvoje Kanto tilosofijos. Pas- 
taroji, teisybė, yra nepaprastai pedantiškas „sintezės“ problemos ap- 
mąstymas. Galima būtų sakyti, kad ji apskritai yra vien tik tai. Galbūt 
dėl šios priežasties yra sunku pasakyti, ar ji galutinai išsprendžia, ar tik- 
tai svaiginamai pagilina šią problemą. Ar jos aukščiausias spekuliatyvus 
taškas, „transcendentiškumo“ įvedimas, nėra būdas rasti keblumui, ku- 
ris jai teko kaip palikimas, pavadinimą ir paskui jį paskleisti visose žmo- 
giškojo Aš sudedamosiose dalyse? Visos paveldėtos ir Kanto išsaugotos 
sąvokos tarnauja naujam transcendentiškumo ir empiriškumo poliariš- 
kumui. Tai, kas radosi poetišku ir, drįstu sakyti, vaizdingu būdu iš pri- 
gimtinės ir pilietinės būsenos, žmogiškumo prielaidos ir žmogiškumo 
apibrėžimo poliariškumo, randa savo apibendrintą, radikalizuotą ir ne- 
būdingą išraišką naujajame poliariškume, kuris mažiau jaudina vaizduotę 
ir todėl atrodo griežtesnis. Transcendentiškumo sąvoka, ieškodama išei- 
ties gilumoje, įveikia paveldėtą dvilypumo keblumą ir kondensuoja abu 
prielaidos bei apibrėžimo momentus, iškelia empiriškumą, gryną, pras- 
me nepasižymintį faktą, nes jam nebūdingas tikras visuotinumas"?. Mes 
matėme, kad ankstyvoji šiuolaikinė filosofija realų konkretybės ir visuo- 
tinybės sambūvį substancijoje pakeitė dviejų prielaidos ir apibrėžimo 
momentų nuoseklia seka. „Merafizines“ substancijos priežasties paieš- 
kas Kantas dabar pakeičia patirties galimybės sąlygų tyrinėjimu. Šiuo- 
laikinis žmogus, kuris jau nebe „prigimtinis“ žmogus, turi elgtis „lyg“ 
būtų pilietis; kalbant bendriau ir radikaliau, jis turi elgtis, „lyg“ turėtų 
realią patirtį. Jis nėra tikras pilietis, nes jo pilietiškumas toli gražu nėra 
jo prigimties išraiška ar tikslas, bet tiktai įrankis, priemonė užtikrinti 
tai, ką atrado kaip savastį prigimtinėje būsenoje, būtent teises, žmogaus 
teises, ir jo „realios“ patirtys nekelia tikro susidomėjimo, nes vienintelė 
nuo šiol įdomi ir tikra yra patirtis, susijusi su jos galimybės sąlygomis. Ji 


" Žr., pavyzdžiui, Grynojo proto kritikos, „Pagrindinių teiginių analitikos“, antrą sky- 
rių „Visų grynojo intelekto pagrindinių teiginių sistema“, ypač antrą ir trečią skirsnius. 
3 Žr. abu Grynojo proto kritikos „Įvadus“. 

yra tokia pat neįmanoma ir netgi dar labiau neįmanoma nei grįžtis į 
prigimtinę būseną. Ar būtų galima mąstyti kaip įmanomą patirtį, ap- 
imančią patirties galimybės sąlygų visumą, patirtį, apimančią, žinoma, 
ne kosmoso visumą, kuri kaip „nuosekli sintezė“ yra neapibrėžta *, bet 
vis delto objektyvią sintezę - pasaulio patirtį? Visai nenuostabu, kad gilų 
Kanto apmąstymą lydėjo „sintetinės“ minties plėtra, kuri tam tikru lai- 
ku buvo vadinama „egzistencializmu“ ir kurią aš čia noriu aptarti. 

Aš galiu pasiūlyti tik labai glaustą didelio šiuolaikinės filosofijos są- 
jūdžio apžvalgą. Šiuolaikinė filosofija nekaip jautėsi dėl būtinybės ir ne- 
galimybės „grįžti į prigimtinę būseną“. Egzistencializmas pačiame jėgų 
suklestėjime stengėsi parodyti abiejų bendras šaknis. Jis pradeda nuo to, 
jog sustiprina dualizmą ir įtampą tarp prielaidos ir apibrėžimo, tarp nu- 
manomo ir aiškaus žmogiškumo. Jo išeities taškas, jei norite, — šiuolai- 
kinės filosofijos laimėjimai. Bet ten, kur jo pirmtakai sutrikdavo, egzis- 
tencializmas rado pasitikėjimą savimi ir pakilo lyg ant sparnų. Žmogus 
skatinamas suprasti, kad šis procesas yra tai, kas verčia jį būti tuo, kas jis 
yra, arba veikiau, kad jis tikrai „egzistuoja“, kai suvokia šį procesą, kai 
susilieja su šiuo procesu, kuris tapo įsisąmonintas. Dabartinė samprata 
numato žmogaus žmogiškumą, bet šis numatytas žmogiškumas niekada 
neprisistato ir neprisistatė sau pačiam: jis yra aktyvus tik tarpininkauda- 
mas ir pasitelkęs teises, kurios yra skelbiamos, ir kultūrą, kuri yra paver- 
čiama teorija, ir slaptus priežastingumus, kuriuos atranda žmonių moks- 
las. Jis veikia galiojant vienam iš šių trijų apibrėžimų, kurie jį numato, 
bet nepristato, ir kurie netgi kliudo jam būti pristatryram sau pačiam. Už 
ištobulintos civilizacijos scenos vis dažniau slepiasi numanomas ir snau- 
džianus latentinis žmogiškumo pobūdis. Kad šiuolaikinis žmogiškumas 
galėtų būti laisvas, galingas ir išmintingas, jis turi remtis aktyviu savo 
paties užmiršimu. Apibrėždamas save kaip būtybę, turinčią teises, ir kaip 
kultūringą būtybę, šiuolaikinis žmogus yra parazitas savo slapto antri- 
ninko, kuris sugeba kurti kultūrą, vienintelį teisių įvairovės šaltinį, ku- 


“ Žr. pirmąją grynojo proto antinomiją. —- Ten par, p. 313-320. 

ris, NOIS ir nėra esminis, užima esmės vietą ir parodo jos veiksmingumą. 
Ir šį numanomą ir snaudžiantį antrininką egzistencializmas nori iškelti į 
dienos šviesą. Užuot iškėlęs ir teigęs save, jis tik numano save, arba teigia 
save tik numanydamas save, šiuolaikinis žmogus gyvena pripažindamas 
organišką nesąžiningumą, struktūrinį neautentiškumą. Kaip veikėjas arba 
stebėtojas, pilietis arba mokslininkas, jis mobilizuoja emfatinį „žmogaus 
teisių“, „kultūros“, „socialinių“ arba „psichologinių priežasčių“ — „Vvi- 
suomenės“ arba „nesąmoningumo“ — objektyvumą, tiek parazitinių tei- 
ginių, tiek vieno teiginio kaukių, kad jis neva būtų teisingas! Tam, kad 
teigtų save ten, kur jis taria save esantį numanomą ir snaudžiantį antri- 
ninką, turi griežtai susiimti ir, išsivadavęs nuo savo praeities, dabarties ir 
savo motyvų, projektuoti save į ateitį. 

Žinoma, negali būti klausimo apie grįžimą prie geros, senos „žmo- 
gaus prigimties“. Ji taip pat yra savanaudiškų iliuzijų puokštės dalis. 
Tai, ką reikėtų pasitelkti teiginiui, kuris galiausiai būtų teisingas, turėtų 
būti ne senoji esmė arba substancija. Ankstyvosios filosofijos, kuri gerai 
nežinojo, ar ji teigia žmogaus prigimties nebuvimą ar tiktai jos nepaži- 
numą, dviprasmybė naikino bet kokį minties sąžiningumą: žmogaus 
esmė arba prigimtis kartu atmetama ir vėl prisimenama, ir ji negali būti 
niekas daugiau, o tik grynas beprasmis faktas, neperregimas ir nebylus 
frame - rėmas — neaiški priežastis, vadinasi, brangi akademikams, dar 
viena iš tikslių priežasčių, kurias tyrinėja humanitariniai mokslai. Žmo- 
gaus prigimtį drauge su žmogaus teisėmis ir kultūra būtina ryžtingai 
atmesti. Numanomas ir snūduriuojantis branduolys, kurio žmogaus pri- 
gimtis, „psichologijos“ saugoma liktiniu ir iškraipytu pavidalu, o žmo- 
gaus teisės ir kultūra yra tik klaidinančios objektyvacijos, turi galų gale 
tapti aiškus, galų gale rasti išraišką ir esatį (prėsenco). 

Šiuolaikinė sąmonė (man atrodo, kad aš parašiau šią knygą tik tam, 
kad ją pagrįsčiau) randasi sau pačiai dviem etapais: nežinomojo X prie- 
laidos etapu ir nežinomojo X objektyvizacijos etapu. Egzistencialistinis 
projektas iškyla iš staigaus šio dualizmo arba dvilypumo suvokimo. Jo 
reikalas dualizmą paversti vienove, dvilypumą — sąžiningumu arba au- 
tentiškumu labai ryžtingai teigiant nežinomąjį A, kuris šįsyk galų gale 

apgaulingai nesusilies nei su esme, nei su teisėmis, nei su kultūra. Žino- 
ma, egzistencializmas negali būti humanizmas, nes nežinomasis X yra 
absconditus, arba absconditum, kuriam (žmogui arba daiktui) žmogiško- 
ji būtybė, trumpai tariant, yra tik labiausiai tikėtina ir kartu labiausiai 
apgaulinga objektyvacija. Be to, autoriai egzistencialistai svarstydami apie 
tai, kas yra jų tyrimų ar dėmesio centre, kalba ne apie žmogų, bet apie 
pour-soi, arba apie laisvę, arba apie Dasein. Žinoma, tam iš jų, kuriam 
senasis žmogus yra gyvas lavonas, pou7-so7 yra tik dar vienas atsitiktinis 
draugužis, dagys, išaugęs ant seno prospekto šaligatvio. Bet rimčiausias 
iš šių autorių suprato, kad jeigu vieną dieną žmogus privalo pagaliau 
galėti 5ž:z, ksliau privalo būti ne „žmogus“, Dasein turi egzistuoti savo 
tikru ir autentišku santykiu su pasauliu, santykiu, kuris yra tikra sintezė. 
Egzistencializmas randa priėjimą prie sintezės kurdamas Dasein ir pa- 
saulio sąvokas, buvimo pasaulyje ir pasaulio pranokimo sąvokas"?. Šiuo- 
laikinis sveikas protas mielai tyčiojasi iš šių sąvokų ir šios kalbos. Verži- 
masis į vienybę visada atrodo juokingas patenkintai daugumai. Bet šio- 
mis sąvokomis ir su jomis susijusiais tyrinėjimais šiuolaikinė sąmonė 
parodė didvyriškiausias pastangas, kad įveiktų savo dvilypumą. Čia sly- 
pi Martino Heideggerio didybė. 


? „Die Frage erhebt sich: wie ist so etwas wie Welt in seiner Einheit mit dem Dasein 
ontologisch mėglich? In welcher Weise muss Welt sein, damit das Dasein als In-der-Welt- 
sein existieren kann?" (Heidegger M. Sein und Zeit, $ 69 <). 

Penktas skyrius 


VALIOS TRIUMFAS 


I Galbūt skaitytoją stebina tai, kad, mėgindami ap- 
rašyti šiuolaikinę sąmonę, laisvei! paskyrėme tik vieną paragrafą. Laisvė, 
atrodo, yra ryšys tarp bendrosios sąmonės bei politinio gyvenimo - argi 
šiuolaikinė istorija nėra laisvės iškovojimo istorija? — ir filosofinio dar- 
bo: ar šiuolaikinė filosofija su visomis savo skirtingomis atmainomis nė- 
ra visada laisvės filosofija, ar ji neleidžia įžiūrėti ir perprasti žmogaus, 
apibrėžiamo kaip „prigimtis“, perėjimo prie žmogaus, apibrėžiamo kaip 
„laisvė“? Šio žodžio prasmės platumas, jo niuansų įvairovė, jo keliamų 
jausmų stiprumas yra toks turtas, kurio atsisakyti būtų neprotinga, pa- 
prasčiausiai norint pabrėžti savo panieką arba bodėjimąsi kitur vartoja- 
mu žodžiu. Tačiau laikyti šią sąvoką svarbiausia mūsų tyrinėjime mus 
verčia rimtesnis motyvas. 

Tuo metu, kai laisvės sąvoka išeina į pirmąją filosofinio ir politinio 
gyvenimo gretą, ji patiria vidinį lūžį. Iki XVII amžiaus ji buvo neatsieja- 
ma nuo vienokios ar kitokios laisvosios valios atmainos. Pradedant nuo 
mąstytojų, kurie atskyrė šiuolaikinę laisvę nuo politinio liberalizmo te- 
oretikų, laisvės sąvoka visiškai atsiskiria nuo laisvosios valios sąvokos ir 
netgi atsigręžia prieš ją: Hobbesas ir Locke'as, ne mažiau kaip Spinoza, 


! Žr. šios knygos II skyriaus 11 paragrafą. 
* Hobbes Th. Leviatanas, sk. 21; žr. taip pat jo laišką Newcastle'o markizui: „Apie 
laisvę ir būtinybę“ (Oeuvres, 11/1, trad. F. Lessay, Paris, Vrin, 1993); Locke J. Esė apie 

teigia žmogaus veiksmų būtinumą“. Mes būtume netikslūs aprašydami 
tai, kas įvyko, jei sakytume, kad filosofai atmetė ir paneigė laisvę tą pačią 
akimirką, kai pasiūlė laisvę žmogui arba jam jos pareikalavo. Kaip paaiš- 
kinti tokį keistą reiškinį? 


II Pradėjus nuo tam tikros datos ir dėl priežasčių, ku- 
rias turėsime išsiaiškinti, ėmė atrodyti, kad laisvosios valios sąvoką yra 
apnikę vidiniai prieštaravimai. Ji apibūdina žmogų kaip pasižyminų laisva 
prigimtimi ir apibūdina jo prigimtį kaip apdovanotą arba pasižyminčią 
laisve. Pagal tokią koncepciją prigimtis yra substantyvas arba substanci- 
ja, o laisvė yra kokybė, substancijos galia?, arba substantyvo predikaras. 
Prigimtis aprėpia laisvę; ji yra stipresnė už laisvę. Taigi ji neigia laisvę. 
Šiuolaikinė filosofija, neigdama laisvąją valią, neigia šį neiginį ir išlaisvi- 
na laisvę. 

Laisvos valios koncepcija iš tikrųjų teigia žmogaus laisvę, bet tiktai ligi 
tam tikros ribos. Žmogus yra laisvas tik savo prigimtyje ir tik per ją; jis 
negali pasirinkti savo tikslų, kurie įrašyti jo prigimtyje*. Vadinasi, jo pri- 
gimtis įsiterpia tarp žmogaus ir jo laisvės. Siūlymas išlaisvinti laisvę veda į 
prigimties išsekinimą, substancijos suardymą, esmės sunaikinimą. 

Bet ar nuolatinio prieštaravimo, slypinčio laisvos prigimties sąvoko- 
je, atradimas indukuoja šiuolaikinį projektą ar veikiau šiuolaikinis pro- 
jektas iškelia ir sukuria šį prieštaravimą? Be to, apie kokį išlaisvinimą 
galima kalbėti, jeigu jis prasideda žmogaus veiksmų būtinumo teigimu? 

Tradicija tam tikrais atvejais skyrė vieną nuo kitos prigimtį ir laisvę, 


prisidengusias dvigubu valios ir proto aspektu?. Galima sakytu, kad šis 


žmogaus intelektą, II, 21, $ 8-18; Spinoza B. Etika / vert. R. Plečkaitis. — Vilnius: 
Pradai, 2001, d. 1, priedėlis; d. 2, 35 teor. past.; d. 2, 48 teor. 

? Saint Thomas, Summa Theologiae, Ia, ą. 83, art. 2. 

* Aristotelis. Nikomacho etika, 1111b, 1112b. 

* Saint Thomas, Summa Theologiae, Ia Iae, ą. 91, art. 2. 

trūkis platėdamas sugriovė didingą statinį. Bent jau šis skyrimas suteikė 
galimybę būsimam antpuoliui. Bet ikišiuolaikiniame etape įskilimas ne- 
galėjo išaugti iki plyšio. Kažkas stipresnis už prigimųį ir laisvę laikė drau- 
ge jas abi. Laisva prigimtis kaip ir nelaisva prigimtis buvo du skirtingi 
būtybės tos pačios sąlygos modalumai. Taigi ne prigimtis erzino laisvę, 
o veikiau antgamtiškumas, tai yra Dievas, suverenus malonės dalytojas. 
Tad laisvės prasmė buvo tyrinėjama jos santykių su Dievo malone kon- 
tekste. Beje, konfrontacijoje su Visagaliu laisvė sustiprėjo; dvikovoje su 
Tuo, kuris bus Tas, kuris bus, ji išaštrino savo špagą. Teologas galbūt 
pasakytų, kad iš ilgų grumtynių su Dievo malone laisvė išėjo per stipri 
prigimčiai. Bet tai teologų mintys. 

Kad ir kaip ten būtų, net jeigu galutinės laisvės ir prigimties atotrū- 
kio priežastys mums yra nesuprantamos, mes galime pabandyti aprašy- 
ti, kas atsitiko. Ypač galime pabandyti suprasti, kodėl žmogaus laisvės 
teigimas prasidėjo nuo žmogaus veiksmų būtinumo teigimo. 

Kai dėl savo prigimties žmogus palieka gamtą arba kūriniją, jo 
laisvė semiasi savo motyvus iš gamtos; laisvės požiūriu gamta yra ga- 
limų motyvų visuma arba suma. Tad laisvės puoselėjimas taip glau- 
džiai priklauso nuo pasaulio, jog nematyti, kaip ji gali išsilaisvinti 
nuo pasaulio, kaip gali iškilti virš gamtos: ji gyva vien gamta. Tačiau 
kiekvieno kūno ryšiai yra palyginti silpniausios vietos; ir šiame dide- 
liame žmogiškosios rvarkos kūne laisvės ir gamtos ryšys yra palyginti 
silpniausia vieta. Šis ryšys, žiūrint į jį sub specie naturae, yra Žmogaus 
tikslas arba veikiau tikslai; žiūrint į jį 546 specie libertatis - tai žmo- 
gaus laisvės motyvai. Šiuolaikinė filosofija nukreipia savo ataką prieš 
šiuos du susijungimo aspektus. Gerai žinoma, kiek gniuždančių užsi- 
puolimų, kiek naikinančio sarkazmo šiuolaikinė filosofija skyrė tiks- 
lo, arba tikslingumo, sąvokai. Ne toks akivaizdus, bet ne mažiau svar- 
bus, yra motyvo sąvokos atmetimas. Tad motyvo atsisakyta, nesvar- 
bu, ar žmogaus veikla aiškinama kaip mechaniškas elgesys, neturintis 
jokio motyvo, ar motyvo poveikis laikomas būtinu. Teigti žmogaus 
veiksmų būtinumą, „motyvuotą“ ar ne, vadinasi, neigti ir motyvo 
vaidmenį žmogaus veikloje; tai išvaduoti žmogaus veiklą nuo jos mo- 


Penktas skyrius. VALIOS TRIUMFEAS 219 


tyvų, kurie ją ribojo, kai tik ją paleisdavo į darbą; tai parengti laisves- 
nę laisvę, laisvę be ribų. Teigti žmogaus veiksmų būtinumą, vadinasi, 
padaryti galimą grynosios laisvės teigimą, o tai reiškia teigti pastarąją. 
Tai galima pateikti ir kitaip. Laisvosios prigimties sąvoka kartu reiš- 
kia puikią pusiausvyrą tarp prigimties ir laisvės; kiekviena iš jų api- 
brėžia viena kitą; laisvė praplečia prigimtį, prigimtis suteikia laisvei 
būtį ir gyvenimą. Ir viena, ir kita iš esmės yra baigtinės. Šią pusiausvy- 
rą savaime sunku išsaugoti. Kiekvienas atvejis, reikalaujantis laisvės 
arba keliantis nerimą prigimčiai, gali ją sugriauti. Dėl tokios padėties 
šis skilimas gali būti lemiamas ir nebepataisomas. Kai abu elementai 
neriboja vienas kito apibrėždami vienas kitą, jie tampa neribotais, 
tiek vienas, tiek kitas virsta kraštutinybėmis: prigimtis tampa begali- 
ne substancija, laisvė — begaline laisve. 

Reikia pažymėti dar vieną dalyką. Tradicija patylomis sulygino 
laisvą valią ir valią. Tai tas pats gebėjimas, ta pati potentia“. Bet tas 
pats gebėjimas daro ne tą patį: laisva valia renkasi, arba išsirenka; 
valia nori. Norėti nėra lygiai tas pats kas rinktis; norėjimas yra stip- 
resnis už pasirinkimą, nes pasirinkęs žmogus ir toliau nori. Be to, 
norėjimas niekada gerai nesuvokia savęs paties; visada esame dar ne- 
pasirinkę arba jau pasirinkę; pasirinkimo akimirka, jei tai akimirka, 
visada būna nepastebėta. Noras labai gerai pažįsta save ir kiekvieną 
akimirką gali išreikšti save. Nebent nesuvokdamas savęs, tai būtų ak- 
las noras, bet tada, būdamas stipresnis už laisvos valios laisvę, jis turi 
savyje būtinumą. Šiaip ar taip, kas nori, tas nesirenka arba nebesiren- 
ka. Laisvai valiai reikia pasaulio, kuriame yra jos motyvai. Valia mie- 
lai yra tautologiška: valia nori ir ji nori savęs pačios. Ji gali norėti 
apsieiti be pasaulio. 

Laisve, kaip ir laisva valia, labai puikiai derinosi su prigimtimi, tik 
laisve, kaip ir valia, yra pernelyg stipri prigimčiai ir laisvė sužlugdys jos 
sąjungą su prigimtimi, kurią palaimino ir pražudė Dievo malonė. 


6 Ten par, la, ą. 83, art. 4. 

III Žinoma, labai sunku įvertinti ir visiškai suprasti šio 
laisvės išvadavimo, šio laisvės išlaisvinimo reikšmę ir prasmę. Sprendžiant 
iš ankstyvosios šiuolaikinės filosofijos tono, ambicijos, provokacijos ir 
pranašystės tono, ji žadėjo be galo daug. Išskirdamas valią iš prigimties, 
savo valią iš savo prigimties, žmogus pažada sau kažką negirdėta. Ką? Ir 
kodėl? Dar kartą sunku tiksliai pasakyti. Bet toliau einanti pastaba turė- 
tų mus užvesti ant kelio. 

Graikų filosofija negalėjo labiau pagirti politinės santvarkos nei pa- 
sakydama, kad ji „atitinka prigimtį“, net jeigu ir praktiškai negalėjo būti 
taip, kad reali santvarka visiškai arba tobulai „atitiktų prigimtį “. Aristo- 
telis ir Platonas būtų laikę nesąmone arba nesuprantamu dalyku sakyti 
apie politinę santvarką, kad ji „prigimtis pati savaime ir pačiai sau“ arba 
kad ji „įgyvendinta prigimtis“. Ber paskaitykime, ką rašo Hegelis savo 
veikale Teises fslosofijos apmatai pirmosiose $ 258 eilutėse: 


Valstybė kaip substancialios valios, kurią ji turi į savo visuotinumą 
iškeltoje ypatingoje savimonėje, tikrovė yra protingumas savyje ir sau. 
Ši substanciali vienybė yra absoliutas, tvarus savitikslis, kuriame laisvė 
pasiekia savo aukščiausią teisę, ir šis galutinis tikslas yra aukščiausia 
teisė pavieniams žmonėms, kurių svarbiausia pareiga - būti valstybės 


nariais. 


Šį tekstą daro nepaprastą ir svarbų mūsų tyrimui, nes tai, ką Hegelis 
vadina valstybe, sutaiko savyje prieštaravimus, kurie tradiciškai sudaro 
žmogiškąjį pasaulį, — tarp atskirybes ir bendrybės, tarp teisės ir pareigos, 
tarp daikto ir sąmonės, tarp judėjimo ir rimties, — ir kad jis pasiekia šį 
sutaikinimą, nes valstybė yra valios realizacija, realizuota valia. 

Prigimtis, kuri yra norma ir modelis, niekada nėra „realizuota“, pri- 
gimties prigimtis yra būti už žmogaus suvokimo. Kas ieško prigimties, tas 


"Hegel G. W. F. Teisės filosofijos apmatai arba prigimtinės teisės ir valstybės mokslo 
metmenys | vert. L. Anilionytė. — Vilnius: Mintis, 2000, p. 365. 


Penktas skyrius. VALIOS TRIUMFAS 221 


tolsta nuo savęs. Būtent šis prigimties nuotolis ir aukštis atveria žmogui 
erdvę tarp jo realybės ir jo tikslingumo, vadinasi, ir norėjimo galimybę. 
Ber jeigu aš mąstau tikrąjį norėjimą, norėdamas ko nors ir taip pat būtinai 
norėdamas norėti, jei mąstau valią skyrium nuo „prigimties“ ir „pasau- 
lio“, tada mūsų pacituoti Hegelio žodžiai nebus tokie pribloškiantys, to- 
kie nepaprasti, kaip atrodė iš pradžių. Jie kalba, bet su tokia pilnarve, kuri 
sudaro Hegelio jėgą, tik tai, ką valia sako apie save pačią, tai, ko ji nori iš 
savęs pačios, ir pirmiausia, ko ji nori sau pačiai. Jie aiškiai išreiškia begalinį 
pažadą, kuriame slypi valios realybė. Valia gali norėti tiktai savo realizaci- 
jos: ir realizuodamasi, ir tapdama realybe ji nesiliauja to norėjusi, šitaip 
palaikydama judėjimo ir rimties vienybę. Tai, ką realizuoja valia, neišven- 
giamai yra racionalu, nes valia gali norėti tik to, ko gali norėti kas nors 
kitas, ir netgi bet kuri kita valia gali norėti tik to, kas gali būti suvisuotinta 
ir realizuotu pavidalu visuotina. Ir neišvengiamai visa tai yra „valstybė“, 
nes ji yra ne kas kita kaip valios veiklos ribos ir pasekmė. Ji yra tai, ko valia 
nori, kad galėtų realizuoti save pačią. Visa šiuolaikinė politinė filosofija, 
kuri grindžia teisėtą politinę tvarką žmogiškojo individo valia, beje, mano 
taip kaip Hegelis. Arba veikiau Hegelis, turint galvoje jo paties duotą savo 
veikalo interpretaciją, visiškai atskleidžia šiuolaikinės politinės filosofijos 
prasmę, tai, ką ji reiškia dvejopa šio žodžio prasme. 

Kai tik žmogaus valia, kaip kiekvieno žmogaus protinga valia, iš tik- 
ro įtraukiama ir įrašoma į politinių institucijų darbotvarkę — šį lemtingą 
žingsnį atliko Prancūzijos revoliucija, — politinė tvarka nuo tol iš esmės 
patenkinama, kaip pabrėžė ir Hegelis. Gali būti vertinimo skirtumų, 
vadinasi, ir pasitenkinimo skirtumų tarp tų, kurie mano, kad tai, ko 
nori protinga valia, yra čia ir dabar realizuota — tvarkos arba status guo 
partija, dešinė, — ir tų, kurie įsitikinę, kad tai yra realizuota tik dar neto- 
bulai, vadinasi, reikia vykdyti reikšmingas reformas, netgi revoliuciją, 
kuri bus paskutinis realizacijos bandymas — sąjūdžio, pažangos partija, 
kairė, bet iš esmės, jeigu jis galvoja apie šiuolaikinės demokratijos insti- 
tucijas, kiek jos realizuoja protingos valios principą, šiuolaikinis žmo- 
gus, bent jau protingas žmogus, būtinai yra patenkintas. Jis politiškai 
trokšta tik to, ką turi. Išties, ko galiu norėti be to, ko noriu? Kadangi 

šiuolaikinė demokratija yra žmogiškąja valia pagrįsta santvarka, kaip ga- 
lėtų valia norėti ko nors kito, o ne šios demokratijos? Norėdama demo- 
kratijos valia nori savęs pačios. 


IV Tocgueville'is visai kitokiais žodžiais nei Hegelis 
mums dėsto panašias mintis, atskleisdamas demokratijos neįveikiamu- 
mą. Šis apibūdinimas turi dvejopą aspektą. Viena vertus, jis reiškia, kad 
šiuolaikinės demokratinės tautos niekada nepriims jokios kitos visuo- 
meninės santvarkos, išskyrus tą, kuri pagrįsta individų laisve, ir kad bet 
koks grįžimas prie „aristokratijos“ nuo šiol yra neįmanomas: joks padė- 
ties skirtumas negali ilgai gyvuoti ir dar mažiau būti atgaivintas, jei jau 
visuotinai priimta, kad nėra įstatymu pagrįsto paklusnumo, išskyrus tą, 
kuriam anksčiau buvo duotas sutikimas. O kai išskiriamas ir pripažįsta- 
mas valios ar sutikimo principas, kaip galima tada susitaikyti su santvar- 
ka, nepagrįsta sutikimu? Kaip galima sutikti nesutikus? Bet neįveikia- 
mumas reiškia ir tai, kad demokratija yra skirta be galo plėsti savo val- 
džią demokratiškam žmogui: vis daugiau veiksmų, jausmų, minčių, 
„gyvenimo turiningumo“ nesulaikomai ima pripažinti demokratijos su- 
vereniterą. Žinoma, kad būtent Amerikoje Tocgueville'is atrado demo- 
kratinės idėjos, tai yra demokratinės valios, svarbą. „Taigi Jungtinėse 
Valstijose respublika grindžiama tuo pačiu principu, kuriuo remiasi dau- 
gelio žmonių veikla“*. Sutikimo principas, kurį paleidžia į darbą indivi- 
do valia, persmelkia ir pertvarko santykius, kurie lig tol atrodė nekinta- 
mai įrašyti amžinoje žmogiškosios prigimties tvarkoje, ir paprasčiausius 
santykius tarp tėvų ir vaikų, tarp vyro ir moters arba amžinoje pasaulio 
tvarkoje ir pirmučiausia tuos, kurie sudaro religiją. 

Todėl Tocgueville'iui, kitaip nei graikų filosofams, demokratija ir aris- 
tokratija yra ne dvi politinės santvarkos, visada ir vienodai įmanomos pri- 


5 Tocgueville A. de. Apie demokratiją Amerikoje / ven. V. Petrauskas. — Vilnius: 
Amžius, 1996, p. 421. 

gimtinėje tvarkoje, kurios taip pat aprėpia kitas tiek par arba dar labiau 
teisėtas santvarkas; kalbama apie dvi viena po kitos einančias dideles žmo- 
nių gyvenimo santvarkas, apie kurias jis sako: „Tai lyg dvi žmonijos rū- 
šys ?. Valios santvarka įveikia kitas santvarkas ir pakeičia jas. Tad ji atrodo 
yra šis tas daugiau ir kai kas kita nei nauja politinė santvarka, kad ir kokia 
patenkinama būtų: ji pagimdo, sako Tocgueville'is, „naują žmoniją 

Kai tik laisvė atskiriama nuo laisvos valios, kai valia išsilaisvina iš 
prigimties, pastaroji, žinoma, negali būti visaaprėpianti struktūra, kuri 
apimtų žmogiškuosius dalykus ir juos aiškintų. Valios santvarkos atsira- 
dimas pastūmėja kitas santvarkas į „priekį“, į kurį galima žiūrėti iš tikrai 
aukštesnės perspektyvos. Ar tas į „priekį“ būtų suvokiamas kaip prigim- 
ties ir galios tvarka arba kaip tradicijos ir religijos tvarka, jis reiškia lai- 
kus, kai žmonija dar buvo „nesubrendusi“. Iš tiesų, kai graikų filosofai 
išskyrė „prigimties“, physis, sąvoką, sukurdami pačią filosofiją, jie galuti- 
nai atskyrė save ir mus nuo tradicijos ir religijos, kurios buvo pakeltos į 
„susitarimo“ lygmenį, ir atiduotos 20205 valdžiai. Physis ir 2omos yra du 
akivaizdžiai priešingi poliai. Bet kai tik valia išsilaisvina, šis poliarišku- 
mas sušvelnėja: prigimtis ir tradicija, arba susitarimas, supanašėja viena 
su kita kaip du ordinai, kuriuose žmogaus valia vienodai, nors skirtingu 
būdu, yra pavergiama. Klasikinės filosofijos pasaulis, „hierarchizuotos 
prigimties“, vadinasi, ir nelygybės, ir jėgos pasaulis, ir įvairūs tradiciniai 
pasauliai sudaro tik vieną vienintelį „senovinį pasaulį “. 

Šį senovinį pasaulį galima apibūdinti pagal vieną ar kirą polių, kuriuos 
jis suburia į krūvą ir, atrodo, sutaiko arba sulieja į vieną. Jį galima pava- 
dinti prigimties substancijos pasauliu, kurį pakeičia valios, subjekto pa- 
saulis. Bet, priešingai, galima laikyti, kad iš pažiūros universali prigimties 
sąvoka, vadinasi, ir filosofija, iš esmės yra tik graikų išraiškos ypatybė, 
viena iš jų „ypatingų institucijų“, /ogos- jų 2ytos išraiška, pŽysis idėja — jų 
nomos padarinys. Praktiškai abi tezės yra randamos tame pačiame pasisa- 
kyme ir autorius dėl to visai nesijaudina. Taip yra todel, kad naujoji prieš- 


* Ten pat, p. 786 

prieša panaikino visą pirmosios aršumą ir dėl to abu poliai gali pakeisti 
vienas kitą. Dėl valios pasirodymo nublanko senosios prigimties išvaduo- 
tojiškas prestižas ir apsiblausė pirmapradė filosofijos prasmė. 

Kad ir kaip būtų, kai tik pamatome iškylant arba iškeliame šias dvi 
„skirtingas žmonijas“, „aristokratiją“ ir „demokratiją“, iškyla ryšio arba 
bendro elemento, kuris tam tikra prasme jas laikytų drauge, reikalas. 
Tas elementas, kuris persmelktų abi žmonijas ir judėtų iš vienos į kitą, 
elementas, kuriame, galėtų gyventi ir save mąstyti žmogus, jo valiai iški- 
lus virš prigimties, manome, gali būti tik Istorija. Žmogus yra „istorinė 
būtybė“, nes, arba jeigu, jo valia yra stipresnė už jo prigimtį. 

Šitaip atsiduriame kitame kontekste, tai sakėme pirmame skyriuje, 
kad Istorijos idėja randa savo motyvą ir pagrindą poliariškume tarp Nauja 
ir Sena, kurio senoji prigimtis nebeįstengia sumažinti. Bet dar ne laikas 
sumegzti abiejų plėtočių gijas. Paprasčiausiai pažymėkime dar kartą, kad 
politinių santvarkų klasifikacijos klausimas nėra formalus klausimas, kad 
jis atveria kelią į esmę. Ir kaip vietos stoka anglų santvarkai naujoje Mon- 
tesguieu klasifikacijoje davė postūmį mūsų ankstesnėms paieškoms, taip 
čia galime pradėti šiuolaikinės valios santvarkos tyrimą, remdamiesi šiuo 
be galo reikšmingu faktu: senoji demokratija įeina, o šiuolaikinė neįeina 
į politinių santvarkų klasifikaciją. 


V Kad pajustume šio skirtumo reikšmę, iš pradžių pa- 


klausykime Aristotelio, paskui Rousseau. Aristotelis rašo: 


Santvarkų yra ne viena dėl to, kad kiekvienos valstybės dalių taip 
pat yra ne viena [o tai yra šeimos, turtuoliai, vargšai, įvairūs užsiėmi- 
mai, kilmės ir doros skirtumai ir t. t.]J. <...> Taigi akivaizdu, kad neiš- 
vengiamai yra daug santvarkų, kurios viena nuo kitos skiriasi rūšimi, 


nes ir jų dalys vienos nuo kitų skiriasi rūšimi!?. 


“9 Aristotelis. Politika, p. 180. 

Neįmanoma būti palankesniam miesto elementų daugybei ir įvai- 
rovei, taip pat atitinkamai daugybei ir įvairovei politinių santvarkų, 
iš kurių kai kurios yra teisėtos. Ir nebegrįžtant prie didžiadvasiško 
atsiliepimo, kurį Aristotelis pateikia toliau kaip meteorologinį faktą, 
kad ši įvairovė yra linkusi susikristalizuoti į dvi dideles tendencijas: 


„Vis dėlto atrodo, kad yra dvi [santvarkų rūšys]; kaip apie vėjus 
sakoma, kad vieni yra šiaurės, kiti - pietų, o visi kiti yra nukrypimai 


nuo pastarųjų, taip ir santvarkos yra dvi, demokratija ir oligarchija ...“!! 


Aristoteliui politinė problema gali turėti keletą gerų, nors ne vienodai 
gerų, sprendimų. Rousseau mums leidžia nujausti šiuolaikinės demokratijos 
bekompromisiškumą ir nedviprasmiškumą iš to, kaip jis apibūdina valios 
aktą, kuris yra visuomenės sutartis, šios demokratijos principas ir šaltinis: 


Šios sutarties straipsniai dėl pačios akto prigimties yra tokie, kad 


mažiausias pakeitimas padarytų juos tuščius ir neveiksmingus!?. 


Tad Rousseau politinė problema gali turėti tik vieną vienintelį gerą 
sprendimą: valia gali tik norėti ir gali norėti tik to, ko nori. 

Aristotelio sudarytas margas miesto sudedamųjų elementų, vadinasi, ir 
graikų demokracijos, sąrašas įrodo, kad miestas, vadinasi, ir graikų demokra- 
tija, iš esmės yra pliuralistinis. Kita vertus, Rousseau formuluotės įtikinamai 
parodo, kad šiuolaikinė demokratija yra ir nori būti monistinė, nes ji pripa- 
Žįsta tik vieną teisėtą pamatinį elementą: individo valią. Kontrasto ryškumą 
ir keistumą pabrėžia tai, kad vienintelio elemento, kuriuo remiasi Rousseau, 
nera Aristotelio sąraše. Kaip du filosofai, ir vienas, ir kitas laikomi be galo 
kompetentingais, gali tokiais skirtingais terminais suformuluoti politinę pro- 
blemą? Mums reikia atidžiau apsvarstyti Aristotelio samprotavimą. 


"| Ten par, p. 181. 
"* Ruso Ž. Ž. Apie visuomenės sutartį || Ruso Ž. Ž. Rinktiniai raštai, p. 148. 


226 SAVITEIGA 


VI Į klausimą, kas yra miestas arba kas sudaro miesto 
tapatybę, Aristotelis atsako, kad tai jo sankloda arba jo valdysena, jo 
politinė santvarka — jo politesa. Na, o kas yra politinė santvarka? Tam 
tikra teisingumo samprata, tai kartu aiški ir savaime suprantama išvada 
svarstymo, kuris vyksta arba galėtų vykti mieste, apie tai, kas teisinga ir 
kas neteisinga. Praktiškai, kaip liudija anksčiau pateikta ištrauka, realia- 
me mieste svarstymas vyksta tarp oligarcho ir demokrato. Užuot kūręs 
politinį teisėtumą, teisingą politiką, pradėdamas nuo Ązpolitinio būvio — 
„prigimtinio būvio“, - kaip tai daro šiuolaikiniai mokymai apie visuo- 
menės sutartį, Aristotelio tyrimas pradedamas nuo tokių nuomonių apie 
teisingumą, kokios jos buvo susidarytos realiame mieste, agoroje: jis rimtai 
vertina piliečio požiūrį į politinius reikalus. Aš čia negaliu dėstyti Aris- 
totelio analizės, tokios subtilios, tokios, kokia išdėstyta trečioje Polirikos 
knygoje. Aš turiu apsiriboti keliomis pastabomis. 

Aristotelis rašo: „Visi juk laikosi tam tikro teisingumo, tačiau eina ta 
linkme tik iki tam tikros ribos ir nekalba apie absoliutų teisingumą“ ““. 
Taigi abiejose šalyse visi turi realų ir pozityvų santykį su teisingumu, bet 
nė viena pusė nesupranta viso teisingumo. Tad kiekvieno nuomonė apie 
teisingumą būtinai yra nuomonė apie miesto prigimtį, tikslą ir raison 
dčtre. Kiekviena nuomonė apie politiką yra politinė nuomonė: ji skirta 
visetui, ji susieja pilietį emociniu ir intelektualiu ryšiu su Visetu. Galima 
būtų sakyti: pilietis negali susilaikyti negalvojęs, ir negalvojęs politiškai. 
Tad oligarchai, grįsdami savo teisę valdyti todėl, jog pranoksta kitus 
turtu, taria arba duoda suprasti, kad miestas yra tam tikra prekybinės 
bendrovės su ribota atsakomybe rūšis, mes sakytume, joint-stock compa- 
ny, kurioje kiekvieno politinė padėtis yra tolygi jo turtui: kiekvienam 
pagal jo kapitalą. O demokratai, kurie remiasi vienoda laisve visiems 
piliečiams ir pasitenkina šiuo grynai formaliu principu, atima iš miesto 


5 Žr. Leo Strauss, La Citė et V'Homme [1964], vert. O. Sedeyn, Paris, Agora, 
1987, sk. 1. 
"* Aristotelis. Politika, p. 149. 

realų tikslą; jie paverčia miestą tam tikra gynybine sąjunga kovoje su bet 
kokia neteisybe!?: būti piliečiu reiškia nebūti engiamam. Iš tikrųjų miesto 
gyvavimo priežastis (Aristotelis pataiso ir vienus, ir kitus) yra ta, kad 
„padarytų piliečius gerus ir teisingus“!*. 

Žinoma, kiekvienas, netgi labiausiai linkęs pasitikėti Aristoteliu, šyp- 
sosi iš pastarųjų žodžių. Bet trumpas susimąstymas nutrina šią globėjiš- 
ką šypseną, kuriai mielas bet koks dorybės paminėjimas!“. Jei norima 
spręsti, kas yra teisinga mieste, vadinasi, kas yra teisingas miestas, — o 
kas to nenorėtų, net jeigu tik tam, kad sužinotų, ar jį išnaudoja, ar ne 
tikroji santvarkos, kurioje gyvena, organizacija? — būtina žinoti miesto 
raison d tre. O kokį kitą tikslą gali turėti miestas, jei ne gaminti, tai yra 
auklėti, „gerus ir teisingus“, o kartu netgi laimingus piliečius? Ar turėtu- 
me norėti, kad miestas bemeilytų, jog jie būtų blogi, neteisingi ir nelai- 
mingi? Žinoma, šio gerumo ir teisingumo prigimtis vis dar tebėra ne- 
apibrėžta, bet mes jau pradedame nujausti teisingumą, vadinasi, ir trokšti 
tokio teisingumo, kuriam nebūdingas abiejų pusių šališkumas. 

Jei tikrasis miesto siekinys yra laimė ir dorybė, jį turi valdyti tie, 
kurie labiausiai prisideda prie šio tikslo, „dorybingieji“, kurie daro „kil- 
nius darbus'!*. Bet tada jis pašalintų iš garbingų vietų, vadinasi, iš tikrų- 
jų iš savęs, aibę piliečių". Tada miestą sudarytų tik nedidelė jo paties 
dalis: tikrąjį miestą sudarytų tik maža realaus miesto dalis. Jei miestas 
yra valdomas išskirtinai paisant tikslo, tada tai nebe 7/estas, kuris taip 


> Ten par, 1280a 34-35. 

16 Ten par, p. 151. 

V" Montesguieu rašo: „Dykūniškas garbės troškimas, niekšinga puikybė, noras pra- 
lobti be darbo, bjaurėjimasis teisybe, pataikavimas, išdavystė, klasta, jokių įsipareigoji- 
mų nesilaikymas, politinių priedermių nepaisymas, baiminimasis valdovo dorumo, vil- 
čių dėjimas į jo ydas ir — o tai užvis blogiausia — nuolatinis tyčiojimasis iš dorybės — 
tokie, mano nuomone, yra bruožai, kuriais visuose kraštuose ir visais laikais pasižymėjo 
dauguma dvariškių“ (Montesguieu. Apie įstatymų dvasią, III, 5). 

'8 Aristotelis. Polirika, p. 152. 

? Ten par, 1271a 28-30. 

valdomas. Būtent šiame kontekste, manding, kyla Aristotelio demokra- 
tijos problema. Daugumos, arba vargšų, reikalavimai ne mažiau pagrįsti 
už turtingųjų reikalavimus ir jie yra tikrai mažiau pagrįsti už dorybingų- 
jų reikalavimus. Bet jei miestas, kurio jie reikalauja, nėra iš tikrųjų mies- 
tas, tas miestas, kuris juos atstumia, taip pat tikrai nėra miestas. Kad 
miestas tikrai būtų miestas, reikia, kad dauguma turėtų savo dalį mieste, 
tai yra užimtų tam tikras pareigas, ypač teisetvarkoje. Būtent norėdamas 
išspręsti visumos ir dalių sanklodą, Aristotelis išsako ir patvirtina demo- 
kratijos argumentus. Norėdami aiškiau parodyti demokratinį Aristote- 
lio minties pobūdį ir apibrėžti jos ribas, galbūt turėtume sakyti: daugu- 
mos reikalavimai yra pateisinami tokiu mastu, kokiu jie yra patenkina- 
mi, tai yra tokiu mastu, kokiu dauguma realiai prisideda prie miesto 
turtingumo ir dorybingumo. 

Ber mes žinome, kad, norėdami susidaryti aiškią idėją apie teisingu- 
mo problemą, turime atsižvelgti ne tik į demokratų, bet ir į oligarchų 
nuomonę. Tad pasakysime, kad teisingumas yra tam tikra lygybės rūšis 
(demokratų nuomone) ir tam tikra nelygybės rūšis (oligarchų nuomo- 
ne). Taigi kokia lygybės ar nelygybės rūšis suteikia teisę dalyvauti politi- 
nėje valdžioje? Kaip su tam tikru iškilmingumu pabrėžia Aristotelis, „čia 
kyla tam tikras neaiškumas ir politinė filosotija“*". 

Jei visuomeninės pareigos, bent jau iškilios, turi būti skiriamos atsi- 
žvelgiant į tam tikrą pranašumą arba nelygybę, kyla klausimas, į kokį 
pranašumą arba kokią nelygybę? Negalima atsakyti: atsižvelgiant į kaž- 
kokį pranašumą. Iš tikrųjų reikėtų duoti geriausią fleitą ne tam, kuris 
kilmingesnis arba turtingesnis, bet tam, kuris geriau groja šiuo instru- 
mentu. Atiduoti fleitą, pavyzdžiui, turtingiausiam reikštų tarti, kad kiek- 
vienas gėris yra sulyginamas su kiekvienu kitu gėriu arba yra tolygus 
jam, bergi toks tolygumas yra neįmanomas“!. Vadinasi, „akivaizdu, kad 
ir politiniuose reikaluose pagrįstai ne bet kokios nelygybės pagrindu var- 


* Ten par, p. 157. 
“! Ten par, p. 158-159. 

žomasi dėl valdžios <...>. O ginčas [del valdžios] vis dėlto būtinai turi 
remtis tuo, kas sudaro valstybę ““. 

Mes žinome, kad tie elementai, pavyzdžiui, yra kilmė, laisvė, turtas, 
dorybė, karinė drąsa. Vadinasi, kilmingieji, laisvieji, turtuoliai teisėtai 
reikalauja savo garbės dalies; taip pat elgiasi ir teisingieji, ir drąsieji. Bet 
mes pasidarėme jautrūs įvairių gėrio rūšių tolygybei. Kaip miesto gyve- 
nimui tiesiog būtinas gėrybes, pavyzdžiui, galima palyginti su tomis gė- 
rybėmis, kurios, pavyzdžiui, dorybė, tiesiogiai ir pozityviai prisideda prie 
miesto tikslo, ir rasti joms bendrą matą? Pranokimas turtu arba dorybe 
sukelia atitinkamą pranašumą politiniuose reikaluose. Bet ką reiškia žo- 
dis „atitinkamą“? Koks dorybės kiekis yra lygus kokiam turto kiekiui“?? 
Knieti sakyti, kad turtas yra ne labiau tapatus su dorybe kaip fleita su 
grojimu, nebent ta prasme, kad turtas ir dorybė, kitaip nei grojimas 
fleita, tiesiogiai dalyvauja miesto sanklodoje, — tiek viena, tiek kita yra 
politiniai pastarojo elementai. 

Teoriškai problema neišsprendžiama. Vis dėlto ją reikia išspręsti, no- 
rint kad miestas gyvuotų. Gyvenime ji išspręsta, nes miestai gyvuoja. Ką 
tai reiškia? 

Aristotelis pasiūlo vienu metu du teiginius. Pirma, „tam tikras neaiš- 
kumas, susijęs su visais, kurie varžosi dėl garbės eiti valstybines parei- 
gas“; antra, „ne vienoje iš minėtųjų santvarkų nekyla abejonių dėl spren- 
dimo, kas turi valdyti“*?. Taigi politinė santvarka apibrėžiama pagal tai, 
kaip ji praktiškai ir autoritetingai atsako į politinių pareigų teisingumo 
klausimą — „aporiją“, kurio teorija neįstengia išspręsti. Tad politinė pro- 
blema apibrėžiama įtampa, kurios niekada neįmanoma įveikti, tarp ne- 
ginčijamo vertinimo arba sprendimo, krisis, aktyvaus apibūdinimo ir 


* Ten pat, p. 158. 

23 Žr. Harry V. Jaffa, „Aristotle“ veikale History of Political Philosophy, ed. Leo 
Strauss and Joseph Cropsey, 2"* ed., Chicago, Rand Mc Nally, 1972, p. 110-112. 

** Aristotelis. Politika, p. 160. 

“ Ten pat. 

pačios kiekvienos realios santvarkos formos ir neišsprendžiamos apori- 
jos, kuri yra teisingumo ir gėrio klausimas. 

Kiekviena politinė santvarka, kaip konkreti politinė santvarka, pri- 
meta sprendimą neišsprendžiamai problemai. Ji valdingai padaro galą 
nesibaigiančiam ginčui del teisingumo, gėrio nebendramatiškumo arba 
bendramatiškumo. Ji nustato tam tikrą ekvivalentą tarp dorybės, turto 
ir laisvės, tam tikrą, jei norite, įvairių miesto elementų santykinę kainą. 
Šia prasme politinė praktika, nes ji yra priversta primesti arba priimti 
tam tikrus palyginimus, arba atitikmenis, žinoma, apytikrius, tarp gėrio 
rūšių, įvykdo tai, ko nepajėgia suvokti politinė teorija, nes neišvengia- 
mai atskleidžia tokių palyginimų negalimumą. Bet šio praktikos prana- 
šumo teorijos atžvilgiu Aristotelio politiniame mokyme nereikia aiškin- 
ti kaip filosofo „empirizmo“ apraiškos. Priešingai nei šiuolaikinis politi- 
nis mokslas, pagal kurį tikrovė yra tiksliai ir aiškiai tokia, kokia yra, o 
tuo tarpu mokslas yra „apytikris“, geriausiu atveju „asimptotiškas“, Aris- 
totelio politiniam mokslui — mokslas yra tikslus, o tikrovė — apytikrė, 
nes ji yra aproksimacijos triūsas. 

Taigi čia yra realus neapibrėžtumas, kurio joks mokslas neišgali pa- 
naikinti. Ir tas, kuris nori sukurti politinę tvarką arba daryti įtaką jos 
kūrimui, yra priverstas sakyti arba daryti daugiau, nei žino, jei nori, kiek 
tai įmanoma, valdyti šį neapibrėžtumą. Patetiškai interpretuojant, ši pa- 
dėtis iškelia aikštėn žmogų kaip „savavališką savų vertybių kūrėją“. Bet 
išties, kodėl įsivaizduoti žmogų ant bedugnės krašto, Casparai Friedri- 
chai? Nėra jokio reikalo plyšauti, Zaratustra! Politinis žmogus panašus į 
dailininką, pastačiusį savo molbertą šalia užmiesčio smuklės ir klausian- 
tį savęs, kaip suderinti skaistų žolės žalumą ir akinantį sijono raudonį? 

Kaipgi Aristotelis moko valstybės veikėjus kūrybos meno? Kaip jis 
moko realius miestus meno pasiekti neįmanomą ir būtiną bendramaciš- 
kumą kuo lengviausiu būdu? 

Kadangi neįmanoma atmesti galutinių, vadinasi, neteisingų, reikala- 
vimų, pagrįstų kokiu nors vienu iš miesto elementų, tiesiogiai pasitel- 
kiant kitą elementą, - įvairūs elementai, arba gėrio rūšys, neturi bendro 
mato — kiekvienas reikalavimas savaime susilaukia kritikos. Pavyzdžiui, 

oligarchams, kurie savo politinius reikalavimus grindžia savo turtų pra- 
našumu, gali būti pasakyta, kad juos turtu gali pranokti arba „itin cur- 
tingieji“, arba pati dauguma. Dorybingieji gali susilaukti panašių prie- 
kaištų. O demokratams, kurie atsižvelgia tik į laisvo žmogaus statusą, 
galima pasakyti, kad „laisvo gimimo“ argumentas yra pagrįstas „gimi- 
mu“ ne mažiau nei „laisve“ ir kad galų gale jis yra palyginamas su kil- 
mingųjų argumentacija““: vargšai taip pat pasivargino gimti. 

Taigi, jei visi reikalavimai, pagrįsti kokiu nors miestą sudarančiu ele- 
mentu, yra tam tikra prasme pateisinami, jie ne mažiau vienodai gali 
būti atmesti dėl principo, kuriuo jie remiasi. Tad kiekvienas reikalau- 
jantysis išminties ir iš esmės logikos yra verčiamas sušvelninti savo reika- 
lavimus. Kiekvienas iškeldamas savo reikalavimą pasiūlo tam tikrą ati- 
tikmenį tarp savo nuosavo gėrio ir kitų gėrio, tam tikrą santykinį miestą 
sudarančių gėrio rūšių matą ir kuris dažniausiai būna jam palankus. 
Turėdamas pripažinti, kad šis atitikmuo ne toks tikras, kaip atrodė iš 
pradžių, jis sušvelnina savo reikalavimą ir sumažina santykinį savo nuo- 
savo gėrio matą. Tokio sušvelninimo rezultatas yra praktiškas teoriškai 
nebendramatiško gėrio rūšių bendramatiškumas. 

Kompromisai, kuriuos daro išmintis, turi bendrą tik vardą su tais, 
kuriuos būna priverstas padaryti bailumas. Pastarieji randasi del silpna- 
dvasiškumo, pirmieji — dėl intelekto sprendimo. Tikros išminties aktu 
aš nuoširdžiai suabejoju pateikdamas pirmąjį apytikrį įvertinimą, pir- 
mąjį savo iškeltą atiukmenį. Mano kritika, galbūt prieštaravimas, mane 
verčia apsvarstyti tai, kas iš pradžių man atrodė kaip geriausias visuome- 
ninio gėrio kūrinys. Aš sugalvojau saviškiams, savo vaikams, sau pa- 
čiam, atitinkamą vietą pagal jo principus, jų kilmės garsumą, pagal savo 
nuopelnus; dabar aš pripažįstu, kad pirmojo kūrinio tiesa netikra, šiaip 
ar taip, neįrodoma, ir kad aš turiu peržiūrėti savo sprendimą. Reikia 
pasakyti, kad daugumos kompromisų, netgi garbingų, atveju naujojo 


sušvelninimo motyvas esti būtinybė, arba patogumas, retai, jei ne nieka- 


“ Ten par, 12834 33-34. 

da, intelektinis apsigalvojimas. Galbūt tai yra teisinga kalbant apie pa- 
prastus kompromisus, kurie, taip sakant, padaromi nesusimąstant apie 
juos, kaip sankryžoje praleidžiamas vairuotojas, arvažiuojantis iš deši- 
nės. Tuo atveju, kai dalykas yra rimtas, kompromisas reikalauja intelek- 
tinio apsvarstymo ir tokio pat pobūdžio sprendimo. Be to, nei patogu- 
mas, nei būtinybė nėra labai lengvai pripažįstami. Nesvarbu, ar toks 
kompromisas liečia mano šalininkus, mano šeimą arba mane, aš suma- 
žinu savo reikalavimus, kad mūsų arba mano gėris būtų geriau suderi- 
namas su kitų gėriu; dėl tokio sušvelninimo mano šalininkų, mano šei- 
mos, mano paties gėrio kiekis išaugs. Sumanyti kompromisą pirmiausia 
reiškia intelektiškai išspręsti sunkią sankūros problemą sukuriant, o pas- 
kui pateikiant naują atitikmenį, kuris atitinka gėrio didesnės dalies ma- 
žesnę dalį. 

Taigi mes galime maryti, kaip ryškėja žmogiškoji politinės galios 
reikšmė. 

Politinė galia yra elementas, leidžiantis gyvuoti ir įsitvirtinti kiekvie- 
nam gėriui žmonių pasaulyje ir kartu „darniai sugyventi“ su kitais gė- 
riais. Reikia nuodugniau apmąstyti šiuodu apibūdinimus, kurie iš pa- 
žiūros atrodo prieštaringi, bet kurių sambūvis kaip tik ir yra galios pa- 
slaptis. Žodžiu, tikroji galios paslaptis, arcanum imperii, jeigu jos 
siekiama, yra ta, kad politinė galia leidžia skirtingoms gėrio rūšims ben- 
drauti ir sugyventi žmonių pasaulyje ir kartu leidžia kiekvienam gėriui 
išvengti bendramatiškumo, kuris reikštų palankumą kito naudai. Pir- 
masis aspektas, „atvirasis“, arba „puolamasis“, iškelia aikštėn, išstato į 
parodą, praplečia žmonių pasaulį ir pirmiausia pasireiškia atviru gin- 
kluotu užkariavimu; antrasis, „uždarasis“, arba „gynybinis“, aspektas yra 
aklina gėrio gynyba, užtrenktos durys ir kiparisų siena. 

Galia yra nepaprastai pavojinga, nes būtinybė, kuri ją verčia spręsti 
aporiją ir praktikuoti krisis, gundo primesti neobjektyvius atitikmenis, 
kai gėris yra toks menkas ir toks žemas, jog griūva visas žmogiškojo 
gėrio statinys, ir suteikti saujelei fanatikų ideologinį pasitenkinimą, ku- 
ris tampa kokios nors rasės arba žmonių klasės gyvenimo atitikmeniu. 
Ber galia yra ir nepaprastai geradariška, nes jos dėka dėl to, kad įvairios 

gėrio rūšys dalyvauja toje pačioje galios organizacijoje, toje pačioje san- 
tvarkoje, tame pačiame mieste, žmogus gali rasti aplink save ranka pa- 
siekiamas visas žmogiškojo gėrio rūšis, nelygu kokia tos santvarkos, to 
miesto sankloda, ir būti savimi patenkintas“. 

Taigi valstybės veikėjas turi ypač kilnią ir subtilią užduotį. Jis turi 
kiekvienam gėriui priskirti tai, kas jam pridera pagal vidinę šio gėrio 
vertę, kaip jis mano, ir šiam sprendimui jis pasitelkia asmeninio ir priva- 
taus vertinimo, pavyzdžiui, filosofinio ar religinio pobūdžio, principą. 
Bet jis turi tai padaryti taip, jog bendrasis matas, visų gėrio rūšių integ- 
racija tame pačiame mieste būtų įmanoma. Dabar jis atlieka specifinį 
politinį, arba valstybės veikėjo, vaidmenį: jo užduotis yra išsaugoti ir 
išaukštinti bendrąjį gėrį“. 

Bendrasis gėris nėra gėris, kurį būtų galima atskirti nuo skirtingų gėrio 
rūšių, nuo skirtingų elementų, sudarančių miestą. Jis taip pat nera ben- 
dravardiklio rūšis, kitaip nei savisaugos gėris, kurį šiuolaikiniai filosofai 
laikys žmogaus teisių pagrindu. Jis yra aukščiausias ir tarnybinis gėris, 
kuriam tarpininkaujant bendrauja skirtingos gėrio rūšys, mat tiesiogiai 
bendrauti viena su kita jos negali, nes yra nebendramatės. Tai gėris, be 
kurio kitos gėrio rūšys apskritai negalėtų būti drauge žmonių pasaulyje. 

Matome, kodėl individas su savo valia nepasirodo kaip toks, kaip tema 
Aristotelio Po/žrikoje. Tikrieji miesto elementai yra individų veiklos tikslai 
arba motyvai, tai yra jų gėris. Aristotelio „pliuralizmas“, arba, jei norite, 
„liberalizmas“, glūdi ne laisvųjų individų lygių teisių pripažinime, bet tvir- 
tinime, kad vienu metu tame pačiame mieste yra skirtingos ir nelygiareikš- 
mės gėrio rūšys, ir siūlyme, kad ypač su šiomis įvairiomis gėrio rūšimis 
susijusios, vadinasi, ypač pajėgios jas kurti arba bent jau išsaugoti grupės 
dalyvautų, žinoma, nelygiu mastu, vyriausybėje ir valdžios organuose. 

Miestą sudarantys elementai — tai ne valia, o skirtingos gėrio rūšys, 
kurių valia gali geisti. 


“ Ten par, 1252b 29-30; 1253a 1. 
* Ten par, 1282b 14-18; 1284b 6. 


234 SAVITEIGA 


VII Į politinį siekį, kaip esu pabrėžęs, Aristotelis visada 
žiūri rimtai. Kalbėdamas apie jį, Aristotelis turi omenyje žmonių grupes 
ir jų gerovę; jis manipuliuoja „dvasinėmis masėmis“ ir „gyvenimo turi- 
niu“. O jei mes vienu šuoliu peršoksime ištisus šimtmečius ir atsigręši- 
me į didįjį šiuolaikinį Aristotelio kritiką Thomą Hobbesą, pamatysime, 
kad jis apie politinį siekį kalba su pašaipa, kaip apie individo tuštybės 
išraišką. Šis skirtumas mums leidžia suprasti šiuolaikinės politikos skir- 
tingumą. 

Aristoteliui, priminsiu, įvairūs politiniai siekiai yra kartu ir pagrįsti, 
ir ginčytini, nes žmogiškasis gėris yra sudėtingas, abejotinas ir įvairio- 
pas; kadangi jie yra kartu vienoki ir kitoki, įvairūs jų šalininkai gali ben- 
drai gyventi tame pačiame mieste. Hobbesui, priešingai, tai, kad visi 
siekiai susilaukia priekaištų, rodo, kad nė vienas iš jų nėra pateisinamas. 
Ten, kur Aristotelis įžvelgia pradžią dialogo apie teisingumą, vertą pa- 
ties rimčiausio filosofo dėmesio, Hobbesas mato komišką sceną, kurioje 
kiekvienas kandidatas į valdžią pučia krūtinę ir be saiko liaupsina savo 
nuopelnus. Galbūt reikėtų sakyti, kad tai yra tragikomedija, nes silpniau- 
sias visada gali nužudyti stipriausią klasta arba susimokęs su kitais, taip 
paneigdamas savo paties pretenzijas į pranašumą. Visuose politiniuose 
debatuose galų gale kalbama apie vieno žmogaus, 022 man, tuštybę, vain- 
glory, kurios nėra pagrindo labiau vertinti už kito žmogaus, an0:be7 man, 
tuštybę??. Hobbesas „individualizuoja“ ir „psichologizuoja“ politinį sie- 
kį. Ten, kur graikai gerbė viešai pasakytą piliečio žodį, anglai įžvelgia tik 
privačią individo aistrą. 

Kodėl Hobbesas su tokia panieka kalba apie kiekvieną valdžios 
siekį ir netgi visokio pranašumo skelbimą, netgi pačiuose bendriau- 
siuose Aristotelio teiginiuose apie žmonių nelygybę įžvelgdamas as- 
meninę išmintingojo Aleksandro mokytojo tuštybę??? Kodėl jis tuo- 
jau pat nutraukia, netgi nepradėjęs pokalbio apie teisingumą, arba 


" Hobbes Th. Leviatanas, sk. 13. 
* Ten par, sk. 15. 

gėrį, kurį Aristotelis taip rūpestingai aprašo ir taip subtiliai analizuoja 
trečioje Politikos knygoje ir kuriame jis mato varomąją gyvenimo ir 
politinės filosofijos jėgą? Šis brutalumas iš anksto skelbia sąmoningą 
Locke'o šiurkštumą, kuris aukščiausio gėrio klausimą traktuoja kaip 
pasirinkimo tarp obuolių ir slyvų klausimą?!. Kodėl šiuolaikinė filo- 
sofija taip sarkastiškai žiūri į patį filosofijos klausimą, į klausimą, ku- 
ris yra pati filosofija? 

Reikia pripažinti, kad kažkas, Hobbeso ir jo įpėdinių akimis žiūrint, 
paverčia šį pokalbį apie teisingumą paprasčiausiai neįmanomą. Anks- 
čiau esu sakęs, kad valstybės veikėjo užduotis yra kiek įmanoma geriau 
užtikrinti įvairių to paties miesto gėrio rūšių bendramatiškumą ir integ- 
raciją. Bet ką daryti tada, kai miestas suskyla į du, kai yra nebe vienas, o 
du miestai - žmogiškasis miestas ir Dievo miestas? Politinį ir filosofinį 
pokalbį nutraukia, tiesą sakant, paverčia nieku religinių siekių įsiverži- 
mas, šiaip ar taip, tam tikrų religinių siekių įsiveržimas. Iš tikrųjų Kara- 
likų Bažnyčios, taip pat ir įvairių protestantiškų pakraipų Bažnyčios, 
kurios varžydamosi viena su kita skelbiasi esančios švenčiausios, arba 
vienintelės šventos, siekiai yra pagal apibrėžimą absoliučiai nebendra- 
mačiai, palyginti su bet kuriuo kitu siekiu, kaip amžinasis išganymas yra 
nebendramatis su laikinuoju išganymu, kaip amžinybė yra nebendra- 
matė su laiku. 

Aristotelis aiškiai numatė absoliučiai neproporcingo grupės arba 
žmogaus pranašumo atvejį, kai „atsiranda ištisa giminė arba kas nors 
vienas, kas savo dorybe taip skiriasi nuo kitų, jog jo dorybė pranoksta 
visų kitų dorybę“**. Jis tada siūlė kaip vienintelį sprendimą, atitinkan- 
tį teisingumą, jam patikėti visą valdžią, bet pirma rimtai apsvarsčius 
ostrakizmo sprendimą??. Vidurinieji amžiai, kai Aristotelis vėl iškilo, 
natūraliai susidurs, jei galima taip sakyti, su šiais dviem sprendimais. 


*! Žr. šios knygos IV skyriaus 9 paragrafą. 
*“ Aristotelis. Politika, p. 174. 
* Ten par, 1284a 3-b 34. 

Katalikų Bažnyčia laikydamasi idėjos, kurią susikūrė apie save pačią, 
savo dorybę ir savo misiją, manė turinti pagrindą pasinaudoti pirmuoju 
sprendimu ir pretendavo kaip vera perfectague respublica, jei ne į visą 
valdžią, tai bent į p/enitudo potestatis. Jos pasaulietinės valdžios prieši- 
ninkai, pavyzdžiui, Dantė, pasitelkė visas savo vaizduotės išgales, kad 
sukurtų garbingiausio ir griežčiausio ostrakizmo formulę, paversda- 
mas visą žmogiškąjį pasaulį autarkija, universaliu savipakankamu po- 
litiniu dariniu, valdomu imperatoriaus. Aristotelis čia niekuo negalėjo 
padėti, arba dar blogiau: išties negalima sakyti, kad įmanoma išspręsti 
problemą, kai sprendimo principas gali duoti du griežtai prieštaringus 
vienodo tikėtinumo ir teisėtumo sprendimus, kai priimtos prielaidos 
numato dvi prieštaringas išvadas. Pasirodė, kad būtina visiškai atsisa- 
kyti Aristotelio. Radikaliai pakeitęs problemos sąlygas, Hobbesas tu- 
rėjo rasti paprastą ir vienareikšmį sprendimą, pagal kurį gyvename ir 
šiandien. 

Kadangi krikščioniškajame pasaulyje tarp kandidatų į valdžią yra bent 
vienas kandidatas, kuris yra „nuošalėje“, žaidėjas, kuris visada turi savo 
rankose kozirį, pašnekovas, kuris gauna savo žodžius iš paties Dievo, 
valdžios sankloda negali rastis kaip Aristotelio mieste iš natūralių politi- 
nės bendruomenės veiksmų, iš spontaniško, paskui išplėtoto pašnekesio 
apie teisingumą ir gėrį. Valdžia turi būti sukurta 26 ž2tegro, ji turi būti 
nukalta dirbtinai, tai yra savanoriškai: grynu valios aktu, kuris yra Su- 
tartis. Nuo šiol valdžia, arba valstybė, ir visuomenė bus nuošaliai viena 
kitos atžvilgiu arba bent jau atskirtos viena nuo kitos. 

Kad ši nuostabi operacija būtų sugalvota ir praktiškai įgyvendinta, 
pirmiausia reikia, kad vis? valdžios siekiai, ne tik religinės kilmės, būtų 
iš esmės diskvalifikuoti. Visi jie, įskaitant ir religinės kilmės siekius, 
bus, jei atsiras, tai yra jei bus sukurta valdžia, kuri neturės jokio suin- 
teresuotumo motyvo, valdžia, kuri iš esmės neturės socialinių ar reli- 
ginių šaknų, gryna valdžia, neturinti kito turinio, išskyrus ją pačią, ir 
jokios kitos priežasties, išskyrus gryną valią. Valdžia, kurią sukuria Su- 
tartis, neišreiškia ir netarnauja dvasininkų, kilmingųjų, vargšų ar iš- 
minčių siekiams; ji randasi iš kiekvieno žmogaus valios, iš šios valios 

grynumo ir visuotinumo. Tik šitaip ji gali būti suvereni ir absoliuti: 
jos vardas neturi bendro mato, griežtai nebendramaciškas su visais po- 
litiniais siekiais, nes jos sudarymo dėsnis išties yra vienintelė trokšta- 
ma, tai yra 2utorizuota, valdžia. 

Ber ar valdžios gali būti tikrai trokštama, trokštama dėl jos pačios? 
Ar Sutartis randasi dėl nieko „gryno“ neturinčių motyvų? Valia, trokš- 
tanti absoliučios arba suverenios valdžios šiuolaikinėje valstybėje, tiki- 
si iš jos, kad ji gins visų gyvenimą. Tiksliau, kiekvieną valdžią skatina 
veikti noras apsaugoti kiekvieną individą. Šia prasme ši valia trokšta 
ko nors kito nei valstybės valdžios, ji trokšta gėrio, gėrio, kuris nėra 
bendras gėris, bet kuris yra bendravardiklis visų gėrio rūšių, kurių gali 
trokšti individas, — gyvybės išsaugojimo ir visų norų integralumo — 
galimybės sąlyga. Visi individai trokšta šio gėrio ir nori priemonių jį 
apsaugoti. Šis gėris yra konkretus, bet priemonė yra būtinai bendra: 
kiekvienas yra apsaugotas tik tada, kai yra apsaugoti visi. Trokšdama 
šios bendros priemonės valia, ne taip kaip ją veikti skatinantis noras, 
yra bendra arba nesuinteresuota, arba gryna. Gryna valdžia yra grynos 
valios kūrinys. 

Šis kūrinys, kadangi yra savanoriškas, nėra atsitiktinis ir savavališkas: 
šią valią natūraliai motyvuoja nepakeliama padėtis, kuri vyrauja prigim- 
tiniame būvyje, tai yra visuomenėje, neturinčioje suverenios valstybės. 
Visų siekių ir visų nuomonių karas, žodžiu, visų karas su visais, Hobbe- 
so akimis žiūrint, yra pokalbio apie teisingumą ir gėrį tiesa. Šioje vietoje 
peršasi digresija. 


VIII Skirtumas, kurį siekiame nustatyti tarp politinių 
Hobbeso ir Aristotelio pažiūrų ir kuris apskritai skiria šiuolaikinę filoso- 
fiją nuo antikinės filosofijos, yra skirtumas, kuris, pavyzdžiui, skiria Des- 
cartes o mąstyseną, arba veikiau metodą, nuo Aristotelio arba Platono 
mąstysenos. 

Descartes o, Aristotelio ir Platono išeities pozicija yra tokia pati, ku- 
rią nustatė Sokratas: visas žmonių nuomones reikia ištirti, todėl jos yra 

ginčytinos arba abejotinos“. Ber graikų filosofai mano, kad ir kokios 
nepatikimos jos būtų, nuomonės yra vienintelė mūsų turima priemonė 
tiesai pasiekti. Nuomonių apsikeitimas, dialektika padeda pamatyti tai, 
kas kiekvienoje nuomonėje šališka ir todėl neteisinga. Aristotelis mums 
pateikia nuostabų šios mąstysenos pavyzdį trečioje Politikos knygoje"". 
Descartes'as, priešingai, mano, kad reikia, kadangi visos žmonių nuo- 
monės abejotinos, eiti iki šių abejonių ištakų ir netgi už jų ir teigti arba 
„įsivaizduoti“, kad visos nuomonės yra neteisingos: 


<...> aš manau, jog reikėtų <...> atmesti kaip visiškai netikra visa 
tai, kas pasirodytų bent truputį abejotina?“. 


Kaip žinome, Descartes'o teiginys Mąstau, vadinasi, esu reiškia pir- 
mą „visiškai neabejotiną“ teiginį, kuriuo pradėdami galime suręsti griežtai 
tikro žinojimo pastatą. 

Gestą, kuriuo Hobbesas su pašaipa atmeta kaip daugybę vainglory ap- 
raiškų ginčytinas pretenzijas į pranašumą (o jos visos yra tokios) reikia 
sugretinti su „hiperboliška“ Descartes'o abejone, atmetančia visas abejo- 
nes keliančias nuomones, nes jos visos yra absoliučiai klaidingos. Abiem 
atvejais filosofo valia, padariusi galą tam, kas jo pirmtakui būtų reiškę ilgą 
analizę, ilgus ir sudėtingus dialektinius debatus, staigiai išeina aikštėn: ten, 
kur atrodė yra šviesos ir tamsos žaismas, jis nusprendžia matyti tik tamsą, 
o ten, kur buvo prasta tvarka, jis nusprendžia matyti tik chaosą". Kaip jau 


* Platonas. Sokrato apologija I! Platonas. Sokrato apologija. Kritonas / ver. A. Sme- 
tona. — Vilnius, 1995; Aristote, Mėtapbysigue, 993a 30-b 20. 

3 Žr. anksčiau, S VI. Plg. Platonas, Valrybė, 5092-51 Le. 

* Dekartas R. Samprotavimas apie metodą, d. 4 / ven. G. Bartkus // Dekartas R. 
Rinktiniai raštai. — Vilnius: Mintis, 1978; žr. taip pat antrojo Descartes'o Metafizinių 
apmąstymų pirmąjį paragrafą. — Ten pat. 

* Pėguy, man atrodo, šį dalyką suvokia itin įžvalgiai, kai apie Descartes'ą rašo: „Gal- 
būt jo didžiausias išradimas ir naujovė, ir jo didžiausias genijaus darbas ir stiprybė yra ta, 
kad sąmoningai plėtojo savo minų kaip veiksmą“ (Note sur M. Bergson et la philosopbie 
bergsonienne veikale Oeuvres en prose, 1909-1914, Paris, Gallimard, 1961, p. 1336). 

esame sakę, tai, ką Hobbesas vadina „visų karu su visais“ yra, trumpai 
tariant, „hiperboliškas“ nuomonių susidūrimo vaizdavimas. Neigiama karo 
arba tamsybių patirtis atveda abiem atvejais į pirmą teigiamą patirtį, kuri 
yra paprasto gyvenimo arba paprastos būties patirtis: žiauraus egzistenci- 
jos fakto su visomis jame latentiškai slypinčiomis pasekmėmis parirtis. 
Čia yra naujausios tvarkos teigimo ir kūrimo, tikro žinojimo, absoliutaus 
suverenumo išeities taškas. 

Kad ir kokia lemiama ir pamatinė būtų Hobbeso mąstysena šiuolai- 
kinei politikos raidai, Descartes'ui atiteko garbė būti šiuolaikinės min- 
ties herojumi, vadinasi, šiuolaikiniu herojumi tikrąja to žodžio pras- 
me“. Taip yra todėl, kad jis pats yra jo knygos medžiaga ir jo patirties 
objektas. Niekieno neverčiamas jis sąmoningai atsistoja į blogiausią pa- 
dėtį, kokioje tik gali atsidurti žmogaus protas: į visuotinės ir absoliučios 
abejonės padėtį. Mes prisimename, kokius įspūdingus palyginimus Des- 
cartes'as vartoja ją aprašydamas: nuo šiol jis yra kaip žmogus, einantis 
prietemoje pats vienas“, arba, kaip jis su nerimu kalba pirmuoju asme- 
niu, „lyg būčiau įkritęs į gilų vandenį *". Jis pats pasirenka ir nuspren- 
džia, niekieno neverčiamas, atsistoti ten, ką politikai vadina „kritiška 
padėtimi“ arba „išskirtine padėtimi“, kurios pastarieji griebiasi tik spi- 
riami būtinybės. Taigi didžiojo išskirtinės padėties teoretiko, kuris save 
laiko Hobbeso mokiniu, žodžiais tariant: „Suverenus yra tas, kuris spren- 
džia apie išskirtinę padėtį *!. Descartes'as yra savo abejonės patirties su- 
verenus ir absoliutus suverenas. 

Iš ukrųjų aš nežinau tokio teksto, kuriame autorius parodytų tokį 
pasitikėjimo savimi ir savo tikrumo jausmą, kaip Descartes'o veikalas, 
kuriame jis išdėsto savo didžiosios abejonės patirtį: 


38 Žr. Hegel G. W. F. Filosofijos istorijos paskaitos I vert. A. Lozuraitis. — Vilnius: 
Alma littera, 2001, t. 3, p. 194; Encyclopėdie, $ 64, 76. 

* Dekartas R. Samprotavimas apie metodą // Dekartas R. Rinktiniai raštai, p. 111. 

* Dekartas R. Merafiziniai apmąstymai / vert. P. Račius // Ten pat, p. 170. 

*! „Souveržn ist, wer ūiber den Ausnahmezustand entscheider“. Tai Carlo Schmitto 
Politische Theologie pirmosios laidos (1922) pirmasis sakinys. 

Taigi tarsiu, kad ne geraširdis ir didžiausias tiesos šaltinis Dievas, o 
kažkoks, ne tik gudrus ir apgaulus, bet ir galingas pikto genijus panau- 
dojo visą savo išmonę mane apgauti. Laikysiu, jog dangus, oras, žemė, 
spalvos, formos, garsai ir visi kiti išoriniai dalykai yra vien tik iliuzijos ir 
kliedesys, kuriais jis naudojasi, spęsdamas žabangas mano patiklumui. 
Tarsiu, jog visai neturiu rankų, akių, kraujo, pojūčių, o tik klaidingai 
galvoju juos turįs. Aš atkakliai laikysiuosi šios minties ir, jeigu nepajėg- 
siu pasiekti tiesos, vis dėlto galėsiu kuriam laikui susilaikyti nuo spren- 
dimo. Todėl rūpestingai stengsiuosi nepatikėti niekuo klaidingu, ir vi- 
sos didžiojo klaidintojo gudrybės, nors ir labai gudrus ir stiprus jis bū- 


tų, negalės nieko man įteigti**. 


Laisvos abejonės patirtis anaiptol nėra tiesos, pirmosios tiesos, paieš- 
kos patirtis, nors ji kartu yra ir tai; pirmiausia ji yra valios suverenumo 
žmogiškosios patirties sąlygų atžvilgiu patirtis. Kiekvienas abejonės iš- 
plėtimas yra valios valdžios išplėtimas iki tiek, kad ši yra pajėgi įveikti 
pikto genijų, „nors ir labai gudrus ir stiprus jis būtų“, tai yra sutrukdyti 
jam suklaidinti protą. Niekas iš žmogiškosios patirties, realios ar tiktai 
įmanomos, nesugeba paveikti valios. Valia yra absoliučiai suvereni. Tai- 
gi valios panaudojimas abejojant tampa lemiama žmogaus patirtimi. 

Galima sakyti, kad visa tai tiek pat sena kaip filosofija, šiaip ar taip, 
tiek sena kaip skepticizmas. Bet, tiesą pasakius, čia kalbama anaiptol ne 
apie skepticizmą. Priešingai. Hiperboliškos abejonės filosofas yra ma- 
žiausias skeptikas iš filosofų. 

Jeigu mums rūpėtų tik „ieškoti tiesos“ ir „gerai vadovauti savo pro- 
tui“, būtų galima paprasčiausiai pradėti nuo Dievo idėjos, kuri pagal 
Descartes'o vartojamą terminologiją apima tiek „objektyvios tikrovės“, 
jog „neatsiras nė vienos idėjos, kuri savaime būtų teisingesnė ir kurią 
mažiau galima būtų įtarti esant klaidingą ar melagingą“, todėl, „nors ir 


galima įsivaizduoti, kad tokios esybės nėra, negalima sakyti, kad ji netei- 


** Dekartas R. Merafiziniai apmąstymai || Ten par, p. 168-169. 

kia nieko realaus“. Turint Dievo idėją neįmanoma „įsivaizduoti“; ji yra 
„aiškesnė ir suprantamesnė už visas kitas, esančias mano prote *. 

Descartes'as abejoja arba „įsivaizduoja“ abejojąs tuo, kas sveikam pro- 
tui atrodo yra akivaizdžiausia, pavyzdžiui, nuosavo kūno egzistavimas — 
kaip šios rankos, rašančios žodį „ranka“, egzistavimas — ir laiko beveik 
akivaizdžių dalyku Dievo egzistavimą““, netgi ima abejoti savo paties 
abejone ir abejonės, čia „įsivaizdavimo“, galimybe: idėja, kuri reiškia 
plačiausią realybę, Dievo idėją, mums taip pat yra aiškiausia idėja. Žmo- 
giškosios valios ir Dievo idėjos turėjimo ryšys, apibūdinantis Descar- 
tes'O poziciją, paverčia jį iš tiesų Apšvietos amžiaus tikruoju tėvu: šis 
ryšys užtikrina, kad žmogus niekada nesusidurs su neaiškiais dalykais. 
Kiekvienas patirties aspektas, kuris nėra visiškai perregimas, yra atide- 
damas kaip abejotinas, paskui išsiaiškinama, kad jis tikras; kiekvienas 
daiktas laikomas jo aiškiu modeliu. Prigimtinė šviesa, esanti valios ži- 
nioje, tampa vienodos tįsos su žmogiškąja patirtimi. Arba veikiau yra tik 
viena patirtis, kuri yra visų kitų, netgi pirmiausia abejonės, pakaitalas, 
patirtis, kurią protas susikuria savo paties šviesa. 

Bet mes nukrypome į šalį. Grįžkime prie savo dalyko ir tvirtai nusta- 
tykime jį: Descartes'o ir Hobbeso atliktas tyrimas paklūsta klasikinei 
filosofijai nežinomam ritmui; ryžtingai pradėdama neigimu, valia sutei- 
kia sau pranašumą, kurio ji jau nebeatiduos. 


IX Grįžtant konkrečiau prie Hobbeso, atrodo, savai- 
me suprantama, kad jeigu visi politiniai siekiai yra vienodai neteisėti, 
tuomet jie yra tik valdžios siekimas. Jei siekti valdžios arba tam tikros 
valdžios dėl religijos, dorybės, turto arba laisvės visada reiškia ne ką kita 


“ Ten par, p. 188, 189. Dievą vieninteliu savo išeities tašku pasirinko Spinoza. 

* Autoritetingiausi teologai, priešingai, pabrėžė, kad Dievo egzistavimas nėra aki- 
vaizdus. Žr. Saint Thomas, Summa Thbeologiae, Ia, ą. 2, art. 1; Summa contra Gentiles, 
kn. I, sk. 10 ir 11. 

kaip vainglory demonstravimą, tada religijos, dorybės, turto ar laisvės 
šaukimasis yra tiktai valdžiotroškos priedanga, veidmainiavimas. Tai, 
ko siekia visi aliai vieno, yra ne valdžia dėl..., ar... valdžia, bet valdžia 
dėl valdžios. Ši išvada savo ruožtu randasi iš prielaidų ir jas sustiprina: 
jei visi siekia tik valdžios dėl valdžios, tada jų atvirai skelbiami motyvai 
yra lygiaverčiai ir nieko neverti. Trumpai tariant, žmogaus gyvenimo 
varomoji jėga yra valdžios troškimas; kiekvienas žmogus yra valdžios 
kvantas“". 

Būtų tuščias reikalas stengtis lyginti šią „valdžios sampratą“ su Aris- 
totelio valdžios samprata. Jam „valdžia“ nėra nei institucija, nei aistra. 
Kaip anksčiau bandžiau parodyti, nagrinėdamas kai kuriuos trečiosios 
Politikos knygos aspektus, tai, ką mes vadiname valdžia, Aristotelio aki- 
mis žvelgiant, yra žmogiškojo pasaulio sąranga, įveikianti ir išsauganti 
įvairių gėrio rūšių nebendramatiškumą, vadinasi, pavojingą ir didžia- 
dvasišką gėrio neapibrėžtumą. Būdas, kuriuo tai įvykdoma, yra kiekvie- 
ną sykį tai, ką graikai vadina santvarka (politeia). Todėl jų mąstymo 
priemonė valdžiai mąstyti yra ne valdžia, bet santvarka. Kai tik valdžia 
tampa individo aistra, aistra būti pirmuoju ir aistra įsigyti priemonių 
savo būsimiems įgeidžiams, kad ir kokie jie būtų, patenkinti, ji įgyja 
vardą, bet praranda mastą ir savo kilnų dviprasmiškumą. Šis baisus su- 
paprastinimas ją paverčia iš tikrųjų principu, labai patogiai leidžiančiu 
paaiškinti žmonių elgesį, vadinasi, daug žadančiu principu kuriant nau- 
jas institucijas. Pagaliau labiausiai patenkinamos politinės formos yra 
nebūtinai tos, kurios geriausiai atspindi žvaigždėtą dangaus skliautą. 

Kai tai, kas buvo pasaulio sąranga, tampa sielos aistra, „psichologi- 
jos“ medžiaga, turime reikalą su dvigubu procesu arba dviem paeiliui 
einančiais procesais. Pirmiausia psichologinės analizės subtilumas staiga 
gerokai sumažėja. Kad ir koks nuostabiai humaniškas yra Hobbesas, 
mūsų prigimties supratimui iš tikrųjų nepadeda jo žmogiškųjų norų 
pavertimas valdžios troškimu. Einant nuo vieno supaprastinimo prie 


*“ Žr. šios knygos IV skyriaus 2 paragrafą. 

kito, nuo Hobbeso prie Locke'o, paskui prie utilitaristų, žmogiškojo 
elgesio aiškinimas bus vis abstraktesnis ir mechaniškesnis. Del tokio žmo- 
gaus įvaizdžio, jo savimonės nusmukdymo ir apremdymo galų gale griež- 
tai sureagavo tokios jautrios sielos kaip Rousseau arba Nietzsche ir sten- 
gėsi sugrąžinti prarastąjį žmogaus sudėtingumą. Allanas Bloomas viso- 
keriopai ištyrė įdomų Rousseau atvejį““. O Nietzsche įsipainiojęs į 
poleminę ir atoveikio (rėactive) logiką, kurią taip puikiai sugebėjo de- 
maskuoti kitur, pataisė Hobbesą jį pernelyg išpūsdamas ir apibendrin- 
damas: „valdžios valios“ vardu jis norėjo iš naujo suvokti žmogiškojo 
pasaulio dydį ir niuansus. Vis dėlto šis nedėkingasis niekada nestokojo 
sarkazmo „anglų idėjoms“. 

Nietzsche's pavyzdys, ko gero, mums paaiškina XIX amžiui būdingą 
intelektualinį pakrikimą ir priežastis, dėl kurių jis buvo „pasaulėvokos 
epocha“. Plačią graikų fenomenologiją, kurią perėmė, įtvirtino, kritika- 
vo, papildė ir apremdė krikščioniškoji tradicija, galiausiai Apšvietos am- 
žius pavertė ta psichologijos rūšimi, kurią mes vadiname anglų psicho- 
logija. Pastaroji dėl mūsų nurodytų priežasčių buvo nepagrįsta. Tačiau 
ją pakeisti buvo nepaprastai sunku, nes visa Vakarų moralės istorija kar- 
tu su savo komplikuotu artimumu ir priešingumu pasiekė kulminaciją 
šioje geibenoje. Norint išvengti jos nagų, reikėjo bent jau su didžiausiu 
rūpestingumu bei didžiulėmis pastangomis ir pirmiausia nešališkai išsi- 
aiškinti jos tikslią genealogiją. Bet žmonės nepasuko keliu, vedančiu at- 
gal, o kupini vilčių žvelgė į priekį. Ar psichologija buvo abstrakti? Bū- 
tent šis amžius išvydo trykštant nesenkantį konkretumo šaltinį: die We/t- 
geschichte. Be jokių ceremonijų buvo imtasi priemonių ir pasaulio istorija 
buvo įvesdinta į šią psichologiją. Marxas, optimistiškas anglas, net ne- 
pabandė jos peržiūrėti: istorija yra interesų gigantomachija. Nietzsche, 
teisybė, pasiūlė genealogiją arba veikiau keletą jų. Deja, jis numojo ran- 


* Allan Bloom, „L'ėducation de I'homme dėmocratigue: Ėmile“, Commentaire, 
1978 žiema ir 1979 pavasaris. Žr. taip pat to paties autoriaus knygos Love and Friend- 
ship, New York, Simon and Schuster, 1993, sk. I, 1, pavadintą „Rousseau“. 

ka į „istorinio požiūrio“ genealogiją, kuriai buvo pavaldus kaip savo 
amžiaus žmogus. Jis atsisakė spręsti problemą, todel išplėtojo abstrakčią 
Hobbeso psichologiją, apimančią visus konkretaus žmogaus aspektus, 
„Istorinę kultūrų“ ir religijų įvairovę. Jo genijus iš prigimčiai priešingo 
dalyko išskėlė keletą žiežirbų, bet jomis nebuvo galima pasikliauti. Kad 
ir kokios subtilios būtų buvusios detalės ir kolorito įvairovė, dalykas tas, 
kad visą laiką reikėjo saistyti vieną su kitu ir netgi sutapatinti abstrakčią 
psichologinę schemą, daugelio amžių prieštaringos distiliacijos nuosė- 
das, su žmogaus reiškinio visetu, kondensuotu ir paverstu Istorija. Abu 
dalykai neturėjo jokio ryšio, nes jie nepriklausė Visetui, kuris abiem 
buvo bendras, nes ir vienas, ir kitas buvo to paties žmogiškojo Viseto 
nuosėdos arba distiliatas. Galėjimas susieti du bet kuriuos, tačiau netu- 
rinčius ryšio, daiktus visada būtent šitai sudaro „pasaulėvaizdį“. Na, o 
dekartiškos šviesos gaivale galima viską susieti su viskuo, nes kad ir ko- 
kia būtų būtis, visada turime reikalą su mintimi. Nuojautų meistras 
Descartes'as vis dar buvo priklausomas nuo mažiausiai skeptiško iš filo- 
sofų, kurį jis, nedėkingasis, laikė „paviršutinišku“. 

Tačiau koks pikto genijus mus vėl nuviliojo į šalį? Turime sugrįžti 
prie Hobbeso valdžios sampratos, kurioje glūdi viena iš didžiųjų šiuolai- 
kinės politikos statikos ir dinamikos paslapčių. 


X Kai valdžios siekimas pajungiamas didžiausiai val- 
džiai, kokią tik gali įsivaizduoti žmogus, vienintelei teisėtai valdžiai, Su- 
verenui, jie nuostabiai pakinta: jie visi būna pateisinami. Visuotinis kal- 
tinimas ir pasmerkimas virsta ne mažiau visuotiniu pateisinimu ir prita- 
rimu. Apibrėžti žmogų kaip valdžios troškimą, vadinasi, jį kaltinti ir 
teisinti. Atidžiau panagrinėkime šią politinę ir moralinę paslaptį, kuri 
yra raktas į daugybę dalykų. 

Jei žmogus iš prigimties, todėl būtinai, yra godus valdžios, pranašu- 
mo įgijimas, kuriuo jis remiasi, neišvengiamai yra beprasmis, bevertis ir 
negali pateisinti jokios valdžios; kai tik grynoji valdžia, teisėtoji valdžia, 
nešališkos valstybės valdžia yra pagrindžiama, tada valdžios siekiai yra 

laisvi ir teisėti — suverenios valdžios leistose ribose, - nes jie būtini. Žmo- 
nės ir toliau — kas galėtų priekaištauti dėl to? — trokš būti turtingiausi, 
dorybingiausi, mokyčiausi ir šia prasme galingiausi, bet suverenas yra 
čia pat, kad prižiūrėtų, kad jų ambicijos neturėtų tiesioginių politinių 
padarinių. Pavyzdžiui, priešingai, nei manė Aristotelis, būti turtingam 
nėra garantija, leidžianti savaime dalyvauti valdžioje: turtuolis yra tiek 
pat pavaldus suverenui kaip ir vargšas. Bet turtuolis dabar yra laisvesnis, 
nei bet kada, tapti vis turtingesnis. 

Aristotelio politinės problemos sprendimas, galima sakyti, yra klasi- 
kinis, tam tikra prasme Kartoja problemos sąlygas: kiekvieno Viseto da- 
lis turi įeiti į Viserą. Kadangi politinė problema yra „gyvenimo turinio 
ir grupių sanklodos problema, galimi ir pateisinami keli sprendimai. 
Galima būtų sakyti, kad yra keletas teisėtų santvarkų, nes problema yra 
„didesnė“ už sprendimą. Gėrio, gėrio rūšių bendramatiškumo proble- 
ma yra „didesnė“ už žmogų, bent jau už jo politinę galią. Aristotelio, 
arba klasikinis, sprendimas kartoja problemą, nes Aristotelis, nepaisant 
visų pagundų, didvyriškai užima nuosaikią poziciją: visos politinės nuo- 
monės kartu pateisinamos ir ginčytinos. Hobbeso sprendimą, galėtume 
sakyti, šiuolaikinį sprendimą, sudaro tai, kad radikaliai atskiriami šie 
abu — neigimo ir teigimo — aspektai, ir kiekvienam iš jų priskiriamas 
skirtingas „momentas“. Būdami radikaliai atskirti, neigimas ir teigimas 
nebestabdo vienas kito ir yra nebesutaikomi aukštesniame visiško poli- 
tinio teisingumo lygmenyje, bet kiekvienas iš jų virsta galutiniu, vadina- 
si, visi žmogaus siekiai, kurie iš pirmo žvilgsnio atrodo esą absoliučiai 
nepateisinami kaip valdžios siekiai, kitą akimirką atrodo visi pateisina- 
mi kaip laisvės siekiai arba laisvės reikalavimai. Šis neigimo ir teigimo 
atskyrimas ir ėjimas į kraštutinybes numato ir pagrindžia valstybės ir 
visuomenės atskyrimą. 

Įdėmus skaitytojas tikriausiai pastebėjo netikrumą dėl daugelio „mo- 
mentų . Iš ukrųjų jų yra trys: pirmiausia neribotas valdžios siekių „pri- 
gimtiniame būvyje“ teigimas; paskui absoliutus tų siekių neigimas iš 
suvereno pusės; pagaliau beribis kiekvieno žmogaus laisvės teigimas be 
jokių vidinių apribojimų. Antrasis ir trečiasis momentas yra matomi, 

instucionuoti arba valstybėje, arba visuomenėje; pirmasis, prigimties mo- 
mentas, nors nuo jo priklauso du kiti, iš esmės tebėra nematomas, nes 
jis susimaišo ir susilieja su trečiuoju. 


XI Valstybė padaro valios suverenumą tikrą ir veiksmin- 
gą. Valia pasiekia suverenumą atskyrimu ir per atskyrimą arba abiejų Hob- 
beso nustatytų momentų nuoseklumą, tai yra visuotinį draudimą, o pas- 
kui visuotinį leidimą. Visuotinį draudimą sudaro visų žmogiškojo gėrio 
rūšių, viso „gyvenimo turinio“ išmetimas iš politinės plotmės, tai yra iš 
viešosios plotmės; visuotinį leidimą duoda atvėrimas visoms žmogiškojo 
gėrio rūšims, visam „gyvenimo turiniui“ laisvos ir nepažeidžiamos erdvės, 
kuri vadinama „privačia“ erdve. Valstybės ir visuomenės, galingo šiuolai- 
kinės laisvės variklio, atskyrimas priklauso nuo šio dvilypio valios akto. 
Šiuolaikinė santvarka, labiau nei bet kuri kita, yra c0s1 mentale. 


XII Mąstytojas, labiausiai pajutęs keistumą šio dvasi- 
nio sprendimo, šio neigimo ir teigimo, kuris sukėlė ir palaikė valsty- 
bės ir visuomenės atskyrimą, yra tas, kurį įprasta vadinti „jaunuoju 
Marxu“. Kadangi Marxas buvo natūraliausias aristotelininkas iš šiuo- 
laikinių filosofų, jis geriau nei bet kuris kitas suprato, kokį perversmą 
reiškia politinio tikslo iškėlimas, privatizacija to, ką jis vadina „mate- 
rialūs ir dvasiniai elementai ir kurie sudaro šių individų gyvenimo 
turinį *. Jis matė, kad politinis žmogaus iškėlimas — die politische 
Erbebung - aukščiau už gyvenimo turinį kartu „naikino“ ir „pripaži- 
no“ religiją, nuosavybę, Bi/dung, profesiją ir socialinę padėtį, —- trum- 
pai sakant, yra politinio darinio, pagal Aristotelį, dalis, - prie kurių 


*" Marksas K. Žydų klausimu / vert. E. Zambacevičiūtė // Marksas K. Ankstyvieji 
flosofsjos raštai. - Vilnius: Mintis, 1986, p. 300. 
** Ten par, p. 285. 

dabar pridedama religija“*. Jis įžvelgė „politinėje emancipacijoje“, bū- 
dingoje šiuolaikinei demokratijai, didžiulę pažangą, bet galutinis iš- 
laisvinimas, visiška „žmogaus emancipacija“ reikštų suverenios valios 
ir gyvenimo turinio suvienijimą. Žinoma, šio suvienijimo perspekty- 
va buvo Marxo „revoliucinė idėja“, nes valios suverenumas, kuris yra 
žmogaus emancipacijos, kaip politinio iškėlimo, sąlyga, kaip tik nu- 
matė šį atskyrimą. Tačiau būtų galima taip pat sakyti, kad netgi šia 
iliuzija Marxas buvo ištikimas klasikinės filosofijos dvasiai ir tokiu 
pat mastu „konservatyvus“, nes jis neįsivaizdavo, kad šis atskyrimas 
gali išsilaikyti ir ilgai tverti. Jis neįsivaizdavo, kad valia gali amžinai 
gyvuoti atskirta nuo jos motyvų, tai yra nuo „pasaulio“: sugriovusi 
„senąjį pasaulį“, ji turėjo motyvų, kurie jai darėsi svetimi, netrukus 
sukurti naują socialinį pasaulį. Marxas puola į prieštaravimą norėda- 
mas išvengti prieštaravimo, į kurį — jis tai matė geriau nei bet kuris 
kiras — esame įstumti. 

Galbūt revoliucinė Marxo iliuzija slypėjo ne sumanyme įveikti to- 
kį prieštaravimą, o pačiame jausme, kad suvokiamas toks prieštaravi- 
mas. Galų gale, priešingai, nei jis buvo numatęs, bet pagal Tocguevil- 
le'io numatymą, politinė šio atskyrimo nuostata pasirodys esanti itin 
tvari ir netgi, aš tai pažymėjau šio skyriaus pradžioje, taip sakant, ne- 
įveikiama. Ar galima sakyti, kad žmogus negali išsižadėti valios suve- 
renumo, kai tik jam pavyksta ją suinstitucinti gyvybinga forma? Kad 
jis negali liautis norėjęs? Bet jeigu ši forma yra gyvybinga, jeigu ji yra 
tokia galinga, taip yra todėl, kad socialinė prigimtis ir demokratinė 
valia yra ne tokios prieštaringos, kaip mano Marxas arba reakcingieji 
autoriai, tik visiškai kitokiu aspektu? Kad suprantame, jog demokra- 
tija mums tapo sava? Anaiptol! Taip pigiai — sveiko proto sąskaita — 
neatsipirksime, nes pats Tocgueville'is suvokia ir aprašo demokratijos 
gyvenimą kaip nepaliaujamą revoliuciją, kaip neribotą darbą su žmo- 
gaus prigimtimi: demokratinė hipotezė, valios suverenumo hipotezė, 
skatina „patikrinti“ nepaliaujamą ir neribotą viso senojo žmogaus gy- 
venimo turinio pertvarką, žmogaus, kuris diena iš dienos darosi vis 
demokratiškesnis. 

XIII Prieš atskiriant valstybę nuo visuomenės, žmogiš- 
kojo gėrio rūšys turėjo tiesioginę politinę paskirtį: jos turėjo savo išraiš- 
ką įstatyme, kuris skelbė, kas yra gera. Atskyrus valstybę nuo visuome- 
nės, gėrio rūšys nustojo buvusios įstatymo dalimi, ir dabar iš principo 
jos apsiriboja tuo, kad garantuoja laisvę; jos yra teisinis dalykas: žmonės 
turi teisę jų laisvai siekti. Pavyzdžiui, „autoritarinę“ religiją, kurios dog- 
mos ir priesakai sudarė politinio įstatymo dalį, pakeičia religijos laisvė, 
sąžinės laisvė. Pirmieji Šiuolaikiniai Žmonės atskyrė įstatymą nuo gėrio, 
nes jie priėjo prie išvados, kad neįmanoma žmogaus tikslų priskirti įsta- 
tymui. Žmonėms dėl jų kildavo pernelyg nesuderinamų idėjų; šie nesu- 
tarimai lengvai išsigimdavo; svarbiausia buvo išvengti pilietinio karo — 
didžiausios iš blogybių. Be to, šitoks žmogiškųjų tikslų priskyrimas įsta- 
tymui buvo nepageidautinas, nes gėris negali būti gėris žmogui, jeigu jis 
nėra rastas, vadinasi, pirmiausia laisvai pasiektas. Naujasis, liberalusis 
įstatymas, užuot autoritariškai vedęs žmogų į gėrį, leidžia žmogui laisvai 
siekti gėrio, jis laiduoja jam teisę „siekti laimės“, uždrausdamas visiems 
nurodyti, kaip jos siekti ir šitaip varžyti šią laisvę. 

Kai kurie, bent jau kai kurie iš pirmųjų Šiuolaikinių Žmonių, pavyz- 
džiui, Miltonas“?, vylėsi, kad žmonės įgis vis daugiau to ir pasieks vis 
geriau tai, į ką jie pripažino vieni kitiems teisę, kad amžinas gėrio ir 
tiesos siekimas, nes jis prigimtinis, bus dar karštesnis, kad galų gale jis 
bus visiškai nuoširdus. Lessingas taip pat iškalbingai išsakė šią kilnią 
viltį??. Ar rezultatas pateisino lūkesčius? Koks buvo, koks yra laisvės po- 
veikis šitaip išlaisvintam gyvenimui? Klausimas delikatus, bet jį verta 
panagrinėti. Nuo antrosios XVIII amžiaus pusės Rousseau, kurio ne 
itin įtarsi palankumu Senajam Režimui, sunerimsta del „filosofinės dva- 
sios“ poveikio sielos tonacijai, kurią ši dvasia kaip tik keičia?!. XIX am- 


*“ Žr. konkrečiai jo Areopagitica [1644]. 

* Die Erziehung des Menschengeschlechts 1780], S 80-85. 

>" Emile, jo Oeuvres complėtas, r. IV, p. 632-635. Žr. taip pat Rousseau juge de Jean- 
Jacgues, Dialogue troisiėme, ten pat, t. 1, p. 964-972. 

žiaus pradžioje Tocgueville'is išsamiai ir su nerimu nagrinėja intelekti- 
nio ir dvasinio gyvenimo pokyų, kurį padarė demokracija?*“. Po dviejų 
kartų Nietzsche nupiešia niūrų portretą „paskutinio žmogaus“, kuris 
mano „išradęs laimę“??. Kiekvienas iš mūsų padaro savo išvadas. Aš pa- 
sitenkinsiu viena pastaba. 

Šiuolaikinės demokratijos žmogus labai aštriai jaučia, kad niekas ne- 
turi teisės jam kliudyti siekti gėrio pagal jo susidarytą suverenią gėrio 
idėją. Tuo pačiu metu jis nuoširdžiai mano, kad neturi jokios teisės 
versti kaimyną siekti laimės taip, kaip jis pats tai daro, vertinti pasaulio 
reikalus taip, kaip jis pats juos vertina, arba galvoti taip, kaip jis pats 
galvoja. Mano kaimynas yra toks pat laisvas, koks esu aš pats; aš noriu jo 
laisvės tuo pačiu troškimu, kuriuo noriu savosios. Šitaip mano artimas 
tampa man lygus ir mes pripažįstame vienas kitą esant lygiai žmogiškus. 
Del šio abipusio pripažinimo pasidaro nebe toks opus gėrio — jei toks 
yra — pažinimas, bendras abiem laisvėms, kurios pripažįsta ir gerbia vie- 
na kitą. Subjektyvus man lygaus žmogaus siekis nustumia (jeigu visiškai 
jo nepanaikina) objektyvų gėrio siekį į antrą vietą, — turiu galvoje po- 
traukį, kurį gėris, kad ir koks būtų, pirmiausia, jeigu jis yra, kaip troški- 
mo objektą adresuoja kiekvienam žmogui. Juo labiau mes pripažįstame 
ir teigiame žmonių lygybę ir panašumą, tuo didesnį autoritetą man ly- 
gaus žmogaus laisvė įgyja mano akyse. Taigi, jeigu mano gėris negali 
būti įstatymas jam, ar tebėra koks nors įsakmus reikalavimas man? Bū- 
tent ne kas kitas, o 220 gėris. Kodėl neturėčiau palikti arba bent jau 
atsainiai žiūrėti į tai, į ką mano kaimynas, man lygus žmogus, panašus į 
mane, žuri teise numoti ranka? Teisė kiekvienam siekti savo gėrio yra 
teisė, tai yra ir leidimas jo nesiekti. Subtiliai ir netiesiogiai, taip sakant, 
neįveikiamu būdu, šis leidimas vis labiau panašėja į įtaigą, netrukus į 


** Tai apskritai vienintelė antrosios jo veikalo Apie demokratiją Amerikoje dalies tema. 

> Nyčė E. Štai taip Zaratustra kalbėjo I vert. A. Tekorius // Nyčė F. Rinktiniai 
raštai. - Vilnius: Mintis, 1991, p. 28. Žr. taip par M. Heideggerio komentarą knygoje 
Ou appelle-t-on penser? Paris, P. U. F., 1973, 1 dalis, $ 6-8. 

priesaką, kurio padarinius jis, šiaip ar taip, patiria. Naujasis įstatymas 
pirmiausia leidžia būti abejingam visoms gėrio rūšims, kurios yra žmo- 
gaus siekių objektas, ir netgi teisybei, kuri yra pirmoji iš gėrio rūšių; 
pamažu jis nurodo žmogui, kaip galvoti, kas tikrai yra kenksminga ir 
bloga žmogui, ką įstatymas, didingas 75 prigimties, leidžia. 

Atrodo, kad šiuolaikinė, arba liberali, įstatymo samprata čia yra ne 
be trūkumų. Pamėginkime bent apibūdinti keblumą, trumpai apsvars- 
tydami graikų įstatymo sampratą. 

Graikų požiūriu įstatymas nebuvo atskirtas nuo prigimties. Iš tikrų- 
jų graikų filosofija suformulavo prigimties sąvoką ir atskleidė prigimties 
bei įstatymo poliariškumą, vadinasi, tam tikra prasme jų nesuderina- 
mumą. Bet jeigu prigimtis buvo vienintelis filosofo objektas jo darbe ir 
toliau jį vedė kaip nešališkas miesto teisėjas, patarėjas arba kritikas, ji 
niekada, taip sakant, nebuvo duota žmogiškajame pasaulyje kaip tokia. 
Ji čia radosi ir buvo veikli tik įstatymo dėka ir tik jo perkeista. Įstatymas, 
santvarkos išraiška, santykinę žmogaus trokštamų gėrio rūšių vertę au- 
toritariškai formulavo kaip Ąrisis. Dar kartą kaip pavyzdį pasitelkę pa- 
veikslą ir imitaciją aiškindami imitacija, galėtume sakyti: miestas yra 
prigimties imitacija, kurios įstatymas yra tapytojas?*. Nesvarbu, kokia 
yra santvarka, pilietis gyvena pagal įstatymą, kuris atitinka jo prigimtį ir 
kartu keičia ją: jis gyvena tam tikros prigimties ir įstatymo sumišimo 
sąlygomis. 

Galima sakyti, kad kai tik prigimties sąvoka buvo išskirta visu jos 
grynumu, ji turėjo sukelti nekantrų politinės santvarkos, kuri visiškai 
„atitiko prigimtį“, troškimą, vadinasi, ir įstatymo, sugebančio nuvesti 
prigimtį į jos pilnatvę ir grynumą, troškimą. Bet pati filosofija, atradusi 
prigimties ir įstatymo skirtingumą, įtikinamai patarė Platono ir Aristo- 
telio balsais pritarti jų susiliejimui, bent jau tam tikrose ribose, žmogaus 
prigimties labui. Tačiau nuo tam tikro meto tas balsas nustojo savo įtai- 
gumo, ar todel, kad žmonės nebepajėgė jo išgirsti ir suprasti, bet tada 


=“ Žr. šios knygos V skyriaus 6 paragrafą. 

būtų turėjusi pasikeisti jų prigimtis, ar todėl, kad jį užgožė kitas stiprus 
ir gundantis balsas šiuolaikinės filosofijos, kuri, susidūrusi su nauja situ- 
acija, atkakliai stengėsi iki galo išnarplioti šią painiavą. Aš šioje knygoje 
nurodžiau naujos situacijos elementus, kurie paskatino vis griežtesnį pri- 
gimties ir įstatymo atskyrimą. Tada grynoji prigimtis nustojo buvusi 
filosofo paslaptis, neprieinama liaudžiai, kad taptų kolektyvinių paieškų 
horizontu. Ir tam, kad ji būtų laisva nuo įstatymo, o įstatymas laisvas 
nuo prigimties, prigimties samprata pasikeitė: nuo tol jai neberūpės tiks- 
lai; ji bus prigimtis be tikslingumo. Ši nauja prigimtis reiškė ir numatė 
naują įstatymą, atskirtą nuo žmogaus prigimties ir suverenų, bei dirbti- 
nį tokiu mastu, jog jis palieka prigimtį visiškai laisvą būti ja pačia ir 
nieku daugiau kaip ja pačia, be jokių pokyčių. 

Tačiau šiuolaikinės demokratijos patirtis, demokratinio žmogaus, ku- 
ris apibūdinamas beprecedenčiu jo prigimties prijaukinimu, atsiradi- 
mas perša mintį, kad šios perspektyvos nepatvirtino patirtis, bent jau 
tokia, kokia ji buvo iki šių dienų. Įstatymas visada yra aktyvus; nuo to 
momento, kai įstatymo vieta yra užimta, jis turi daryti savo poveikį — jis 
turi keisti prigimtį. Įstatymas, kuris leidžia, daro ne mažesnį poveikį nei 
įstatymas, kuris draudžia, net jeigu tas poveikis ne toks pats. Šia prasme 
leidimas taip pat yra autoritarinis. 


XIV Šiuolaikinės demokratijos patirtis mums rodo keis- 
tą prieštaravimą: demokratinis žmogus yra laisviausias nei bet kada gy- 
venęs žmogus ir kartu yra labiausiai priklausomas. Galima sakyti, kad 
šitas keblumas greitai išaiškinamas: negalima jam leisti, jis negali sau 
leisti tiek laisvės tik todėl, kad yra toks priklausomas. Taip, bet šuo, 
kurio laimės iš pradžių pavydi vilkas, žino, kas yra antkaklis, kuriuo jis 
yra pririštas; kodėl šiuolaikinis žmogus yra toks tikras, kad jis yra vis 
laisvesnis, jei tikrovėje jis yra vis labiau pavergras? 

Atrodo, kad čia paradoksai veja paradoksus, kad esame be perstojo 
blaškomi tai šen, tai ten, neturėdami galimybės tvirtai įvertinti šiuolai- 
kinę būklę. Iš tikrųjų valia, norėdama palikti prigimčiai visišką laisvę, 

turi pakilti aukščiau už visus prigimtinius nuostatus,vadinasi, apibrėžti 
ir teigti save vis labiau kaip gryną valią. Bet tada valia, kadangi ji būdin- 
ga žmogui, tuo labiau apibrėžia žmogų, taigi ir jo prigimų. Be jokios 
abejonės, kuo labiau valia išsilaisvina iš prigimties ir išlaisvina prigimųį, 
tuo labiau ją pavergia. Bet jeigu valios nuostata nuo šiol yra tokiu mastu 
stipresnė už prigimtinę nuostatą, tad neprotinga kalbėti apie pavergimą, 
nes dabar žmogaus žmogiškumas daug labiau glūdi valioje nei prigimty- 
je. Jei sakome, kad žmogus pasiekia savo žmogiškumą įveikdamas pri- 
gimtį, ar neatrandame iš naujo pamirštos moralinės žmogaus pažangos 
sąvokos, jungiančios per amžius Senovės ir Šiuolaikinius žmones? 

Iš tikrųjų klasikinė moralinio tobulėjimo sąvoka numato žmogiško- 
s105 prigimties aukštesnės dalies pergalę prieš žemesniąją jos dalį, prigim- 
tinės sielos tvarkos įdiegimą arba atstarymą??. Dabar čia kalbama apie 
įstatymo arba valios, arba laisvės, pergalę prieš prigimtį, tiek aukštąją, 
tiek ir žemąją, vadinasi, taip pat ir prieš laisvą valią kaip prigimtinį žmo- 
gaus sugebėjimą. 

Kitados žmogaus fenomeno sudėtingumas buvo atskleistas ir įvaldy- 
tas tyrinėjant ir teigiant sielą, viską apimančią substanciją, pasižyminčią 
prigimtine tvarka. Nuo šiol fenomenologinis tikslumas apsiblausė ir netgi 
pati jo galimybė pasidaro neaiški. Dabar rūpi ne tiek aprašyti ir nagrinė- 
ti moralinį pasaulį, kiek suvokti gryno įstatymo galimybę, visiškai at- 
skirtą nuo prigimties, tiek nuo aukštosios, tiek ir nuo žemosios, jog pas- 
tarosios vidinė sąranga praranda daug savo suinteresuotumo: naujasis 
įstatymas į ją žiūri iš taip aukštai, kaip absoliutus suverenas į jo valdinių 
santykius tol, kol jie rodo jam pagarbą. 


“ Žr. Platon. Gorgias, 503d-505d, 506c-508e, arba Protagoras, 313a-314b. 

Šeštas skyrius 


PRIGIMITIES PABAIGA 


| Iš pradžių pasaulis buvo beformis ir tuščias: be įsta- 
tymų, menų ar mokslų ir žmogaus dvasia sklandė virš tamsybių. 

Tokie, trumpai tariant, yra pirmieji žodžiai, kuriuos žmogus pasako 
sau, kai, atmetęs krikščioniškąjį įstatymą ir pagoniškąją prigimų, nu- 
sprendžia priimti savo žmogiškumą iš savęs paties, kai ryžtasi būti savo 
paties kūrėjas. Hobbesas, Locke'as ir Rousseau mums duoda tris sinop- 
tines šios genezės versijas, kurios visos skelbia tą pačią naujieną. 

Savo pirmapradėje būklėje žmogus — vadinkime jį mums įprastu 
vardu — iš esmės yra neapibrėžtas; jis yra tobulintinas X, norintis išsau- 
goti save. Tai kūniškas individas, galios kiekybė, kurios pirmapradis 
potraukis yra troškimas išlikti, kaip negyvajai materijai yra būdingas 
inercijos principas. Tokį atomą gali įdvasinti tiktai pats aršiausias egoiZ- 
mas. Tačiau atomų yra aibė; jie be paliovos susiduria vienas su kitu, 
tiek atsitiktinai, tiek iš reikalo; kiekvienas egoizmas yra visų kitų prie- 
šas, vadinasi, savo paties priešas. Norėdamas įveikti skurdą arba karą, 
į kurį buvo įstumtas, jis yra priverstas sukurti pramaną, kuris, ginda- 
mas jį, gina ir kitus. Pats savanaudiškiausias noras gali patenkinti save 
tik pasitelkęs pačią nesuinteresuočiausią priemonę: nešališką valstybę, 
visuotinę valią'. Taip individuali prigimtis pranoksta save pačią, iš- 
randa ir sukuria visuotinį įstatymą. 


! Žr. šios knygos V skyriaus 7 paragrafą. 

Norėdamas apginti savo ypatingumą, žmogus sukuria visuotinybę. 
Norėdamas apsaugoti savo fizinę esybę, jis sukuria savo moralinę esy- 
bę?. Tradicijos šalininkas pasakytų, kad priemonė, tiesą pasakius, žmo- 
giškumas, orumu be galo pranoksta tikslą, gyvulišką išgyvenimą. Šiaip 
ar taip, neapibrėžtasis X nori tiktai išlikti ir todėl išranda darbą, nuo- 
savybę, įstatymus, menus ir mokslus. Ir tada jis atranda, kad tapo žmo- 
gumi. 

Jo moralinė esybė iš esmės yra įstatymas arba visuomeninė valia. Šios 
instancijos kūrėjas ir adresatas yra ne kas kitas kaip žmogus. Ji yra vidi- 
nis žodis, kuriuo žmogus apibrėžia save patį. Šis žodis yra įsakymas, kurį 
žmogus adresuoja sau pačiam; jis kartu yra suverenas arba įstatymų lei- 
dėjas ir pavaldinys; jis tampa žmogumi, kuriuo jis yra sau duodamas 
įstatymą, kuriam paklūsta, ir paklusdamas įstatymui, kurį jis duoda sau 
pačiam. Žmogiškasis pasaulis įgauna žmogišką pavidalą, nes žmogus duo- 
da sau įstatymą. Jis mano arba tiki, kad yra geras. 

Tokia idėja yra nesuprantama tiek krikščionims, tiek žydams. Ir vie- 
niems, ir kitiems Dievas yra vienintelis įstatymo kūrėjas. Ji būtų buvusi 
nesuprantama ir graikams. Graikų demokratijoje kiekvienas pilietis gali 
būti savo ruožtu pakaitomis — čia valdovas, čia valdinys, arcbon ir arcbo- 
menos, bet jis negali vienu metu būti vienas ir kitas, jis negali įsakinėti 
sau pačiam?. Netgi toks ryžtingas šiuolaikinės valstybės gynėjas, kaip 
Bodinas, atsitraukia nuo tokios galimybės ir ją kategoriškai atmeta: mat 
žmogus negali įsakinėti sau pačiam, respublikos suverenumą reikia pati- 
kėti monarchui“. 

Galima sakyti, kad ši idėja neturi nieko sukrečiančio, kad ji yra pa- 
prasta, įtikėtina ir netgi būtina. Kai politinis darinys, pasitelkęs kokią 
nors instanciją, nesvarbu kokia ji yra, sukuria ir paskelbia savo nariams 


įstatymus, kuriems jie paklus, galima sakyti, kad žmogus daugiau ar 


? Žr. Ruso Ž. Ž. Apie visuomenės sutartį, kn. 1, sk. G, 8. 
3 Žr. Aristotelis. Politika, 1277b 7-32. 
3 Žr. Les Six Livres de la Rėpubligue [1576], kn. VI, sk. 4. 

mažiau, gryniau ar ne, nelygu santvarka, įsakinėja sau pačiam. Ar tikrai 
taip yra? Žinoma, politinės instancijos dėka žmogus valdo save: jis yra 
savo paties ganytojas, pakeičia ar atstoja dieviškąjį ganytoją, net jeigu 
dar ilgai dievų valdymo atminimai, dieviškieji draudimai varžo laisvę, 
vadinasi, ir žmogiškosios vyriausybės išmintį, kaip tai patyrė graikų kar- 
vedžiai ties Argenusais?. Galima sakyti, kad nuo tada politika yra žmo- 
giškosios tvarkos tiesa, demokratija — politiko tiesa, o paklusnumas įsta- 
tymui, kurį žmogus davė sau, - demokratijos tiesa. Bet ar protinga mums 
šitaip leistis tikėtinumo nuokalne? 

Tarkime, laikydamiesi Aristotelio nurodymų, kad graikų miestas, 
ypač savo demokratine forma, iškėlė aikštėn ir atskleidė žmogaus suge- 
bėjimą savo nuosavomis jėgomis pasiekti ir turėti savo žinioje žmogiš- 
kojo gėrio rūšis, gyventi autarkijoje, kuri šitaip atskleidė žmogaus auto- 
nomiškumą. Kartu graikų miestas parodė prigimties tikslus, vadinasi, 
tiek žmogiškojo, tiek dieviškojo įsakinėjimo ribas. Parodydamas žmo- 
giškosios tvarkos sąrangą, jis pats pasirodė kaip prigimtinis miestas. Fi- 
losofija atskleidė, kad jis toks yra. Tai, ko siekia filosofija, ko siekė Sok- 
ratas — ne įsakinėjimo valioje: kokia yra įvairių daiktų ir būtybių klasių 
prigimtis? Svarbiausias ir esminis dalykas išsprūsta iš vadovavimo, nes 
svarbiausias dalykas, arba esmė, yra tai, kas nesikeičia. Filosofija nurodo 
tiek žmogiškojo, tiek dieviškojo įstatymo, vadinasi, ir politinės tvarkos, 
nes ji nesuvokiama be įstatymo, ribas. 

Žinoma, įstatymas ir įsakinėjimas nėra visiškai tas pats. Įstatymas 
neišvengiamai yra įsakinėjimas, bet priešingas atvejis nėra tiesa“. Pirmoji 
įsakinėjimo priežastis glūdi dvigubame vidiniame prigimties skirtume: 
tarp aukštųjų ir žemųjų sielos dalių ir tarp žmonių, sukurtų įsakinėti, ir 
tų, kurie iš prigimties sukurti vergauti“. Šis dvigubas prigimtinis skirtu- 
mas yra įstatymo galimybės sąlyga. 


* Žr. Montaigne, Essais, kn. 1, sk. 3. 
6 Žr. Aristotelis. Politika, 1287b 16 ir toliau; 1292a 33 ir toliau. 
"Ten par, 1254a 17-1255a 2. 

Taigi savo paties paklusnumas sau pačiam, tikroji šiuolaikinės de- 
mokratijos forma, jau yra nebe graikų autarkijos sampratos tęsinys. O 
tai iš anksto numato įstatymo galios platumą ir reikšmingumą, kuriuos 
graikai buvo atmetę, taip sakant, stebuklingą pobūdį; žodžiu, jis numa- 
to graikų požiūrio perversmą: pirmoji priežastis, įsakinėjimo tiesa ir tei- 
setumas glūdi ne prigimtyje, bet įstatyme. Jei šiuo požiūriu palyginsime 
Rousseau Apre visuomenės sutartį, Hobbeso Leviataną ir Locke'o Antrąjį 
traktatą apie valdžią su Aristotelio Politika, galėsime sakyt, kad šiuolai- 


kiniai žmonės grąžina atgal mitologinį steigiamųjų valių amžių. 


II Ši mitologija, kaip ir visos kitos, pasižymi keista ir 
netgi baisinga disproporcija tarp žmogiškosios veiklos elementų, ypač, 
kaip matėme, tarp tikslų ir priemonių". Iš to randasi didelis netikrumas 
dėl veikėjų motyvų. Pati lakiausia moralinė vaizduotė negali suvokti, 
kas dedasi susitariančiųjų šalių dvasioje. Juk kiekvienas, kaip visuotinės 
valios nešėjas, galvoja tik apie save?. Individas neturi ir neprivalo turėti 
jokios idėjos dėl Viseto, kurį jis kuria su kitais individais, kurių dvasia 
yra tokia pat nelytėta kaip ir jo. 

Žinoma, galima sakyti, jog todėl, kad „visuomenės sutartis“ neat- 
spindi „realaus“ proceso, jo aprašomasis arba fenomenologinis nenuo- 
seklumas turi nedidelę reikšmę, kad trys jo sinoprinės versijos turi savo 
stiprių ir silpnų pusių, tikėtinų ir neįtikėtinų aspektų, kad svarbiausias 
dalykas yra stilizuotas, simbolinis, netgi alegorinis pateikimas sutikimo, 
kaip šiuolaikinio teisėtumo principo. Galų gale ar dviejų pastarųjų šimt- 
mečių masyvus istorijos faktas nėra demokratinių institucijų raida, kuri, 
jeigu jos tikslai neatitinka jokios iš trijų sutarties versijų, patenkinamai 
aktualizuoja bendrą tikslą? 


* Žr. šios knygos VI skyriaus pradžią. 
* Žr. Ruso Ž. Ž. Apie visuomenės sutartį, kn. II, sk. 4. Plg. Ženevos rankraštį, 
išspausdintą jo Oewvres complėtes, t. III, p. 306. 

Toks aiškinimas yra tikrai paguodžiantis. Bet ar šiuolaikinis teisėtu- 
mas, kuris skelbiasi iš esmės ir netgi išskirtinai esąs pagrįstas protu, gali 
pasitenkinti tokiu apytikriu paaiškinimu? Iš tikrųjų mes čia susiduriame 
su keistu chiazmu, kuris apverčia visas mūsų idėjas apie tai, kas yra tik- 
roviška arba tikėtina. Aristotelio „geriausia santvarka“, be jokios abejo- 
nės, neįgyvendinama, bet, šiaip ar taip, ją galima mąstyti: mintis pra- 
noksta tikrovę, bet tiek viena, tiek kita yra toje pačioje Gėrio skalėje. 
Santvarka, pagrįsta prigimtimi, neegzistuoja. Šiuolaikinė teisėta santvarka 
iš tikrųjų egzistuoja, nes mūsų visuomenės, teisybės dėlei, yra „pagrįstos 
sutartimi“, bet ji negali būti mąstoma; šiuolaikinė politinė filosofija ne- 
gali, griežtai kalbant, mąstyti tai, kas yra to, ką ji teigia, centre; tiksliau, 
steigiamoji sutartis negali būti mąstoma, nes neįmanoma tapti Viseto 
dalimi nemąstant šio Viseto, neturint šio Viseto idėjos, o tokia idėja yra 
sutarties neiginys. Santvarka, pagrįsta protu, yra santvarka, kurios nega- 
lima mąstyti. 

Šis faktas mums atrodys ne toks keistas, jei išmoksime skirti abu 
elementus, kurių sąsaja yra šiuolaikinio teisėtumo stiprybė ir solidumas. 

Pirmasis elementas, šio visuotinio įstatymo, šio radikaliai aukštesnio 
už prigimtį įsakymo idėja - sudedamoji ir esminė sutarties doktrinos 
dalis, - kaip matėme mūsų tyrimo pradžioje, nėra savavališkas šiuolaiki- 
nės filosofijos išradimas, bet veikiau jo sukurta suma ir produktas to, 
kas yra pačiame centre ir kas farališkiausia visoje mūsų istorijoje: šis 
įstatymas yra slaptas mūsų gyvenamos „askezės žvaigždės“ variklis. 

Sutarties sąvoka, tikrąja to žodžio prasme, o ji tokia pat sena kaip 
žmonija, kiekvienu atveju kaip romėnų teisė, pati savaime yra visiškai 
kitokia; ji įgauna savo specifiškai šiuolaikinį steigiamąjį ir kuriamąjį mastą 
tik todel, kad susilieja su šia visuotinio įstatymo sąvoka, atsiradusia iš 
abipusės miesto ir Bažnyčios sąveikos ir lupikavimo. 

Reikia pažymėti, kad „sutarties“ sąvokos politinė filosofija atsiža- 
dėjo po to, kai tik Rousseau ją arvedė iki galutinių jos ribų, sugrūsda- 
mas į ją gryną visuotinumą ir gryną atskirybę. Joks kitas protas po jo 
nedrįso ir nepajėgė apglėbti tokio prieštaravimo. Išeities buvo galima 
ieškoti dviem kryptimis: arba grynos atskirybės linkme, kuris galbūt 

leistų precedento neturinčiu būdu sutaikyti valią ir prigimtį, arba gry- 
no visuotinumo linkme, o tai priverstų galų gale nutraukti įstatymo 
ryšį su prigimtimi, net jei sąsaja tarp jų buvo silpna ir priverstinė. 
Pirmąjį kelią pasirinko Nietzsche. 


III Nietzsche's visuomeninės sutarties kritiką galima 
glaustai išdėstyti šitaip. 

Jei šiuolaikinis žmogus nori politinę tvarką pagrįsti savo valia, o jis 
to nori, tada jis taria arba daro prielaidą, kad žmogus iš esmės yra 
valia, kad žmogaus „prigimtis“ yra būti valia. Jei žmogus iš esmės yra 
valia, jei žmogaus prigimtis yra būti valia, tada visa, kas jis buvo lig 
šiol, visa, kas jis yra šiandien, visa, kas jis bus rytoj, yra jo valios pada- 
rinys arba rezultatas. 

Taigi akivaizdu, kad žmogus buvo daug kas: jis buvo graikas, jis 
buvo žydas, jis buvo krikščionis, jis buvo budistas. Vadinasi, valia pa- 
sižymi nuostabios kūrybos ir diferenciacijos principo platumu ir sudė- 
tingumu. Todėl yra paprasčiausiai juokinga ir paviršutiniška, jei valia 
atrodo esanti toks gilus ir paslaptingas dalykas, sakyti, kaip tai daro 
šiuolaikiniai demokratai, kad politinę tvarką pagrįsime protinga kiek- 
vieno Žmogaus valia. 

Be to, demokratai prieštarauja patys sau arba nežino, ko patys nori, 
arba nemoka tikrai norėti, nes dažniausiai reikalauja atstovaujamosios san- 
tvarkos. Ką iš tikrųjų reiškia sukurti atstovaujamąją santvarką, jei ne su- 
teikti savo valiai kitos valios ramentą? Tikrai norima norėti, bet su išlyga, 
kad to norės ir dauguma žmonių! O patys vadai, „atstovaujamosios vy- 
riausybės“ nariai, pažiūrėkite, kaip jie slapstosi už „liaudies valios“! Jie 
patys nenori nieko; jų vienintelis troškimas, vienintelė jų valia — tai per- 
teikti, išreikšti, vykdyti liaudies valią, jai atstovauti ir tarnauti. Todėl, kai 
šiuolaikinė žmonija yra patekusi į atstovavimo ratą, kur svarbi tik valia, 
bet visada tiktai kito valia, ir niekas neturi drąsos norėti pats vienas, koks 
palengvėjimas, kokia laimė, kai pagaliau atsiranda tikras šeimininkas, tai 


yra žmogus, kuris moka ir nori norėti pats vienas: 

Kokia geradarystė, koks išlaisvinimas nuo nepakenčiamos naštos, ne- 
paisant visko, yra bandos žmogui europiečiui kokio nors absoliutaus įsa- 
kinėtojo pasirodymas; paskutinis didis to paliudymas — Napoleonas: jo 
darbų istorija — tai iš esmės istorija didžiausios laimės, kurią šis šimtmetis 


pasiekė vertingiausiomis akimirkomis vertingiausių žmonių asmenyje!“. 


Nietzsche ir demokratas tam tikru būdu laikosi to paties požiūrio, 
kad žmogus yra valia. Ber demokratas iš to daro išvadą, kad kiekviena 
valia turi susiderinti su kitomis valiomis, tai yra tapti bendražmogiška, 
visuotine, kad valios turi būti lygios arba bent jau iš principo lygiateisės. 
Nietzsche, priešingai, daro išvadą, kad turi būti nelygybė. Yra visokių 
valios rūšių, nevienodo intensyvumo ir kokybės valios, pirmiausia — čia 
vėl grįžta ir keršija prigimtis — kilni valia ir žema valia arba pagieža. 
Valia, kaip ir jos vykdomas įsakinėjimas, yra individuali. Žodžiu, pars 
individualiausias dalykas. 


IV Galima būtų nesutikti su mūsų chronologija, kad 
ir po Rousseau buvo remiamasi visuomenine sutartimi, kad ją išsaugojo 
toks reikšmingas autorius kaip Kantas. Iš tikrųjų visuomeninės sutarties 
sąvoka Kanto veikaluose netenka esminės vertės. Ji jau tiktai alegorinė ir 
tiktai šiek tiek utilitarinė: ji skatina įstatymų leidėjus gerbti visuotinę 
valią arba rai, ką galima laikyt ja!'. Kaip, beje, gali visuomenės sutartis 
vaidinti realų vaidmenį fundamentalioje Kanto mintyje, nes ji priversti- 
nai suplaka į vieną kaip tik tai, ką Kantui savo kūryboje pavyksta pirmą 
kartą išskirti ir griežtai atriboti? 


"0 Nyčė F. Anapus gerio ir blogio I ver. E. Nekrašas // Nyče F. Rinktiniai raštai, p. 399. 

" Žr. baigiamąją išvadą: Apie posakį: teorija gal ir teisinga, bet praktikoje netinkama 
jo knygoje Politiniai traktatai (Vilnius: Aidai, 1996, p. 58-110); taip pat Thėorie er 
pratigue. Doctrine du droit, wad. A. Philonenko, Paris, Vrin, 1971, $ 46 pastabą, taip 
pat bendrą pastabą A, p. 201-205. 

Anksčiau aš nurodžiau, kad steigiamasis ir kuriamasis visuomenės 
vaidmuo priklausė nuo to, ar ji suplakė gryną ypatingumą ir gryną vi- 
suotinumą, pagimdydama pirmąjį iš pastarojo. Žmogus sukuria save tik 
įvykdydamas neįmanomą: jis sukuria naują Visetą, mąstydamas tik apie 
save. Kantas įveikia šiuos prieštaravimus. Jis išlaisvina visuotinumą nuo 
visų ryšių su ypatingumu; ir žmogus vėl gali mąstyti apie kitą žmogų, 
mąstydamas apie save patį, jis netgi privalo tai daryti, nes tikrasis Vise- 
tas, kurio dalis jis yra, jau nebe savanaudiškas ar eventualus apibrėžimas, 
o žmonių arba veikiau „protingų prigimčių“ visuma. 

Įstatymas toks, kokį išgarsino Montesguieu ir Rousseau, išsaugojo 
paradoksalų įsitvirtinimą prigimtyje. Pagal pirmojo epigramą mes jį pri- 
simename, kad pati prigimties frustracija verčia vienuolius mylėti juos 
engiančią regulą, vienintelį jiems likusį mylėti dalyką. Ir mes matėme, 
kad antrasis svyruoja tarp žiauraus įstatymo siaubo ir savotiško džiūga- 
vimo šio žiaurumo akivaizdoje!'*. Nei Montesguieu, nei Rousseau nepa- 
jegia aiškiai ir įtikinamai atsakyti, kaip žmogus gali rasti prigimtyje mo- 
tyvą įstatymui, kuris yra priešiškas šiai prigimčiai? Kantas atsako į šį 
klausimą pakildamas į tokį aukštį, iš kurio aprėpia savo didžiųjų pirm- 
takų svyravimus ir paradoksus, nes juos supranta. 

Kanto sprendimas yra aiškus ir jaudinantis: Įstatymas, tikrąja to Žžo- 
džio prasme, gali būti pats savyje ir dėl savęs paties žmogaus veiklos 
motyvas. Nėra jokio reikalo gudragalviškai priešpriešinti prigimtį jai pa- 
čiai, nes Įstatymas yra atskirtas nuo prigimties, ir todėl, kad šitaip atskir- 
tas nuo jos, yra grynas žmogaus veiklos motyvas, sukeliantis žmogui 
skirtingą jausmą nuo visų kitų, būtent pagarbą: 


Vadinasi, pagarba moralės dėsniui yra jausmas, atsirandantis intelek- 
tualiniu pagrindu, ir šis jausmas yra vienintelis, kurį mes pažįstame vi- 


siškai a priori ir kurio būtinumą galime įžvelgti. <...> Tad šį jausmą (va- 


dinamą moraliniu) sukelia vien tik protas. Jis skirtas ne vertinti poelgiams 


!? Žr. šios knygos I skyriaus 11 paragrafą. 

ir juo labiau ne pagrįsti pačiam objektyviam dorovės dėsniui, bet yra tik 
paskata šį dėsnį paversti mūsų maksima. Tačiau kaip būtų tinkamiausia 
pavadinti šį išskirtinį jausmą, kurio negalima lyginti su jokiu patologiniu 
jausmu [tai yra su jokiu mūsų prigimties jausmu]? Jis toks savitas, kad, 


atrodo, yra vien tik proto, būtent praktinio grynojo proto, žinioje!?. 


Pagarbos jausmas įveikia visus prigimties polinkius, nes jis sujungia abi 
tendencijas, kurios apibrėžia ir organizuoja prigimų. Iš prigimties žmones 
traukia tam tikri dalykai, tam tikros gėrio rūšys. Remdamiesi šiuo potraukiu 
senovės autoriai aiškino žmogiškąjį pasaulį. Bet iš prigimties žmones taip 
par atstumia kiti dalykai, blogi dalykai, ir Šiuolaikiniai Žmonės nagrinėja 
žmogaus veiklą kaip blogio vengimą arba baimę. Taigi pagarba yra tas savi- 
tas jausmas, kuris sujungia ir sulydo iš prigimties priešiškus trauką ir baimę. 

Vien tik Dėsnio ir su juo susijusios pagarbos fenomenas gali suteikti 
prasmę ir turinį šiuolaikinei savikūros savomis jėgomis sąvokai, kurią 
taip kategoriškai ir taip prieštaringai formuluoja visuomenės sutarties 
doktrina. Tik todėl, kad jis gali paklusti Dėsniui, tik dėl grynos pagar- 
bos Dėsniui, žmogus yra laisva savo veiksmų priežastis, vadinasi, džiau- 
giasi autonomija. Valios autonomija, sako Kantas, yra visų moralės dės- 
nių ir juos atitinkančių pareigų vienintelis principas!*. Vien tik Dėsnio 
ir su juo susijusios pagarbos fenomenas nustato, iškelia aikštėn ir padaro 
veiksmingą tą faktą, kad valiai apibrėžti užtenka vien tiktai grynojo pro- 
to. Dėsnis sukuria mumyse kažką panašaus į dieviškąją kūrybos galią: 


Juk iš tikrųjų moralės dėsnis, sutinkamai su idėja, mus perkelia į 
tokią prigimtį, kurioje grynasis protas sukurtų aukščiausią gėrį, jei tik jis 


turėtų jį atitinkantį fizinį sugebėjimą <...>V. 


'* Kantas I. Praktinio proto kritika / vert. R. Plečkaitis. — Vilnius: Mintis, 1987, 
p. 93 ir 95. 

* Ten par, p. 48. 

"> Ten par, p. 60. 

Kantas iškelia Fenomeną į proto šviesą ir parodo jį kaip Protą, kurį 
aiškino ir užtemdė Apšvietos mitologija. 


V Visuomenės sutarties teoretikai kildino visuotinu- 
mą ir ypatingumą, nesuinteresuotumą iš kategoriško egoizmo, nešališką 
valstybę iš visuotinės individo noro išlikti valios. Kantas parodo, kad šis 
dorovinio gyvenimo reiškinys numato arba taria esant tiesioginę sąsają 
su bendrybe, arba visuotinumu, ir kad iš tikrųjų yra tokia sąsaja. Kartu 
jis parodo visuomenės sutartį, kaip miglotą, prievartinę ir nepakeliamą 
teoriją. Niekas daugiau rimtai prie jos nebegrįžo. Kyla pagunda sakyti, 
kad Kanto moralinė filosofija atvėrė šiuolaikiniam žmogui aiškumą jo 
ilgai, nuo pat šiuolaikinio sąjūdžio pradžios siekto objekto atžvilgiu. Ga- 
liausiai jis gali tikrai 2ąs:yri tai, ko lig tol galėjo tik norėti: jis gali galvo- 
ti, kad jis nėra nei Dievo kūrinys, nei Gamtos dalis, žodžiu, kad jis yra 
atsiradęs iš savęs paties, yra savo nuosavos laisvės vaikas. Sugebėdamas 
tiksliai suvokti Dėsnio ir pagarbos fenomeną, šiuolaikinis žmogus laiko- 
si vienodu atstumu nuo krikščioniškojo išganymo ir nuo pagoniškosios 
laimės: jis pasiekė aiškią ir galutinę savimonę. 

Tačiau tebėra vienas keblus dalykas. Tas savitas Visetas, kurio visuo- 
meninės sutarties individas iš pradžių turėjo nepastebėti, kad pasireikštų 
jo nesuinteresuotas egoizmas ir pagimdytų visuotinę valią, šis savitas Vise- 
tas — miestas — yra nepažįstamas ir moralinei sąmonei, kurią aiškina Kan- 
tas. Norėdamas elgtis moraliai, žmogus turi elgtis taip, jog galėtų norėti, 
kad jo elgesio maksima taptų visuotiniu dėsniu ir šitaip taptų visų protin- 
gų būtybių maksima!“. Kaip moralinė sąmonė jis paprasčiausiai neskiria 
ypatingo politinio darinio, kuriam priklauso. Tiek šiapus, tiek ir anapus 
Pirėnų, tiek šiapus, tiek ir anapus Reino tas pats dėsnis reikalauja tokios 
pačios pagarbos. Neaišku, kaip nepasitelkus papildomos savavališkos hi- 


16 Žr. Kantas I. Dorovės metafizikos pagrindai I vert. K. Rickevičiūtė. — Vilnius: 
Minus, 1980, p. 52. 


264 SAVITEIGA 


potezės būtų galima parodyti, jog egzistuoja teigiamas ryšys tarp grynojo 
dėsnio bendrybės ir politinio darinio ypatingumo. Lygiai kaip visuomeni- 
nės sutarties teoretikai peršokdavo nuo individo prie politinio darinio sa- 
vavališku šuoliu, lygiai taip pat, atrodo, Kantas gali peršokti nuo protin- 
gos prigimties visuotinumo prie politinio darinio ypatingumo tik tuo pa- 
čiu savavališku šuoliu, bet priešinga kryptimi. 

Šis keblumas „plačiąja prasme“ yra tik keblumo „pagal turinį“ išraiš- 
ka, kuri mus nuveda į pačią Kanto moralinio mokymo širdį. 

Kantas, kaip žinome, rimtai pritaria galimybei, kad joks tobulas pa- 
klusnumo dėsniui aktas dėl grynos pagarbos dėsniui, kad joks tobulas 
grynos valios aktas niekada nebuvo atliktas. Bet, jei žmogus jaučia, — 
galima beveik sakyti, iš prigimties“, — pagarbą dėsniui, nesuprantama, 
kodėl jis neturėtų jo gerbti visada? Būtent todėl, kad laisvė, vadinasi, ir 
dėsnis, yra iš pašaknų atskirti nuo prigimties, mes nesugebame įsivaiz- 
duoti, kokią galią prigimtis gali turėti dėsniui ir laisvei, kad neleistų 
žmogui nuosekliai ir tobulai jiems paklusti. Į moralinę klaidą negalima 
žiūrėti kaip į žemųjų prigimties dalių prievartą aukštosioms prigimties 
dalims, prievartą, kurią kursto intelekto aptemimas, kaip tai daro anti- 
kinė moralinė filosofija, kurią šiuo klausimu rimtai paremia moralinė 
katalikų teologija, kuri dar užsimena ir apie „žaizdą“, kurią mūsų pri- 
gimčiai padarė gimtoji nuodėmė. Prigimtis negali parūpinti sąsajos tarp 
dviejų nesutariančių dalykų, nes ji yra vienas iš jų, ir tiktai vienas iš jų. 

Kantas siekia įveikti šį keblumą pasitelkdamas tai, ką jis vadina „ra- 
dikaliu blogiu“. Pastarąjį pirmiausia sudaro teisingos tvarkos motyvų 
apvertimas. Užuot prisiderinęs prie dėsnio, kaip pakankamo savo veiks- 


" „Sekant mūsų prigimtimi, laimė mums, kaip nuo juslumo objektų priklausančioms 
būtybėms, - tai pirma ir yra tai, ko mes besąlygiškai trokštame. Būtent tai, sekant mūsų 
prigimtimi (jei apskritai norima taip vadinti tai, kas mums įgimta) kaip protu ir laisve 
apdovanotų būtybių, yra toli gražu ne pirmasis ir ne besąlyginis mūsų maksimų objektas, 
bet jis yra vertumas būti laimingam, t. y. visų mūsų maksimų atitikimas moralės dėsnį" 
(Kant I. Religija vien tik proto ribose ! ver. R. Plečkaitis. - Vilnius: Pradai, 2000, p. 65). 

mų motyvo, žmogus ieško kitų motyvų, gautų iš savimeilės, ir leidžia 
dėsniui nukristi iki priemones lygmens!*. Šią klaidą, kurios buveinė ir 
kūrėjas yra protas, nepaprastai sunku suprasti: 


Bet šio mūsų valios išsiderinimo atsižvelgiant į būdą, kuriuo subor- 
dinuotos paskatos įskiriamos į aukščiausią maksimą, kilmė prote, t. y. 
šis polinkis į blogį, lieka mums nepasiekiama, nes juo pačiu mes turi- 
me būti pakaltinti; vadinasi, minėtas visų maksimų vyriausias pagrin- 
das ir vėl reikalautų priimti blogąją maksimą. Blogis galėjo kilti tik iš 
moralinio blogio (o ne vien todėl, kad mūsų prigimtis ribota); ir vis 
dėlto pradinis įgymis (kurio niekas kitas, išskyrus patį žmogų, negalėjo 
pagadinti, jei jis šiuo pagadinimu turi būti pakaltinamas) yra gėrio įgy- 
mis; vadinasi, nežinome jokios mums suprantamos priežasties, dėl ku- 


rios pirmiausia mumyse galėjo atsirasti moralinis blogis"?. 


Radikalusis blogis, kaip suprantame, yra nesuvokiamas, nes yra atsi- 
radęs iš laisvo akto, žodžiu, yra pirmas, jo neįmanoma paaiškinti, nes 
būtent jis aiškina. Vis dėlto kodėl grynasis praktinis protas turėtų nusi- 
gręžti nuo vienintelio jam pakankamo motyvo? 

Po ką tik mūsų pateiktos ištraukos Kantas priduria, kad šis nesu- 
vokiamumas yra „išreikštas“ Biblijos pasakojimo apie pirmąjį nuopuolį 
charakteriais. Taigi ar Kantas, kuris atskleidė racionalią Apšvietos mi- 
tologijos prasmę, norėdamas rasti savo moralinės filosofijos nuoseklu- 
mą turi grįžti prie krikščioniškojo dogmatizmo? Kaip žinome, į Bibli- 
ją čia žiūrima ne iš dogmatikos perspektyvos, kaip į objektyviai ap- 
reikštą Dievo žodį, bet paprasčiausiai kaip į aibę „istorijų“, kurių mums 
rūpi tik praktinė reikšmė, galia mus padaryti geresnius, kaip išraiškin- 
gų, įtaigių ir pamokomų paveikslų rinkinį. Anot Kanto, pirmojo nuo- 
puolio pasakojimas mums aiškiau atskleidžia moralinio blogio pobū- 


8 Ten par, p. 64 ir 61. 
P Ten pat, p. 62. 


266 SAVITEIGA 


dį, o mokymas apie radikalųjį blogį mums parodo tikrąją ir racionaliąją 
šio pasakojimo prasmę. 

Ar mes tikrai padarėme pažangą? Jei racionalus aiškinimas yra nesu- 
prantamas, jei protas nesupranta pats savęs, iš tikrųjų sunku įžiūrėti, 
kokios pagalbos galima laukti iš religijos, kuriai iš pat pradžių nebuvo 
suteikta jokios superracionalios galios! Vietoj proto ir religijos, aiški- 
nančių vienas kitą, — vienas atneša piešinį, kita — spalvą, jei galima taip 
sakyti, — ir mes, ko gero, turime tik sterilų religijos, kuri atsisakė tiesos, 
ir proto, kuris nesugeba paaiškinti, sugretinimą. 

Tad galime savęs paklausti, ar krikščionių, pirmapradės arba dabar- 
tinės, nuodėmės dogma, arba paslaptis, nėra paradoksaliai aiškesnė už 
Kanto mokymą apie radikalųjį blogį. Kad ir kokį šios paslapties aiškini- 
mą mums pasiūlytų autoritetingas teologas arba avantiūristiškas pasau- 
lietis, jis būtinai numato tam tikrą žmogiškąją situaciją: nuodėmė su- 
tampa su žmogaus veikla tikrąja to žodžio prasme, su veikla, kurią suda- 
ro svarstymas apie save patį — deliberare de seipso. Sudėtingumas ir 
neapibrėžtumas gėrio, kurio siekiame, nes noras — svarstymo medžiaga — 
supaprastėja ir kristalizuojasi į dvi priešiškas gėrio rūšis, iš kurių reikia 
rinktis darant pirmąjį sprendimą“?, kuris, jei galima taip sakyti, yra le- 
miamas visiems kitiems sprendimams: kiekvienas — šėtonas, Adomas, 
bet kuris žmogus — iš pradžių, taip pat ir kiekvieną savo veiklos akimirką 
turi rinktis tarp mažiausio ir riboto gėrio, bet be galo artimo, savęs pa- 
ties, ir begalinio, bet tolimo ir reiklaus gėrio, Dievo, kuris yra čia per jo 
įstatymą ir jo malonę. Nesinorėtų čia nieko sakyti, kas pašalintų teisingą 
pasibaisėjimą, kurį turime jausti nuodėmei, bet, susidūrus su tokiu pasi- 
rinkimu, turi būti leista dvejoti. Dvejonė turi būti leista bent jau ta 
prasme, kad, jeigu yra svarstymas, yra ir dalykas, arba motyvas, kuris 
svarstomas. Beje, Dievas negali mums uždrausti šių veiksmų — pavyz- 
džiui, valgyti vaisių nuo pažinimo medžio, — kaip ir tų, kuriuos mums 
leidžia daryti ir netgi reikalauja daryti mūsų prigimtis, arba draudimas 


* Žr. Saint Thomas, Summa Theologiae, Ia Ilae, ą. 89, art. 6, Resp. 

neturėtų objekto. Kaip traukiamos ir sutrikusios prigimtys, mes gyve- 
name, svarstome ir klystame dėl gėrio. Žmogus yra protingas gyvūnas, o 
nuodėmė — tai protaujant padaryta bloga išvada. 

Ber Kanto protas nesvarsto, jis leidžia įstatymus. Jis duoda įstatymą 
sau pačiam; jis nepripažįsta nieko aukštesnio už save, antraip jis nebūtų 
autonomiškas; jo pakankamas motyvas, pagarba, neturi jokio ryšio su 
motyvais, jaudinančiais žemiau esančią prigimtį. Kaip galėtų jis kada 
nors teikti pirmenybę pastariesiems, o ne sau? 

Įdomioje pastaboje, randamoje veikale, kuriuo paremtas mūsų tyri- 
mas, Kantas stengiasi priversti tradicinę moralinę filosofiją pripažinti 
nesuprantamumą, kurį pripažįsta jo naujasis mokymas: 


Visiškai įprastinė yra moralės filosofijos prielaida, kad egzistavimą 
žmoguje to, kas doroviškai bloga, visai lengva paaiškinti, būtent: iš vie- 
nos pusės - juslinių paskatų stiprumu, iš kitos pusės - proto paskatų 
(pagarbos dėsniui) nepajėgumu, t. y. silpnumu. Bet tada tai, kas doro- 
viškai gera (moraliniame įgymyje) žmoguje, dar lengviau paaiškinti, 
nes vieno suprantamumas visai negali būti mąstomas be kito supranta- 
mumo. Tačiau šiuo atveju lieka visiškai nepaaiškinamas proto sugebė- 
jimas gryna dėsnio idėja susidoroti su visomis priešingai siekiančiomis 
paskatomis; vadinasi, taip pat nesuprantama, kaip juslinės paskatos ga- 
li nugalėti taip įžvalgiai paliepiantį protą. Juk jei visas pasaulis elgtųsi 
pagal dėsnio potvarkius, būtų galima sakyti, kad viskas vyksta pagal 


natūralią tvarką, ir niekas nė nemanytų klausti to priežasties“! 


Keista matyti, kaip Kantas atsisako pačios savo mokymo apie moralę 
esmės ir apsimeta nesuprantąs, iš kur protas turi galią įsakinėti, kai tuo 
tarpu visos filosofijos tikslas yra tik tai nustatyti. Bet jis tvirtina, kad 
įstatymų leidžiamoji proto galia, kurią jis paskelbė aukščiausia, yra ne- 
suprantama tik todėl, kad galėtų paskelbti vienodai nesuprantamu tai, 


“ Kant I. Religija vien tik proto ribose, p. 77. 

ko, filosofijos terminais kalbant, pirmą kartą minties istorijoje yra tikrai 
neįmanoma suvokti: suinteresuotų, arba prigimtinių, motyvų galios pro- 
tui. Paskutinysis gudriai naivios pastabos sakinys pripažįsta, kad niekam 
neateitų į galvą netgi klausti apie bendro paklusnumo bendram dėsniui 
priežastį todėl, kad kiekvienas galėtų suvokti įstatymų leidžiamąją proto 
galią, kurią pirmasis nustatė Kantas. 


VI Tačiau ar veiksmingas dėsnio įgyvendinimas nega- 
lėtų reikšti priešingybės, nes įstatymas galioja kaip įstatymas, kai yra 
atskirtas nuo realybės, nuo „prigimties“? Hegelis labai giliai išanalizavo, 
kaip to, ką jis vadina moraline pasaulėžiūra, atveju kiekvienas momen- 
tas virsta savo priešybe““. Ne mano reikalas čia toliau plėtoti ar parvir- 
tinti Hegelio Kanto kritiką, o dar mažiau - tiesiog juokinga! — pasiūlyti 
naują kritiką. Ber ankstesnės pastabos mus skatina skubiai kelti mums 
rūpimą klausimą: ar Kantui sekasi galvoti apie žmogaus fenomeną deri- 
nant jį su grynuoju dėsniu, radikaliai atskirtu nuo gamtos. O jei nesise- 
ka, ar ne visa šiuolaikinė santvarka su visa jos savimone išsaugo kai ką iš 
esmės nemąstomo arba dar nemąstyto? 

Jei ankstesnis paragrafas šį tą reiškia, kyla pagunda padaryti išvadą, 
kad pagarbos fenomeno nepakanka norint paaiškinti žmogaus fenome- 
ną. Kad „kažkas“ verčia laikytis drauge ir kiekviename individe ben- 
drauti prigimtį ir dėsnį ir kad šitai mus atveda prie vienokio ar kitokio 
tradicinio žmogaus kaip substancijos apibrėžimo — vienintelio būdo, 
leidžiančio suvokti „prigimties“ galią „laisvei“. Tačiau tokia išvada būtų 
skubota ir nevisavertė. Ji mums iškyla kaip būtina tada, kai norime pa- 
garbos fenomenui, bendriau kalbant, Kanto moralinio dėsnio doktri- 
nai, ir siekiame nustatyti tradicines mūsų patirties ribas, užuot įžvelgę 
joje imperatyvų motyvą rizikuoti pakeisti tas ribas. 


22 Žr. Hegel G. W. F. Dvasios fenomenologija | vert. A. Šliogeris. — Vilnius: Pradai, 
1997, VI, C, air b. 

Teisybė, pats Kantas, atrodo, pasirinko lengviausią kelią. Norėda- 
mas suderinti savo naująją žmogaus sampratą su prigimtine, arba tradi- 
cine, patirtimi, jis pasitelkia neapibrėžtą individo žengsmą į valios šven- 
tumą, neapibrėžtą politinio darinio žengsmą į respublikinę santvarką, 
neapibrėžtą tarptautinės tvarkos žengsmą į amžinąją tvarką. Jis netgi 
kalba apie nesulaikomą prigimties žengsmą į teisės viešpatavimą“?! Ne- 
apibrėžtos pažangos sąvoka atitraukia atgal tradicinės ontologijos ribas 
tik tam, kad patvirtintų ir sunaikintų Gėrio skalę, atimtų iš Gėrio jo 
pirmapradį vaidmenį žmonių pasaulyje. Kantas griebiasi šio nevaisingo 
hibrido, drįstame sakyti, tik todėl, kad jis atsitraukia prieš paskutinį 
jėgų įtempimą, kurį jo kūryba padarė įmanomą. Juk jeigu Protas tikrai 
yra įstatymų leidėjas, jeigu jo dėka žmonija duoda sau Įstatymą, tada, be 
abejo, pasitvirtins tai, kad Įstatymui tikrai paklūstama ir kad Įstatymas 
tikrai yra įgyvendintas, jei tiktai kas nors sau nusistatys atitinkamas ri- 
bas, kad galėtų aiškinti žmogaus fenomeną. Bet kokias ribas? Dabar aiš- 
ku, kad netinka nei individas, nei politinis darinys, nei politinių darinių 
visuma ir netgi nei neapibrėžtai daranti pažangą istorijoje žmonija. Jei 
protas ir įstatymas iš esmės skiriasi nuo prigimties, jie negali būti veiks- 
mingi „gerinant“ šią prigimtį, padarant žmogų „protingesnį“ arba „do- 
resnį: tai reikštų „pagerinti žmogiškosios substancijos būvį, vadinasi, 
sugrąžinti substancijai jos galią. Tada nueitų perniek visas šiuolaikinės 
filosofijos triūsas. Bet jeigu nei individas, nei miestas, nei žmonija nėra 
tam tikri rėmai, tada fenomeno, kurį išsiaiškino Kantas, įgyvendinimas 
išveda mus iš pasaulio, paprastai pažįstamo kaip žmogiškasis pasaulis. 
Egzistencializmas, kaip pažymėjome, su įspūdingu rimtumu stengėsi rasti 
naują žmogaus, kaip savaime besireiškiančios laisvės, vardą. Hegelis bu- 


vo labiau linkęs laikyti arba spręsti, kad šis pasaulis, kaip valstybė, jau 


2 „Vadinasi, galima teigti: gamta nenumaldomai m0r1, kad teisė galų gale įgautų 
aukščiausią valdžią“ (Kant I. Į amžinąją taiką / vert. G. Žukas // Kantas I. Politiniai 
traktatai, p. 143). Paties Kanto tekstas yra ypač griežtas: „Hier beifft es also: Die Natur 
will unwidersteblich, daf$f das Recht die Obergewalt erbalte“ 

pati savaime buvo realizacija, padarydamas Kantui tokį patį priekaišrą, 
kokį Montesguieu padarė kitam senam respublikonui: būtent kad jis 
ieško proto, jo nepažinęs, ir stato Chalkedoną, prieš akis turėdamas Bi- 
zantijos pakrantę. Abiem atvejais nebelieka pagarbos įstatymui. 
Atrodo, jeigu Kantas išaiškino šiuolaikinės patirties fenomeną, tai šis 
fenomenas mus verčia išeiti iš šio pasaulio, kuriame ši patirtis yra įmanoma. 


VII Priėję šią vietą, mes jau neberandame kelio. Turi- 
me sustoti ir peržvelgti mūsų tyrinėjimų vaizdą. 

Antraip tiktai kartotume tai, ką patirtis sako pati apie save, jeigu 
šiuolaikinę savimonę apibūdintume kaip valią atrasti ir išsakyti „veiks- 
mingą tiesą“ apie žmogų ir pasaulį, „realistišką“ valią, kurią ji pergalin- 
gai priešpriešina „idealistiniam“ troškimui, įkvepiančiam kurti „įsivaiz- 
duojamas viešpatijas atkampiuose pasauliuose“. Idealistinis troškimas 
savo kilnią išraišką randa „gerose santvarkose“, kurias sugalvojo graikų 
filosofai, konkrečiai Platonas savo Valstybėje, o savo žemąją išraišką — 
religijoje, konkrečiai krikščionybėje, „šiame platonizme, skirtame liau- 
džiai . Krikščionybė iš esmės yra žalinga, nes ji padalija žmogų: prie 
prigimtinių, arba racionaliųjų, motyvų — grynai žmogiškųjų motyvų — 
ji prideda kitus motyvus, kurie skelbiasi esą antgamtiški arba pranoks- 
tantys protą. Tad žmogus, priverstas „matyti dvigubai“, nebemoka ra- 
cionaliai orientuotis pasaulyje?*. Žodžiu, dviejų pasaulių yra per daug, 
„reikėtų tik vieno *". 

Religijos kritika visada lengvai įtikina: visada rasis unplasing priests““. 
Ber kaip vėl sugrąžinti arba atstatyti žmogiškojo pasaulio vienybę, kaip 
galima pastatyti suvienytą miestą, kuriame brandos sulaukęs žmogus 
ieškos savo motyvų tiktai savyje, tai yra savo paties prote? Išskirtinis 


4 Žr. Hobbes Th. Leviaranas, sk. 29. 
5 Žr. šios knygos I skyriaus 31 pastabą. 
*6 Žr. Hobbes Th. Leviatanas, p. 135. 

Kanto nuopelnas yra tas, kad jam pavyko parodyti, kaip ir kokiomis 
sąlygomis toks pasiekimas yra įmanomas nesavavališkai išradinėjant 
įsivaizduojamą žmogų - paslaugų prigimtinės būklės gyventoją, kuris 
sukuria socialinę aplinką, kai tik filosofas teikiasi pripažinti jos būti- 
nybę, arba „naują žmogų“, kurį atneš ateitis, — o tik analizuojant mo- 
ralinį fenomeną, žmogaus santykį su moraliniu dėsniu. Bet dėl keisto 
perversmo ir dėl erzinančios ironijos tą pačią akimirką, kai Kanto dė- 
ka pasiekiame savo brandą, kartu patiriame daug griežtesnį ir labiau 
neįveikiamą skilimą nei bet kuris kitas lig šiol žmogaus patirtas skili- 
mas. Dabar mūsų prigimtis ir mūsų laisvė yra negailestingai atskiria- 
mos be jokio suvokiamo žmogiško saito, galinčio vėl sujungti arba 
bent jau suartinti jas. Dabar žmogaus protas arba laisvė virsta „įsivaiz- 
duojama viešpatija“ be jokio ryšio su žmogiškosios prigimties porei- 
kiais ir troškimais, be jokio ryšio su veiksminga mūsų dalios tiesa. Mūsų 
proto dėsnis yra atskiriamas nuo mūsų prigimties radikaliau ir su di- 
desne puikybe, nei buvo atskirta dieviškoji malonė senovės teologijo- 
je. Iš tiesų žmogui yra sunkiau įžengti į Kanto karalystę nei kupranu- 
gariui išlįsti pro adatos ausį! 

Galima sakyti, kad Kantas, iš pradžių šitaip atskyręs prigimtį ir dės- 
nį, paskui labai nuoširdžiai ir rimtai stengiasi juos suartinti arba daryda- 
mas paguodžiančias išvadas iš empirinės istorijos empirinio stebėjimo“ , 
arba daug giliau išaiškindamas „praktinio proto postulatus“, ypač Die- 
vo buvimo postularą: kadangi mūsų pareiga yra pripažinti galimybę ga- 
lutinės harmonijos tarp prigimties ir dėsnio, tarp laimės ir dorovės, mū- 
sų pareiga yra ir pripažinti Dievo buvimą. Ši harmonija yra įmanoma 


tik su išlyga, kad Dievas yra?*. 


“ Kaip žinome, jo amžininkų susidomėjimas, šitaip atsiradęs Prancūzijos revo- 
liucijos metu, jam atrodė esąs įtikinamas žmonijos „moralinio nusiteikimo“ įrody- 
mas. O empirinis stebėjimas paremia arba neprieštarauja „neapibrėžtos pažangos“ 
idėjai. Žr. šios knygos VI skyriaus 6 paragrafą. 

*8 Žr. Kantas I. Prakrinio proro kritika, d. 1, kn. 2, sk. 5. 

Bet jei galime ir turime tikėtis, kad Dieve ir Dievo dėka sutaikysime 
prigimtį ir dėsnį, laimę ir dorybę, tada, atrodo, tikėjimas ir vylimasis 
Dievu, o ne pagarba dėsniui, tampa pirmuoju grynojo praktinio proto 
motyvu. Kaip žinome, Kantas atmeta šią išvadą“. Jis netgi nueina tiek, 
jog rašydamas daro skirtumą tarp subjektyvaus moralinio būtinumo ir 
objektyvaus moralinio būtinumo ir pabrėžęs, kad „moraliai būtina pri- 
pažinti Dievo buvimą“ , jis netgi teigia, kad tai „nėra pareiga, nes negali 
būti pareigos pripažinti kokio nors daikto egzistavimą (kadangi tai liečia 
tik teorinį proto taikymą)“??. Ši aliuzija į Praktinio proto kritiką mums 
primena, kad, norėdami atmesti Kanto moralės filosofiją, kartu turėtu- 
me atmesti jo filosofiją apskritai, vadinasi, konkrečiai Grynojo proto kri- 
tiką! Mes turime atmesti juokingą prielaidą, bet negalime atsisakyti nau- 
dotis savo protu. Kantas čia teigia, kad mūsų pareiga yra tikėti egzistavi- 
mu kokio nors daikto, kurio egzistavimą mums uždrausta teigti. Jis mums 
sutvarko proto veiksmą, proto, iš kurio jis pašalina pirmąją sąlygą, kuri 
taip pat yra pirmoji jo sąlyga. Jis mums primeta pareigą būti labai nesą- 
žiningiems. Šis prigimties ir laisvės atskyrimas ne tik neišlaisvina mūsų 
nuo pasidalijimo tarp šio ir kito pasaulio, bet šis pasidalijimas įsismelkia 
į žmogaus veiksmo, į paties elementariausio proto veiksmo - sprendi- 
mo, liečiančio kokio nors daikto egzistavimą, — širdį ir į aukščiausią 
žmogaus proto veiksmą, — nes tas daiktas yra Dievas. 


VIII Moralinis dėsnis, pasak Kanto, yra grynai forma- 
lus. Jis turi vertę vienam žmogui tik tada, kai gali turėti vertę visiems ir 
Jį apibrėžia apibendrinimas (gėnėralirė) arba apibendrinamumas (gėnėra- 
lisabilitė). Nedvejojant galima sakyti, kad šitaip paverstas suvisuotina- 


* „Šito taip pat nereikia suprasti taip, kad būtina pripažinti Dievo buvimą kaip 
kiekvieno privalėjimo apskritai pagrindą (juk šis pagrindas, kaip pakankamai buvo įro- 
dvta, remiasi vien tik paties proto autonomija)" (ten pat, p. 149). 


* Ten par, p. 149. 

mo priesako branduoliu jis kondensuoja tai, kas visoje moralėje iš tikrų- 
jų yra moralu, kad jis izoliuoja ir konsoliduoja universalią moralės for- 
mą, atskirdamas ją nuo konkrečių ir kintamų turinių, kad jis apibrėžia 
pirmąją, ir vienintelę, tikrai universalią, racionalią ir žmogišką moralę. 
Ir negalima sakyti, kad tada visi žmonės atsiduria Montesguieu vienuo- 
lių padėtyje ir dėsnį myli tik tiek, kiek jis engia jų prigimtį, nes jie myli 
dėsnį dėl jo paties, tiktai dėl jo paries, arba veikiau jį gerbia jo nemylėda- 
mi, nes jis nemylėtinas. Joks polinkis, kylantis iš jų prigimties, jų nesieja 
su šiuo dėsniu, visiškai atskiru nuo jų prigimties. 

Bet jeigu moralinis dėsnis savyje ir per save patį, taip sakant, savo 
statiniu apibrėžimu, yra visiškai atskirtas nuo prigimties, pastaroji ver- 
čia pripažinti jo dalyvavimą, kai dėsnis veikia aktualiame moraliniame 
akte. Kai moralinis veiksnys apibendrina savo veiksmo maksimą norė- 
damas įsitikinti, ar ji atitinka visuotinį dėsnį, ir norėdamas ją padaryti 
tokią, jis atlieka protinį bandymą, suformuluoja hipotezę apie realų kitų 
žmonių elgesį, vadinasi, apie jų prigimties savybes ir, žinoma, atsižvelgia 
į tai, ką jis žino apie savo paties patirtį. Kantas tai atvirai ir išsamiai 
išdėsto antrame savo Dorovės metafizikos pagrindų skyriuje. Labai kate- 
goriškais ir universaliais terminais suformulavęs pareigos imperatyvą?!, 
jis pateikia keturis pavyzdžius, kuriais visuotinį dėsnį jis tam tikra pras- 
me padaro veiksnų (opėrationnelle). Kaip komentatoriai dažnai tai paro- 
dė, kiekvieną sykį jis teisino dėsnį pasitelkęs perdėm empirinius argu- 
mentus apie žmogaus prigimties sandarą, argumentus, kartais daug glau- 
džiau ir nesuprantamiau empiriškus už tuos, kuriuos iškelia aikštėn 
tradicinė moralė. Pavyzdžiui, kalbėdamas apie savižudybės draudimą, 
kuriuo tradicinė dorovė teigia, kad tai, kas Dievo duota, gali būti pasi- 
imta atgal tik Dievo, jis pasitelkia „jausmą, kuris turėtų skatinti ją [gy- 
vybės plėtotę] palaikyti '?*. O žmogui, kuris labiau mėgsta smagų dyki- 


* „Elkis taip, tarytum tavo elgesio maksima per tavo valią turėtų tapti viswotiniu 
gamtos desniu“ (Kantas I. Dorovės metafizikos pagrindai, p. 52) 
* Ten par, p. 53. 

nėjimą, o ne savo prigimtinių sugebėjimų naudojimą, Kantas atsikerta, 
kad, „kaip protinga būtybė, jis būtinai nori, kad visos jo galios būtų 
ugdomos, nes jos jam juk ir duotos tam, kad būtų siekiama visokeriopų 
tikslų“??. Tai daugmaž tas pats, ką sako graikai, ypač žmonijos „maža- 
metystės“ moralistai. 

Kartu šis visuotinis moralės dėsnis, kuris yra veiksmingas ir patei- 
sinamas tik natūralios realybės dėka, apie kurią jis nenori nieko žino- 
ti, prieštarauja kiekvienai moralei, kai ši realybė verčia jį daryti išimtį 
iš savo taisyklės: turiu sakyti teisybę, net jeigu taip įduočiau nekaltą 
žmogų į tirono žandarų rankas?*. Norėdamas teigti ir pateisinti prak- 
tinį visuotinio dėsnio įgyvendinimą, Kantas kartais remiasi įgimtais 
žmogaus polinkiais (prieštaraudamas dėsnio principui), kartais šiurkš- 
čiai atsisako jų paisyti (ir tada pažeidžia mūsų spontanišką moralės 
jausmą). Ši pastaba yra kritinė, nes ji įspėja, kad Kanto moralės ana- 
lizė, tiek Montesguieu dorybės idėjos konstrukcijoje, tiek visuome- 
nės sutarties teoretikų prigimtinės būklės aprašymuose yra esminis 
pramanas (artifžce): ji leidžia arba neleidžia prieiti prie Fenomeno jo 
dėsnio aspektu arba jo prigimties aspektu ir tai daro su aukščiausiu 
savavališkumu, kurio vienintelis tikslas yra galiausiai sukurti gryną 
dėsnio idėją. 

Bet jeigu dėsnio idėja yra toks pramanas, tada pagarba dėsniui 
negali būti šis grynas fenomenas, kurį matome jame. Tai, ką Kantas 
vadina pagarba, neįveikia radikaliai originalia ir pranašesne ją suda- 
rančių dalių analize dviejų pagrindinių, traukos ir stūmos, „persekio- 
jimo“ ir „bėgimo“, tendencijų??, kurios dalija ir tvarko prigimtį ir 
netgi apibrėžia jos santykį su žmogumi. Pagarba dėsniui nėra grynas 
motyvas, iš tikrųjų atskirtas nuo prigimties; tai yra Kanto sukurtas 


“ Ten par, p. 54. 

4 Žr. Sur un prėtendu droit de mentir par humanitė (1797) veikale Thėorie et prati- 
gue ir Doctrine de la vertu, trad. A. Philonenko, Paris, Vrin, 1968, livre I, section II, $ 9, 
„Du mensonge . 


3 Žr. Montenis M. Esė/ vert. D. Droblytė. - Vilnius: Mintis, 1983, kn. III, sk. 8. 

artefaktas, pats genialiausias, tikėtiniausias iš kada nors žmogaus su- 
galvotųjų, taip pat kilniausias, norint įtikinti žmogų, kad jis gali būtu, 
kad jis yra savo proto sūnus, kurio nesuteršė joks sąlytis su pagoniška 
prigimtimi. 

Žinoma, galima sakyti, kad kaltinimas pramanu yra labai neteisin- 
gas, kad Kantas iškelia galimybę, slypinčią žmogaus, kaip protingos 
būtybės, apibrėžime, arba, teisingiau, kad jis iš šio apibrėžimo daro 
loginę išvadą. Išties, jei žmogus yra taip apibrėžtas, tada protas natūra- 
liai yra pirmasis žmogaus veiksmų principas?“; ir žmogus vadovauja 
savo veiksmams savo praktiniu protu: imperare est rationis'. Atrodo 
natūralu, remiantis šiais konstatavimais, suformuluoti galutinius tei- 
ginius: žmogaus veiksmams vadovaujanti taisyklė yra protas; jis vado- 
vauja jiems remdamasis dėsniu, kuris apibrėžiamas kaip grynas proto 
vadovavimas. Kanto moralė šia prasme yra tik išvadų darymas iš žmo- 
gaus apibrėžimo, kurį sukūrė graikai ir patvirtino krikščionybė, nepri- 
dedant jokių atsitiktinių hipotezių. Tiksliau: Kanto moralė savavališ- 
kai atmeta papildomus elementus, be kurių moralės fenomeno negali- 
ma tiksliai aprašyti. Mes galime mielai priimti žmogaus ir proto lygybę 
kaip išeities tašką. Bet kaip mes kada nors įrodysime, kad praktinis 
protas gali būti grynas ir pats vienas gali apibrėžti valią, jei praktinį 
protą apibrėžiame šiuo sugebėjimu, jei tariame, kad yra kai kas tokio, 
kaip grynas praktinis protas? Ar todėl, kad dėsnis yra laisvės ratio cog- 
noscendi, mes laisvę pažįstame jo dėka? Ber jei dėsnis yra mūsų artefak- 
tas, O visai ne proto faktas? Iš tikrųjų ši lygtis yra neaiški ir miglota. 
Praktinis protas mums iš karto pristato šį negryną apibrėžimą: jis svarsto 
visus dalykus, įskaitant pirmiausia žmonių veiksmus, atsižvelgdamas į 
gėrį ir į jo priešybę, todėl proto priesakai, kad ir kokie jie galėtų būti, 
turi būti pagrįsti šiuo prigimtiniu „persekiojimo“ ir „bėgimo“ princi- 
pu: reikia daryti gera (arba: gėris yra tai, ką reikia daryti); reikia vengti 


* Saint Thomas, Summa Theologiae, Ia Ilae, ą. 90, art. 1. 
* Ten par, Ia Ilae, ą. 17, art. 1. 

blogio (arba: blogis yra tai, ko reikia vengri)?*. Vienoje pastaboje Kantas 
pabrėžia gėrio dviprasmiškumą, norėdamas apraudoti jį??. Bet šis dvigu- 
bas dviprasmiškumas yra pirmasis žmogiškasis fenomenas; jis apibūdina 
žmogiškąją moralinio fenomeno patirtį. Proto užduotis, ko gero, yra 
ištirti šį sudėtingumą, užuot kūrus artefaktą, kuris pašalina dvi dvipras- 
mybes ir įveikia žmogiškosios tendencijos suskilimą, užuot formulavus 
ir teigus dėsnį, kuris kondensuoja visą morališkumą ir nusviedžia į „pri- 
gimties“ arba „savimeilės“, arba „asmeninės laimės'*? išorinę arba vidinę 
tamsą gėrio ir blogio pasaulį, kuriame mes vis dėlto gyvename ir esame. 

Iš tiesų žmogaus protas yra ne mažiau sprendžiantis nei įstatymus 
leidžiantis arba imperatyvus. Rationis est imperare, bet taip pat: rationis 
est deliberare. Ir jis įsakinėja veiksmams tik todėl, kad sprendžia šiame 
pasaulyje arba apie šį pasaulį, į kurį jis žiūri s40 ratione boni. 

Žinoma, gėrio pasaulis, įvairių gėrio ir blogio rūšių pasaulis, yra ku- 
pinas netikrumų ir sudėtingumų. Visų pirma iš esmės žmogiškos gėrio 
rūšys yra priklausomos nuo siekinių, nuo varžytynių antžmogiško gėrio 
rūšių, kurias žada religija, nuo varžytynių, kurios baugina protą ir gniuždo 
valią, šitaip be paliovos nustumdamos žmogų į mažametystės būvį, iš 
kurio jis nori išeiti. Bet stengtis, kaip tai daro Kantas, su didesne aistra ir 


38 „<...> bonum est primum guod cadit in apprehensione practicae rationis, guae ordi- 


natur ad opus: omne enim agens agit propter finem, gui habet rationem boni. Et ideo 
primum principium in ratione practica est guod fundatur supra rationem boni, guae est, 
Bonum est guod omnia appetunt. Hoc est ergo primum praeceptum legis, guod bonum est 
faciendum et proseguendum, et malum vitandum. Et super boc fundantur omnia alia praecep- 
ta legis naturae <...>" (ten par, Ia Ilae, ą. 94, art. 2). 

* „Be to, posakis sub ratione boni taip pat yra dviprasmis. Juk jis gali reikšti: mes ką 
nors įsivaizduojame esant gera, kad ir kadangi mes to geidžiame (norime); bet gali reikš- 
ti ir: mes to geidžiame dėl to, kad tai įsivaizduojame esant gera; tad arba geismas yra 
objekto kaip gero sąvokos apibrėžimo pagrindas, arba gėrio sąvoka yra geismo (valios) 
apibrėžimo pagrindas; juk s45 ratione boni pirmuoju atveju reikštų: mes ko nors nori- 
me, remdamiesi gėrio idėja, o antruoju atveju — de/ šios idėjos, kuri turi būti pirmesnė už 
norėjimą kaip jo determinantas“ (Kantas I. Praktinio proto kritika, p. 77). 

* Ten par, p. 34. 

didesniu griežtumu nei bet kuris kitas šiuolaikinis filosofas prieš jį, tai 
reikštų, norint neutralizuoti tą siekinį ir tas varžytynes, išplėšti žmogaus 
gyvenimą iš gėrio plotmės ir klausimo, tai reikštų išplėšti žmogų iš, tiesą 
sakant, žmogiškojo pasaulio. Mažametystės būvyje žmogus gyveno tarp 
dviejų pasaulių ir kartais pagalvodavo, kad vienu iš jų yra per daug. 
Šiuolaikinės filosofijos triūso dėka jis įgijo autonomiją ir atsisakė kito 
pasaulio, bet prarado šį pasaulį. 


LX Skaitytojas, kuris sekė mane ligi šiol ir kuris galbūt 
yra pasirengęs tarti, kad Kanto žmogiškojo pasaulio aprašymu galima abe- 
joti, šis skaitytojas, be jokios abejonės, atmes idėją, kad toks moralinis 
dėsnis, kokį sukūrė Kantas, iš esmės yra artefaktas, neturintis pakankamo 
pagrindo žmogaus fenomene ir yra padarytas pagal „suinteresuotą“ pro- 
jektą, tai yra projektą, kurio negalima painioti su tiesos paieškomis. 

Maža buvo žmonių, tiek atsidavusių tiesos paieškoms kaip Kantas; 
dar mažiau jų toms paieškoms panaudojo sugebėjimus, panašius į Kan- 
to sugebėjimus. Vadinasi, jei mums kyla jausmas, kad jis veda į šalį nuo 
jos ir kad šis nuklydimas yra proporcingas jo moraliniam įkarščiui bei 
protinei galiai, tai mums kyla įsakmus troškimas suprasti šį nuklydimą. 
Ar turime mes priimti domėn kaip factum brutum, kad „Kantas sukly- 
do“, ir lyg niekur nieko traukti toliau? 

Jeigu norime susidaryti išsamų mūsų tyrinėjimo vaizdą, jei atsigręžę 
į nueitą kelią bandome sekti mūsų minties eigą, kaip atramą ir žiburį 
randame dažnai minėtą Nietzsche's formulę; ir mes vėl kartojame, kad 
šiuolaikinė sąmonė mūsų gyvenamą Žemę laiko „askezės žvaigžde“. Šis 
apibrėžimas yra geriausias, nes jam būdingas dviprasmiškumas, verčian- 
tis mus judėti į priekį ir nurodantis varomąją jėgą, kuri mūsų istoriją 
padaro panašią į upę, norinčią pasiekti pabaigą — ei/nem Strom ūhnlich 
der ans Ende w/// *!. Dėsnis, griežtas dėsnis, kurio valdoma sukasi ši 


* Nietzsche, Der Wille zur Macht, Vorrede $ 2, Stuttgart, Krėner, 1964. 

žvaigždė, vra tai, ko šiuolaikinis žmogus nori išvengti: jis yra tai, kas 
bendra pagoniškai ir krikščioniškai dorybei, jis yra praeities forma ir 
fatališkumas, kuriuos palieka po savęs šiuolaikinės laisvės, Montesguieu 
išliaupsintos anglų laisvės, pažanga. Bet šis dėsnis, šis griežtas dėsnis, 
taip pat yra tai, ką šiuolaikinis žmogus galiausiai nori įgyvendinti, Kan- 
to paskelbtas nekaltas savęs pagimdymas, protas, išvaduotas nuo pri- 
gimties, taip pat ir nuo Dievo; šis dėsnis, kurį sau duoda žmogus, yra jo 
naujosios laisvės įrankis. O pagrindinė Rousseau vieta šiuolaikinėje są- 
monėje visų pirma priklauso nuo to, kad jis aprėpia abu dėsnio aspektus 
ir abu jo sukeliamus polinkius: jis vengia jo ir siekia jo kone su vienoda 
aistra. Dėsnis jį varo iš proto. 

Pirmame skyriuje aš išsamiau ištyriau, kaip Montesguieu suformu- 
lavo „dorybės“ sąvoką ir kaip jo analizė papildė ir ištobulino numanomą 
kūrinį, kurį sukūrė politiniai ir dvasiniai Europos sluoksniai, kurie są- 
veikaudami gludino vienas kitą. Tiesus ir atviras konfliktas tarp pasau- 
lietinio politinio darinio ir Bažnyčios, tarp pilietinio didžiadvasiškumo 
ir krikščioniškojo nuolankumo pamažu atvėrė kelią bendro dviem do- 
rybės tipams vardiklio sukūrimui, bendro vardiklio, kuris įkūnija ir įtvir- 
tina jų abipusę vienas kito kritiką: „dorybė“ tada atskiriama nuo jos 
specifinio, pilietinio ir krikščioniškojo, motyvo**. 

Man atrodo, kad Kanto dėsnis yra šio dialektinio abiejų dvasinių 
sluoksnių proceso kita versija, kitas kūrinys, kitas rezultatas. Arba gal- 
būt tai yra tas pats rezultatas, kuris vertinamas kitu požiūriu: į dėsnį 
žiūrima pagarbiai. Dorybingasis, pasak Kanto, yra tam tikra prasme 
nepaprastai nuolankus: jo pagarba dėsniui „palaužia pasipūtimą *?, 
kuriuo kiekvienas siekia būti patenkintas savimi ir norėti patenkinti 
savo troškimus; tuo tarpu didžiadvasiškas žmogus yra daug pranašes- 
nis už savo būties sąlygas, už savo „aplinkybes“ ir priklauso tiktai nuo 
savo proto. Gerbdamas dėsnį, kurio kūrėja yra jo laisvė, Kanto žmo- 


*? Žr. šios knygos I skyriaus 8-1 1 paragrafus. 
** Kantas I. Praktinio proto kritika, p. 92-93. 

gus tam tikra prasme yra žemesnis už šią laisvę, bet jis tikrai yra prana- 
šesnis už savo prigimtį. Jis nuolankiai, pagarbiai pripažįsta savo nuo- 
savą suverenumą. 

Kanto nuveiktas darbas su abiem žmogaus sielos polinkiais arba 
abiem dorybėmis skiriasi nuo Montesguieu nuveikto darbo. Kad ir 
koks būtų pastarojo sumanumas, kad ir kokia būtų pastarojo dvasia, 
jis sukuria „dorybės“ figūrą pasitelkęs tam tikrą geometrinę užklotinę 
(superposition) arba aritmetinį apskaičiavimą (mes matėme, kad kalba- 
ma apie tam tikrą bendravardiklio radimą): tai karikatūra, skirta su- 
kelti nežmoniško keistumo įspūdį, ir glaustai išreiškiama epigrama. 
Kita vertus, Kantas iš tikrųjų išranda naują moralinę sąvoką perinter- 
pretuodamas žmogiškąją patirtį arba kai kuriuos jos aspektus. Galima 
netgi sakyti, kad „Kanto moralė“ po graikų ir krikščionių yra vieninte- 
lė nauja moralės doktrina. Montesguieu nepasiekiamu gilumu ir nuo- 
širdumu jis įsigilino į vidinę medžiagų apykaitą, kurią sukėlė dviejų 
dorybių susitikimas, nes Montesguieu buvo aiškiai, jei ne atvirai, vie- 
nos iš jų pusėje - jis palaikė Epameinondo didžiadvasiškumą. Rousse- 
au atvere Kantui akis į kuklius gyvenimus. 

Kas sudarė pagoniškąjį didžiadvasiškumą? Didžiadvasis žmogus ži- 
no, kad jis sugeba atlikti didžiausius žygius ir yra vertas didžiausios pa- 
garbos, tačiau ją jis ne itin vertina, nes pranoksta pagarbą, kurios yra 
vertas. Kadangi jis yra santūrus savo triumfo valandą, jis nenusimena ir 
nelaimei užklupus: jis pranašesnis už likimą. Jis lengvai užmiršta jam 
padarytus darbus, nes jie reiškia jo priklausomybę, bet jis mielai yra 
geradariškas, nors ir niekina daugumą žmonių, o savo santykiuose su 
jais naudojasi ironija, kad nuslėptų savo pranašumą. Tuos skirtingus 
bruožus, kuriuos pasiskolinau iš Aristotelio** kanoninio portreto, į vie- 
ną sujungia tai, kad didžiadvasiškas žmogus yra iš esmės ir realiai savipa- 
kankamas: jam nereikia nieko kito. Būtent tai ir puola krikščioniškoji 
kritika. Galima pažymėti, kad šventasis Tomas aiškina įvairius Aristote- 


* Aristotelis. Nikomacho etika, 1123b-1125a 17. 

lio parodytus bruožus, galima sakyti, su krikščionišku kilnumu, jei ne 
su didžiadvasiškumu, ir pabrėžia, kad magnanimitas et humilitas non 
sunt contraria guamvis in contraria tendere videantur („didžiadvasiškumas 
ir nuolankumas nėra priešiški vienas kitam, nors atrodo linkstą į prie- 
šingas puses“), kiek toliau priminęs, kad, pasak Aristotelio, didžia- 
dvasiškam žmogui nereikia nieko, patikslina, kad kiekvienam žmogui 
visų pirma reikia Dievo pagalbos, paskui kitų žmonių pagalbos*?. Iš tie- 
sų krikščionių nuolankumas, galima sakyti, stačiai perkerta antikinį di- 
džiadvasiškumą, nes jis reiškia esminę žmogaus priklausomybę: kiekvie- 
nas turi aiškiai žinoti ir stipriai jausti, kad jis gavo ir toliau gauna savo 
gyvybę ir būtį iš kažko kito nei jis pats. Galima įsivaizduoti įvairių rūšių 
garbingų formulių kompromisą tarp šių dorybių, tarp šių dviejų mora- 
lės rūšių arba širdies pakraipų, kurias šios dorybės glaustai apibendrina, — 
šventojo Tomo pasiūlyta formulė yra kartu ir pati kukliausia, ir pati 
kilniausia, — bet negali būti derinio, kuris išsaugotų kiekvienos iš jų es- 
mę arba tai, kas svarbiausia. Tad jų santykis, jei tai nėra karas, neišven- 
giamai yra abipusis jų sąveikavimas. Ir kai kurie didieji, galbūt svarbiau- 
siėji, šiuolaikinės Europos sąmoningumo reiškiniai yra šio sąveikavimo 
skirtingi padariniai, pavyzdžiui, Hamleto figūra arba Kanto moralė. 
Didžiadvasiškas žmogus ženklina ir, taip sakant, įkūnija didžiulę pri- 
gimties galią. Tik nuo to priklauso jo elgesys, toks keistas ir piktinantis 
krikščionio arba mūsų šiuolaikinių žmonių akims. Jis įgyvendina tikrą pa- 
čią aukščiausią žmogaus sielos galimybę, o panieka, kurią jis jaučia daugu- 
mai, su ją slepiančia ironija yra, trumpai sakant, neišvengiama šio natūra- 
laus fakto pasekmė. Iš prigimties — jei nesekame sau pasakų - tas, kuris yra 
tikrai pranašesnis, būtinai ir teisėtai niekina tą, kuris yra tikrai žemesnis. 
Pagonims evangelijos seka būtent tokias „pasakas“. Krikščionis jos 
moko, kad pasaulis, kuriame prigimtis atskleidžia, tarkime, šias savybes, 
yra tik „pasaulis“, arba „šis pasaulis“““, kurio kunigaikštis yra Šėtonas, ir 


*“ Saint Thomas, Summa Theologiae, Ia Ilae, ą. 129, art. 3 ir 6. 
* Žr. Jn 12, 25; 15, 18-19. 

kad yra kitas pasaulis, kuriame nelygios sielos yra vienodi Dievo kūri- 
niai, Dievo, kuris nori jas visas išganyti, ir kurios yra vienodai vertos 
Dievo meilės. Evangelijos netgi moko, kad Dievas ironija, sutrikdančia 
didžiadvasiškų žmonių ironiją, paskirstė malonės dovanas visai nesisteng- 
damas išlaikyti nė menkiausios proporcijos su gamtos dovanomis ir at- 
skleidė neišmanėliams ir mažiausiems tai, ką nuslėpė nuo išmintingųjų 
ir galingųjų“. Tad nuolankumas dera visiems žmonėms, kurie yra vie- 
nodi Dievo valdiniai, nes yra jo kūriniai“š. 

Kai tik išganingų arba gelbstinčiųjų Dievo įsikišimų istorija išplito ir 
ja įtikėjo, taip sakant, visas pasaulis su nepaprasta galia*?, žmonės atsi- 
dūrė tarp nesutariančių galių: tarp prigimties bei didžiadvasiškumo ir 
Dievo malonės bei nuolankumo. Kai kurie vėl ras arba stengsis rasti 
graikų žmogiškojo pasaulio supratimą ir, norėdami būti didžiadvasiai, 
atvirai arba slapta kovos prieš „Galilėjiečio“ žmonijos žeminimą. Mes 
juos vadiname graikais arba pagonimis. Kiti bus „romūs ir nuolankios 
širdies“??, tokie nuolankūs, jog laikys save niekingiausiais tarp žmonių, 
blogiausiais tarp nusidėjėlių: tarp tų, kurie vadinami krikščionimis, — 
tai šventieji. Kadangi laikui slenkant tarp šių abiejų šalių, tarp šių abiejų 
stovyklų, sunkėja ir gilėja abipusis sąveikavimas ir abipusė trintis, apie 
kurią kalbėjau, todėl daugėja tų, kurie nenori arba nebegali rinktis. Jie 
ieško trečio dalyko, kitos dorybės, kuri įveikia, apima ir pašalina prieš- 
priešą tarp Atėnų ir Evangelijos, tarp didžiadvasiškumo ir nuolankumo. 
Jie ieško naujo derinio, kuris leistų žmogui sukurti „naują pasaulį“, ku- 


“ Plg. LA 10, 21; 1 Kor 1, 17-31. 

* Saint Thomas, Summa Theologiae, Ila Iae, ą. 161, art. 1. 
P „<...> tam excellentem illi scripturae per omnes jam terras auctoritatem <...> — 
<...> kurias padarei tokias autoritetingas beveik visose tautose / tokio iškilaus visuose 
kraštuose autoriteto <...>“ Aurelijus Augustinas. Zpažinimai / vert. E. Ulčinaitė, V. Sta- 
lioraitytė. — Vilnius: Aidai, 2004, p. 113). Taip pat „<...> Ouid bac bistoria vel inlustrius 
inveniri potėst, guae universum orbem tanto apice auctoritatis obtinuit, vel fdelius <...>“ 
(De civitate Dei, X, 32). 

“ Mr 11, 29. 

riame galėtų gyvenu, ne „šį pasaulį ' ir ne „kitą pasaulį“, bet trečią pa- 
saulį. Arba trečią miestą, kuris nėra nei gamtiškas kaip graikų miestas, 
nei antgamtiškas kaip krikščionių miestas, bet paprasčiausiai ir grynai 
žmogiškas miestas: žmogaus miestas. Ši trečioji šalis, kuri vis labiau tvir- 
tėja ir gausėja ir galų gale pavergia ir absorbuoja kone visiškai abi pir- 
maprades stovyklas, yra šiuolaikinių žmonių šalis. 

Šiuolaikinis žmogus — tai žmogus, nemokantis būti nei didžia- 
dvasiškas, nei nuolankus: šis dvigubas neiginys yra jo apibrėžimas. Taigi 
šios dvi dorybės atitinka dvi pagrindines žmogaus sielos pakraipas. Vie- 
nodas šių dorybių atmetimas, pastangos vienodai jų vengti suteikia šiuo- 
laikinei dvasiai nepaprastą irzlumą ir energiją. 

Vadinasi, kai rimtai stengiamės atverti šį trečiąjį kelią, turime kartu 
neigti didžiadvasiškumą — neatstatydami nuolankumo ir nesuteikdami 
jam paramos — ir neigti nuolankumą - neatstatydami didžiadvasiškumo 
ir nesuteikdami jam paramos. Taigi tai, kas atrodo yra nepaprastai su- 
dėtinga moralinės geometrijos problema, pasirodys iš esmės paprasta; 
arba bent jau pastangos ją spręsti, jėgų paralelogramos apskaičiavimas, 
jei galima taip sakyti, pasireikš keistai pastoviu krypties ir intensyvumo 
vektoriumi. Įsivėlęs į šią kovą dviem frontais, šiuolaikinis žmogus, arba 
veikiau šiuolaikiniu tampantis žmogus, šios kovos sūkuryje nuolat at- 
randa, vis labiau atskleidžia tai, kas bendra abiem priešams, kurie netru- 
kus iškyla priešais jį kaip turį bendras ir tas pačias šaknis. 

Savo polemikoje prieš Dievo malonę šiuolaikinis žmogus jaučiasi 
esąs ir trokšta būti prigimtinis ir lygus su savo prigimtimi, bet kartu savo 
polemikoje prieš prigimtį jis randa slaptą sąjungininką Dievo malonėje, 
kuri jam atskleidžia prigimčiai nežinomas galimybes ir pirmiausia lygy- 
bės galimybes. Taigi lygiai kaip Dievo malonė yra našta prigimtiniam 
žmogui, koks jis vis dar yra, taip ir prigimtis iškyla kaip kliūtis naujajam 
žmogui, kuriuo jis kaip tik yra betampąs. Mes suprantame, kad šio dia- 
lektinio mazgo raiščiai susiveržia tuo pačiu metu ir su tokia pačia jėga. 
Juo labiau Dievo malonė jam yra našta, juo labiau jis jaučiasi esąs pri- 
gimtinis žmogus ir juo labiau prigimtis yra jam kliūtis, kurią jis nori 
pašalinti, arba priešas, kurį jis nori pažaboti. Norėdamas vėl kartu atras- 

ti „prigimtinį žmogų“ ir „pakeisti žmogų“, Rousseau arba kiečiausiai 
suveržia šį dialektinį mazgą, arba kuo aiškiausiai atskleidžia, kaip negai- 
lestingai yra suveržtas šis mazgas. 

Sąveikaudami tarpusavyje abu priešininkai galiausiai supaprastina 
ir netgi sugriauna ir sunaikina nesuderinamus vieno ir kito aspektus, 
kurie tuo būdu pasidaro bendri abiem. Tad šiuolaikiniu tampantis žmo- 
gus atranda, kad prigimčiai ir Dievo malonei yra bendra tai, jog numa- 
to paklusnumą jam, ir kad ypatingu būdu Dievo malonė tai daro ne 
mažesniu mastu už prigimtį. Jei krikščionio gyvenimas yra paklusti jį 
sukūrusio Dievo malonei, didžiadvasis žmogus irgi paklūsta tik pri- 
gimčiai, kurios jis nesukūrė, kai jis suvokia savo prigimtinį pranašumą 
ir tai išreiškia panieka arba ironija. Aišku, tai žinojo ir graikai, kurie 
paklusnume prigimčiai, gyvenime „pagal prigimtį“ kaip tik matė „gero 
gyvenimo“ apibrėžimą. Bet prigimtis tada skyrėsi nuo „dėsnio“ arba 
„sutarties“ — nuo 707105 — gyvenimas pagal prigimtį atrodė veikiau iš- 
laisvinimas nei paklusnumas. Tačiau Dievo malonė yra prigimties prieš- 
prieša, kuri smarkiai skiriasi nuo dėsnio. Tuo tarpu kai dėsnis atrodė 
esąs siauresnis, individualesnis už prigimtį - pastaroji apėmė dėsnį, vieš- 
patavo jam ir suteikė jam savo mastą, - Dievo malonė dabar pasirodo 
esanti platesnė už prigimtį. Kad ir kokia, manytume, reali ar pramany- 
ta yra Dievo malone, faktas, kad ji siekia įveikti arba paversti nieku 
pačius svarbiausius prigimtinius skirtumus, kurie būdingi prigimčiai ir 
ją apibrėžia kaip prigimų — Dievo malonei nėra nei šeimininko, nei 
vergo, nei vyro, nei moters, nei stipraus, nei silpno?!, — ir kad ji bent 
jau turi galią priversti nesuskaičiuojamą daugybę priimti šį siekį. Taigi 
galima bandyti aiškinti Dievo malonę tiktai kaip naują senojo „dėsnio“ 
arba „sutarties“ modalumą, galima paleisti nuo saito prieš ją visą panie- 
ką ir visą ironiją, kokia tik pasižymi prigimtis, ir vis dėlto Dievo malo- 
nė verčia prigimtį pasirodyti kaip siaurą ir individualią, kaip partiku- 
liarizacijos principą, tą prigimtį, kuri senajame pasaulyje 20m0s atžvil- 


* Plg. Gal 3, 28. 

giu reiškė universalumą. Paklusnumas prigimčiai, kuri pagonims reiš- 
kė išsilaisvinimą arba laisvę, ima atrodyti kaip paklusnumas. Kadangi 
Dievo malone įgyta galia reiškia tam tikrą prigimties paklusnumą Die- 
vo malonei, ši prigimties paklusnumo Dievo malonei patirtis padarė 
žmogų naujaip jautrų jo paklusnumui prigimčiai. 

Kad ir kaip ten būtų, atsidūręs didžiadvasiškumo ir nuolankumo 
konflikte, nuolankus ir didžiadvasiškas žmogus paklūsta kažkam, kas 
nėra jis pats: jis yra auka to, ką Kantas vadina Dievo malonės heterono- 
mija. Ir tam tikra prasme prigimties heteronomija yra radikalesnė, sub- 
stanciškesnė, esmingesnė nei Dievo malonės heteronomija. Pirmiausia 
prigimtis yra kiekvienos heteronomijos ašis, prie kurios ji turi priside- 
rinti norėdama pasiekti žmogų. Žmogus gauna Dievo malonę tik todėl, 
kad jo prigimtis yra pajėgi ją gauti?*. Be to, ir netgi sutinkant autorite- 
tingiausiems teologams, prigimtis žmogui yra esmingesnė už Dievo ma- 
lonę, nes jos „buvimo būdas“, „substancija“, yra kilnesnis nei Dievo 
malonės buvimo būdas, kuris yra „akcidencija“??. Taigi norint atverti 
trečiąjį kelią, norint rasti išeitį kovoje be išeities tarp didžiadvasiškumo 
ir nuolankumo, tarp prigimties ir Dievo malonės, visų pirma ir labiau- 
siai prigimtį reikia laikyti atokiai ir netgi pajungti: ji yra raktas į hetero- 
nomijos mechanizmą. Reikia sukurti galutinį pramaną, furca, kuris lai- 
duotų, kad prigimčiai jokiomis aplinkybėmis ir jokiu pavidalu nebus 
leista „sugrįžti ?*. 

Kantas, kaip ir Rousseau, atsidūrė šiuolaikiniu tampančio žmogaus 
padėtyje, nors to ir nepasirinko, bet, visiškai kitaip nei Rousseau, jis tai 
priėmė su nuostabiu nuolankumu, netgi galima sakyti, kad jo didybė 
šiame kontekste glūdi paklusnume, su kuriuo jis pakluso spekuliatyvio- 
sios situacijos, kurią bandžiau aprašyti, reikalavimui. 


“= „Naturaliter anima est capax gratiae (Saint Thomas, Summa Theologiae, Ia Ilae, 
ą. 113, art. 10). 

» Ten par, Ia Iae, ą. 110, art. 2. 

“* Horace, Ėpitres, 1, 10, 24. 

X Dabar mes galime geriau patikslinti intelektinį tu- 
rinį, vidinę sąmonės išraišką, kurią pasirinkome šio tyrinėjimo išeities 
tašku ir kurioje išvydome pirmąjį šiuolaikinio žmogaus apibrėžimą. 

Šiuolaikinis žmogus gyvena Istorijoje; jis save suvokia ir save apibrė- 
žia kaip „istorinę būtybę“. Žiūrint rimtai, kaip ir turi būti daroma, šis 
apibrėžimas reiškia, kad buvo rastas naujas elementas, kuris apima su- 
dedamąsias žmogiškosios patirties dalis ir joms vyrauja. Pripažinti šį nau- 
jąjį elementą, veikti ir galvoti pagal jį - veikti ir galvoti pagal Istoriją, o 
nebe pagal Prigimtį ir Dėsnį, — tokia yra šiuolaikinio žmogaus, kaip 
Šiuolaikinio žmogaus, pareiga ir privilegija. 

Tad jeigu mūsų tyrimas nėra betikslis klaidžiojimas, jis mus verčia 
griežtai apriboti šių teiginių svarbą. Iš tikrųjų, atmetę puikybę ir svaigu- 
lį, lydėjusius Istorijos ir Istorinio Žmogaus įžengimą į sostą, suvokiame, 
kad šis atradimas yra veikiau išradimas, kuris toli gražu neatskleidžia 
trečios negirdėtos esaties, bet paprasčiausiai pakeičia žmogaus santykius 
su prigimtimi ir dėsniu. Tai, be abejo, ne taip jau mažai! 

Mes bandėme nustatyti, kad šiuolaikinis žmogus vengia ir siekia 
dėsnio. Jis vengia dėsnio, kuris jam yra duotas, ir siekia dėsnio, kurį 
pats sau duoda. Jis vengia dėsnio, kurį jam davė prigimtis, Dievas, 
arba kurį jis pats sau davė vakar ir kuris šiandien jį slegia kaip kažkie- 
no kito dėsnis. Jis siekia dėsnio, kurį jis pats sau duoda ir be kurio jis 
būtų tiktai prigimties, Dievo arba savo paties praeities žaisliukas. Dės- 
nis, kurio jis siekia, nepaliaujamai ir nuolatos tampa dėsniu, kurio jis 
vengia. Vengdamas ir siekdamas, ir nuolatos turėdamas prieš akis du 
skirtingus dėsnius, šiuolaikinis žmogus be paliovos kuria tai, ką jis 
vadina Istorija. 

Šiame darbe žmogaus prigimtis yra pagrindinis jo priešas. Būdama 
visų heteronomijų motina, visada po ranka esanti turbūt visada galimos 
Dievo malonės pagrindu, žmogaus prigimtis atminties ir įpročio dėka 
išsaugo praeities dėsnį, negyvą raidę. Ji yra sąlyga ir santrauka viso to, ko 
reikia vengti. Taigi šiuolaikinis žmogus teigia esant skirtumą tarp dės- 
nio, kurio jis siekia, ir dėsnio, kurio jis vengia, vengdamas prigimties, 
vis labiau pažabodamas prigimtį, įskaitant ir savąją. Kam? Savo „lais- 

vei, savo „autonomijai“, vis naujam dėsniui, kurio jis yra amžinas kūrė- 
jas, tai yra nepaliaujamam paties skirtumo teigimui. 

Žinoma, jis šitaip vengia ir šitaip siekia pažaboti prigimtį ne visais 
jos aspektais ir išraiškomis. Daugeliu aspektų šiuolaikinio žmogaus 
gyvenimas, demokratinis gyvenimas, yra daug „natūralesnis“ nei se- 
nųjų santvarkų gyvenimas. Ar galima sakyti, kad perukas ir rankos 
bučiavimas yra natūralesnis nei brusbing, šukavimas, arba band-shake, 
rankos paspaudimas? Bet jis vengia, taip sakant, pačios prigimties pri- 
gimtiškumo arba siekia ją pažaboti. Kad ir kaip ją suprastume, pri- 
gimtis pasireiškia tuo, kas yra bendra įvairiems žmonių individams; ji 
yra tai, ką vienas žmogus pažadina kitame; ji yra tas jų saitas, kurio 
niekas niekada negali būti visiškas kūrėjas ar šeimininkas. Taigi šį ne- 
sutraukomą ir neapibrėžiamą saitą, kuris dėl to paties, dėl šių dviejų 
priežasčių, turi būti sukurtas ir kuris graikams įgavo draugų lygybės 
arba didžiadvasiško žmogaus ir vergo nelygybės pavidalą, ir kurį, kaip 
sakėme, iš esmės papildė ir sukomplikavo krikščionių teiginys, kad 
žmogui, kuris dėl savo prigimties ir netgi dėl savo būdo privalėtų tar- 
nauti ir kuris iš prigimties negalėtų būti draugas, jo šeimininkas maz- 
goja kojas ir jam patarnauja ir yra jam dabar jau ne tik draugas, bet ir 
brolis. Tad kas gi aš esu dabar? Šeimininkas, tarnas, draugas ar brolis? 
Ar aš visada būsiu šio neįveikiamo netikrumo kalinys, „susirūpinęs 
princas ant jūros skardžio“, „valdovas, negalintis tapti tuo, kuo turėtų 
būti '? Ne, aš veržiausi išeities link mesdamas praeitin kaip nereikalin- 
gą naštą visus prigimtinius ir antgamtinius saitus — vis dar natūralius — 
norėdamas pagaliau būti savo paties šeimininkas: visi netikrumai bus 
įveikti, kai būsiu visų savo saitų kūrėjas. Žinoma, jokiu laiko akimirks- 
niu — aš gerai tai žinau, kad ir koks „pažangietis esu ir „reakcionie- 
riai“ gali nesivarginti man smogti tuo kaip viena iš tų „pirminių tie- 
sų , kurias brangina, — jokiu ateities akimirksniu aš nebūsiu visiškas 
savo prigimties šeimininkas, bet, priskirdamas abiejų dėsnių skirtumą 
laikų skirtingumui, aš nuolat turiu tam tikrą galią, kurią turiu pagal 
istoriją arba veikiau pagal Istoriją. Sustoti akimirkai man reikštų vėl 
nukristi į amžių šulinį, ir todėl „reakcionieriai“, ir netgi „konservato- 

riai“, man taip nuoširdžiai kelia siaubą, ir būtent šia prasme aš esu taip 
pat „istorinė būtybė. 

Įgydamas savimonę ir apibrėždamas save kaip „istorinę būtybę“ šiuo- 
laikinis žmogus ryžtingai užmerkia akis į tai, ką jis kaip tik daro. Jis 
mano gausiąs iš Istorijos tą skirtumą, kurį jis be paliovos kuria tarp dvie- 
jų Dėsnio modalumų, suvokdamas kaip objektyvų elementą, ir netgi 
kaip aukščiausią realybės elementą, ir kartu kaip tikrą suverenumo ele- 
mentą, nors tai tik savanoriškas, sąmoningas ir savavališkas požiūris į 
savo veiksmus, šiuolaikinis žmogus pasiduoda pačiai painiausiai iliuzi- 
jai, kuri kada nors yra pavergusi mąstančią padermę. Matuojant jo savi- 
monės uolekčiu, Kserkso sieloje vyravo rimtumas ir kuklumas. 


XI Mums sunku pripažinti, kad istorinis požiūris, mūsų 
požiūris, yra metodinė iliuzija. Mums sunku patikėti, kad mes tiek vargs- 
tame tam, kad apgautume save. O mūsų istorijos jausmas tikrai yra nuo- 
širdus ir jis neišvengiamai susilieja su mūsų laiko jausmu. Kodėl mums 
nepabandžius suvokti šiuolaikinį sumanymą tradiciniais ir poetiniais im- 
perijos sąvokos terminais kaip naują imperiją, kurios laikas, o ne erdvė 
yra sudedamoji dalis? Argi ne tiesa, kad istoriniu požiūriu, žvelgiant į 
priekį ir atgal istoriniu požiūriu, visa žmonija atsiduria mūsų žvilgsnyje, 
savo pačios žvilgsnyje kaip tam tikras savo pačios užkariavimas? Ir ši 
imperija, nuolat besiplečianti į praeiųį ir ateitį, neprieina ribų, kurios 
sustabdo kitas imperijas: jos /žm2es, sienos, vis plečiasi su laiko tėkme, su 
kuria jos susilieja. 

Nėra natūralesnės ir kilnesnės idėjos už imperijos idėją, už žmonių 
giminės sutelkimą į vienos valdžios, jos vienybės įrankio ir simbolio, 
rankas idėją. Kai tik žmogus apibrėžia save kaip istorinę būtybę, iš es- 
mės gyvenančią istorijos plotmėje, ar ne šiai idėjai jis suteikia didžiausią 
suvokiamą apimtų sujungdamas kartų seką į vieningą visumą? Žmonių 
energija apima laiko seką, o pats laikas suteikia tvarkos principą, ir šitaip 
sutelktai žmonijai nebereikia regimo vado: ji be imperatoriaus yra tikrai 
visuotinė imperija. 

Vis dėlto galima manyti, kad šiuo erdvės ribų peržengimu, šiuo įsi- 
veržimu į laiką žmonija visiškai peržengia prigimtines ribas, kad pra- 
noksta savo dalią. Žmogui iš prigimties lemta save realizuoti matomos 
saulės šviesoje; erdvė yra šio tapsmo-realybės ribos ir sąlyga. Išeiti už 
erdvės sąlygų, vadinasi, išeiti už šio pasaulio sąlygų. Kad ir kiek ilgai 
gyvuotų ši imperija, tai, kas ją apibrėžia, yra tai, kad ji verčia laikytis 
išvien visą žmonių giminę arba bent jau tai, kad ji to siektų dabar. Impe- 
rija susitelkia dabartyje ir jos imperatoriaus akivaizdoje; ji padaro vieny- 
bę esamą ir matomą. 

Machiavelli pažymi, kad, žlugus Romos imperijai, ši žmonių energi- 
jos sankaupa dabartyje nebegalėjo vėl realizuous??. Tūkstančiai „istori- 
nių priežasčių“, be abejo, paaiškina, kodėl šios aukščiausios žmonių di- 
džiadvasiškumo pastangos taip ir liko be tikro įpėdinio. Bet, be šio tūks- 
tančio priežasčių, yra dar viena pakankama priežastis. Iš šios imperijos 
vidaus arba bent jau jos viduje gimė nauja imperija arba nauja imperijos 
rūšis, daug platesnė, nes ji apima visus žmones erdvėje ir laike, ir daug 
supratingesnė, nes ją suburianti dorybė yra ne didžiadvasiškumas, kuris 
iškelia aikštėn ir atskiria viešpačius, bet nuolankumas, kuris nepripažįs- 
ta nieko ir, būdamas nematomas, atveria nematomą širdžių erdvę. Ma- 
tomos imperijos imperatoriui — s0/ imvictus — priešpriešinamas ir duoda- 
mas įpėdinis nematomos imperijos vietininkas — servus servorum Dei. 

Bet dviejų Romų atskyrimo priežastį mes panagrinėsime kitą kartą. 
Mes turime pasirengti antram ir visai kitokiam žygiui. Mes pažinsime 
tik pusę reikalų, jei nepažinsime Romos mokslo. 


S5 


„<...> dopo lo Imperio romano non ė seguito Imperio che sia durato, nė dove 11 


mondo abbia ritenuta la sua virtū insieme <...> (Discorsi, WI, Proemtio). 

